
Prefaţă la traducerea românească 

* 


Cînd m-am hotărîl să adun în volum cîteva studii despre religiile 
şi folclorul Daciei şi Europei orientale, speram că voi avea răgazul 
să redactez măcar încă două mici monografii, una despre Colinde şi 
sărbătorile de iarnă, şi cealaltă despre Căluşari şi dansurile cathar- 
tice. Dar aceste monografii n-au putut fi încheiate la timp ca să fie 
incluse în De Zalmoxis â Gengis-Khan (Paris, Payot, 1970), şi le-am 
amînat pentru o ediţie ulterioară. (Cf. deocamdată „Notes on the 
Căluşari", în The Gaster Festschrift The Journal of the Ancient Ne ar 
Eastern Society of Columbia University , voi. 5, 1973, pp. 115-122; 
„Observations on European Witchcraft", în Occultism, Witchcraft 
and Cultural Fashions. Essays in Comparative Religions , Chicago, 
University Press, 1967, pp. 78-85, 129-130). Dar cîteva cursuri şi 
Seminarii recente, ţinute la Universitatea din Chicago — despre 
mitologiile morţii şi riturile funerare, despre urmele scenariilor 
iniţiatice în ceremonialele grupărilor tinereşti, specifice societăţilor 
rurale din România şi Europa orientală, şi, mai ales, despre necesi¬ 
tatea integrării materialelor etnologice şi folclorice europene în ori¬ 
zontul istoriei universale a religiilor — m-au convins că De Zalmoxis 
ă Gengis-Khan trebuie completat cu un al doilea volum, în care, 
alături de studiile despre Colinde şi Căluşari, toate aceste probleme 
vor fi analizate cu atenţia pe care o merită. De data aceasta cartea, 
deşi alcătuită ca şi De Zalmoxis â Gengis-Khan din mici monografii 
în legătură cu materialele etnografice şi tradiţiile folclorice româneşti, 
se va adresa în primul rînd istoricilor religiilor şi istoricilor culturii. 

într-adevăr, aşa cum am observat deja în volumul II din Histoire 
des croyances et des idees religieuses şi voi arăta pe larg în volumul 
III, tradiţiile folclorice constituie o mină inepuizabilă de informaţii 
istoric-religioase, deocamdată insuficient exploatate sau greşit inter¬ 
pretate. Este drept, metodologia acestui nou demers, care vizează 

promovarea materialelor folclorice la rangul de documente istoric-reli¬ 
gioase, nu este încă pusă la punct. (Ea va constitui, fără îndoială, una 
din principalele preocupări ale tinerei generaţii de istorici ai religi¬ 
ilor.) Dar chiar în această fază iniţială a cercetărilor nu mai pot fi 
trecute sub tăcere rolul şi importanţa tradiţiilor religioase populare 
într-o istorie cu adevărat universală a religiilor. Analiza „creştinis¬ 
mului cosmic“, specific populaţiilor rurale din Europa orientală, 
schiţată în cartea de faţă (capitolul VIII) şi continuată în volumul II 
din Histoire des croyances (capitolul XXX), va fi completată în 
volumul III. Dar valoarea de documente istorice a tradiţiilor fol¬ 
clorice se verifică şi în alte zone culturale. Atît hinduismul şi Islamul, 
cît şi istoria religioasă a Chinei, a Japoniei sau a Americii Centrale 
îşi descoperă noi dimensiuni şi noi valori în măsura în care sînt 
corect şi exhaustiv analizate tradiţiile religioase populare, şi sînt 
descifrate, pe de o parte originile lor protoistorice, iar pe de alta 
raporturile lor cu sistemele culturale şi teologiile dominante. 

Nu este deloc întîmplător că redactarea studiilor despre Colinde 
şi Căluşari, despre mitologia morţii şi ceremonialele iniţiatice la 
români înaintează paralel cu redactarea volumului DI din Histoire des 
croyances et des idees religieuses. Exegeza materialelor româneşti şi 
sud-est europene înlesneşte analiza tradiţiilor religioase populare 
din India, Asia Centrală, Extremul Orient şi Mesoamerica, şi este, 
la rîndul ei, validată de rezultatele obţinute în aceste arii culturale 
exotice. 


4 < 

4c 4c 

Ca şi pentru traducerile în limbile engleză, italiană, germană, 
spaniolă şi japoneză, am corectat greşelile de tipar care se strecu- 
raseră în textul francez, şi am completat indicaţiile bibliografice. 
Pentru traducerea de faţă am adăugat, în plus, un număr de publi¬ 
caţii mai recente. N-am încercat, totuşi, să înregistrez ultimele con¬ 
tribuţii apărute în ţară; pe de o parte, pentru că volumul se adresează 
mai ales cititorilor nespecialişti, pe de altă parte pentru că bibliografia 
folcloristică recentă este uşor accesibilă cercetătorilor români. 

MIRCEA ELIADE 
Chicago University, 25 noiembrie 1978 




Cuvînt înainte 


în paginile care urmează ne propunem să prezentăm ceea ce este 
esenţial în religia geto-dacilor şi cele mai importante tradiţii mito¬ 
logice şi creaţii folclorice ale românilor. Aceasta nu implică, cu 
necesitate şi în amănunţime, continuitatea între universul religios al 
geto-dacilor şi acela care se lasă descifrat în tradiţiile populare 
româneşti. Dacă vrem să vorbim de „continuitate”, ea trebuie căutată 
la un nivel mai adînc decît cel circumscris de istoria geto-dacilor, a 
daco-romanilor şi a descendenţilor lor, românii. Căci cultul lui Zal- 
moxis, de exemplu, la fel ca şi miturile, simbolurile şi ritualurile 
care stau la baza folclorului religios al românilor, îşi au rădăcinile 
într-o lume de valori spirituale care precede apariţia marilor civilizaţii 
ale Orientului Apropiat antic şi ale Mediteranei. Ceea ce nu vrea să 
spună, totuşi, că toate concepţiile religioase ale geto-dacilor sînt cel 
puţin „contemporane” cu cele pe care le descifrăm în tradiţiile popu¬ 
lare româneşti. S-ar putea ca un obicei agrar din zilele noastre să fie 
mai arhaic decît, de exemplu, cultul lui Zalmoxis. Se ştie că anumite 
scenarii mitico-rituale, existente încă la ţăranii din Europa centrală 
şi sud-orientală la începutul secolului al XX-lea păstrau fragmente 
mitologice şi ritualuri dispărute, în Grecia antică, înainte de Homer. 

Lucrarea aceasta nu constituie o istorie religioasă a Daciei. Dată 
fiind sărăcia documentelor, este de altfel îndoielnic că o asemenea 
istorie ar putea fi scrisă vreodată. Oricum, cercetările arheologice nu 
şi-au epuizat încă surprizele. Şi, în ciuda unui efort considerabil, 
tradiţiile populare româneşti sînt încă insuficient cunoscute. Atît 
timp cît nu vom dispune de un corpus comparabil celui furnizat de 
Oskar Loorits prin Grundziige der estnischen Volksglauben, orice efort 
de sinteză ar fi prematur. 

Deocamdată, nu putem avansa în cunoaşterea vieţii religioase a 
acestei regiuni a Europei decît prin monografii independente, deşi 
complementare. Am reunit în acest volum o serie de studii privind 

originile religioase ale numelui etnic al dacilor, cultul lui Zalmoxis, 
mitul cosmogonic popular (adică singurul care este atestat în tradiţiile 
folclorice ale românilor), semnificaţiile mitico-rituale ale legendelor 
despre întemeierea unui stat (Moldova) şi construcţia unei mînăstiri 
(Argeş), anumite credinţe populare în legătură cu magia şi extazul, 
mătrăguna şi culesul ierburilor de leac, în sfîrşit mitologiile care 
stau la baza capodoperelor poeziei epice româneşti. 

Inutil să precizăm că demersul nostru este acela al unui istoric al 
religiilor: nu poate fi vorba să ne substituim folcloristului, arheolo¬ 
gului sau specialistului în istoria veche a Europei orientale. Am 
încercat să decriptăm în documente semnificaţiile lor profunde, de 
multe ori camuflate, degradate sau uitate. Şi pentru că semnificaţia 
unei credinţe sau a unui comportament religios nu se dezvăluie decît 
în lumina comparaţiilor, n-am ezitat să situăm documentele noastre 
în perspectiva istoriei generale a religiilor. într-adevăr, numai în 
universul valorilor specifice vînătorilor şi războinicilor, şi mai ales 
în lumina riturilor iniţiatice militare, numele etnic al dacilor îşi reve¬ 
lează semnificaţia sa religioasă primitivă. La fel, cultul lui Zalmoxis 
nu poate fi înţeles decît după ce se dezvăluie sensul iniţiatic al 
ocultării şi epifaniei zeului. Mitul cosmogonic românesc îşi revelează 
trăsăturile sale specifice după ce descifrăm nu numai preistoria 
„dualismului" balcanic şi central-asiatic, dar şi sensul ascuns al 
„oboselii lui Dumnezeu" după ce a creat Pămîntul, expresie surprin¬ 
zătoare a unui deus otiosus reinventat de creştinismul popular într-un 
efort disperat de a-1 desolidariza pe Dumnezeu de imperfecţiunile 
lumii şi de apariţia răului. 

Am putea continua amintind că, pentru un istoric al religiilor, 
mitul întemeierii principatului Moldovei îşi are rădăcinile în 
concepţia arhaică a „vînătorii rituale"; legenda Mînăstirii Argeş îşi 
revelează simbolismul nu numai cînd este pusă în legătură cu riturile 
de construcţie, dar mai ales cînd i se descoperă sensul primordial al 
unui tip primitiv de sacrificiu uman; cea mai răspîndită baladă 
românească, Mioriţa, ilustrează, pe lîngă o mitologie a morţii, abia 
creştinată, persistenţa unei teme arhaice, specifică culturilor de 
vînători şi păstori, îndeosebi funcţia oraculară a animalului; sau că, 
în cultul mătrăgunei se prelungeşte, „folclorizată" şi degradată, vene¬ 
rabila credinţă în iarba Vieţii şi a Morţii. 

Ar fi de prisos să enumerăm toate temele discutate în diversele 
capitole ale cărţii. Dar este important să subliniem interesul unor 
asemenea cercetări pentru istoria generală a religiilor. Aceste pagini 

au fost scrise nu atît pentru a ne aduce contribuţia proprie la cer¬ 
cetările istoricilor, folcloriştilor sau romaniştilor, cît pentru a ilustra 
posibilităţile unei hermeneutici a universurilor religioase arhaice şi 
populare, altfel spus a creaţiilor spirituale lipsite de expresie scrisă, 
şi, în general, de criterii cronologice valabile. Am elaborat această 
carte în timp ce studiam anumite probleme privind religiile „primi- 
tivilor“. Şi nu o dată dificultăţile pe care le întîmpinam erau de 
acelaşi ordin. Mai întîi, documentele prezentate de primii exploratori, 
misionari şi etnologi au fost adunate cu aceleaşi prejudecăţi ideologice 
care caracterizau primele colecţii de documente folcorice. Pe dea¬ 
supra, societăţile „primitive**, ca şi tradiţiile „folclorice**, consti¬ 
tuiau subiecte de studiu care nu aparţineau universului de valori 
exemplare întrupate în cultura occidentală — adică într-o cultură 
definită de creaţii înregistrate într-un timp istoric linear. 

Din fericire, progresele realizate de curînd în cunoaşterea cul¬ 
turilor „primitive** ne dau speranţe. Aceste universuri de valori spiri¬ 
tuale arhaice vor îmbogăţi lumea occidentală nu doar prin contribuţii 
de vocabular (mana, tabu, totem etc.) sau de istorie a structurilor 
sociale. Am stăruit în altă parte asupra posibilităţilor deschise de 
confruntarea cu creaţiile civilizaţiilor arhaice. Istoricul religiilor aspiră 
să-şi lărgească această confruntare cercetînd culturile populare şi 
folk-religiile Europei, Asiei, şi ale celor două Americi, aşteptînd 
elaborarea unei hermeneutici care îi va permite într-o zi să înţeleagă 
mai puţin imperfect valorile religioase ale societăţilor preistorice. 
Aceste cercetări şi aceste speranţe se înscriu de altfel într-unul din 
proiectele cele mai viguroase, şi de asemenea cele mai novatoare, 
din a doua jumătate a secolului al XX-lea: curentul cultural care 
urmăreşte studiul şi cunoaşterea lumilor exotice, arhaice şi „popu- 
lare“. Nimic mai pasionant şi mai stimulant pentru conştiinţa occi¬ 
dentală decît efortul de a înţelege creaţiile atîtor „preistorii** şi 
„protoistorii** (chiar „istorii provinciale** care au gravitat în mar¬ 
ginea imperiilor şi au supravieţuit căderii lor), creaţii acumulate şi 
conservate de milenii în culturile exotice, primitive şi „folclorice**. 

* 

* * 

Textele reunite în acest volum au fost redactate la date diferite 
şi, cu excepţia capitolelor II şi VIII, au apărut în revistele următoare: 
Numen (cap. I), Revue de l'Histoire des Religions (cap. III), Revue 
des Etudes Roumaines (cap. IV, V), Acta Historica (cap. VI). Studiul 

despre cultul mătrăgunei în România (cap. VII) a fost tradus după 
manuscrisul românesc prin grija Institutului Francez din Bucureşti 
şi publicat în Zalmoxis. Revue des fttudes Religieuses (voi. I, 1938). 
Celelalte texte au fost citite şi corectate de excelenţii noştri prieteni, 
profesorul Jean Gouillard (capitolele I, IE, IV, V, VI) şi domnişoara 
Jacqueline Des jar din (cap. II şi VIE). Este pentru noi o mare plăcere 
să le exprimăm toată recunoştinţa noastră. Sîntem la fel de înda¬ 
toraţi prietenului nostru, profesoral Georges Dumăzil, care şi-a dat 
osteneala să corecteze şpalturile şi să amelioreze textul. 


MIRCEA ELIADE 
Universitatea din Chicago, iulie 1969. 




CAPITOLUL I 


DACII ŞI LUPII 


Semnificaţii religioase ale numelor etnice 

După Strabon (304: VII, 3,12), dacii se numiră mai întîi dâoi 
(oî>q olpai Aâouq x a teîa0ai x6 rcaXaiov). O tradiţie conservată de 
Hesychius ne informează că dâos era numele frigian al „lupului**. 
P. Kretschmer explicase acest cuvînt prin rădăcina *dhău : „a 
apăsa, a strînge, a sugruma** 1 . Dintre vocabulele provenite din 
această rădăcină, notăm lidianul Kandaules, numele zeului trac 
al războiului, Kandâon, ilirianul dhaunos (lup), zeul Daunus etc. 2 
Oraşul Daous-dava, în Moesia Inferior, între Dunăre şi Haemus 3 , 
însemna literalmente „satul lupilor** 4 . 

Deci dacii se numeau ei înşişi mai de demult „lupi** sau „cei 
care suit asemeni lupilor**, cei care seamănă cu lupii. 5 Tot după 
Strabon (VII, 3, 12; XI, 508, 511, 512), sciţii nomazi la est de 
Marea Caspică purtau de asemenea numele de dâoi. Autorii latini 


1 P. Kretschmer, Einleitung in die Geschichte der griechischen Sprache, Got- 
tingen, 1896, pp. 388, 221, 214. 

1 J. Pokomy, Indogermanisches Etymologisches Worterbuch, Bexne, 1951 şi urm., 
235; G. Kazarow, „Zur Geographie des alten Thrakiens" (Klio, XII, N. F. IV, 
1929, pp. 84-85), p. 84; cf. şi G. Mateescu, în Ephemeris Dacoromâna , I, p. 208. 
Despre Daunus, vezi F. Altheim, A History of Roman Religion, Londra, 1938, 
pp. 206 şi urm. Despre Kandâon, cf. O. Masson, Kratylos, 13, 1957, p. 64. 

3 Ptolemeu, HI, 10, 6; Kazarow, Klio, p. 84. 

4 Pentru dava „aşezare", v. W. Tomaschek, Die alten Thrakern (Sitzungs- 
berichte Akad. Wien, 130, 1893), II, p. 70. Tomaschek punea în legătură daci, dat 
cu dava (ibid ., I, p. 101). Altfel spus, el înţelegea prin numele etnic de daci 
„locuitori ai davae- lor". în ultima sa sinteză asupra istoriei românilor, N. Iorga 
accepta explicaţia lui Tomaschek; cf. Histoire des Roumains, I, i. Bucureşti, 1937, 
p. 149. Despre dava vezi E. Lozovan, „Le «vilage» dans la toponymie et l’histoire 
roumaines" (Zeitschrift f. romanische Philologie, 1957, pp. 124-144). 

5 F. Altheim observă că numele de daci este format, ca şi acela de luperci, cu un 
sufix adjectival (op. cit., p. 212). Vezi şi E. Lozovan, „Du nom ethnique des Daces" 
(Revue Internationale d’Onomastique, 13, 1961, pp. 27—32). 

îi numeau Dahae , şi unii istorici greci dâai. 6 Numele lor etnic 
deriva foarte probabil din iranianul (saka) dahae , „lup". 7 Dar 
asemenea nume nu constituiau o excepţie printre indo-europeni. 
La sud de Marea Caspică se întindea Hyrcania, adică în iraniana 
orientală Vehrkana, în iraniana occidentală Varkana, lit. „ţara 
lupilor" (de la rădăcina iraniană vehrka , „lup"). Triburile nomade 
care o locuiau erau desemnate de autorii greco-latini cu numele 
de hyrkanoi, „lupii". 8 în Frigia se afla tribul Orka (Orkoi). 9 

Să mai amintim pe lykaonii din Arcadia 10 , şi Lycaonia sau 
Lucaonia din Asia Mică, şi mai ales pe Zeus Lykaios arcadi- 
anul 11 şi Apollon Lycagenetul; această ultimă poreclă a fost 
explicată ca însemnînd „al lupoaicei", „cel născut de lupoaică", 
adică născut de Leto schimbată în lupoaică 12 . Numele tribului 
samnit al lucanilor 13 deriva după Heraclid din Pont (Fragm. Hist. 
Gr. 218), de la Lycos, „lup". Vecinii lor, hirpinii, îşi luau numele 
de la hirpus, numele samnit al „lupului" 14 . La poalele muntelui 
Soracte trăiau hirpii sorani, „lupii din Sora" (cetatea volscă). 
După tradiţia conservată de Servius, un oracol îi îndemnase pe 
hirpii sorani să trăiască „precum lupii", adică din pradă ( lupos 
imitarentur, i.e. rapto viverent 15 ). într-adevăr ei erau scutiţi de 
impozite şi de serviciul militar (Plinius, Hist. Nat., VII, 19), căci 
ritul lor bianual — care consta în a merge cu picioarele goale pe 
cărbuni aprinşi — era considerat ca asigurînd fecunditatea 
ţinutului. Acest rit şamanic, ca şi felul de a trăi „ca lupii", reflectă 
concepţii religioase destul de arhaice. 


6 Cf. Tomaschek, articolul „Daci", PW, IV, 1945-1946. 

7 Cf. H. Jacobsohn, Arier und Ugroţinnen (1922), pp. 154 şi urm.; P. 
Kretschmer, „Zum Balkanskythischen" ( Glotta , XXTV, 1935, pp. 1-56), p. 17. 

8 Cf. Kiessling, PW, IX, 454-518. 

9 Cf. R. Eisler, Man into Wolf, Londra, 1951, p. 137. 

10 Cf. Eisler, p. 133. 

11 Despre Zeus Lykaios vezi A. B. Cook, Zeus, I, Cambridge, 1914, pp. 70 
şi urm. 

12 A se vedea bibliografia la Eisler, p. 133. 

13 Scris Lycani pe monedele din Metapont, c. 300 a. Chr.; cf. Eisler, p. 134. 

14 Servius, Aen. XI, 785: lupi Sabinorum lingua „ hirpi “ vocantur. Cf. Strabon, 
V, 250; despre hirpini, vezi şi F. Altheim, Roman Religion, pp. 66 şi urm. 

15 Despre hirpii sorani, a se vedea şi F. Altheim, Roman Religion, pp. 262 
şi urm. 

E inutil să mai amintim şi alte exemple. 16 Să notăm numai că 
triburile cu nume de lup sînt atestate în regiuni destul de depăr¬ 
tate ca Spania (Loukentioi şi Lucenses în Calaecia celtiberică). 
Irlanda şi Anglia. Acest fenomen nu este, de altfel, limitat la 
indoeuropeni. 

Faptul că un popor îşi trage denumirea etnică de la numele unui 
animal are întotdeauna o semnificaţie religioasă. Mai precis, acest 
fapt nu poate fi înţeles decît ca expresie a unei concepţii religioase 
arhaice. în cazul de care ne ocupăm, pot fi luate în considerare mai 
multe ipoteze. Se poate mai întîi presupune că poporul îşi trage 
numele de la un zeu sau de la un strămoş mitic lycomorfi, sau 
care s-au manifestat sub forma unui lup. Asia Centrală cunoaşte, 
în mai multe variante, mitul însoţirii dintre un lup supranatural şi 
o prinţesă, însoţire care ar fi dat naştere fie unui popor, fie unei 
dinastii. Vom reveni mai departe asupra acestui mit. Dar la daci 
nu avem nici un fel de atestare în acest sens. 

O a doua ipoteză ni se oferă: dacii şi-ar fi luat numele de la 
un grup de fugari; fie imigranţi veniţi din alte regiuni, fie tineri 
certaţi cu justiţia, dînd tîrcoale ca lupii sau ca haiducii în jurul 
satelor şi trăind din pradă. Fenomenul este amplu atestat din cea 
mai îndepărtată antichitate şi supravieţuia în Evul Mediu. Este 
important să distingem între: 1) adolescenţiii care pe durata 
probei iniţiatice trebuiau să se ascundă departe de sate şi să 
trăiască din pradă; 2) imigraţii căutînd noi teritorii în care să se 
stabilească; 3) cei în afara legii sau fugarii în căutarea unui azil. 
Dar toţi aceşti tineri se comportau ca „lupii“, erau numiţi „lupi“, 
sau se bucurau de protecţia unui zeu-lup. 

în timpul probei acel couros lacedemonian ducea un an întreg 
o viaţă de lup: ascuns în munţi trăia din prăzi, avînd grijă să nu 
fie văzut de nimeni. 17 La numeroasele popoare indo-europene, 


16 Se găsesc în număr destul de mare în Eisler, Man into Wolf, pp.132-140 şi 
Richard v. Kienle, „Tier-Volkemamen bei indogermanischen Stămme“ ( Worter 
und Sachen 14, 1932, pp. 25-26), spec. pp. 32-39. Despre argieni, care se numeau 
„lupi“, cf. Altheim, op. cit., p. 211. A se vedea şi P. Kretschmer, „Der Name der 
Lykierund andere kleinasiatischen Volkemamen“ ( Kleinasiatische Forschungen, 
I, 1927, pp. 1-17). 

17 Cf. H. Jeanmaire, Couro'i et Courites, Lille, 1939, pp. 540 şi urm., despre 
cryptie şi lycantropie. A se vedea şi M. Eliade, Naissances mystiques. Paris, 
1959, p. 229. 

emigraţii, exilaţii şi fugarii erau numiţi „lupi“. Deja în legile hit- 
tite se spunea despre un proscris că „devenise lup“. 18 

Şi în legile lui Eduard Confesorul (circa 1 000 e.n.), proscrisul 
trebuia să poarte o mască cu cap de lup ( wolfhede ). 19 Lupul era 
simbolul fugarului, şi un mare număr de zei protectori ai exilaţilor 
şi proscrişilor aveau atribute sau nume de lup. 20 Era cazul, de 
exemplu, al lui Zeus Lykoreios sau Apollon Lykeios. 21 Romulus 
şi Remus, fii ai zeului-lup Marte şi alăptaţi de lupoaica din Capi- 
toliu, fuseseră şi ei nişte „fugari* 4 . 22 Conform legendei, Romulus 
ar fi întemeiat pe Capitoliu un loc de refugiu pentru exilaţi şi pro¬ 
scrişi. Servius (ad Aen. 2, 761) ne informează că acest asylum se 


18 Ungnad, citat de R. Eisler, op. cit., p. 144. 

19 „Lupinum enim caput a die utlagationis eius quod ab Anglis wulfeshened 
nominatur*'; citat de Eisler, p. 145. Cf. ibid., un pasaj din Henry de Bracton 
(1185-1267), De Legibus et Consuetudinibus Angliae (ed. princeps, 1569), II, 35: 
„a tempore quo utlagatus est, caput gerit lupinum ita ut ab omnibus interfici 
possit". Spînzurătoarea era numită în anglo-saxonă „arbore cu cap de lup“: cf. 
L. Weiser-Aal, „Zur Geschichte der altgermanischen Todesstrafe und Fried- 
losigkeit" ( Archiv f. Religionswiss. 30, 1933), p. 222. 

20 Cf. F. Altheim, Griechische Gotter im alten Rom, Giessen, 1930, pp. 148 
şi urm.; id. Roman Religion, p. 261, referidu-se la O. Jahn, Ber. Sachs. Akad., 
1847, p. 423 şi urm.; O. Gruppe, Griech. Mythologie, pp. 918 şi urm., 1296 
şi urm. 

21 F. Altheim, Roman Religion, pp. 260 şi urm. 

22 F. Altheim, ibid., pp. 261 şi urm. A se vedea şi Gerhard Binder, Die Aus- 
setzung des Kdnigskindes Kyros und Romulus Meisenheim am Glan, 1964. Despre 
mitul lupoaicei cu gemenii şi rădăcinile lui în credinţele arhaice ale triburilor de 
păstori din stepa asiatică, cf. A. Alfoldi, „Theriomorphe Weltbetrachtung in den 
Hochasiatischen Kulturen*' (Archaeologische Anzeiger, 1931, col. 393—418), spec. 
393 şi urm.; id., Der fruhromische Reiteradel und seine Ehrenabzeichen (Baden- 
Baden, 1952), pp. 88 şi urm; id., The Main Aspect ofPolitical Propaganda on the 
Coinage of the Roman Republic (in Essays in Roman Coinage presented to H. Mat- 
tingly, Oxford, 1956, pp. 63—95), p. 68. Despre tema folclorică de tip Romulus 
şi Remus, cf. A. H. Krappe, „ Acea Larentia" (American Journal of Archaeology, 
46/1942, pp. 490-499); id. „Animal Children“ ( California Folklore Quarterly, 
3/1944, pp. 45—52). Despre Romulus şi Remus şi dubla regalitate, cf. A. B. Cook, 
Zeus, II, pp. 440 şi urm., III, 2, p. 1134. Despre gemenii Romulus şi Remus şi cores¬ 
pondentul lor în alte tradiţii indo-europene, cf. G. Dum£zil, La saga de Hadingus, 
Paris, 1953, pp. 114—130, 151-154; id., Aspects de lafonction guerriere chez Ies 
Indo-Europiens, Paris, 1956, pp. 20-21; id., L’idiologie tripartie des Indo- 
Europiens, Paris, 1958, pp. 86-88, 106. 

găsea sub protecţia zeului Lucoris. Or, Lucoris era identificat cu 
Lykoreus din Delfi, el însuşi zeu-lup. 23 

în sfîrşit, o a treia ipoteză, susceptibilă de a explica numele 
dacilor, scoate în evidenţă capacitatea de a se transforma ritual 
în lup. O asemenea transformare poate fi legată fie de lycantropia 
propriu-zisă — fenomen foarte răspîndit, dar atestat mai ales în 
zona balcano-carpatică —, fie de o imitare rituală a comporta¬ 
mentului şi aspectului exterior al lupului. Imitarea rituală a lu¬ 
pului caracterizează îndeosebi iniţierile militare şi, prin urmare, 
acele Mănnerbiinde, confreriile secrete de războinici. Avem 
motive să credem că aceste rituri şi credinţe solidare cu o ideolo¬ 
gie războinică au făcut posibilă asimilarea fugarilor, a exilaţilor 
şi a proscrişilor cu lupii. Pentru a supravieţui, aceşti în afara legii 
se comportau ca nişte bande de tineri războinici, cu alte cuvinte 
ca nişte veritabili „lupi“. 


Iniţieri militare: 
transformarea rituală în fiară 

Prin studiile lor, Lily Weiser, Otto Hofler, Stig Wikander, Geo 
Widengren, H. Jeanmaire şi Georges Dumezil au făcut să 
avanseze sensibil cunoaşterea confreriilor militare indo-euro- 
pene, mai ales a ideologiei lor religioase şi a ritualurilor lor 
iniţiatice. în lumea germanică 24 aceste confrerii mai dăinuiau 
încă la sfîrşitul acelei Volkerwanderung. La iranieni, ele sînt ates¬ 
tate în timpul lui Zarathustra, dar cum o parte din vocabularul spe¬ 
cific al acestor Mănnerbiinde se află şi în textele vedice, fără 
îndoială că grupările de tineri războinici existau deja în epoca 
indo-iraniană. 25 G. Dumezil 26 a demonstrat supravieţuirea anu- 


23 Cf. F. Altheim, Roman Religion, pp. 260 şi urm. Despre numele zeului-lup, 
cf. P. Kretschmer, Der Name der Lykier, pp. 15 şi urm. 

24 Cf. Otto Hofler, Kultische Geheimbiinde der Germanen, Frankfurt a.M., 1934; 
Jan de Vries, Altgermanische Religionsgeschichte, ed. a EI-a, I—II (1956-1957), 
spec. I, 453 şi urm., 492 şi urm. 

25 Stig Wikander, Der arische Mânnerbiind, Lund, 1938; id., Vayu, I, Upp- 
sala-Leipzig, 1941. 

26 Cf. mai ales Horace et Ies Curiaces, Paris, 1942; id., Mythes et dieux des Ger- 
mains. Paris, 1939. A se vedea şi Heur et malheur du guerrier. Paris, 1969. 

mitor iniţieri militare la celţi şi la romani, iar H. Jeanmaire a 
decelat urmele ritualurilor iniţiatice la lacedemonieni 27 . Se pare 
deci că indo-europenii împărtăşeau un sistem comun de credinţe 
şi ritualuri proprii tinerilor războinici. (Vom vedea mai departe 
dacă era o iniţiere a întregului tineret masculin, sau numai a unei 
clase.) 

Or, esenţialul iniţierii militare consta în transformarea rituală 
a tînărului războinic în fiară. Nu era vorba numai de bravură, de 
forţă fizică sau de putere de a îndura ci „de o experienţă magico-re- 
ligioasă care modifica radical felul de a fi al tînărului războinic. 
Acesta trebuia să-şi transmute umanitatea printr-un acces de furie 
agresivă şi terifiantă, care îl asimila carnasierelor turbate** 28 . La 
vechii germani, războinicii-fiare erau numiţi berserkir , lit. 
„războinici în blană ( serkr ) de urs“. Mai erau cunoscuţi şi sub 
numele de âIfhedhnar, „oameni în piele de lup** 29 . Pe placa de 
bronz de la Torslunda se poate vedea travestirea unui războinic 
în lup. 30 Sînt deci de reţinut două fapte: 1) pentru a deveni 
războinic redutabil se asimila magic comportamentul fiarei, în spe¬ 
cial cel al lupului; 2) se îmbrăca ritual pielea lupului fie pentru 
a împărtăşi felul de a fi al unui carnasier, fie pentru a semnifica 
preschimbarea în „lup“. 

Ceea ce interesează cercetarea noastră este faptul că se obţinea 
transformarea în lup prin îmbrăcarea rituală a unei piei, operaţie 
precedată sau urmată de o schimbare radicală de comportament. 
Atît timp cît războinicul era îmbrăcat în pielea animalului, el nu 
mai era om, era carnasierul însuşi: nu numai că era un războinic 


27 H. Jeanmaire, Couroi et Courites, pp. 540 şi urm. 

28 M. Eliade, Naissances mystiques, p. 181. 

29 Despre berserkir şi ălfhidhnar, cf. Handwdrterbuch d. deutschen Aber- 
glaubens, V, 1845 şi urm.; O. Hdfler, op. cit., pp. 170 şi urm.; Lily Weiser, Alt- 
germanische Junglingsweihen u. Mănnerbunde, Banden, 1927, p. 44; G. Dumăzil, 
Mythes et dieux des Germains, pp. 81 şi urm.; J. de Vries, op. cit., I. pp. 454 şi 
urm.; A. Margaret Arendt, „The Heroic Pattem: Old Germanic Helmets, 
Beowulf, and Grettis Saga“, în Edgar C. Polomă (Editor), From Old Norse Li- 
terature and Mythology: A Symposium, Austin, Texas, 1969, pp. 130-199. 

30 J. de Vries, op. cit., I, pl. XI. Cf. şi O. Hofler, op. cit., pp. 56 şi urm.; Karl 
Hauch, „Herrschaftszeichen eines Wodanistischen Konigtums“ (Jahrbuch fur 
Frankische Landesforschung, 14/1954, pp. 9-66), pp. 47 şi urm. 

feroce şi invincibil stăpînit de furor heroicus dar nu mai avea 
nimic omenesc; pe scurt, nu se mai simţea legat de legile şi obi¬ 
ceiurile oamenilor. într-adevăr, tinerii războinici nu se mulţumeau 
numai să-şi atribuie dreptul de a jefui şi de a teroriza comunităţile 
în timpul adunărilor rituale, ci erau chiar capabili să se comporte 
ca nişte carnasieri, devorînd, de exemplu, came de om. Credinţele 
în lycantropia rituală sau extatică sînt atestate atît la membrii 
societăţilor secrete nord-americane şi africane 3! ,cît şi la ger¬ 
mani 32 , greci 33 , iranieni şi indieni 34 . Că au existat cazuri reale de 
lycantropie antropofagică, nu există nici o îndoială. Societăţile 
africane zise „leoparzii“ constituie cel mai bun exemplu. 35 Dar 
nu asemenea cazuri sporadice de „lycantropie“ pot da seama de 
difuziunea şi persistenţa credinţelor în „oamenii-lupi“. Dim¬ 
potrivă, existenţa confreriilor de tineri războinici, sau a magicie¬ 
nilor, îmbrăcaţi sau nu în piei de lup, dar comportîndu-se ca nişte 
carnasieri, explică răspîndirea credinţelor în lycantropie. 

Textele iraniene 36 vorbesc în mai multe raiduri de „lupii cu 
două picioare", adică despre membrii unor Mănnerbiinde. în 
Denkarî 37 se afirmă chiar că „lupii cu două picioare sînt mai 
vătămători decît lupii cu patru picioare" 38 . Alte texte îi desemnează 
cu termenul de keresa, „hoţi, haimanale", care cutreieră noaptea. 39 


31 Cf. Mircea Eliade, op. cit., pp. 140 şi urm. 

32 Cf. referinţele în Mircea Eliade, op. cit., pp. 174 şi urm. 

33 A. B. Cook, Ztus, I, pp. 81 şi urm.; J. Przyluski, „Les confrăries des loups- 
garous dans les sociătăs indo-europ£ennes“ ( Revue de l'Histoire des Religions, 
121/1940, pp. 128-145); Eisler, op. cit., pp. 141 şi urm. 

34 Cf. E. Arbman, Rudra, Uppsala, 1922, pp. 266 şi urm.; G. Widengren, 
Hochgottglaube im alten Iran, Uppsala-Leipzig, 1938, pp. 334 şi urm. 

35 Cf. R. Eisler, op. cit., pp. 148 şi urm., 160 şi urm.; a se vedea şi Birger Linds- 
kog. African Leopard Man, Uppsala, 1954. 

36 Studiate de Stig Wikander, Der arische Mănnerbiind, pp. 64 şi urm. şi G. Wi¬ 
dengren, Hochgottglaube, pp. 328 şi urm., 344. 

37 Widengren, op. cit., p. 328. 

38 Ayăs, epitet tipic al Măruţilor, înseamnă „nedomesticit", „sălbatic" 
(Wikander, op. cit., p. 43, referindu-se la Geldner, Vedische Studien, I, pp. 227 
şi urm.). A se vedea şi G. Widengren, Der Feudalismus im alten Iran, Koln, 1969, 
pp. 15 şi urm. 

39 Widengren, op. cit., p. 330. 

Se insistă mult asupra faptului că se hrănesc cu cadavre 40 , dar, fără 
a exclude posibilitatea unor adevărate ospăţuri canibale 41 , se pare 
mai degrabă că este vorba de un clişeu utilizat cu scop polemic 
de către adepţii lui Zarathustra împotriva membrilor acestor Măn- 
nerbiinde care, cu ocazia ceremoniilor lor, terorizau satele 42 şi al 
căror fel de viaţă era atît de diferit de cel al ţăranilor şi păstorilor 
iranieni. în orice caz se vorbeşte şi despre orgiile lor extatice, 
adică despre băutura ameţitoare care îi ajuta să se transforme în 
fiare. Printre strămoşii ahemenizilor figura şi o familie saka hau- 
mavarka. Bartholomae şi Wikander 43 interpretează acest nume: 
„cei care se transformă în lupi ( varka ), în extazul provocat de 
soma ( haumaY . Or, se ştie că pînă în secolul al XlX-lea reuniu¬ 
nile tinerilor comportau şi un banchet cu alimente furate sau 
obţinute cu forţa, mai ales băuturi alcoolice. 


Măciuca şi stindardul 

însemnele specifice ale acestor Mănnerbunde ( mairiya ) 
iraniene erau „măciuca însîngerată“ şi stindardul ( drafsa ). 44 Cum 
scrie Wikander 45 , măciuca însîngerată servea în ritualul specific 
al acestor Mănnerbunde iraniene la doborîrea ceremonială a 
boului. Măciuca a devenit simbolul „războinicilor-fiare“ 
iranieni. 46 Este prin excelenţă arma războinicului arhaic. Cum 


40 Widengren, ibid., pp. 331 şi urm. 

41 Cf. exemplele africane citate de Widengren, ibid., p. 332. Pentru India, cf. 
Arbman, Rudra, pp. 266 şi urm. şi Mircea Eliade, Le Yoga. Immortalitt et Li- 
berti, Paris, 1954, pp. 294 şi urm., 401-402. 

42 Despre terorizarea satelor, cf. Widengren, op. cit., pp. 334 şi urm.; M. Eliade, 
Naissances mystiques, pp. 178 şi urm. 

43 Cf. Wikander, op. cit., p. 64; J. Duchesne-Guillemin, Hommage â George 
Dumizil, Bruxelles, 1960, pp. 97-8. Cf. şi Przyluski, Les confriries des loups-garous 
dans les sociâtis indo-europiennes. 

44 Cf. Wikander, op. cit., pp. 60 şi urm. id., Vayu, pp. 139 şi urm., 157 şi 
urm.; G. Widengren, „Stand und Aufgaben der iranischen Religionsgeschichte“ 
(Numen 1/1954, pp. 16—83; 2/1955, pp. 47-134), I, p. 66. 

45 Der arische Mănnerbiind, p. 99. 

46 Wikander, ibid., p. 60; id., Vayu, p. 168 şi urm. 

se întîmpiă cu instrumentele aparţinînd unei foarte îndepărtate 
antichităţi, măciuca şi-a păstrat valoarea de instrument cultual 
cînd întrebuinţarea sa militară a făcut loc altor arme, mai modeme. 
Pe deasupra, măciuca s-a menţinut ca arma prin excelenţă a 
ţăranilor şi păstorilor 47 . Astfel, ea a rămas arma ţăranilor români 
de-a lungul întregului Ev Mediu şi pînă în timpurile modeme şi 
mai este încă arma specifică în „jocurile tinerilor" (căluşarii) în 
care subzistă mereu amintirea confreriilor iniţiatice. 

Să mai notăm o analogie între iranieni şi daci. După tradiţia 
transmisă de Shah-nameh, un stindard persan purta emblema 
unui lup. 48 O pictură murală din Turkestan înfăţişează un stindard 
reprezentînd un lup sau un dragon cu cap de lup. 49 în epoca partă, 
în nord-vestul Iranului şi în Armenia, corpurile de elită ale 
armatei — constituite de altfel m Mănnerbiinde — erau numite 
„dragoni" şi dispuneau de stindarde în formă de dragon. Tine¬ 
rilor războinici le plăcea să poarte o cască cu figură de dragon. 50 
Or, se ştie că stindardul dacilor reprezenta un lup cu corp de 
dragon. 51 Penetraţia stindardului dotat cu un draco în armatele 
romane ale Imperiului de jos se datora, foarte probabil, unei 
influenţe parte sau dace. 52 


47 Cf. Widengren, „Harlekintracht und Monchskutte, Clownhut und Der- 
wischmlltze“ ( Orientalia Suecana, EI, 1953, pp. 40-111), pp. 93 şi urm. A se 
vedea şi Maria Mariottini Spagnoli, „The Symbolic Meaning of the Club in the 
Iconography of the Kuşnana Kings“ (East and West, 17, 1967, pp. 248-268). 

48 Cf. Widengren, Hochgottglaube, p. 343. 

49 Cf. F. Altheim, Attila und die Hunen, Baden-Baden, 1951, p. 37. 

50 Cf. Widengren, Numen, I, p. 67. A se vedea şi G. Widengem, „Some 
remarks on Riding Costume and Articles of Dress Among Iranian Peoples 
in Antiquity“ ( Arctica, Studia Ethnographica Upsaliensia, XI, Uppsala, 1956, 
pp. 228 -276). 

51 Cf. Vasile Pârvan, Getica, o protoistorie a Daciei, Bucureşti, 1926, 
519 şi urm. 

52 Fieliger în P.-W. art. draco (p. 521) îi are în vedere pe părţi şi pe daci; 
A. J. Reinach, s. v. signum, în Daremberg-Saglio, p. 1321, crede că sarmaţii 
sînt cei care au introdus acel draco în armata romană. Pârvan {op. cit., p. 522) 
se referă la „dacii iranizaţi“. Pârvan găseşte „originile tipologice ale dragonu- 
lui-emblemă“ în Mesopotamia (de ex. pe o stelă a lui Nebukadnezar I, 1120, 
„dragonul cu cap de vită şi corp de şarpe"). 

Să amintim că dragonul figura şi pe stindardele germanilor. 53 
Pe deasupra, lupul se află reprezentat pe sceptrul descoperit în 
„shipburial“-ul din Sutton Hoo: el simboliza foarte probabil 
strămoşul mitic al familiei regale. 54 Să mai adăugăm că tema ono¬ 
mastică Wulf-Wolf este extrem de răspîndită la germani. 55 Dacă 
se ţine seamă de toate celelalte contexte în care lupul joacă un rol 
important în mitologia şi ritualurile germanilor ( berserkir , Măn- 
nerbiinde , vîrcolaci etc.), se poate spune în concluzie că, dacă 
esenţialul acestui complex religios se arată a fi indo-european, o 
solidaritate mai accentuată se dezvăluie între iranieni, traci şi ger¬ 
mani. Nu este aici locul să ne oprim mai îndelung asupra acestei 
probleme 56 , dar trebuia s-o amintim pentru a nu lăsa impresia că 
limităm simetriile la grupele traco-frigiene şi iraniene. Să mai 
adăugăm că stindardele cu cap de lup sînt atestate şi la Tu-kiu 57 , 
o ramură a triburilor Hiong-nu. Aceştia se pretindeau născuţi 
dintr-o Lupoaică mitică 58 . în fiecare an, hanul tribului Tu-kiu 
oferea un sacrificiu Lupoaicei chiar în grota unde se credea că ea 
fătase. Membrii corpului de gardă regal erau numiţi „lupi“ şi, în 
timpul bătăliei, purtau un stindard cu o lupoaică aurită. 59 Aşa cum 


53 Cf. Karl Hauck, Herrschaftszeichen eines Wodanisitischen Kdnigtums, p. 33. 
Odin-Wodan însuşi era reprezentat ca un vultur, sau ca un dragon (cf. Hauck, 
p. 38, n. 153) sau ca un monstru marin. Aceste trei tipuri de animale reproduse 
pe signum simbolizează cele trei regiuni cosmice — aer, pămînt, apă — şi, în con¬ 
secinţă, constituie simbolul prin excelenţă al Cosmocratorului (cf. Hauck, 
pp. 34 şi urm.). 

54 Cf. Hauck, op. cit., p. 50. 

55 Cf. bibliografia în Hauck, p. 50, n. 223. Obiceiul de a-i numi pe şefi cu 
numele unui animal este atestat la toate popoarele altaice. Cf. Haussing (în 
F. Altheim şi Haussing, Die Hunen in Ost Europa, 1958), pp. 25 şi urm. 

56 Cf. J. Wiesner, Fahren und Reiten in Alteuropa u. im alten Orient (Der alte 
Orient, 38, 1939), pp. 80 şi urm.; H. Gtlntert, Der arische Weltkonig und Heiland, 
Halle, 1923, pp. 130 şi urm.; Wikander, Vayu, 93 şi urm., Cf. şi M. Eliade, 
Le ’dieu lieur’ et le symbolisme des noeuds (= Images et Symboles, 1952, pp. 135 
şi uim.). 

57 A se vedea Freda Kretschmar, Hundesstammevater und Kerberos, I, Stuttgait, 
1938, p. 5, fig. 1-3. 

58 F. Kretschmar, op. cit., I, p. 6; W. Radloff, Aus Sibirien, Leipzig, 1893,1, 
p. 131. 

59 F. Kretschmar, op. cit., I, p. 6; W. Radloff, op. cit., I, p. 129; J. J. M. de 
Groot, The Religious System of China, Leiden, 1892 şi urm., IV, p. 270. 

am mai spus, mitul descendenţei dintr-o lupoaică sau dintr-un lup 
este larg răspîndit la turco-tătari. Acest fapt nu este lipsit de 
importanţă pentru înţelegerea fondului comun al diferitelor 
concepţii religioase discutate în acest capitol. 


„Dacii" — confrerie războinică 

Revenind la daci, pare destul de probabil că numele lor etnic 
derivă, în ultimă instanţă, de la epitetul ritual al unei confrerii 
războinice. Etapele procesului, prin care apelativul ritual al unui 
grup a devenit numele unui întreg popor, ne scapă. (Nu sîntem, 
de altfel, mai bine informaţi nici pentru alte populaţii europene 
cu numele de lup.) Dar ne putem reprezenta lucrurile în două 
feluri: 1) fie că datorită eroismului şi ferocităţii tineretului 
războinic al unui trib epitetul lor ritual — „lupii“ — a devenit 
numele întregului trib; 2) fie că epitetul ritual al unui grup de 
tineri imigranţi victorioşi a fost acceptat de aborigenii învinşi şi 
supuşi. în acest ultim caz putem crede că aceşti cuceritori au 
devenit aristocraţia militară şi clasa dominantă. în stadiul actual 
al cercetărilor noastre e greu de optat pentru una din aceste două 
posibilităţi. Ceea ce este sigur e că a trebuit să treacă un timp 
îndelungat pînă cînd epitetul ritual al unui grup să se transforme 
în numele unui popor. Dacă luăm în considerare prima ipoteză, 
porecla unui trib mic s-a extins asupra triburilor vecine pe măsură 
ce se cristalizau organizaţii politice mai largi. în al doilea caz, 
trebuie să ţinem cont de simbioza între imigranţii victorioşi şi 
aborigenii supuşi, proces mai mult sau mai puţin îndelungat, dar 
terminîndu-se fatal prin asimilarea celor dintîi. 

Oricare ar fi fost originea eponimului lor — epitet ritual al 
tineretului războinic sau poreclă a unui grup de imigranţi victo¬ 
rioşi — dacii erau desigur conştienţi de raportul între lup şi război: 
dovadă, simbolismul stindardului lor. La început numele de daci 
se referea la unul dintre triburile trace din nord-vestul Daciei 
(Strabon, 304: VII, 3, 12). în general, numele de geţi era mai 
răspîndit spre Pontul Euxin, din Balcani pînă la Nistru (unde erau 
situaţi tirageţii), în timp ce numele de daci era mai frecvent în nord- 

vest, vest şi sud. (*Dakidava în nord-vestul Daciei, daursii în 
Dalmaţia, daoii şi dioii în Rodope etc. 60 ) Numele de daci, utilizat 
de autorii latini, se impune mai ales în timpul lui Burebista şi 
Decebal, cînd unitatea şi organizarea politică a ţării erau la apogeu 
şi cînd, după spusele lui Strabon (305: VII, 3, 13), armata dacă 
putea mobiliza 200 000 de oameni. Epitetul ritual războinic a tri¬ 
umfat în momentul expansiunii maxime, politice şi militare, a 
regatului. Era triumful tinerilor „lupi“. Iulius Caesar înţelesese bine 
pericolul pe care-1 reprezenta această nouă putere militară şi se 
pregătea să atace „lupii" de la Dunăre, cînd a fost asasinat. 

Pârvan 61 credea că numele dacilor (ca, de altfel, şi cel al 
geţilor) era scitic; altfel zis, el ar fi trecut de la cuceritorii iranieni 
la populaţiile trace ale Carpaţilor. Deşi e plauzibilă, originea 
scitică a numelui dacilor nu ne pare demonstrată. Cum am mai 
spus, rădăcina dkău-, „a sugruma", se găseşte îh numele frigian 
al lupului, dâos. 62 Toponimia Daciei a conservat un caracter trac 
accentuat, chiar în regiunile ocupate de sciţi. 63 De altfel per¬ 
sistenţa onomasticii traco-frigiene (cimeriene) în nordul Mării 
Negre, acolo unde sciţii se aşezară în număr mare începînd cu 
secolul al VlII-lea, demonstrează strălucit fenomenul 
supravieţuirii elementului aborigen sub dominaţia unei minorităţi 
militare iraniene. 64 Astăzi se consimte la reducerea proporţiilor, 
mai degrabă modeste, ale aportului sciţilor la cultura dacă. Chiar 
în zona transilvană unde s-au menţinut pînă în secolul IV a. Chr., 


60 Cf. V. Pârvan, Getica, p. 284. 

61 Cf. Getica, p. 286. 

62 Cf. mai sus, nota 5, remarca lui F. Altheim asupra formării numelui dăcus. 
Aceasta întăreşte, ni se pare, ipoteza după care era vorba de o transformare rituală 
în lup, implicînd solidaritatea mistică cu o divinitate a războiului susceptibilă a 
se manifesta lycomorf (ca Marte de exemplu). 

63 Cf. Pârvan, op. cit., pp. 285 şi urm., 753; id.. Dacia (ed. a IV-a, Bucureşti, 
1967), pp. 59 şi urm. (pp. 163-170, bibliografie recentă de Radu Vulpe). 

64 E. Benveniste a observat că informaţiile transmise de Herodot IV, 5-10, 
asupra sciţilor declaraţi de provenienţă greacă scot la iveală o onomastică 
traco-frigiană; cf. „Traditions indo-iraniennes sur Ies classes sociales" ( Journal 
Asiatique, 230/1938, pp. 527-550). Nume trace persistă chiar în regatul scitic al 
Bosforului cimerian pînă în epoca greco-romană. (Cf. M. Rostovtzeff, Iranians 
and Greeks in South Russia, Oxford, 1922, p. 39.) 

sciţii n-au reuşit să transforme civilizaţia indigenă. 65 Pentru că 
dacii îşi aminteau că numele lor mai vechi era dâoi, nu este exclus 
ca acest nume să fie de origine cimeriană. într-adevăr cimerienii 
locuiseră o parte a Daciei, în special regiunea Carpaţilor. Cime¬ 
rienii erau un popor traco-frigian cu anumite elemente iraniene. 
Dacă preferăm să explicăm numele dacilor prin iraniană, trebuie 
să ne gîndim mai degrabă la elementele iraniene arhaice atestate 
la cimerieni decît la aportul destul de recent al sciţilor. 66 


Scenarii mitico-rituale ale Lupului 

în orice caz, arhaismul complexului religios al lupului este 
neîndoielnic. Lupul este deja prezent în civilizaţia neolitică de 
Vinca: s-au descoperit atît statuete de cîini-lupi cît şi figurine 
destul de rudimentare interpretate ca reprezentînd dansatori cu 
mască de lup. 67 în ceea ce priveşte ultimele obiecte — admiţînd 
că interpretarea lor ar fi corectă — este imposibil să decidem dacă 
ele indică rituri iniţiatice războinice (de tip iranian sau germanic) 
sau ceremonii sezoniere în timpul cărora tinerii îşi pun măşti de 
lup. Asemenea ceremonii sînt încă populare în Balcani, în 
România, mai ales în timpul celor 12 zile din ajunul Crăciunului 


65 D. Berciu, „A propos de la genise de la civilisation Latine chez Ies Geto- 
Daces“ (Dacia, N. S., 1/1957, pp. 133-142), pp. 137 şi urm.: „Rolul factorului 
scitic apare mai puţin important decît cel al altor factori externi" (ibid., p. 138). 
Cf. şi Radu Vulpe, „La civilisation dace et ses problimes â la lumi&re 
des demiires fouilles de Poiana en Basse Moldavie" (Dacia, N. S. 1/1957, 
pp. 143-164), spec. pp. 157-161. 

66 Cf. Franz Hancar, „Hallstadt-Kaukasus. Ein Beitrag zur Klărung des 
Kimmerrierproblem“ (Mitt. d. Oesterr. Gesell. f. Anthropologie, Ethnologie u. 
Prăhistorie, 73-74/1947, pp. 152 şi urm.); J. Harmatta, „Le probleme cim- 
merien" ( Archaeologiai Ertesito, 1948, pp. 49 şi urm.); R. Pittioni, Die 
urgeschichtlichen Grundlagen der europăischen Kultur, Viena, 1949, pp. 255 şi 
urm.; R. Heine-Geldem, „Das Tocharerproblem und die pontische Wan- 
derung" (Saeculum, 2/1951, pp. 225-255), spec. 245 şi urm. A se vedea şi 
K. Jettmar, în K. J. Narr et alii, Abriss der Vorgeschichte, MUnchen, 1957, 
pp. 156 şi urm. 

67 Pia Laviosa Zambotti, I Balcani e l'Italia nella Preistoria, Como, 1954, 
fig. 13-14, 16, şi pp. 184 şi urm. 

pînă la Bobotează. 68 La origine acestea erau ceremonii în legătură 
cu întoarcerea periodică a morţilor şi comportau tot felul de măşti 
de animale: cal, capră, lup, urs 69 etc. Acest scenariu ritual nu 
aparţine orizontului religios pe care îl studiem. Nu vom discuta 
aici despre el, tot aşa cum nu vom lua în considerare nici aspectele 
mitologiei şi ale ritualului lupului în Orientul Apropiat antic. Nu 
poate fi vorba să examinăm în aceste cîteva pagini dosarul con¬ 
siderabil întocmit de F. Kretschmar. Cercetarea noastră se limitează 
obligatoriu la faptele susceptibile să explice transformarea unui 
epitet iniţiatic războinic în eponim etnic. 

Este important deci să facem distincţia nu numai între diferitele 
complexe religioase cristalizate în jurul unui Lup mitic, ci şi 
între diversele expresii ale aceluiaşi complex. Pe scurt, sursa 
primară a tuturor acestor creaţii se află în universul religios al 
vînătorului primitiv: un univers dominat de solidaritatea mistică 
între vînător şi vînat. 70 Mai întotdeauna solidaritatea este reve¬ 
lată sau regizată de un Domn-Dumnezeu (sau de o Mamă) al 
Animalelor. O asemenea concepţie religioasă face inteligibile 
miturile descendenţei unui popor nomad dintr-un carnasier (lup, 
leu, leopard etc.). Carnasierul este vînătorul exemplar. Un alt 
aspect important este ritualul iniţiatic şi mitul care îi serveşte de 
justificare: un Animal primordial ucidea oamenii cu scopul de 
a-i reînvia iniţiaţi, adică transformaţi în carnasieri; Animalul a 
fost în cele din urmă doborît, şi acest eveniment este ritual actua¬ 
lizat în timpul ceremoniilor de iniţiere; dar îmbrăcînd pielea 
fiarei, iniţiantul reînvie nu ca o fiinţă umană ci ca Animal primor¬ 
dial, fondatorul presupus al misterului. Altfel spus, Animalul 
mitic reînvie împreună cu iniţiantul. Un asemenea complex miti- 


68 F. Kretschmar, op. cit., II, p. 251; G. Dum6zil, Le probleme des Centaures, 
Paris, 1929, passim ; Waldemar Liungmann, Traditionswanderungen, Euphrat- 
Rhein, Helsinki, 1937-1938, pp. 738, 834, 1076 etc. 

69 Se găseşte documentaţia în operele lui Dum6zil şi Liungmann. Cf. şi Evel 
Gasparini, / riti popolari slavi, Veneţia, 1952, pp. 26 şi urm. 

70 Karl Meuli, „Griechische Opferbrăuche“ ( Phyllobolia fur Peter von der 
Mtihll, Basel, 1946, pp. 185-288), spec. 223 şi urm.; A. Friedrich, „Die 
Forschung Uber das frlihzeitliche jăgertum" ( Paideuma , II, 1-2/1941); H. 
Findeisen, Das Tier als Gott, Dămon und Ahne, Stuttgart, 1956. Cf. mai jos 
capitolul IV. 

co-ritual este clar atestat în culturile africane de vînători 71 , dar 
se întîlneşte de asemenea şi în alte părţi 72 . 

O concepţie similară iese la iveală în riturile iniţiatice ale 
populaţiei Kwakiutl. Iniţierea băieţilor constituie repetiţia unui 
eveniment mitic: primul stăpînitor al ritualului a fost Lupul; 
fratele său, Vizonul, găsind într-o zi în pădure puii Lupului, îi 
ucise şi, devenind el stăpînitorul ritului, luă numele de „Lup“. 
Uşa colibei iniţiatice avea altădată forma unei guri de lup. în 
această colibă iniţiatică, tinerii hamatsa — membri ai societăţii 
Canibalilor — îşi desăvîrşeau transformarea în Lupi: devorînd 
cadavre erau stăpîniţi de un fel de nebunie furioasă, în timpul 
căreia îşi muşcau vecinii şi înghiţeau bucăţi de came crudă. 73 
Cum a remarcat şi Dumezil, comportamentul tînărului hamatsa 
aminteşte pe acela al tînărului berserkr germanic stăpînit de Wut 
(turbare), de furor heroicus , 74 

Acestei faze a complexului magico-religios al lupului îi aparţin 
şi reinterpretările şi revalorificările acelor Mănnerbiinde şi ale 
iniţierilor militare, ca şi credinţele în lycantropie şi vîrcolaci. 75 
Războinicul este vînătorul prin excelenţă; ca şi acesta el îşi are 
modelul în comportamentul unui carnasier. Este un război- 
nic-fiară prin naştere, cel care coboară dintr-un Strămoş-Lup 
(cum este cazul pentru anumite triburi sau anumite familii de 
şefi din Asia centrală) — sau devine prin iniţiere, prin transfor¬ 
marea rituală în carnasier ( marya indo-iranieni, berserkir- ii etc.). 
La triburile Koryak şi la anumite triburi nord-americane 
(Kwakiutl etc.), dansuri ale lupului sînt executate înainte de ple¬ 
carea la război. 76 Se pregătesc pentru bătălie prin transformarea 
magică în lup. Este vorba, în acest caz, de o operaţie colectivă 


71 Cf. H. Straube, Die Tierverkleidungen der afrikanischen Naturvolker, Wies- 
baden, 1955, pp. 198 şi urm. 

72 Cf. Mircea Eliade, Naissances mystiques, pp. 58 şi urm. 

73 Cf. esenţialul dosarului şi bibliografia în Wemer Mllller, Weltbild und Kult 
der Kwakiutl-Indianer, Wiesbaden, 1955, spec. 65 şi urm. şi M. Eliade, op. cit., 
pp. 139 şi urm. 

74 Georges Dumlzil, Horace et Ies Curiaces, Paris, 1942, pp. 42 şi urm. 

75 Rolul lupului în şamanismul nord-asiatic este un fenomen mai vechi. în 
general, şamanismul precede diferitele forme ale magiei războinice. 

76 Cf. F. Kretschmar, op. cit., II, P. 257; cf. fig. p. 121, reprezentînd dansul 
lupului la tribul Kwakiutl. 

— în timp ce acel berserkr germanic obţine individual trans¬ 
mutaţia în fiară. 

Pe scurt, se împărtăşeşte felul de a fi al unui carnasier: 1) prin 
simplul fapt al descendenţei dintr-un Animal mitic; 2) prin 
îmbrăcarea rituală a unei piei de fiară (repetiţie a unui eveni¬ 
ment primordial, avînd ca rezultat asimilarea esenţei anima¬ 
lului); 3) prin experienţa iniţierii şamanice sau militare. 
Lycantropia şi diferitele credinţe în vîrcolaci sînt fenomene simi¬ 
lare, dar independente de acest complex magico-religios. După 
Herodot (IV, 105), neurii se transformau în lupi în fiecare an. 77 
Această periodicitate indică posibile ceremonii anuale, în timpul 
cărora se îmbrăcau piei şi se purtau măşti de lup — fie cu ocazia 
iniţierii tinerilor, fie pentru a figura reîntoarcerea morţilor. (De 
altfel, aceste două ceremonii, în general, se celebrează 
împreună. 78 ) Dar majoritatea credinţelor folclorice privind vîrco- 
lacii au legătură cu transformarea individuală în carnasier. Anu¬ 
mite cazuri se pot explica prin supravieţuirea „iniţierilor 
spontane 4 *; este vorba de un fenomen retardatar, un fel de 
redescoperire spontană a scenariilor rituale perimate sau com¬ 
plet transformate. S-a remarcat, în mai multe rînduri, simetria 
între iniţierile berserkir -ilor şi transformarea în vîrcolaci. 79 Se 
poate conchide că un mare număr de legende şi credinţe popu¬ 
lare privind vîrcolacii 80 se explică printr-un proces de folclo- 
rizare, adică prin proiectarea în lumea imaginară a ritualurilor 
concrete, fie şamanice, fie de iniţiere războinică. 


77 Despre transformarea periodică în lup în Arcadia, cf. A. B. Cook, Zeus, I, 
pp. 71 şi urm. A se vedea şi M. Schuster, „Der Werwolf und die Hexen. Zwei 
Schauermărchen bei Petronius 44 (Wiener Studieri, 1930, XLVm, pp. 149-178); 
W. Kroll, „Etwas vom Werwolf 4 ( ibid ., 1937, LV, pp. 168-172). 

78 Cf. d. ex. Otto Hofler, Kultische Geheimbiinde der Germanen, pp. 45 şi urm. 
şi passim ; a se vedea şi Alexander Slawik, „Kultische Geheimbtlnde der Japaner 
und Germanen 44 (Wiener Beirrăge fur Kulturgeschichte u. Linguistik, Viena, 1936, 
pp. 675-764), pp. 738 şi urm. 

79 O. Hofler, op. cit., pp. 27 şi urm.; G. Dumezil, Mythes et dieux des Germains, 
Paris, 1939, pp. 83 şi urm. 

80 Bibliografia vîrcolacilor este imensă; se va găsi esenţialul în W. Hertz, Der 
Werwolf, Stuttgart, 1862; W. Fischer, Dămonische Wesen, Vampir u. Werwolf in 
Geschicte u. Sage, Stuttgart, 1906; Montague Summers, The Werewolf, Londra, 
1933; F. Kretschmar, op. cit., EI, pp. 184 şi urm.; R. Eisler, Man into Wolf, pp. 
146-47 (bibliografie). 

Carnasieri, vînâtori, războinici 

Elementul de unitate al tuturor acestor credinţe este constituit 
de experienţa magico-religioasă a solidarităţii mistice cu lupul, 
oricare ar fi mijlocul utilizat pentru a o obţine: antropofagie, furor 
heroicus , iniţiere prin îmbrăcarea pieii, beţie ceremonială, jaf etc. 
Descoperirea unei asemenea solidarităţi cu fiara exemplară con¬ 
stituie o experienţă întotdeauna personală; numai o asemenea 
experienţă aduce schimbarea totală a comportamentului, trans¬ 
formarea unei fiinţe umane în carnasier. Dar experienţa a fost 
posibilă prin mitul de origine, altfel spus prin reactualizarea unui 
eveniment primordial care a avut loc la începutul Timpului. 
Intr-adevăr, Strămoşul mitic lycomorf, ca şi Fondatorul mitic al 
misterului iniţierii, sau Primul Şaman sau Primul Războinic au 
săvîrşit anumite acţiuni decisive in illo tempore. Aceste acţiuni 
au devenit mai tîrziu modele paradigmatice de imitat. Reuşeşte 
să se transforme în lup cel care iese din el însuşi şi din timpul 
prezent devenind contemporanul evenimentului mitic. 

Recuperarea rituală a Timpului originar este un comportament 
religios arhaic suficient de elucidat de cercetările recente pentru 
a ne putea dispensa de a mai insista. Considerate în această per¬ 
spectivă, diferitele revalorificări religioase ale solidarităţii mistice 
între Lup şi războinic se pot explica şi ca expresii variate ale 
aceleiaşi experienţe fundamentale. Marea vînătoare, ca şi iniţierea 
sau războiul, sau invazia şi ocuparea unui teritoriu sînt activităţi 
urmărind modele mitice: in illo tempore , un carnasier supra¬ 
natural le-a efectuat pentru prima oară. în consecinţă, devii un 
vînător renumit, un războinic redutabil, un cuceritor în măsura 
în care reactualizezi mitul, adică în măsura în care împărtăşeşti 
comportamentul carnasierului şi repeţi evenimentul primordial. 
Astfel că, deşi aparţin unor momente istorice diferite şi reprezintă 
expresii culturale independente, iese la iveală o analogie struc¬ 
turală între urmărirea colectivă a vînatului, război 81 , invadarea 
unui teritoriu de către un grup de imigraţi şi comportamentul 


81 Cf. Karl Meuli, „Ein altpersischer Kriegsbrauch" (în Westostliche Abhand- 
lungen. Festschrift Rudolf Tschudi, Wiesbaden, 1954, pp. 63-86), despre structu¬ 
ra comună a tehnicilor de vînătoare şi de război la iranieni şi la turco-mongoli. 

fugarilor şi al celor în afara legii. Toţi cei care efectuează una din 
aceste operaţii se comportă ca nişte lupi, pentru că dintr-un 
anumit punct de vedere şi pentru motive diferite ei sînt pe cale 
să „întemeieze o lume“. Altfel zis, imitînd modelul mitic, ei 
speră să înceapă o existenţă paradigmatică, se vor elibera de 
slăbiciunea, de neputinţa sau de nenorocul condiţiei umane. 

în sud-estul european şi în regiunea mediteraneană, asemenea 
ideologii religioase arhaice au fost modificate şi în final înăbuşite 
de influenţele culturale orientale şi egeene. în epoca istorică nu 
se găsesc, în Grecia, în Italia şi în Peninsula balcanică, decît 
fragmente mitologice şi anumite urme de ritualuri iniţiatice. 
Numele originar al dacilor trebuie să fie aşezat printre aceste 
relicve mutilate, alături de fragmente mai ilustre, ca legenda lui 
Romulus şi Remus. Desigur, o parte din această moştenire a 
supravieţuit sub formă de obiceiuri populare şi creaţii folclorice, 
în aceste regiuni prin excelenţă conservatoare care sînt Balcanii 
şi Carpaţii. Nu ne gîndim numai la credinţa în vîrcolaci, ci şi la 
anumite obiceiuri şi, mai ales, la folclorul despre lupi. Sfîntul 
Sava şi Sfrntul Teodor în Iugoslavia, Sfîntul Petru în România 
sînt consideraţi ca patroni ai lupilor. 82 Este necesar un întreg 
studiu asupra ansamblului acestor obiceiuri şi credinţe arhaice 
supravieţuind în zona balcano-carpatică. 

în încheierea acestor observaţii, să spunem un cuvînt despre 
ceea ce s-ar putea numi dimensiunea mitică a istoriei dacilor. 
Este semnificativ că singurul popor care a reuşit să-i învingă 
definitiv pe daci, care le-a ocupat şi colonizat ţara şi le-a impus 
limba a fost poporul roman; un popor al cărui mit genealogic s-a 
constituit în jurul lui Romulus şi Remus, copiii Zeului-Lup Marte, 
alăptaţi şi crescuţi de lupoaica de pe Capitoliu. Rezultatul acestei 
cuceriri şi al acestei asimilări a fost naşterea poporului român, 
în perspectiva mitologică a istoriei, s-ar putea spune că acest 
popor s-a născut sub semnul Lupului , adică predestinat 
războaielor, invaziilor, şi emigrărilor. Lupul a apărut pentru a 
treia oară pe orizontul mitic al istoriei daco-romanilor şi a 


82 Cf. Pia Laviosa Zambotti, op. cit., p. 186 despre tradiţiile balcanice. A se 
vedea şi Octavian Buhociu, Le Folklore roumain de printemps (teză dactilografiata, 
Universită de Paris, 1957), pp. 127 şi urm. etc. 

descendenţilor lor. într-adevăr principatele române au fost înte¬ 
meiate în urma marilor invazii ale lui Genghis-Han şi ale suc¬ 
cesorilor săi. Or, mitul genealogic al genghis-hanizilor proclamă 
că strămoşul lor era un Lup cenuşiu care a coborît din Cer şi s-a 
unit cu o căprioară... 

1959 




CAPITOLUL II 


ZALMOXIS 


Herodot, IV, 94-96 

într-un pasaj celebru, Herodot ne comunică ceea ce a aflat el 
de la grecii din Hellespont şi de la Marea Neagră despre 
credinţele religioase ale geţilor, şi mai ales despre zeul lor Zal- 
moxis. Geţii, spune Herodot, „sînt cei mai viteji dintre traci şi 
cei mai drepţi" (IV, 93). „Ei se socot nemuritori", şi iată în ce 
chip: „credinţa lor este că ei nu mor, ci că cel care piere se duce 
la Zalmoxis — divinitatea lor (daimon) — pe care unii îl cred 
acelaşi cu Gebeleizis" (IV, 94; trad. rom. Adelina Piatkovski şi 
Felicia Vanţ-Ştef). Apoi Herodot descrie două ritualuri consacrate 
lui Zalmoxis: sacrificiul sîngeros al unui mesager, efectuat la 
fiecare patru ani, şi tragerea cu arcul în timpul furtunilor. Ne 
vom ocupa de aceste ritualuri mai tîrziu. Pentru moment să citim 
ce aflase Herodot de la informatorii lui. 

„După cîte am aflat de la elenii care locuiesc în Hellespont şi 
în Pont, acest Zalmoxis, fiind om (ca toţi oamenii), ar fi trăit în 
robie la Samos ca sclav al lui Pitagora, fiul lui Mnesarchos. Apoi, 
cîştigîndu-şi libertatea, ar fi dobîndit avuţie multă şi, dobîndind 
avere, s-a întors bogat printre ai lui. Cum tracii duceau o viaţă de 
sărăcie cruntă şi erau lipsiţi de învăţături, Zalmoxis acesta, care 
cunoscuse felul de viaţă ionian şi moravuri mai alese decît cele din 
Tracia, ca unul ce trăise printre eleni şi mai ales alături de omul 
cel mai înţelept al Elladei, lîngă Pitagora, a pus să i se clădească 
o sală de primire unde-i găzduia şi-i ospăta pe cetăţenii de frunte; 
în timpul ospeţelor îi învăţa că nici el, nici oaspeţii lui şi nici 
urmaşii acestora în veac nu vor muri, ci se vor muta numai într-un 
loc unde, trăind de-a pururea, vor avea parte de toate bunătăţile, 
în tot timpul cînd îşi ospăta oaspeţii şi le cuvînta astfel, pusese să 
i se facă o locuinţă sub pămînt. Cînd locuinţa îi fu gata, se făcu 
nevăzut din mijlocul tracilor, coborînd în adîncul încăperilor 

subpămîntene, unde stătu ascuns vreme de trei ani. Tracii fură 
cuprinşi de părere de rău după el şi-l jeluiră ca pe un mort. în al 
patrulea an se ivi însă iarăşi în faţa tracilor şi aşa îi făcu Zalmoxis 
să creadă în toate spusele lui. Iată ce povestesc elenii c-ar fi făcut 
el. Cît despre mine, nici nu pun la îndoială, nici nu cred pe deplin 
cîte se spun despre el şi locuinţa lui de sub pămînt; de altfel, socot 
că acest Zalmoxis a trăit cu multă vreme mai înaintea lui Pitagora. 
Fie că Zalmoxis n-a fost decît un om, fie c-o fi fost într-adevăr 
vreun zeu de prin părţile Geţiei, îl las cu bine“ (IV, 95-96, trad. 
rom. Adelina Piatkovski şi Felicia Vanţ-Ştef.) 

Cum era şi firesc, acest text a făcut o mare impresie în lumea 
antică, de la contemporanii lui Herodot pînă la ultimii neo-pita- 
goricieni şi neo-platonicieni. A fost îndelung comentat şi inter¬ 
pretat de erudiţi şi continuă să fie şi în zilele noastre. Anumite 
interpretări ne vor reţine atenţia mai departe. 1 Pentru moment să 


1 Bibliografia pînă în 1936 a fost înregistrată de G. Kazarow, „Thrakische Reli- 
gion“, în Pauly-Wissowa, Real-Encyclopaedie der classischen Altertumswis- 
senschaft, VI, A I, zweite Reihe, XI Halbband Stuttgart, 1936, spec. col. 548 şi 
urm. A se vedea şi Cari Clemen, „Zalmoxis" ( Zalmoxis, Revue des itudes 
religieuses, n. Bucureşti, 1939, pp. 53-62); Jean Coman, „Zalmoxis. Un grand pro¬ 
bleme gete" (ibid., pp. 79-110); 1.1. Russu, „Religia Geto-dacilor. Zei, credinţe, 
practici religioase" ( Anuarul Institutului de Studii Clasice, V, Cluj, 1947, pp. 
61-137), spec. pp. 84—102 (pp. 66-74, bibliografie, utilă mai ales pentru lucrările 
apărute în româneşte; id. „Zalmoxis", Real-Encyclopaedie, zweite Reihe, XVUI 
(1967), col. 2302-2305; Friedrich Pfister, „Zalmoxis" (. Studies presented to D. 
M. Robinson, Edited by George Mylonas and Doris Raymond, Washington Uni- 
versity, Saint-Louis, Missouri, voi. II, 1953, pp. 1112-1123). Ar fi inutil să con¬ 
semnăm aici bogata bibliografie despre protoistoria şi istoria Daciei. Să amintim 
numai dteva lucrări indispensabile: Vasile Pârvan, Getica, Bucureşti, 1926; id. 
Dacia. An Outline of the Early Civilization of the Carpatho-Danubian countries 
(Cambridge, 1928; a se vedea şi traducerea românească a lui Radu Vulpe, ed. a 
IV-a, Bucureşti, 1967, cu importante adaosuri şi bibliografii critice ale 
traducătorului, pp. 159-216); Istoria României, voi. I (Bucureşti, 1961): D. Berciu 
şi D. M. Pippidi, Din istoria Dobrogei I: Geţi şi Greci la Dunărea-de-jos din cele 
mai vechi timpuri pînă la cucerirea romană. Bucureşti, 1965; Hadrian Daicoviciu, 
Dacii, Bucureşti, 1965; R. Vulpe, Aşezări getice în Muntenia, Bucureşti, 1966; 
C. Poghirc, Thraco-dacica, Bucureşti, 1976; M. Eliade, Histoire des Croyances 
et des Idies religieuses, II, Paris, p. 447 (bibliografie critică). Să mai amintim că 
Herodot ne informează numai asupra geţilor şi triburilor învecinate (teryzii şi 
crobyzii) din zona pontică. Abia mai tîrziu, în timpul Imperiului roman, autorii 
încep să se intereseze de dacii locuind în arcul carpatic. 

distingem principalele elemente: a) informatorii lui Herodot 
insistă înainte de toate asupra faptului că Zalmoxis a fost 
sclavul lui Pitagora şi că devenind liber apoi el s-a străduit să 
introducă printre geţi civilizaţia greacă şi învăţăturile maestru¬ 
lui său; b) esenţialul doctrinei „pitagoreice" a lui Zalmoxis era 
ideea imortalităţii, sau mai precis a unei post-existenţe fericite; 
c) Zalmoxis explica această doctrină cu ocazia banchetelor pe care 
le oferea cetăţenilor de elită, într-un andreon construit în acest 
scop; d) în acest timp el şi-a construit o locuinţă subterană în 
care s-a ascuns timp de trei ani; considerîndu-1 mort, geţii îl 
plînseră, dar a reapărut în al patrulea an demonstrînd astfel 
convingător adevărul învăţăturii sale. Herodot îşi încheie istoria 
lui fără să se pronunţe asupra realităţii locuinţei subterane şi 
fără să decidă dacă Zalmoxis a fost un om 2 sau o fiinţă divină, 
dar opinînd că, după el, personajul get trăise cu mult înaintea lui 
Pitagora. 

Cu excepţia unui singur detaliu care pare de neînţeles, şi 
anume lamentaţiile geţilor după dispariţia lui Zalmoxis (căci ne 
întrebăm cum au ajuns la concluzia morţii lui Zalmoxis dacă nu 
i-au găsit corpul?), istoria este coerentă; grecii din Hellespont, 
sau Herodot însuşi, au integrat ceea ce aflaseră despre Zalmoxis, 
despre doctrina şi cultul lui, într-un orizont spiritual de structură 
pitagoreică. Că grecii din Hellespont sau Herodot însuşi au 
procedat în felul acesta din motive de patriotism (cum se putea 
concepe o asemenea doctrină descoperită de barbari?), nu intere¬ 
sează. Important e că grecii au fost frapaţi de similaritatea între 
Pitagora şi Zalmoxis. Or, aceasta este deajuns pentru a ne informa 
despre tipul de doctrină şi de practică religioasă specifice cultului 
lui Zalmoxis. într-adevăr, interpretatio graeca permitea un număr 
destul de mare de omologări cu zeii sau eroii greci. Faptul că 
Pitagora a fost desemnat ca sursă a învăţăturii religioase a lui 
Zalmoxis demonstrează că acest cult al zeului get presupunea 
credinţa în nemurirea sufletului şi anumite rituri de tip iniţiatic. 


2 Realitatea istorică a unui personaj care se dădea drept Zalmoxis, care a fost 
discipolul lui Pitagora, şi care s-a străduit să introducă „politica pitagoreică" în 
Dacia, e susţinută de Edwin L. Minar Jr., Early Pythagorean Politics in Practice 
and Theory, Baltimore, 1942, pp. 6 şi urm. Ipoteza nu se impune. 

Dincolo de raţionalismul şi evhemerismul lui Herodot sau al 
informatorilor săi, se întrezăreşte caracterul mistic al cultului. 
Este poate motivul pentru care Herodot ezită să dea detalii (dacă 
— ceea ce nu este sigur — informatorii i le dăduseră): discreţia 
sa în legătură cu Misterele este foarte cunoscută. Dar Herodot 
recunoaşte că el nu crede în povestea lui Zalmoxis sclav al lui 
Pitagora, şi că dimpotrivă el este convins de anterioritatea dai- 
monului get — şi acest detaliu este important. 


„Locuinţa subterană “ 

Andreonul pe care Zalmoxis şi l-a construit şi în care îi primea 
pe cetăţenii importanţi ca să discute despre imortalitate aminteşte 
totodată de sala în care Pitagora predica la Crotona 3 şi de 
camerele în care aveau loc banchetele rituale ale asociaţiilor reli¬ 
gioase secrete. Asemenea scene de banchete rituale sînt din 
abundenţă atestate mai tîrziu de monumentele aflate în Tracia şi 
în spaţiul danubian. 4 Cît despre locuinţa subterană, dacă nu este 
vorba de o interpolare a lui Herodot, care îşi amintea o legendă 
în legătură cu Pitagora 5 pe care o vom discuta imediat, este clar 
că funcţia sa n-a fost înţeleasă. într-adevăr, într-o povestire satirică 


3 Pierre Boyanc6, Le culte des Muses chez Ies philosophes grecs. Paris, 1937, 
p. 134, vede în mesele luate în comun de Zalmoxis şi invitaţii săi cea mai veche 
dovadă asupra mesei cultuale la pitagoreici. 

4 Se va găsi documentaţia în articolul lui G. Kazarow, Real-Encyclopaedie, VI 
A, 548 şi urm.; a se vedea şi M. P. Nilson, Geschichte der griechischen Religion, 
I (ed. a Ii-a, Mtlnchen, 1955) pp. 172 şi urm.; S. Eitrem, în Real-Encyclopaedie, 
VUI, 114 şi urm.; Gh. Pintea, Anuarul Institutului de Studii Clasice, Cluj, II, 1935, 
p. 229, n. 1, dă lista monumentelor găsite în Dobrogea; a se vedea şi R. Vulpe, 
Histoire ancienne de la Dobroudja, Bucureşti, 1938, p. 220 şi fig. 61. 

5 Walter Burkert ( Weisheit und Wissenschaft. Studien zu Pythagoras, Philolaus 
und Platon, Nlimberg, 1962, pp. 139 şi urm.) se întreabă dacă „locuinţa sub¬ 
terană" nu se datorează unei influenţe a tradiţiei pitagoreice. Căci, după cum 
vom vedea, Strabon (VH, 297 şi urm.) nu vorbeşte de o locuinţă subterană, ci 
de o grotă a muntelui Kogainon. Oricum ar fi, simbolic şi ritual ascunzătoarea 
subterană este echivalentă cu peştera, şi una şi cealaltă semnifică „cealaltă lume". 
A se vedea şi V. Aly, Volksmărchen, Sage und Novelle bei Herodot und seinen 
Zeitgenossen, Gottingen, 1921, pp. 129 şi urm. 

a lui Hermip, care ne-a fost transmisă într-o formă imperfectă 6 , 
Pitagora se retrage timp de şapte ani (durata de şapte ani este 
indicată de Tertullian) într-o ascunzătoare subterană. Conform sfa¬ 
turilor sale, mama sa scrie o scrisoare pe care el o învaţă pe de 
rost înainte de a o sigila. Cînd reapare, asemenea unui mort care 
revine din Hades, Pitagora se duce în adunarea poporului şi se 
declară capabil să citească textul fără să rupă sigiliul. în urma 
acestui miracol, crotoniaţii sînt convinşi de coborîrea lui în Infern 
şi cred tot ceea ce povesteşte el despre soarta rudelor şi priete¬ 
nilor lor. Dar supravieţuirea sufletului nu este pentru Pitagora 
decît consecinţa doctrinei metempsihozei, şi această doctrină se 
străduieşte el s-o impună. 

Începînd cu Rohde, savanţii au recunoscut sursa acestei paro¬ 
dii în istoria lui Herodot despre ascunzătoarea lui Zalmoxis. 7 Dar 
se poate ca Hermip să fi utilizat şi alte surse. 8 Se ştie de altfel că 
Iamblicos în a sa Viaţă a lui Pitagora repetă aceeaşi istorie dar 
adăugind detalii care nu se găsesc la Herodot. 9 Oricum ar fi, poves¬ 
tirea raţionalistă a lui Herodot, ca şi parodiile transmise de Hermip 
şi sursele sale ignoră sau denaturează voit semnificaţia religioasă 
a faptelor pe care le comunică. Retragerea într-o ascunzătoare sau 
coborîrea într-o cameră subterană sînt echivalente ritual şi sim¬ 
bolic cu o katabasis , cu un descensus ad inferos întreprins în vede- 


6 Pe scurt în Diogenes Laertios, Vm, 41, şi în Tertullian, De anima, 28, şi sco- 
liastul Electrei, v. 62 — texte reproduse de Isidore L6vy, Recherches sur Ies sources 
de la ligende de Pythagore, Paris, 1926, pp. 37—38. A se vedea discuţia acestei 
teme în I. Lăvy, La ligende de Pythagore en Grice et en Palestine, Paris, 1927, 
pp. 129 şi urm. 

7 Erwin Rohde, „Die Quellen des Iamblichus in seiner Biographie des 
Pythagoras" ( Rheinisches Museum, 26, 1871, pp. 554-576), p. 557; Armând 
Delatte, La vie de Pythagore de Diogine Laerce, Bruxelles, 1922, p. 245; I. L6vy, 
La ligende de Pythagore, p. 133. 

8 într-adevăr, cel puţin trei elemente nu sînt atestate la Herodot: tema 
scrisorii, detaliul precizînd că Pitagora reapare sub un aspect scheletic, dar mai 
ales prezenţa mamei. Se poate ca acest ultim motiv să reprezinte o raţiona¬ 
lizare a Marii Mame chtoniene; cf. Burkert, Weisheit und Wissenschaft, p. 139. 
La Metapont, oraş în care se credea că a murit Pitagora, casa sa a fost trans¬ 
formată într-un sanctuar al Demetrei; cf. Boyance, Le culte des Muses, p. 234. 

9 J. S. Morisson, „Pythagoras of Samos“ ( Classical Quarterly, 50,1956, pp. 
135-156), pp. 140-141. 

rea unei iniţieri. Asemenea coborâri sânt atestate în biografiile mai 
mult sau mai puţin legendare ale lui Pitagora. 10 După Porphirios 
(Vita Pyth. 16-17), Pitagora a fost iniţiat în Creta în Misterele 
lui Zeus în felul următor: a fost purificat de iniţiaţii lui Dactylus 
Morgetul cu ajutorul unei pietre de meteorit, a petrecut noaptea 
învăluit intr-o blană de oaie neagră şi a coborît în peştera Idei unde 
a rămas 27 de zile. Diogenes Laertios (Vin, 3) adaugă că el a 
coborît în peşteră în compania lui Epimenide, purificatorul prin 
excelenţă. 11 în sfîrşit, în povestirea Abaris , din care numai cîteva 
fragmente ni s-au păstrat, Pitagora coboară în infern însoţit de un 
călăuz supranatural. 12 

Aceste legende, deşi tîrzii, ne ajută să sesizăm sensul iniţial 
al locuinţei subterane a lui Zalmoxis. Este vorba de un ritual 
iniţiatic. Aceasta nu implică cu necesitate că Zalmoxis era o 
divinitate chtoniană (a se vedea mai departe p. 50). A coborî în 
Infern înseamnă a cunoaşte „moartea iniţiatică“, experienţă sus- 


10 Sursele privind coborîrile lui Pitagora au fost grupate şi discutate de Paul 
Corssen, „Zum Abaris des Heraklides Ponticus 44 (Rheinisches Museum, 67,1912, 
pp. 20-47), pp. 42 şi urm.; cf. A. Dieterich, Nekyia (ed. a Il-a, Leipzig, Berlin), 
pp. 130 şi urm.; M. P. Nilsson, op. cit., I, pp. 664. A se vedea acum Burkert, op. 
cit., pp. 136 şi urm. 

11 După acest model elaborează Philostrate, Vita Apollonii, VU1, 19, coborîrea 
lui Apollonius din Tyana în grota de la Trophonios, unde ar fi rămas şapte zile. 
Cînd acesta întreabă care este filozofia cea mai perfectă, oracolul îi prezintă o 
doctrină similară cu cea predicată de Pitagora. 

12 Cf. I. L6vy, La ligende de Pythagore, pp. 79 şi urm.; cf. şi 46 şi urm., 84 
şi urm. Este important de adăugat că cercetările recente despre Pitagora şi 
pitagoreism sînt susceptibile să clarifice, cu toate că indirect, subiectul nostru. 
Pe de o parte dispunem acum de ediţii mai bune de texte şi de riguroase analize 
textuale; cf., de exemplu, Maria Timpanaro Cardini, Pitagorici: Testimonianze 
e Frammenti, 3 voi., Firenze, 1958-1964; Holger Thesleff, An Introduction to 
the Pythagorean Writings of the Hellenistic Period (Acta Academiaea Aboensis, 
Humaniora XXIV, 3, Abo 1961). Pe de altă parte, cercetătorii sînt tot mai mult 
dispuşi să valorifice anumite mărturii ale antichităţii tîrzii, neglijate sau sub¬ 
estimate pînă în prezent. Una din consecinţele acestei noi metodologii intere¬ 
sează direct şi personajul Pitagora: nu se mai separă Pitagora „ştiinţificul 4 * de 
Pitagora „misticul 44 . în afară de articolul lui Morisson şi cartea lui Burkert, 
deja citate, a se vedea şi C. J. de Vogel, Pythagoras and Early Pythagoreanism, 
Assen, 1966 şi W. K. C. Guthrie, A History of Greek Philosophy, voi. I, Cam- 
bridge, 1962, pp. 146-181. 

ceptibilă de a întemeia un nou mod de existenţă. „Dispariţia** 
(ocultarea) şi „reapariţia** (epifania) unei fiinţe divine sau 
semi-divine (rege mesianic, profet, mag, legislator) este un sce¬ 
nariu mitico-ritual destul de frecvent în lumea mediteraneană şi 
asiatică. Minos, fiul lui Zeus, modelul exemplar al legislatorului 
antic, se retrăgea la fiecare nouă ani în munţi, în peştera lui Zeus 
şi de acolo revenea aducînd table de legi (Strabon, X, 4, 8; XVI, 
2, 38). Dionysos mai ales se caracterizează prin epifaniile şi dis¬ 
pariţiile sale periodice, prin „moartea** şi „renaşterea** sa, în care 
se mai pot descifra raporturile cu ritmul vegetaţiei şi, în general, 
cu ciclul etern, viaţă, moarte şi renaştere. Dar în epoca istorică, 
această solidaritate între ritmurile cosmice şi prezenţa, precedată 
şi urmată de absenţa Fiinţelor supranaturale, nu mai era evidentă. 


Grote rituale: ocultaţie şi epifanii 

Un scenariu mitico-ritual poate fi descifrat în numeroase 
tradiţii referitoare la epifania periodică a unui zeu sau la întro¬ 
narea unui rege cosmocrat de tip mesianic, sau, în sfîrşit, la apa¬ 
riţia unui profet. Acest scenariu a supravieţuit destul de tîrziu în 
mediile iraniene şi asiatice. După o legendă. Mani anunţă că va 
urca la Cer unde va rămîne un an, şi ca urmare, se retrage într-o 
peşteră. 13 Bîhâfarid, care a trăit în secolul al VUI-lea, îşi constru¬ 
ieşte un templu şi, convingîndu-şi soţia că el e pe moarte, se lasă 
închis înăuntru. Apare după un an declarîrid că a fost în Cer unde 
Dumnezeu i-a arătat Cerul şi Infernul şi l-a făcut purtătorul unei 
revelaţii. 14 G. Widengren a studiat la timpul potrivit acest motiv, 
amintind între altele tradiţia transmisă de Al-BîrQni: în ajunul 
întronării sale, regele part se retrage într-o grotă şi supuşii săi se 
apropie şi-l venerează ca pe un nou-născut, cu alte cuvinte, ca 


13 Mirxond, Histoire des Sassanides, Paris, 1843, p. 189; a se vedea comen¬ 
tariul lui G. Widengren, Muhammad, the Apostle of God, and his Ascension, Upp- 
sala, 1955, pp. 83 şi urm.; id. Iranisch-semilische Kulturbegegnung in parthischer 
Zeit, Koln şi Oplanden, 1960, p. 64. 

14 Cf. textele citate de Widengren, Muhammad the Apostle of God, p. 82; 
Iranisch-semitische Kulturbegegnung, pp. 63-64. 

pe un copil de origine supranaturală. 15 Tradiţiile armeniene 
vorbesc de o peşteră în care se închidea Meher (i.e. Mihr, Mithra) 
şi de unde ieşea o dată pe an. într-adevăr, noul rege este Mithra, 
reîncarnat, născut din nou. 16 

Această temă iraniană se regăseşte în legendele creştine ale 
naşterii în grota de la Bethleem plină de lumină. După autorul 
anonim al lucrării Opus imperfecîum in Matthaeum , Regii Magi 
urcau în fiecare an Muntele Victoriilor, unde se afla o grotă cu 
izvoare şi arbori, aşteptînd apariţia Stelei. Ea le apare în cele din 
urmă sub forma unui copilaş care le spune să meargă în Iudeea. 
Cronica de la Zuqnîn al cărei prototip — ca de altfel şi Opus imper- 
fectum — trebuie să fie anterior secolului al Vl-lea dezvoltă 
această legendă: Cei doisprezece „Regi-înţelepţi“ urcă în fiecare 
lună Muntele şi intră în Peştera Comorilor. într-o zi ei zăresc o 
coloană de lumină inefabilă deasupra căreia o Stea străluceşte mai 
puternic decît raza mai multor sori. Steaua pătrunde în Peştera 
Comorilor şi o voce îi invită pe regi să intre. Pătrunzînd în grotă 
Regii sînt orbiţi de lumină şi îngenunchează. Dar lumina se con¬ 
centrează şi după puţin timp li se arată sub forma unui omuleţ 
umil care îi vesteşte că el a fost trimis de Tatăl celest. îi sfătuieşte 
să meargă în Galileea. 17 

Recunoaştem aici marele mit sincretist, puternic iranizat, al 
Cosmocratului-Mîntuitor. Cum am mai arătat şi în alt loc 18 , anu¬ 
mite elemente sînt arhaice şi preced cultul lui Mithra şi sin¬ 
cretismul irano-semit. Importanţa pe care o ia tema luminii 
supranaturale nu trebuie să ne facă să neglijăm simbolismul fun¬ 
damental al scenariului. Aici, ca şi în exemplele citate mai sus, 


15 Al-Bîrimi, India (trad. Sachau), EI, p. 10; G. Widengren, Iranisch-semi- 
tische Kulturbegegnung, p. 62. 

16 Cf. Geo Widengren, Iranisch-semitische, p. 65; id. Les religions de Viran 
(trad. franceză, Paris, Payot, 1968), p. 269. A se vedea şi alte exemple în Sven 
S. Haitman, Gayomart, âtude sur le syncritisme dans l’ancien Iran, Uppsala, 1953, 
p. 60, n. 2, p. 180 şi n. 6. Vezi şi Dya Gerschewitch în Mithraic Studies, Man- 
chester, 1971,1, pp. 85 şi urm.; II, pp. 356 şi urm.; Mircea Eliade, Histoire des 
Croyances, II, pp. 485 şi urm. 

17 A se vedea izvoarele şi bibliografia în Mircea Eliade, Mephistophilis et 
VAndrogyne, Paris, 1962, pp. 61-63. 

18 Cf. MephistophSlis et VAndrogyne, pp. 63-64. 

grota din vîrful muntelui semnifică locul prin excelenţă al epifa- 
niei divine, locul unde, după o perioadă de ocultaţie, îşi fac 
apariţia un zeu salvator, un profet sau un cosmocrat. 

Or, grota reprezintă cealaltă lume şi de asemenea întregul 
Univers. Nu valorificarea imediată, „naturală* 1 , a grotei ca loc 
tenebros şi deci subteran este cea care ne permite să sesizăm 
simbolismul şi funcţia sa religioasă, cît experienţa suscitată de 
pătrunderea într-un spaţiu sacru şi, în cele din urmă, „total**, 
adică constituind o lume-în-sine. Grota rituală imită cîteodată 
cerul nocturn. 19 Cu alte cuvinte ea este o imago mundi , un univers 
în miniatură. 20 A locui într-o peşteră nu implică cu necesitate o 
coborîre printre umbre, cît a trăi în altă lume, mai vastă, mai com¬ 
plexă pentru că încorporează multiple moduri de existenţă (zei, 
demoni, sufletele morţilor etc.), şi deci e plină de bogăţii şi 
nenumărate virtualităţi (cf. miturile desacralizate ale grotelor cu 
comori etc.). Numai datorită interpretării „naturiste** a savanţilor 
din secolul al XEX-lea, care reduceau simbolismele religioase la 
expresiile lor concrete, fizice, s-a limitat semnificaţia cosmică 
a grotelor şi a locuinţelor cultuale subterane la o singură va¬ 
loare, şi anume de locuinţă a morţilor şi sursă a fertilităţii 
telurice. 21 


Zalmoxis şi „ imortalizarea “ 

Dacă încercăm să înţelegem tradiţia transmisă de Herodot 
prin ea însăşi fără să ne întrebăm asupra originii sau auten¬ 
ticităţii sale, personajul Zalmoxis poate fi descris după cum 
urmează: a) el este un Daimon sau un theos care „revelează** o 
doctrină escatologică şi „întemeiază** un cult iniţiatic de care 


19 A se vedea A. B. Cook, Zeus, D, 2, Cambridge, 1925, p. 1150; HI, 2 (1940), 
p. 1187. 

20 Cf. F. K. Domer şi Th. Goell, Arsameia am Nymphaios, Berlin, 1963, 
pp. 129-145. 

21 F. B. J. Kuiper, insistînd asupra aspectului ei „infernal" a văzut bine struc¬ 
tura cosmică a lumii de dincolo indo-iraniene; cf. „Remarks on «The Avestan 
Hymn to Mithra»“ ( Indo-Iranian Journal , V, 1961, pp. 36-60), pp. 58-59. 

depinde regimul ontologic al existenţei post-mortem; b) cu alte 
cuvinte, Zalmoxis nu este o fiinţă supranaturală de tip cosmic 
sau instituţional, considerat a se afla acolo de la începutul 
tradiţiei, ca alţi zei traci de care vorbeşte Herodot, „Ares“, 
„Dionysos", „Artemis“ sau „Hera“; Zalmoxis îşi face apariţia 
într-o istorie religioasă care îl precede, el inaugurează o nouă 
epocă de tip escatologic; c) „revelaţia" pe care el o aduce geţilor 
este comunicată prin intermediul unui scenariu mitico-ritual 
foarte cunoscut al „morţii" (ocultarea) şi al „reîntoarcerii pe 
pămînt" (epifania), scenariu folosit de personaje diverse urmă¬ 
rind întemeierea unei noi ere sau instaurarea unui cult esca¬ 
tologic ; d) ideea centrală a mesajului lui Zalmoxis se referă la 
supravieţuirea sau imortalitatea sufletului; e) dar pentru că 
reîntoarcerea lui Zalmoxis în came şi oase nu constituie „o 
probă" a „imortalităţii" sufletului, acest episod pare să reflecte 
un ritual care ne este necunoscut. 

Credinţa în imortalitatea sufletului n-a încetat să-i intrige pe 
grecii din secolul al V-lea. Herodot nu găsea formulă mai specta¬ 
culoasă de introducere decît prezentîndu-i pe geţi ca pe cei „care 
cred în nemurirea lor" (getas tous âthanatizontas; IV, 93), „căci 
credinţa lor e că ei nu mor şi că cel care piere se duce la Zal¬ 
moxis" (IV, 94). în Charmides , dialog scris probabil cu vreo 
treizeci de ani după Herodot, Socrate vorbeşte de un medic trac 
pe care-1 întUnise, „unul din acei doctori ai regelui trac Zalmoxis 
despre care se zice că stăpîneşte meşteşugul de a te face nemu¬ 
ritor" (156d). într-adevăr, verbul âthanatizein (cf. Herodot V, 4) 
nu înseamnă „a se crede nemuritori" ci „ a se face nemuritori". 22 
Sensul acestei „imortalizări" este indicat în istoria transmisă de 
Herodot: cînd Zalmoxis se întreţinea cu invitaţii săi („cetăţenii 
de frunte"), „el îi învăţa că nici el, nici oaspeţii lui şi nici urmaşii 
acestora în veac nu vor muri, ci se vor muta numai într-un loc 
unde trăind de-a pururi vor avea parte de toate bunătăţile" (IV, 
95). Cu alte cuvinte această postexistenţă fericită nu era deloc gene¬ 
rală, ci se obţinea prin intermediul unei iniţieri, ceea ce apropie 
cultul instaurat de Zalmoxis de Misterele greceşti şi elenistice. 
Hellanikos, care era mai vîrstnic decît Herodot, dar care urmează 


22 Cf. I. M. Linforth, „Oi athanatizontes , Herodotus IV, 93-96“ (Classical 
Philology, Xm, 1918, pp. 23-33). 

povestirea sa, descriind ritul lui Zalmoxis îl numeşte pe bună 
dreptate „ teletai “, subliniindu-i caracterul iniţiatic. 23 

Hellanikos se referă între altele la teryzi şi la crobyzi, două 
triburi trace vecine cu geţii în zona pontică: şi ei credeau că nu 
vor muri şi că morţii se duc la Zalmoxis. Totuşi şederea pe lîngă 
zeu nu este definitivă pentru că „se consideră că morţii vor 
reveni“. Iată pentru ce la moartea cuiva „ei se bucură la gîndul 
că defunctul va reveni** 24 . într-adevăr, ei aduc ofrande şi se dis¬ 
trează pentru ca „mortul să se întoarcă** 25 . 

Informaţia cu privire la întoarcerea morţilor nu se găseşte decît 
la Photios, Suidas şi Pomponius Mela (EI, 2, 18). După părerea 
acestuia din urmă, existau la traci trei credinţe privind post-exis- 
tenţa sufletului, prima despre care vorbeşte este chiar întoarcerea 
morţilor: alii (printre traci) rediîuras putant animas obeunîium. 
Conform unei alte păreri, sufletele nu vor mai reveni, totuşi ele 
nu se sting ci încep o existenţă fericită (etsi non redeant, non 
extingui tamen, sed ad beatiora transire). în sfîrşit, o a treia 
credinţă seamănă mai degrabă cu o filozofie pesimistă decît cu 
o escatologie populară: sufletele mor, dar este preferabil să mori, 
decît să trăieşti \emori quidem, sed id melius esse quam vivere ). 

După cum se vede puţin numeroasele informaţii de care dis¬ 
punem, în afara lui Herodot, complică şi mai mult problema. Să 
încercăm mai întîi să înţelegem ce-ar putea să semnifice 
„întoarcerea morţilor** despre care vorbesc Photios, Suidas şi 
Pomponius Mela. în nici un caz această afirmaţie nu implică 
metempsihoză, cum s-a susţinut uneori 26 , cu toate că o aluzie a 
lui Euripide face probabilă credinţa în reîncarnare la traci 27 . Se 


23 F. Jacoby, Fragmente der griechischen Historiker (1923 şi urm.), frg. 73. 
împăratul Iulian repetă aceeaşi tradiţie: geţii sînt convinşi că nu vor muri şi că 
se vor duce la Zalmoxis {De Caes., 327, D). 

24 Cf. J. Coman, „Zalmoxis 4 ', p. 108. 

25 Suidas, s. v. Zalmoxis. 

26 Erwin Rohde, Psyche, ed. a IV-a, Ttlbingen, 1907, II, p. 31. 

27 Rohde, ibid. Herbert S. Long, A Study of the Doctrine of Metempsychosis in 
Greece from Pythagoras to Plato, Princeton, 1948, p. 8, respinge pe drept cuvînt 
interpretarea lui Rohde: Zalmoxis nu putea predica metempsihoză pentru că nu 
apărea sub altă formă. O opinie similară este susţinută de J. A. Philip, Pythagoras 
and Early Pythagoreanism, University of Toronto Press, 1966, p. 153. A se 
vedea şi A. Cameron, The Pythagorean Background of the Theory of Recollection, 
Menasha, Wisconsin, 1938, pp. 13 şi urm. 

poate ca informaţiile, de altfel tîrzii, relative la „întoarcerea 
morţilor** să fie rezultatul unei interpretări confuze a textului lui 
Herodot: geţii au crezut în „imortalitatea sufletului** convinşi de 
Zalmoxis, care a apărut din nou după patru ani; în consecinţă se 
duc la Zalmoxis pentru un timp şi apoi se reîntorc pe pâmînt. O 
altă interpretare posibilă ar fi un ritual funerar vizînd 
reîntoarcerea periodică a morţilor. Ritualuri asemănătoare sînt 
atestate atît în spaţiul mediteranean, grec şi balcanic, cît şi prin 
alte locuri (la germani, la finougrieni etc.). Indicaţia că teryzii şi 
crobyzii fac sacrificii şi se distrează „pentru ca mortul să se 
întoarcă** aminteşte un mare număr de obiceiuri similare dintre 
care cel mai spectacular este atestat la ceremuşi. 28 S-ar mai putea 
întîmpla să fie vorba şi de o inovaţie mai recentă, urmare a 
influenţelor iraniene şi germanice, destul de puternice în timpul 
lui Decebal. 29 

Dar oricare ar fi interpretarea, tema „întoarcerii morţilor** 
n-are nimic de-a face cu ceea ce Herodot comunică despre 
învăţătura lui Zalmoxis şi cu ceea ce grecii aflaseră din secolul 
al V-lea despre credinţele geţilor. Ceea ce-i interesa pe greci 
era că Zalmoxis conferea „imortalitatea** şi că după moarte 
adepţii săi mergeu să-l întîlnească „într-un loc unde se bucurau 
de toate bunătăţile**. Herodot nu spune că „sufletul** separat de 
corp va merge să-l întîlnească pe Zalmoxis după moarte. Dacă 
el n-ar mai fi adăugat alte informaţii despre cultul lui Zalmoxis, 
am fi putut interpreta textul lui Herodot în perspectiva doctrinei 
homerice: imortalitatea este inaccesibilă oamenilor; cele cîteva 
fiinţe ne-divine care au scăpat de moarte (Achile, Menelaos etc.) 
au fost miraculos transportate în regiuni îndepărtate şi fabuloase 
(Insulele Fericiţilor etc.) unde ei continuă să trăiască , adică se 
bucură de o existenţă încarnată. S-ar fi putut spune acelaşi lucru 
şi despre iniţiaţii în teletai ai lui Zalmoxis: ei nu mureau, nu 
cunoşteau separarea sufletului de corp, ci îl întîlneau pe Zal¬ 
moxis într-un tărîm paradisiac. 


28 Cf. Uno Holmberg, Die Religion der Tcheremissen (FFC, No. 61, Porvoo, 
1926), pp. 27 şi urni. 

29 A se vedea cîteva indicaţii bibliografice la Joseph Wiesner, Die Thraker, 
Stuttgait, 1936, p. 225, n. 53. 

Dar Herodot relatează de asemenea (IV, 94) ritualul propriu 
lui Zalmoxis; trimiterea la fiecare patru ani a unui mesager. Cel 
pe care soarta îl desemnează este aruncat în aer şi, căzînd, este 
străpuns de vîrfurile suliţelor. Este evident deci că sufletul 
mesagerului se îndreaptă spre Zalmoxis. Să lăsăm pentru 
moment la o parte coexistenţa unui asemenea sacrificiu uman 
sîngeros cu iniţierea religioasă care conferă „imortalitate“. Ceea 
ce pare sigur este că pentru geţi, ca şi pentru iniţiaţii Misterelor 
Eleusine sau pentru „orfici“, post-existenţa preafericită începe 
după moarte: numai „sufletul 44 , principiul spiritual, îl întîlneşte 
pe Zalmoxis. 

Dar tocmai această autonomie a sufletului şi de asemenea 
cîteva fenomene paranormale (extazul, transa cataleptică etc.) 
invocate ca probă a transmigrării, adică a „imortalităţii 44 sufle¬ 
tului, îi uimeau şi-i pasionau pe greci. Şi pentru că Zalmoxis era 
direct implicat, va fi util să examinăm mai de aproape o anumită 
mitologie, puternic istoricizată, în relaţie cu extazul, moartea şi 
peregrinările sufletului. 


Extatici şi taumaturgi 

Strabon (VII, 67) îl citează pe Zalmoxis la un loc cu 
Amphiaraos, Trophonius, Orfeu şi Musaios, adică cu personaje 
renumite prin prestigiul lor mantie şi taumaturgic şi prin expe¬ 
rienţele lor extatice. 30 Amphiaraos era un erou teban pe care l-a 
înghiţit pămîntul: Zeus l-a făcut nemuritor. 31 Trophonius era 
cunoscut mai ales prin oracolul său, din Lebadeia, despre care 
Pausanias (IX, 39) ne-a lăsat o celebră descriere. 32 Experienţele 
extatice de tip „şamanic 44 ale lui Orfeu sînt bine cunoscute: el 


30 A se vedea şi Rohde, Psyche, I, p. 121, n. 1. 

31 Cf. Euripide, Rugătoarele, 925 şi urm.; Sofocle, Electra, 833; Pausanias (EX, 
8, 3). A se vedea şi Angelo Brelich, Gli Eroi Greci, Roma, 1958, s. v.; Jack 
Lindsay, The Clashing Rocks, Londra, 1965, pp. 154 şi urm. 

32 Miturile lui Trophonius sînt variate şi aparent contradictorii. A. Brelich a 
încercat strălucit să le găsească o structură inteligibilă ( op. cit., pp. 46 şi urm.). 
A se vedea şi Marcel Detienne, Les maîtres de v iriţi dans la Grice archaique, 
Paris, 1967, pp. 45 şi urm. 

coboară în Infern pentru a readuce sufletul Euridicei; e vraci şi 
muzician, farmecă şi stăpîneşte animalele; capul său tăiat de 
bacante şi aruncat în Hebros, pluteşte cîntînd pînă la Lesbos. El 
serveşte apoi de oracol ca şi capul lui Mimir, ca şi craniile 
şamanilor yukaghiri. 33 Cît despre cîntăreţul mitic Musaios, Platon 
aminteşte istoria după care, împreună cu fiul său, a fost călăuzit 
de zei în Hades: acolo ei îi văd pe cei virtuoşi încoronaţi şi 
alungiţi pe paturile lor, distrîndu-se şi bînd vin — imagine de 
beatitudine vulgară pe care Platon o comentează cu ironie: „Ceea 
ce presupune că, după ei, nu există o remuneraţie mai frumoasă 
a virtuţii decît o eternă beţie!“ ( Republica , n, 363 c-d). 

Pe de altă parte, din antichitate, Pitagora — „modelul** lui Zal- 
moxis — era pus în legătură cu figuri ca Aristeas, Abaris, Epi- 
menide, Phormion, Empedocle. 34 Vom măsura mai departe 
interesul unei asemenea clasificări. Pentru moment, să amintim 
că Rohde apropia cultul lui Zalmoxis de cel al lui Dionysos, sub¬ 
liniind caracterul trac al entuziasmului şi al credinţei în imortali- 
tate. 35 O jumătate de secol după apariţia cărţii Psyche, Karl Meuli 
interpreta într-un studiu celebru legendele lui Aristeas şi ale lui 
Abaris ca reflectînd experienţe şamanice specifice sciţilor din 
nordul Mării Negre. 36 Eminentul savant elveţian îl consideră pe 
Zalmoxis asemănător lui Abaris, adică un şaman sau imaginea 
mitică a unui şaman. 37 W. K. C. Guthrie şi E. R. Dodds au reluat 
şi elaborat cercetările lui Rohde şi Meuli. Guthrie identifică în 
Zalmoxis pe reprezentantul adevăratei religii trace, zeul fiind 
intr-adevăr un „brothergod** al lui Dionysos. 38 în ceea ce-1 
priveşte, Dodds îl consideră pe Orfeu ca pe o „figură tracă de 
acelaşi tip cu Zalmoxis — un şaman mitic sau prototipul „şama- 


33 Cf. Mircea Eliade, Le chamanisme et Ies techniques archaiques de l’extase. 
Paris, 1951; ed. a Ii-a 1968, pp. 307-308. Cf. şi E. R. Dodds, The Greeks and 
the Irrational, Berkeley and Los Angeles, 1951, p. 147. 

34 A se vedea referinţele grupate de Walter Burkert, Weisheit und Wissenschaft, 
p. 123, n. 161. 

35 Rohde, Psyche, D, pp. 27 şi urm. 

36 Karl Meuli, „Scythica“ (Hermes, 70,1953, pp. 121-167), spec. pp. 153-164. 

37 Meuli, op. cit., p. 163. 

38 W. K. C. Guthrie, The Greeks and Their Gods, Londra, 1950, p. 176. 

nului“ 39 . în sfîrşit, foarte recent, Walter Burkert a sistematizat, 
pe de o parte, datele şamanismului grec şi pe de altă parte a 
analizat strălucit tradiţiile referitoare la Pitagora, subliniind anu¬ 
mite trăsături şamanice. 40 

După cum se vede, autorii vechi ca şi anumiţi savanţi mo¬ 
derni l-au solidarizat pe Zalmoxis pe de o parte cu Dionysos şi 
Orfeu, iar pe de altă parte cu personaje mitice sau foarte mitolo- 
gizate, a căror trăsătură caracteristică era fie o tehnică a extazului 
de tip şamanic, fie mantica, fie coborîrile în Infern, „catabasele“. 
Să examinăm mai îndeaproape morfologia atît de bogată şi atît 
de complexă a acestor specialişti ai sacrului. 

Abaris, originar din ţara hiperboreilor şi preot al lui Apollon, 
era înzestrat cu puteri oraculare şi magice (de exemplu bilocaţia). 
Herodot (IV, 36) povesteşte că el „ar fi făcut înconjurul lumii cu 
săgeata ce o avea, fără să mănînce ceva“, dar începînd chiar cu 
Heraclid (fr. 51 c) se afirma că Abaris zbura pe o săgeată. 41 Or, 
săgeata, care joacă un anumit rol în mitologia şi religia sciţilor 42 , 
este prezentă în ceremoniile şamanice siberiene 43 . 

Tot Herodot (IV, 14) raportează esenţialul legendei lui Aris- 
teas din Proconnesos (cetate dintr-o insulă a Mării Marmara). 
După ce a amintit că Aristeas povesteşte într-un poem epic că 
„stăpînit de Febus“ a mers la issedoni, unde s-a informat despre 
vecinii lor, arimaspii („oameni care n-ar fi avut decît un ochi“) 
şi hiperboreii (IV, 15), Herodot relatează ce a auzit în privinţa lui 


39 E. R. Dodds, The Greeks and the Irrational, p. 147. 

40 Walter Burkert, „ Gois . Zum griechischen «Schamanismus»“, Rheinisches 
Muzeum fur Philologie, n. s. voi. 105,1962, pp. 36—55; id. Weisheit und Wissenschaft, 
pp. 98 şi urm. Cf. J. A. Philip, Pythagoras and earfy Pythagoreanism, pp. 159-162, 
pentru o discuţie critică a „şamanismului** pitagoreic. A se vedea şi M. Detienne, 
La notion de daimân dans le pythagorisme ancien. Paris, 1963, pp. 60 şi urm. 

41 Sursele au fost recent analizate de Burkert, Weisheit und Wissenschaft, 
pp. 126-127. Cf. şi referinţele bibliografice citate de J. Wiesner, Die Thraker, 
p. 218, n. 64. 

42 Cf. Meuli, „Scythica**, pp. 161 şi urm.; Dodds, op. cit., pp. 140 şi urm. 

43 Cf. de exemplu Mircea Eliade, Le chamanisme, p. 180; a se vedea şi M. 
Eliade, „Notes on the symbolism of the arrow“ (în: Religions in Antiquity. 
Essays in Memory of E. R. Goodenough, edited by Jacob Neusner, Leiden, 1968, 
pp. 463-475), pp. 463-465. 

la Proconnesos şi la Cyzicos. Intrînd în prăvălia unui piuar, la 
Proconnesos, Aristeas muri şi piuarul închizîndu-şi atelierul se 
aşternu la drum, pentru a duce vestea părinţilor. Vestea morţii lui 
se răspîndise în tot oraşul, cînd un om din Cyzicos declară că-1 
întîlnise pe Aristeas intrînd în Cyzicos şi că „stătuse de vorbă cu 
el“. într-adevăr cînd se deschise uşa atelierului „nu-1 mai aflară 
pe Aristeas nici viu, nici mort“. După şapte ani el ar fi reapărut 
la Proconnesos şi ar fi dispărut pentru a doua oară. Herodot adaugă 
ceea ce li s-a întîmplat metapontienilor, în Italia, „două sute 
patruzeci de ani după a doua dispariţie a lui Aristeas“. Metapon- 
tienii afirmă că Aristeas le-ar fi apărut în persoană, ordonîndu-le 
să ridice un altar lui Apollon şi „alături să înalţe o statuie care să 
aibă numele de Aristeas din Proconnesos; le-ar fi zis că sînt sin¬ 
gurii italioţi la care a venit Apollon pîriă atunci; şi că el care era 
Aristeas îl însoţise; atunci cînd îl însoţea însă pe zeu, el era un 
corb. Acestea fiind zise, el dispăru" (IV, 14-15). 44 

Să reţinem cîteva trăsături net şamanice: extazul suscep¬ 
tibil de a fi confundat cu moartea, bilocaţia, apariţia sub for¬ 
mă de corb. 

Hermotimus din Clazomene, care era considerat de anumiţi 
autori ca o încarnare anterioară a lui Pitagora, avea puterea de 
a-şi părăsi corpul mai mulţi ani. în acest lung extaz, el călătorea 
departe şi la întoarcere prevestea viitorul. Dar într-o zi pe cînd 


44 Despre Aristeas, cf. Meuli, op. cit., pp. 153 şi urm.; Guthrie, op. cit., pp. 
193 şi urm.; Burkert, Weisheit und Wissenschaft, pp. 124 şi urm. A se vedea şi 
Eliade, Le chamanisme, p. 306, n. 4. în cartea sa Aristeas ofProconnesus, Oxford, 
1962, J. D. P. Bolton prezintă o interpretare „istorică" a legendei: fervent ado¬ 
rator al lui Apollon, „cu fervoarea resimţită de obicei de iniţiaţii lui Dionysos 
pentru zeul lor", Aristeas hotărăşte să plece în ţara hiperboreilor şi ia parte la o 
expediţie înspre nordul Mării Negre. Era atît de obsedat de acest proiect că avea 
tulburări psihosomatice. Aceste crize fură interpretate de concetăţenii lui ca 
„moarte şi înviere", iar de Aristeas ca dovadă că era stăpînit de Apollon. Călăto¬ 
ria care fu reală îl duse în ţara sciţilor şi a issedonilor, unde află o mulţime de 
legende asupra acestor popoare şi a vecinilor lor. La întoarcerea îri Proconnesos, 
după mai mult de şase ani, Aristeas povesti experienţele sale într-un poem pe care 
grecii îl numiră mai tîrziu Arimaspea (Bolton, pp. 179 şi urm.). Ipoteza nu se 
impune. în orice caz ea nu este pertinentă căci în istoria culturii greceşti Aris¬ 
teas există numai ca personaj fabulos. 

zăcea neînsufleţit, duşmanii îi arseră corpul, şi sufletul nu mai 
reveni niciodată. 45 Epimenide din Creta dormise mult timp în 
peştera lui Zeus pe muntele Ida; postise şi deprinsese extazele 
prelungite. Cînd părăsi peştera, stăpîn al unei „înţelepciuni 
entuziaste'*, adică al unei anumite tehnici extatice, el călătorea 
peste tot prevestind viitorul, explicînd sensul ascuns al trecu¬ 
tului şi purificînd oraşele de miasmele provocate de crime. 46 
Burkert mai aminteşte pe deasupra legendele lui Phormion şi 
Leonymos. Phormion a fost vindecat de o rană în urma unei 
călătorii extatice într-o regiune ciudată, aparţinînd unei 
„geografii mitice". Şi tot pentru ca să-şi vindece o rană oracolul 
din Delphi îl sfătuieşte pe Leonymos să plece în „Insula Albă“, 
unde se găsesc Achile şi Aiax. Leonymos ajunge în „Insula 
Albă“ — mai tîrziu localizată în Marea Neagră, dar la origine 
identică cu „Stîncile albe“ din cealaltă lume — şi se întoarce 
vindecat. în amîndouă cazurile este vorba de o călătorie extatică 
de tip şamanic, explicată mai tîrziu de anumiţi autori (Tertulli- 
an, Hermias) ca o călătorie efectuată în vis. 47 


Filozofii-şamani 

La această listă de personaje fabuloase, în gesta cărora s-a 
recunoscut amintirea prestigiilor şamanice, anumiţi savanţi au 
adăugat numele lui Parmenide, Empedocle şi Pitagora. Deja H. 
Diels comparase călătoria mistică descrisă de Parmenide în 
poemul său cu călătoriile extatice ale şamanilor siberieni. 48 Meuli 
reia subiectul şi apropie viziunea lui Parmenide de poezia 


45 Rohde, op. cit., H, 94 şi urm. cu sursele (spec. Plinius, Naturalis Historia, 
VII, 174). Cf. Dodds, op. cit., p. 141 şi n. 39, cu alte exemple de dispariţii şi 
apariţii, de exemplu Sofocle ( Electra, 62 şi urm.), care sub influenţa prietenului 
său Herodot raţionalizează o tradiţie mitică. 

46 A se vedea sursele citate de Rohde, II, pp. 96 şi urm.; Guthrie, p. 197, 
n. 1; Burkert, op. cit., p. 128. Cf. şi Marcel Detienne, Les maîtres de viriti, 
pp. 129 şi urm. 

47 Surse şi bibliografie în Burkert, p. 129. 

48 H. Diels, Parmenides’ Lehrgedicht, Berlin, 1877, pp. 14 şi urm. 

şamanică. 49 Mai recent încă şi cu argumente deosebite, Morisson, 
Burkert şi Guthrie l-au comparat pe Parmenide cu un şaman. 50 

Cît despre Empedocle, Dodds scrie că fragmentele sale 
reprezintă „singura sursă de primă mînă din care ne mai putem 
forma o anumită noţiune despre ceea ce era cu adevărat un şaman 
grec; el era ultimul exemplar al unei specii care, la moartea lui, 
se stingea în lumea greacă, pe cînd încă mai înflorea în altă 
parte“ (op. cit., p. 145). Această interpretare a fost respinsă de 
Charles H. Khan: „Sufletul lui Empedocle nu părăseşte corpul 
ca cel al lui Hermotimus şi Epimenide. Nu călărea pe o săgeată 
ca Abaris, nu apărea sub forma unui corb ca Aristeas. Nu-1 vezi 
niciodată în două locuri în acelaşi timp şi nu coboară în Infern 
ca Orfeu şi Pitagora.“ 51 

Dodds îl consideră pe Pitagora a greater Greek shaman, care 
fără îndoială trăsese concluziile teoretice ale experienţelor 
sale extatice şi în consecinţă credea în metempsihoză (op. 
cit., pp. 143 şi urm.). Dar mai ales Burkert este cel care a supus 
toate sursele referitoare la legenda lui Pitagora unei analize ri¬ 
guroase, arătînd că principalele tradiţii se lasă încadrate în acelaşi 
scenariu mitico-ritual caracteristic personajelor fabuloase pe care 
le-am trecut mai sus în revistă. 52 Intr-adevăr, legendele lui 
Pitagora fac aluzie la raporturile sale cu zeii şi spiritele 53 , 
stăpînirea asupra animalelor (Burkert, op. cit., pp. 118 şi urm.), 
la prezenţa sa în mai multe locuri în acelaşi timp (ibid., p. 133). 
Burkert explică faimosul „umăr de aur“ al lui Pitagora com- 
parîndu-1 cu o iniţiere de tip şamanic (ib., p. 134). Se ştie mtr-ade- 


49 Meuli, „Scythica", pp. 171 şi urm. 

50 J. S. Morisson, „Paimenides and Er“ ( Journal ofHellenic Studies, 75, 1955, 
pp. 59-68), spec. p. 59; Burkert, op. cit., pp. 256 şi urm.; W. K. Guthrie, A His- 
tory of Greek Philosophy, voi. 13, Cambridge, 1965, pp. 11 şi urm. A se vedea şi 
Marcel Detienne, Les maîtres de viriti, pp. 139 şi urm. şi bibliografia dată la 
nota 114. 

51 Charles H. Khan, „Religion and Natural Philosophy in Empedocles Doc¬ 
trine of the Soul“ ( Archiv fur Geschichte der Philosophie, 42, 1960, pp. 3-35), 
îndeosebi pp. 30 şi urm. („Empedocles among the Shamans“). 

52 Cf. Weisheit und Wissenschaft, pp. 118 şi urm., lista legendelor miraculoase 
referitoare la Pitagora, cu sursele şi bibliografia recentă. 

53 Cf. documentaţia în Burkert, op. cit., pp. 118 şi uim.; a se vedea şi pp. 163 
şi urm. 

văr că în timpul iniţierii lor şamanii siberieni sînt consideraţi a 
avea organele reînnoite şi oasele legate cîteodată cu fier. 54 Pere¬ 
grinările lui Pitagora îl apropie de Epimenide şi Empedocle care 
ei înşişi sînt pentru Burkert un fel de „şamani** (p. 135). în 
sfîrşit catabasa lui Pitagora (vezi mai sus, p. 33) constituie încă 
un element şamanic (Burkert, pp. 136 şi urm.). Hieronimus din 
Rhodos povesteşte că Pitagora a coborît în Hades şi că acolo a 
văzut sufletele lui Homer şi Hesiod ispăşind pentru tot ceea ce 
vorbiseră de rău despre zei. 55 


Şamanismul grec 

Am discutat în altă parte problema şamanismului grec. 56 
Pentru discuţia noastră este suficient să amintim că anumiţi autori 
(în primul rînd Dodds) explică difuziunea tehnicilor şi mitologi¬ 
ilor şamanice prin contactul coloniilor greceşti din Hellespont şi 
de la Marea Neagră cu populaţiile iraniene (i.e. sciţii). Dar Karl 
Meuli, care primul a pus în lumină structura şamanică a anu¬ 
mitor obiceiuri scite şi a arătat reflectarea lor în tradiţiile greceşti, 
a identificat, pe deasupra, elementele şamanice în poezia epică 
greacă. 57 Burkert consideră că goes -ul este autenticul şaman 
grec, pentru că el este în relaţie cu cultul morţilor. 58 în sfîrşit, 
foarte recent, E. H. S. Butterworth încearcă să găsească şama¬ 
nismul în Grecia arhaică: el presupune că cel puţin trei dintre cele 
mai importante culturi clanice ale Greciei continentale din sec. 
XIV—XIII a. Chr. îşi au originea în „şamanism**. 59 


54 Cf. Eliade, Le chamanisme, p. 46. 

ÎS Fr. 42 (ed. Wehrli); cf. Burkert, p. 82, n. 32 şi p. 136. 

56 Vezi Mircea Eliade, Le chamanisme , pp. 305 şi urm.; cf. Marcel Detienne, 
La notion de daimân, pp. 81 şi urm.; Alois Closs, „Der Schamanismus bei den 
Indo-europaem" ( Studien zur Sprachwissenschaft und Kulturkunde, Gedenkenschrift 
fur Wilhelm Brandenstein, Innsbruck, 1968, pp. 289-302), spec. 296-297. 

57 Meuli, „Scythica", pp. 164 şi urm.; contra, Dodds, op. cit., 164, n. 47. 

58 Burkert, „Gois. Zum Griechischen «Schamanismus»", pp. 43 şi urm. 

59 E. A. S. Butterworth, Some trace of the pre-Olympian World in Greek Lite- 
rature and Myth, Berlin, 1966, pp. 135—173; Jack Linsay, The Clashing Rocks, 
pp. 247 şi urm. Am examinat cea mai recentă literatură asupra şamanismului 
într-un articol din History of Religion în curs de apariţie. 

Una dintre dificultăţile problemei o constituie sensurile mul¬ 
tiple pe care smtem dispuşi să le dăm termenilor de „şaman“ şi 
„şamanism* 4 . Stricto sensu , şamanismul este prin excelenţă un 
fenomen religios siberian şi central asiatic, dar el mai este ates¬ 
tat şi în altă parte (America de Nord şi de Sud, Indonezia, 
Oceania etc.). Nu e vorba aici să reluăm analizele şi materialul 
cărţii noastre Le chamanisme. E de-ajuns să amintim că iniţierea 
comportă fărîmiţarea trupului, reînnoirea organelor şi a visce¬ 
relor şi moartea rituală urmată de înviere, experimentată de 
viitorul şaman ca o coborîre în Infern (însoţită cîteodată de o 
înălţare la cer). Şamanul este un extatic prin excelenţă. Or, la 
nivelul religiilor arhaice şi tradiţionale, extazul semnifică ridicarea 
sufletului la cer sau peregrinarea pe pămînt, sau, în sfîrşit, 
coborîrea în regiunile subterane, printre morţi. 

Şamanul întreprinde asemenea călătorii extatice: 1) pentru 
a se întîlni faţă în faţă cu zeul celest şi a-i prezenta ofrande 
din partea comunităţii; 2) pentru a căuta sufletul unui bol¬ 
nav presupus rătăcit departe de corpul său sau răpit de demoni; 

3) pentru a conduce sufletul unui mort spre noua lui locuinţă; 

4) în sfîrşit, pentru a-şi îmbogăţi ştiinţa sa prin comerţul cu 
Fiinţele superioare. 

Ca să se pregătească pentru călătoriile sale extatice, şamanul 
trebuie să-şi îmbrace costumul său ritual, să bată în tobă (sau să 
cînte dintr-un instrument specific.) în timpul extazului el este 
capabil să se transforme într-un animal sălbatic şi să lupte sub 
această înfăţişare cu alţi şamani. Datorită capacităţii sale de a 
călători în lumi supranaturale şi de a vedea fiinţe supraomeneşti 
(zei, demoni, spirite ale morţilor etc.) şamanul a contribuit într-o 
manieră hotărîtoare la cunoaşterea morţii. E probabil că un mare 
număr de trăsături ale „geografiei funerare**, la fel ca şi un anumit 
număr de teme ale mitologiei morţii, sînt rezultatul experienţelor 
extactice ale şamanilor. Este la fel de probabil că un mare număr 
de „subiecte** şi de motive epice sînt, în ultimă analiză, de origine 
extatică, în sensul că sînt împrumutate povestirilor şamanilor, 
narînd călătoriile şi aventurile lor în lumile supraomeneşti. 

în lumina acestor cîteva precizări este evident că anumite per¬ 
sonaje mai mult sau mai puţin fabuloase pe care le-am trecut în 
revistă — Orfeu, Abaris, Aristeas, Hermotimus, chiar Pitagora şi 

Parmenide — prezintă trăsături net şamanice. Dar ceea ce Herodot 
ne relatează despre Zalmoxis nu se inserează deloc în sistemul 
de mitologii, credinţe şi tehnici şamaniste sau şamanizante. Dim¬ 
potrivă, după cum am văzut mai sus, elementele cele mai carac¬ 
teristice ale cultului său {andreon şi banchete, ocultarea „în 
locuinţa subterană 44 şi epifania după patru ani, „imortalizarea 44 
sufletului şi învăţătura privind existenţa preafericită în altă lume), 
îl apropie pe Zalmoxis de Mistere. 


Zalmoxis, extaz şi imortalitate 

Totuşi aceasta nu implică cu necesitate absenţa ideilor, tehni¬ 
cilor sau comportamentului şamanic la geto-daci. Ca toţi tracii, 
geţii cunoşteau şi ei extazul. Strabon (VII, 33) raportează 
urmîndu-1 pe Poseidonios că misienii, în virtutea religiilor lor, se 
abţin de la orice fel de aliment din came, mulţumindu-se cu 
miere, lapte şi brînză, şi pentm acest motiv ei sînt numiţi în 
acelaşi timp „cei care se tem de Zeu 44 ( theosebeis ) şi „cei care 
umblă prin fum 44 ( kapnobatai ) 60 . Aceste informaţii sînt probabil 
valabile şi pentru geţi. Cît despre termenii theosebeis şi kapno¬ 
batai ei desemnează de fapt anumite persoane religioase şi nu 
totalitatea poporului. E probabil că expresia „umblători prin fiim“ 
se referă la un extaz provocat de fumul de cînepă, mijloc cunoscut 
de sciţi 61 şi de traci (dacă interpretăm în acest sens un pasaj din 
Pomponius Mela) 62 . în acest caz kapnobataii ar fi dansatorii şi 
vrăjitorii (şamani) misieni şi geţi, care întrebuinţau fumul de 
cînepă pentru a provoca transele extatice. 

Vom reveni mai departe asupra acestor specialişti ai sacrului 
atestaţi în Dacia. Dar kapnobataii nu sînt evocaţi în legătură cu 
Zalmoxis şi nimic nu ne autorizează să presupunem că o 


60 Vasiie Pârvan, Getica. O protoistorie a Daciei , Bucureşti, 1926, p. 162, 
traduce kapnobatai prin „cei care merg printre nori", dar sensul este „umblători 
prin fum“, cf. şi Coman, op. cit., p. 106. 

61 Herodot, IV, 73; Meuli, op. cit., pp. 122 şi urm.; Eliade, Le Chamanisme, 
pp. 310 şi urm. 

62 Pomponius Mela, II, 21; cf. Rohde, Psyche, 13, p. 17 şi nota 1. 

asemenea practică „şamanizantă“ făcea parte din cultul lui Zal- 
moxis. După Rohde şi Meuli, s-a comentat mult o informaţie a 
lui Polyaenus ( Stratagemata , VII, 22) referitoare la Kosingas, 
rege al triburilor trace Kebrenoi şi Sykaiboai, care era în acelaşi 
timp mare preot al Herei: cînd supuşii săi deveneau recalcitranţi, 
Kosingas îi ameninţa că se urcă la cer pe o scară de lemn, pentru 
a se plînge de purtarea lor. 63 Ascensiunea rituală la cer cu aju¬ 
torul unei scări este tipic şamanică, dar simbolismul scării este 
atestat şi în alte religii ale Orientului Apropiat Antic şi ale Medite- 
ranei. 64 Totuşi informaţia lui Polyaenus este preţioasă şi pentru 
alte motive. După cum vom vedea, după părerea lui Strabon, 
Zalmoxis — prezentat ca un fel de mare preot — l-a convins pe 
rege să-l ia ca asociat la guvernare, întemeind o instituţie care 
s-a menţinut în Dacia. (Cît despre marele preot Comosicus, 
deveni el însuşi rege la moartea suveranului, cumulînd cele două 
funcţii.) Dar, după Suidas, Hera ar fi varianta greacă a lui Zal¬ 
moxis 65 , şi în antichitatea tîrzie zeiţa Hera era interpretată ca 
personificarea atmosferei 66 . Coman vede în acest dat un argument 
în favoarea concepţiei celeste a lui Zalmoxis. 67 Ceea ce este sigur 
e că în episodul foarte raţionalizat de Polyaenus, se descifrează 
un vechi rit trac de ascensiune extatică („şamanică?“) la Cer. 

în concluzie, exemplele pe care le-am analizat pe scurt nu ne 
autorizează să-l aşezăm pe Zalmoxis printre „şamani“. Dar cer¬ 
cetarea noastră n-a fost zadarnică. Căci un mare număr de autori 
antici îl compară constant pe Zalmoxis cu personaje istorice sau 
fabuloase, caracterizate prin anumite fapte sau calităţi deosebite: 
coborîrea în infern, iniţierea, extazul, transa şamanică, doctrinele 
escatologice în legătură cu „imortalitatea“ sau metempsihoză 
etc. într-adevăr, Zalmoxis aparţine acestui mediu religios şi cul¬ 
tural, propriu mai ales tracilor şi populaţiilor înrudite balcanice 
şi carpato-dunărene. Este ceva adevărat în clişeele atît de popu¬ 
lare în Grecia după Herodot, care-1 plasau pe Zalmoxis alături 


63 A se vedea şi alte exemple în A. B. Cook, Zeus, II, pp. 129 şi urm. 

64 Cf. Mircea Eliade, Le chamanisme, pp. 378 şi urm. 

65 Suidas, s. v. Zalmoxis. Diodor (I, 94) afirmă că Zalmoxis îşi atribuia pu¬ 
terea de a comunica cu Hestia. 

66 Sallustius şi Firmicus Matemicus citaţi de Coman, op. cit., p. 95, n. 2. 

67 Coman, ibid., p. 95. 

de Pitagora, Orfeu, Musaios şi mai tîrziu de Zoroastru, de 
„înţelepţii egipteni" sau de druizi. Toate aceste personaje erau 
cunoscute ca avînd experienţe extatice şi capabile să reveleze 
mistere privind sufletul omenesc şi supravieţuirea lui. Chiar 
informaţia lui Mnases din Patara, elev al lui Erathostene, după 
care geţii ar fî venerat pe Kronos şi-l numeau Zalmoxis, se poate 
interpreta în acelaşi sens. Căci Kronos era stăpîn în Insulele 
Fericiţilor, unde sînt admişi numai oamenii pioşi. 68 Altfel spus, 
este întotdeauna vorba de o post-existenţă fericită în altă lume 
care nu aparţine geografiei profane, dar care nu este nici unul 
dintre Infemele în care se duc umbrele neiniţiaţilor. Chiar cu 
aceste informaţii fragmentare şi în parte contradictorii, se vede 
cum cultul lui Zalmoxis era centrat pe o experienţă pe care am 
putea-o numi „escatologică", pentru că era susceptibilă de a 
asigura o post-existenţă fericită iniţiatului într-o lume de din¬ 
colo, de tip paradisiac. 

însuşi faptul că Zalmoxis a fost pus în raport cu Kronos sau 
cu anumiţi specialişti ai extazului (extazul fiind considerat ca 
o moarte provizorie, căci sufletul se presupune că părăseşte 
corpul) a pregătit calea interpretării modeme a lui Zalmoxis ca 
zeu al morţilor. 


Etimologii şi istoria religiilor 

Dacă Zalmoxis a fost interpretat ca un zeu chtonico-funerar 
e mai ales din cauza „locuinţei subterane" în care el se retrăsese 
şi pentru că, tot după Herodot, geţii aveau să-l întîlnească după 
moarte. Dar chiar etimologia numelui său pare să confirme 
această funcţie chtonico-funerară. într-adevăr, antichitatea 
cunoştea alături de forma Zalmoxis (Herodot, Platon, Diodor, 
Apuleius, Iordanes, Porphirios etc.), varianta Zamolxis (Lucian, 
Diogenes Laertios etc.). 69 Este evident că una din forme derivă 


68 Cf. Pfister, „Zalmoxis", p. 1116. Deja Pindar, Olimpicele, n, 68 şi urm. Cf. 
Diogenes Laertios, Vin, I, 2. 

69 G. I. Kazarow, „Zalmoxis" ( Klio , XH, 1912, pp. 355—64), pp. 363—64; 
Russu, op. cit., p. 68. 

prin metateză din cealaltă. Porphirios ( Vita Pyth., 14) încercase 
să explice varianta Zalmoxis prin cuvîntul trac zalmos , „piele, 
blană**, ceea ce se acordă cu o anecdotă după care, la naşterea 
sa, o blană de urs a fost aruncată peste Zalmoxis. 70 Unii autori 
(Rohde, Deubner, Kazarow etc.) au dedus din această etimologie 
că Zalmoxis era la origine un „ Bărengott“ . 71 Ipoteză recent 
reluată de Rhys Carpenter care îl aşază pe zeul get printre alţi 
sleeping bears“ 12 . 

Cealaltă etimologie interpreta numele plecînd de la tema 
zamol, pentru care deja M. Praetorius (1688) propusese sensul de 
pămînt. în 1852, Cless compara pe Zalmoxis cu zeul lituanian al 
pămîntului, Zameluks (Ziameluks). 73 

Dar abia P. Kretschmer în 1935 a elaborat demonstraţia 
lingvistică, discutînd în paralele Zemelâ (de pe inscripţiile funerare 
greco-frigiene din Asia Mică), tracul zemelen (pămînt) şi Semele 
(„zeiţa Pămîntului**, mama lui Dionysos), termeni care derivă din 
radicalul i.-e.*g’hemel—, „pămînt, sol, aparţinînd pămîntului** (cf. 
şi avesticul zam , pămînt, lituanianul zeme, letonul zeme, vechi pru¬ 
sacul same, semme , vechi slavul zemlja, pămînt, ţară) 74 . Kretschmer 
interpretează partea finală a numelui (Zamol)-xîs (pe care o mai 
regăseşte în numele regilor Lipoxaîs, Arpoxaîs şi Colaxai's; 


70 După ce a amintit că la Cyzicos, în apropiere de Hellespont, se povesteşte 
că doicele copilului Zeu fuseseră transformate în ursoaice, aşa cum s-a întîmplat 
şi în Creta ( Zeus , I, p. 112, n. 3 şi 5), A. B. Cook conchide că Zalmoxis era 
apelativul trac al lui Zeus nou-născut ( ibid ., II, I, p. 230). 

71 Cf. refrerinţele în C. Clemen, „Zalmoxis“, pp. 65 şi urm.; Russu, p. 88. 

72 Rhys Carpenter, Folk-tale, Fiction and Saga in the Homeric Epics, Berkeley 
şi Los Angeles, 1946, pp. 113 şi urm. Cf. şi E. Roux, Le problime des Argo- 
nautes. Paris, 1949, p. 255. 

73 Cf. Russu, p. 88, aminteşte părerile lui Cless, Rhousopolous, Bessel şi 
Tomaschek. Pentru Zemeluks, Zemininke, Zemyna şi alte nume de divinităţi 
lituaniene, cf. H. Usener, Gdtternamen, Leipizig, 1920, pp. 104 şi urm. 

74 P. Kretschmer, „Zum Balkanskythischen" ( Glotta , XXIV, 1935, pp. 1-56), 
pp. 45 şi urm.; cf. Russu, op. cit., pp. 88 şi urm.; id. Limba tracodacilor, ed. a 
Ii-a, Bucureşti, 1967, p. 128; a se vedea şi Alfond Nehring, „Studien zur 
indogermanischen Kultur und Uiheimat“ „Die Indo-germanen und Germanenfrage“, 
în Wiener Beitrăge zur Kulturgeschichte und Linguistik, IV, Salzburg-Leipzig, 
1936, pp. 7—229), pp. 214 şi urm.; F. R. Schroder, „Sinfjotli" ( Hommage â 
Georges Dumâzil, Bruxelles, 1960, pp. 192—200), pp. 195 şi urm. (Zalmoxis ar 
fi numele trac al zeului care a sosit în Grecia sub numele de Dionysos.) 

Herodot, IV, 5—6) prin scitul -xais, „domn, prinţ, rege“. Sem¬ 
nificaţia lui Zalmoxis ar fi deci „Rege, Stăpîn al oamenilor**. 

Dar juxtapunerea unei teme scite şi a unei vocabule trace este 
puţin admisibilă. Pe deasupra s-a remarcat pe drept cuvînt că Zal¬ 
moxis nu poate avea în partea finală un element radical x(-a)is 
ci un simplu sufix derivativ z-(x) „a cărui valoare sau nuanţă nu 
poate fi precizată** 75 . Respingînd interpretarea lui Kretschmer 
— „Rege, Stăpîn al oamenilor** — Russu refuză şi ipoteza lui 
Rohde, adoptată între alţii şi de Clemen 76 , că Zalmoxis ar fi fost 
iniţial un Domn al morţilor. Pentru savantul tracolog, valoarea 
semantică a temei zamol- este „pămînt** şi „puterea pămîntului** 
şi Zalmoxis nu poate să fie altceva decît „Zeul pămîntului**, per¬ 
sonificare a izvorului de viaţă şi a sînului matern în care se 
reîntorc oamenii. 77 

Dar, orice am crede despre această etimologie, ne putem 
întreba pînă la ce punct ne ajută ea să sesizăm structura zeului. 
Nici un izvor antic nu face aluzie la ceremoniile chtonico-fu¬ 
nerare în onoarea lui Zalmoxis. 78 Documentele de care dispunem 
scot în evidenţă rolul lui Zalmoxis în obţinerea „ imortalizării “ 
sufletului. Este adevărat, se consideră că iniţiatorii or să-l 
întîlnească pe Zalmoxis după moarte, dar asta nu vrea să spună 
că zeul este suveranul morţilor. Dispariţia lui Zalmoxis, „moartea 
sa“ este echivalentă cu un descensus ad inferos în vederea unei 
iniţieri (cf. mai sus, p. 43). Urmînd modelul divin „se moare** 


75 Russu, „Religia Geto-Dacilor“, p. 92, cf. şi D. Detschew, Die Thrakischen 
Sprachresre, Viena, 1957, s. v. Zalmoxis. Despre limba tracilor, a se vedea în afara 
de cărţile deja citate ale lui Decev şi Russu, D. Decev, Charakteristik der 
thrakischen Sprache (Sophia, 1952: text german, pp. 63—119), V. Pisani, „Libri 
recenţi sulla lingua dei Traci" ( Paideia , XVI, 1961, pp. 238—258; cf. şi răspunsul 
lui I. I. Russu, Limba traco-dacilor, ed. a D-a, pp. 223—230) şi analizele critice 
ale lui E. Lozovan, „Onomastique roumaine et balkamque" ( Revue Internationale 
d’ Onomastique, XVII, 1965, pp. 225—236) spec. pp. 230 şi urm. 

76 Clemen, „Zalmoxis", p. 58. 

77 Russu, „Religia", p. 93. 

78 Clemen (p. 60) a comparat sacrificiul mesagerului cu sacrificiile în folosul 
recoltelor. Se va vedea mai departe pentru ce apropierea nu se impune. Deja 
Tomaschek interpretase într-un sens „agricol" apariţia şi dispariţia lui Zalmoxis; 
cf. „Die alten Thraker", II, ( Sitzungsbericht. Akad. Wien, 130, 1893, II, pp. 
1-70), pp. 63-67. 

ritual tocmai pentru a se obţine ne-moartea, „imortalitatea“ 
asupra căreia insistă izvoarele. 

Aceasta este adevărat, de altfel, şi pentru alte Mistere gre- 
co-orientale; eventualele lor „origini** chtonico-agrare sau fune¬ 
rare nu explică deloc structura iniţierii propriu-zise. Trebuie să 
distingem cu atenţie divinităţile Misterelor de cele ale morţilor. 
Zeii şi zeiţele morţilor domnesc peste o mulţime de morţi, în 
timp ce divinităţile Misterelor admit pe lîngă ele numai iniţiaţi. 
Pe deasupra este vorba de două geografii escatologice diferite; 
ţărmurile strălucitoarea care îi aşteaptă pe iniţiaţii în Mistere nu 
se confundă cu Infemurile subterane în care se adună morţii. 


Zalmoxis şi Freyr 

De la Jacob Grimm pînă la Neckel şi Jan de Vries, anumiţi ger¬ 
manişti au apropiat tema ocultaţiei lui Zalmoxis de moartea lui 
Freyr, zeu al fertilităţii. 79 După Yuglingasaga, Freyr era rege al 
Suediei; el a murit în urma unei boli şi a fost depus într-o colină. 
Dar moartea lui Freyr a fost ţinută secretă. în colină s-au săpat 
trei deschideri prin care s-au vărsat timp de trei ani, aur, argint 
şi fier. Saxo (Gesta Danorum V, 142) povesteşte un episod simi¬ 
lar în legătură cu regele danez Frotho: la moartea lui fu 
îmbălsămat, închis într-o căruţă şi plimbat timp de trei ani de-a 
lungul şi de-a latul ţării, pentru ca oamenii să nu afle vestea. Or, 
se ştie că Frotho nu este decît un alt nume al lui Freyr. 80 

Neckel vedea în această legendă o influenţă a mitului tracic 
al lui Zalmoxis, prin goţi, asupra germanilor nordici. Jan de 
Vries estimează că e vorba mai degrabă de idei comune tracilor 
şi germanilor, avîndu-şi ultima sursă în mitologia şi mistica 
agriculturii. 81 


79 Cf. Jacob Grimm, Ueber Iordanes und die Geten, Berlin, 1846;G. Neckel, 
Die Ueberlieferungen vom Gotte Balder, Dortmund, 1920, p. 119; F. R. Schroder, 
Germanentum und Hellenismus, Heidelberg, 1924, p. 64; Jan de Vries, Altger- 
manische Religionsgeschichte, ed. a Ii-a, Beiiin, 1956—1957, II, pp. 182 şi urm. 

80 Jan de Vries, op. cit., II, pp. 185 şi urm. 

81 Jan de Vries, E, p. 183. 

Comparaţia nu se impune: ea a putut fi avansată numai pentru 
că Zalmoxis era considerat zeu al pămîntului şi al agriculturii, şi 
în consecinţă, analog lui Freyr. Dar documentele scandinave 
prezintă un rege mitic, al cărui cadavru este ascuns şi a cărui 
moarte este păstrată secretă timp de trei ani pentru motive politice 
şi economice, şi nu vorbesc despre „întoarcerea" lui pe pămînt; 
în timp ce ocultaţia lui Zalmoxis vizează întemeierea unui mister 
şi, am văzut, se încadrează în cu totul alt scenariu mitico-ritual. 

Nici ipotezele favorizate de anumite etimologii, nici com¬ 
paraţiile cu divinităţile de tip Freyr n-ajung să impună valorile 
chtonico-funerare sau agrare. Oricare ar fi fost preistoria sa, 
Zalmoxis aşa cum era venerat de geto-daci nu era nici zeu al 
pămîntului, nici al fertilităţii agricole şi nici un zeu al morţilor. 


Sacrificiul mesagerului 

A mai fost interpretat tot într-un sens chtonico-funerar şi 
agricol sacrificiul uman de care vorbeşte Herodot (IV, 94) — şi 
numai el, de altfel. Textul este totuşi destul de clar: „La fiecare 
patru ani aruncă sorţii şi întotdeauna pe acela dintre ei pe care 
cade sorţul îl trimit cu solie la Zalmoxis, încredinţîndu-i de 
fiecare dată toate nevoile lor. Trimiterea solului se face astfel: 
cîţiva dintre ei, aşezîndu-se la fînd, ţin cu vîrful în sus trei suliţe, 
iar alţii, apucîndu-1 de mîini şi de picioare pe cel trimis la Zal¬ 
moxis, îl leagănă de cîteva ori şi apoi, făcîndu-i vînt, îl aruncă 
în sus peste vîrfurile suliţelor. Dacă în cădere omul moare 
străpuns, rămîn încredinţaţi că zeul le este binevoitor; dacă nu 
moare atunci îl învinuiesc pe sol, hulindu-1 că este un om rău; 
după ce aruncă vina pe el, trimit un altul. Tot ce au de cerut îi 
spun solului cît mai e în viaţă" (Trad. rom. Adelina Piatkovski 
şi Felicia-Vanţ-Ştef.) 

Sacrificiul uman este atestat în istoria religiilor, atît la paleo- 
cultivatori cît şi la anumite popoare cu o civilizaţie mai com¬ 
plexă (de exemplu, mesopotamieni, indo-europeni, azteci etc.). 
Se oferă asemenea sacrificii pentru multiple motive: în vederea 
asigurării fertilităţii ogorului (cf. exemplul celebru al conzilor 

din India); pentru a întări viaţa zeilor (ca la azteci); pentru a 
restabili contactul cu strămoşii mitici sau cu rudele recent dece¬ 
date; sau cu scopul de a repeta sacrificiul primordial despre care 
vorbesc miturile şi, plecînd de aici, pentru a asigura continui¬ 
tatea vieţii şi a societăţii (cf. exemplul tribului Hainuwele). 
Intr-un alt capitol al acestei cărţi vom avea ocazia să studiem 
sacrificiile efectuate pentru „a anima" o construcţie (sau în gene¬ 
ral o ,,operă“): în acest caz, sacrificiul realizează transferul 
într-un alt „corp“ al vieţii şi al virtualităţilor neprihănite ale vic¬ 
timei (a se vedea cap. V). 

Este evident că sacrificiul despre care vorbeşte Herodot nu 
se ordonează în nici unul din aceste tipuri. Elementul esenţial 
este trimiterea unui mesager desemnat de sorţi şi însărcinat să 
comunice lui Zalmoxis „ceea ce doresc ei în fiecare împreju- 
rare“. în cele din urmă, sacrificiul face posibilă comunicarea 
unui mesaj, în alţi termeni reactualizează legăturile directe între 
geţi şi zeul lor. 

Or, acest tip de sacrificiu uman este cunoscut mai ales în Asia 
de sud-est şi regiunile circumpacifîce, unde sclavii sînt sacri¬ 
ficaţi pentru a-i transmite Strămoşului dorinţele descendenţilor 
săi. Sub forma pe care o îmbracă în Asia meridională şi în aria 
circumpacifică, sacrificiul sclavului-mesager nu reprezintă o fază 
dintre cele mai vechi. în spatele acestui scenariu mitico-ritual se 
descifrează o idee mai veche şi mult mai răspîndită în lume, 
adică speranţa de a putea reactualiza situaţia primordială (i.e. 
mitică), cînd oamenii puteau comunica direct şi in concreto cu zeii 
lor. După mituri, această situaţie ar fi luat sfîrşit în urma unui 
anumit eveniment, care i-a obligat pe zei să se retragă în ceruri 
şi să întrerupă comunicaţiile directe cu Pămîntul şi cu oamenii. 
(Muntele cosmic a fost turtit, Arborele sau Liana care lega 
Pămîntul de Cer au fost tăiate etc.) 82 


82 Asupra acestui motiv mitic a se vedea M. Eliade, „La nostalgie du Paradis 
dans Ies traditions primitives“ ( Mythes, rives et mystires. Paris, 1957, pp. 80— 
98); id. „Australian Religion: An Introduction. Part. 11“ {History ofReligion, 6, 
1967, pp. 208—235), pp. 210 şi urm.; id. The Quest, Chicago, University Press, 
1969, pp. 82 şi urm. 

în această categorie de ritualuri trebuie să aşezăm sacrifi¬ 
ciul mesagerului get. Nu este vorba de un sclav sau de un pri¬ 
zonier de război aşa cum se întîmplă în Asia şi în Oceania, ci 
de un om liber, şi, dacă interpretarea noastră este corectă, de 
un „iniţiat 4 * în Misterele întemeiate de Zalmoxis. Există în anti¬ 
chitatea clasică şi alte exemple care ilustrează obiceiul de a 
trimite zeilor mesageri sau scrisori. 83 O paralelă şi mai frapantă 
este călătoria extatică a şamanului altaic în al şaptele sau al 
nouălea Cer, pentru a transmite lui Bai'-Ulgan rugăminţile 
tribului şi pentru a primi binecuvîntarea zeului şi asigurarea că 
va veghea la bunăstarea credincioşilor lui. 84 Călătoria la cer 
este efectuată în „extaz 44 , adică în spirit: numai sufletul şamanu¬ 
lui întreprinde călătoria celestă. Dar conform unor anumite 
tradiţii mitologice, la început, in illo tempore întîlnirea cu zeul 
se făcea în came şi oase. 

La patm ani, geţii trimiteau lui Zalmoxis „sufletul 44 unui 
mesager pentru a restabili contactul cu el şi a-i transmite 
dorinţele lor. Această reînnoire rituală a unui raport care odini¬ 
oară era concret între Zalmoxis şi credincioşii lui echivalează 
cu prezenţa simbolică sau sacramentală a anumitor divinităţi 
misterice la banchetele cultuale. într-un caz ca şi în altul, „situaţia 
originară 44 — adică timpul în care a fost întemeiat cultul — este 
recuperată. Credincioşii pot din nou comunica, în gmp, cu zeul 
lor. Faptul că se trimite la patru ani un mesager indică clar că 
sacrificiul este în legătură cu anii de ocultaţie ai lui Zalmoxis 
în „locuinţa sa subterană 44 . Reapariţia zeului în mit corespunde 
în ritual cu restabilirea comunicaţiilor concrete („dorinţe 44 per¬ 
sonale) între Zalmoxis şi credincioşii săi. Sacrificiul şi trimi¬ 
terea unui mesager constituie într-un anumit fel repetiţia 
simbolică (pentru că rituală) a întemeierii cultului; în alţi termeni, 
se reactualizează epifania lui Zalmoxis după cei trei ani de 
ocultaţie cu tot ce implică ea, mai ales asigurarea imortalităţii şi 
a beatitudinii sufletului. (Cu toate că, aşa cum am mai remarcat. 


83 Pfister, „Zalmoxis", pp. 1114 şi uim. 

84 M. Eliade, Le chamanisme, ed. a Ii-a, 1968, pp. 160 şi urm. 

scenariul ritual pe care ni l-a transmis Herodot este cu siguranţă 
incomplet 85 ; cf. pagina 38.) 


Gebeleizis 

După ce a citat pentru prima oară numele lui Zalmoxis, 
Herodot adaugă: „unii dintre ei (i.e. geţii) numesc aceeaşi fiinţă 
divină ( daimon ) Gebeleizis“ (IV, 94). Este pentru prima şi ultima 
oară cînd numele acestui zeu apare în literatură. Nici un autor n-a 
vorbit despre Gebeleizis după Herodot. Deja Tomaschek 86 
recunoscuse în acest nume o paralelă cu zeul trac meridional 
Zbelsurdos, Zbeltiurdos 87 , şi e posibil ca forma originară getă să 
fi fost *Zebeleizis 88 . Tot Tomaschek identificase în Zbelsurdos 
tema *z(i)bel şi radicalul i.-e.* g’heib, „lumină, fulgeri*. 89 A doua 
parte a numelui, -surdos, ar deriva de la rădăcina *suer, „a mugi, 
a vîjîi“. Prin urmare, Zbelsurdos ca şi *Zebeleizis (Gebeleizis) 
ar fi zeii furtunii, comparabili cu Donar, Taranis, Perkunas, 
Perunîl şi Parjaniya. 90 


85 Pârvan vedea în faptul că mesagerul era sacrificat în aer o probă supli¬ 
mentară a structurii celeste a lui Zalmoxis (cf. Getica, pp. 151 şi urm.). Argu¬ 
mentul are o oarecare valoare. în regiunile arctice şi central asiatice, unde se 
întîlnesc sacrificiile închinate divinităţilor celeste şi chtoniene, primele se 
efectuează pe înălţimi şi ofrandele sînt depuse în copaci; cf. Mircea Eliade, Trăită 
d'histoire des religions (ediţia nouă, 1968), p. 63. La fel, în Grecia antică, în cultul 
Olimpienilor, animalul era sacrificat cu gîtul ridicat pe un altar înălţat. 

86 W. Tomaschek, Die alten Thraker, II, p. 62. 

87 Despre Zbeltiurdos, cf. G. Seure, „Les images thraces de Zeus Keraunos; 
Zbelsurdos, Gebeleizis, Zalmoxis" ( Revue des ttudes grecques, XXVI, 1913, pp. 
225—261); A. B. Cook, Zeus, O, 1, pp. 817—824 ;G. I. Kazarow, Real-Ency- 
clopaedie, IV, A (1936), pp. 516—517; cf. şi Russu, op. cit., p. 107, n. 1. 

88 Cf. Russu, op. cit., p. 106. 

89 Tomaschek, op. cit., p. 61; cf. Decev, Charakteristik der thrakischen Sprache, 
pp. 73—81. 

90 Russu, p. 109; cf. Eliade, Trăită d'histoire des religions, pp. 79 şi urm., 
107—111 (bibliografie). Vezi bibliografia recentă în Eliade, Histoire des Cro- 
yances, U, pp. 447 şi urm.; C. Poghirc a dat o nouă interpretare theonimului 
Gebeleizis; cf. „Consid6rations philologiques el linguistiques sur Gebeleizis" 
(Academia Litteraium Bulgarica, Thracia II, Serdica, 1974, pp. 357—360) — 
Autorul propune forma *Nebeizis; prima parte a numelui se apropie de termenul 
grec nephele (lat. nebula, vechi anglosaxon nifon), semnificînd: nor, cer de furtună, 
iar a doua parte semnifică „zeu" (cf. p. 359). 

Plecînd de la afirmaţia lui Herodot, Kretschmer 91 se 
străduieşte să lege etimologic pe Zalmoxis de Gebeleizis pe 
baza echivalenţei temelor zemelelgebele , ceea ce implică 
echivalenţa bazelor zamol- şi gebele. în sfîrşit, Kretschmer vede 
în Gebeleizis numele trac şi în Zalmoxis numele hibrid scito- 
trac al aceluiaşi zeu. 92 Etimologia lui Kretschmer a fost respinsă 
de Russu 93 şi de alţi savanţi, dar ea avea meritul de a explica 
mărturia lui Herodot conform căreia geţii credeau într-un singur 
zeu numit de unii Zalmoxis, de alţii Gebeleizis. Eminentul 
arheolog Vasile Pârvan nu se îndoia de veracitatea mărturiei 
lui Herodot iar Jean Coman vorbea chiar de un monoteism 
daco-get. 94 într-adevăr, după ce a relatat sacrificiul unui mesager 
al lui Zalmoxis, Herodot adaugă: „Cînd tună şi fulgeră, tracii 
despre care este vorba trag cu săgeţile în sus, spre cer, şi îşi 
ameninţă zeul, căci ei nu recunosc vreun alt zeu afară de al lor.“ 

Acest pasaj, care este din nefericire imprecis, a provocat 
lungi discuţii. C. Daicoviciu îl înţelege în acest sens: „aceiaşi 
traci, cînd tună şi fulgeră, trag cu arcul în cer, ameninţînd zeul, 
căci ei cred că (cel care tună şi fulgeră) nu este un alt zeu decît 
al lor“, adică Gebeleizis. 95 

în ciuda mărturiei lui Herodot (exprimată, e adevărat, cu o 
uimitoare neglijenţă gramaticală şi stilistică), este greu să-i privim 
pe Zalmoxis şi Gebeleizis ca pe unul şi acelaşi zeu. 96 Structurile 
lor sînt diferite, cultul lor nu se aseamănă deloc. Gebeleizis este 
un zeu al furtunii, sau mai degrabă un vechi zeu al cerului (dacă 


91 P. Kretschmer, „Zum Balkanskythischen", pp. 47 şi urm. 

92 Kretschmer, op. cit., p. 48. 

93 Cf. Russu, op. cit., pp. 108 şi urm. 

94 Pârvan, Getica, pp. 151 şi urm.; cf. J. Coman, „Zalmoxis", p. 85 („pre- 
monoteism"); id„ „Zalmoxis et Orphăe" (Serta Kazaroviana, I, Sofia, 1950), 
p. 183; cf. R. Pettazzoni, „H «monoteismo» dei Geţi" (Studia in honorem Acad. 
D. Decev, Sofia, pp. 649—655). Problema „monoteismului geto-dac“ aparţine 
istoriei ideilor în România modemă şi nu istoriei religiilor (vezi mai jos p. 85). 
Oricum, nu trebuie să uităm că Marte era popular printre geţi (cf. Vergiliu, Eneida, 
HI, 35; Ovidiu, Tristia, V, 3, 22 etc.). 

95 C. Daicoviciu, „Herodot şi pretinsul monotheism al Geţilor" ( Apulum , Alba- 
Iulia, 1944—45, pp. 90—93). 

96 Cum gîndeşte de exemplu Seu re, „Les images thraces", p. 255 şi Kazarow, 
„Zalmoxis", p. 356. Pentru Kazarow, Zalmoxis era un zeu al Infernului {ibid., p. 357). 

ar fi să-i urmăm pe Walde-Pokomy şi Decev , care îi derivă 
numele din radicalul i.-e. *guer , „a străluci**) 97 . Singurul rit pe 
care-1 cunoaştem, tragerea cu arcul în timpul furtunii, se întîlneşte 
şi la populaţiile primitive ca Semang din Mallaca sau Yurakare 
din Bolivia, ca şi la cele din Asia. Dar sensul unor asemenea ri¬ 
tualuri nu este peste tot acelaşi. La nivelul cel mai arhaic unde este 
atestată — Yurakare, Semang, Sakai — tragerea cu arcul vizează 
pe zeul furtunii şi-l ameninţă. 98 în Asia nu mai sînt ameninţaţi 
zeii cerului sau ai atmosferei ci demonii care sînt consideraţi 
vinovaţi de provocarea furtunilor. La fel şi în China antică, cu 
ocazia eclipselor se trăgea cu săgeţi împotriva Lupului celest, cu 
scopul de a reconstitui spaţiul ritual şi de a restabili ordinea în 
lumea compromisă de tenebre. 99 Pe monumente, Mithra este 
reprezentat lansînd săgeţi împotriva norilor 100 , aşa cum făcea şi 
Indra 101 , şi rituri asemănătoare sînt atestate şi la caunieni (Herodot, 
I, 172) şi supravieţuiau în Bulgaria modernă 102 . 

în lumina acestor paralele, se poate pune întrebarea dacă 
Herodot a înţeles bine sensul ritualului. Foarte probabil, nu zeul 
(Gebeleizis) era ameninţat, ci puterile demonice manifestate în 
nori. Altfel zis, este vorba de un act cultual pozitiv: se imită şi 
indirect se ajută zeul fulgerelor, trăgînd săgeţi împotriva 
demonilor tenebrelor. 

Oricum ar fi, trebuie să ne resemnăm: nu putem reconstitui 
structura, funcţia şi „istoria** lui Gebeleizis cu ajutorul unei eti¬ 
mologii şi pe baza unui singur document. Faptul că Gebeleizis nu 
mai este pomenit după Herodot nu implică cu necesitate dispariţia 
cultului. Ar fi zadarnic să deplîngem sărăcia documentelor, dar 
nu trebuie pierdut din vedere că informaţiile privind ideile şi prac- 


97 A. Walde — J. Pokomy, Vergleichendes Worterbuch der indo-germanischen 
Sprachen, Beiiin, I—EU, 1927—1932, p. 643; Decev, Characteristik, p. 73, 81. 

98 Cf. M. Eliade, „Notes on the symbolism of the arrow“, pp. 465—466. 

99 Marcel Granet, Danses et legendes de la Chine ancienne. Paris, 1926, I, 
p. 233, n.i.; cf. 390, nota O, pp. 538 şi urm. 

100 F. Saxl, Mithras , Berlin, 1931, p. 76; G. Widengren, Die Religionen Irans, 
pp. 44 şi urm. (trad. fir. Les religions de Viran, pp. 62 şi urm. ). 

101 H. Oldenberg, Die Religion des Veda (3, Auflage, Berlin, 1923), 
pp. 491-494. 

102 Kazarow, „Zalmoxis“, pp. 356 şi urm. 

ticile religioase ale geto-dacilor sînt fragmentare şi aproximative. 
Cele cîteva documente valabile transmise de autorii vechi se referă 
numai la anumite aspecte ale religiei, ignorînd restul — şi sîntem 
constrînşi să ne imaginăm ce poate constitui acest misterios rest. 
Ca să ne întoarcem la Gebeleizis şi ţinîhd cont de destinul zeilor 
celeşti şi ai furtunii, pot fi luate în considerare mai multe ipoteze 
pentru a explica tăcerea izvoarelor. Mai întîi se poate ca Gebeleizis 
să fi suferit procesul bine cunoscut în istoria religiilor: din zeu 
celest de tip Dyaus să fi devenit zeu al furtunii şi, în consecinţă, 
şi al fertilităţii ca Zeus sau Ba’al. 

într-adevăr, cu cîteva rare excepţii, un zeu celest devine deus 
otiosus şi în cele din urmă dispare din cult, dacă nu este „reac- 
tualizat“ transformîndu-se în zeu al furtunii, ceea ce se pare că 
s-a petrecut cu Gebeleizis. Şi pentru că zeii furtunii joacă un rol 
considerabil atît la indo-europeni cît şi în religiile asiatice şi medite¬ 
raneene, nu este necesar să presupunem dispariţia lui Gebeleizis. 
Se poate imagina fie alipirea la o altă divinitate, fie supravieţuirea 
sa sub un alt nume. Faptul că mitologia folclorică a profetului Ilie 
conţine un mare număr de elemente proprii unui zeu al furtunii 
probează cel puţin că Gebeleizis era încă activ în momentul 
creştinizării Daciei, oricare ar fi fost numele lui la acea epocă. 

Se mai poate admite că, cel puţin începînd cu o anumită epocă, 
un sincretism religios, încurajat de marele preot şi clasa sacer¬ 
dotală, sfîrşi în cele din urmă prin a-1 confunda pe Zalmoxis cu 
Gebeleizis. Oricum ar fi, este important să amintim că sanctu¬ 
arele dace de la Sarmizegetusa şi Costeşti nu aveau acoperiş şi 
că marele sanctuar rotund de la Sarmizegetusa era dominat de un 
simbolism celest; pe deasupra, admirabilul „soare de piatră“ al 
incintei sacre de la Sarmizegetusa confirmă caracterul uranosolar 
al religiei geto-dace în epoca romană. 103 Nu ştim care zeu sau zei 
erau veneraţi în aceste sanctuare, dar pentru că autorii clasici nu 


103 C. Daicoviciu, „Le probleme de l’6tat et de la culture des Daces â la 
lumi&re des nouvelles recherches" (în: Nouvelles âtudes d’Histoire prisenties au 
X e Congris des Sciences historiques, Bucureşti, 1955, pp. 121—137), pp. 126 şi 
urm.; Hardian Daicoviciu, „II Tempio-Calendario dacico di Sarmizegetusa 1 * 
{Dacia, N. Sr. IV, Bucureşti, 1960, pp. 231—254); id. Dacii, Bucureşti, 1968, 
pp. 194 şi urm. ; 210 şi urm. 

vorbesc decît despre Zalmoxis se poate concluziona că în epoca 
romană exista un sincretism Zalmoxis-Gebeleizis. Dacă, aşa 
precum gîndim, Gebeleizis reprezintă vechiul zeu celest al ge- 
to-dacilor, patronul clasei aristocrate şi militare, „tarabostes** (al 
căror nume comportă elementul -bostes, de la radicalul i.-e. 
* bho-s „strălucitor, luminos* 4 ) 104 , şi Zalmoxis „zeul Misterelor**, 
maestrul iniţierii, cel care conferă imortalitatea — sincretismul 
între aceşti doi zei a fost opera clasei sacerdotale. 


Zalmoxis şi preoţii-terapeuţi 

Nu dispunem decît de cîteva documente despre preoţii şi 
terapeuţii-magicieni geto-daci, dar Platon ne vorbeşte deja 
despre ei şi mărturia lui este importantă. După ce a povestit 
întîlnirea cu unul din medicii „regelui trac Zalmoxis despre 
care se zice că stăpînesc meşteşugul de-a te face nemuritor**, 
Socrate continuă: acest doctor trac îi spuse ce învăţase el „de 
la regele nostru care este şi zeu“; Zalmoxis, zice el, ne învaţă 
că „după cum nu trebuie să încercăm a vindeca ochii fără să 
vindecăm capul, ori capul fără să ţinem seamă de trup, tot astfel 
nici trupul nu poate fi însănătoşit fără suflet“. Pentru asta, 
adaugă terapeutul trac, „remediul multor boli este necunoscut 
medicilor greci, pentru că ei neglijează ansamblul** ( Charmides , 
156 d, trad. rom. Simina Noica). Sub clişeul literar al „înţelep¬ 
ciunii barbarilor** superioară ştiinţei grecilor se descifrează o 
doctrină analoagă integralismului hipocratic. 105 Nu trebuie să 
uităm că reputaţia medicilor geto-daci era reală şi că ea s-a 
menţinut timp de secole. 106 


104 Walde-Pokomy, D, p. 122; I. L Russu, Limba traco-dacilor, p. 96. 

105 Nu se poate deduce nimic din eventualele raporturi dintre Hipocrate şi 
tradiţiile tracilor. Cu toate că vechii biografi sînt de acord în ceea ce priveşte 
şederea lui Hipocrate în nordul Traciei şi anumiţi autori moderni observă în 
privinţa cărţilor I şi HI ale Epidemiilor că par a fi scrise într-o „greacă tracică", 
nu se găseşte nici o aluzie la tradiţiile trace în Corpus-ul hipocratic; cf. G. 
Brătescu, Hipocratismul d-a lungul secolelor. Bucureşti, 1968, pp. 55 şi urm. 

106 într-adevăr, există o anumită tradiţie despre Zalmoxis iatros (cf. 
Tomaschek, „Die alten Thraker", LI, I, pp. 64 şi urm. ), şi, cum remarcă Pârvan 

Dar Platon comunică cîteva detalii de mare valoare: 
importanţa acordată „sufletului" de către Zalmoxis care este în 
acelaşi timp zeu, rege şi terapeut; relaţia funcţională între sănătatea 
conservată printr-o „metodă totală", în care sufletul joacă rolul 
decisiv, şi obţinerea nemuririi. în măsura în care aceste detalii 
reflectă, chiar dincolo de o anumită fabulaţie, informaţii reale 
despre „înţelepciunea geţilor", ele confirmă şi completează 
mărturia lui Herodot: pe scurt, Zalmoxis este zeul-terapeut care 
se preocupă înainte de toate de sufletul uman şi de destinul său. 

Platon introduce acest element nou: Zalmoxis este în acelaşi 
timp zeu şi rege. Tradiţia este atestată şi în alte părţi la traci: 
Rhesus, rege şi preot, era adorat ca un zeu de iniţiaţii în mis¬ 
terele sale. 107 Se pot discerne aici trei principale expresii ale 
unui sistem religios ale cărui rădăcini se prelungesc probabil 
pînă în preistoria indoeuropenilor: 1) identificarea, omologarea 
sau confuzia între zeu, rege şi mare preot; 2) tendinţa de „a 
diviniza" regii; 3) importanţa marelui preot, a cărui autoritate, 
în principiu inferioară celei a regelui, se dovedeşte cîteodată 
mai mare. Avem un exemplu clasic al primei categorii în 
prezentarea istorico-religioasă a dacilor făcută de Strabon. Cît 
despre „divinizarea" regilor, fenomenul este prea complex 
pentru a fi abordat aici. 108 E de ajuns să amintim cîteva para¬ 
lele celtice. După Tacit (Hist., V, c. 61), Mariccus, regele 
populaţiei Boii, era numit deus, ca şi Conchobar, regele 
Ulsterului, care purta titlul de dia talmăide. Se mai cunosc şi 


(Getica , p. 145), nu este o întîmplare dacă Dioscuride, doctor grec din sec. I 
p. Chr.,s-a străduit să adune şi să înregistreze un mare număr de nume daco-gete 
de plante medicinale (cf. Tomaschek, op. cit., pp. 22 şi urm.; studiile cele mai 
recolte despre Dioscuride sînt discutate de Russu. Limba rraco-dacilor, p. 43-47). 
Despre cunoştinţele şi tehnicile medicale ale geto-dacilor, a se vedea şi I. H. 
Crişan, „O trusă medicală descoperită la Grădiştea Muncelului" (în: Istoria Medi¬ 
cină. Studii şi cercetări, Bucureşti. 1957, pp. 45—56). 

107 Versurile celebre ale Muzei privind destinul fiului său, în drama lui 
Euripide, Rhesus (970—973), au fost interpretate de anumiţi autori ca referindu-se 
la Zalmoxis; cf. A. D. Nock, „The End of the Rhesus “ (The Classical Review, XL 
1926, pp. 184—186); a se vedea şi Ivan M. Linforth, The Arts of Orpheus, 
Berkeley şi Los Angeles, 1941, pp. 60 şi urm. ; Jack Lindsay, The Clashing 
Rocks, p. 375. 

108 Cf. studiul problemelor în La Regalitâ Sacra (al VlII-lea Congres 
Internaţional de Istorie a Religiilor, Leiden, 1959). 

alte exemple de regi celtici purtînd nume de zei. 109 în sfîrşit, 
importanţa marelui preot şi rolul său politic şi social pe lingă rege 
par să-i caracterizeze pe traco-frigieni 110 şi pe celţi (unde druidul 
era considerat uneori superior regelui 111 ), dar instituţia era ates¬ 
tată şi în Grecia arhaică 112 şi ea exista cu siguranţă în proto¬ 
istoria indo-europeană 113 . 


Zalmoxis şi Deceneu 

Aceste raporturi între zeu, rege şi mare preot sînt din plin puse 
în evidenţă de Strabon, care-1 urmează, se ştie, pe Poseidonios. 
După părerea autorului Geografiei (VII, 3, 5), Zalmoxis a fost 
sclavul lui Pitagora, de la care aflase „unele ştiinţe ale cerului**. 
Zalmoxis a călătorit pînă în Egipt şi a aflat de asemenea „anu¬ 
mite lucruri** de la egipteni. Reîntors în ţara sa, Zalmoxis era 
căutat de nobili şi de popor pentru că „le desluşea acestora sem¬ 
nele cereşti**. în cele din urmă el îl convinse pe rege să-l ia ca aso¬ 
ciat la guvernare pentru că el putea chiar să transmită voinţa 
zeilor. Cu toate că la început fu declarat numai „preot al zeului 
celui mai venerat al lor“, mai tîrziu Zalmoxis a sfîrşit prin a fi 
considerat el însuşi zeu. „După ce s-a retras într-un fel de peşteră 
inaccesibilă altora, şi-a petrecut acolo o bucată de vreme, 
întîlnindu-se rar cu cei de afară, decît doar cu regele şi cu sluji¬ 
torii săi. Regele, cînd a văzut că oamenii sînt mult mai supuşi faţă 
de el decît mai înainte, ca faţă de unul care le dă porunci după 


109 Jan de Vries, La Religions des Celtes (trad. L. Jospin, Paris, 1963), pp. 245 
şi urni. Despre „regele" get Zalmodegikos, care, în secolul al EH-lea a. Chr., a 
avut relaţii cu colonia greacă din Histria, cf. D. M. Pippidi, Contribuţii la istoria 
veche a României, (Bucureşti, 1967), pp. 172 şi urm. (pp. 554—555 rezumatul 
în franceză). 

110 Cf. R. Hennig, Symbolae ad Asiae Minoris rege s-sacerdot es (1893); Charles 
Picard, Ephise et Claros, Paris, 1922, pp. 274 şi urm. Despre Vologaisus, mare 
preot şi rege al besilor, a se vedea Dio Cassius, LTV, 34, 5. 

111 Jan de Vries, La Riligion des Celtes, pp. 217, 244. 

112 Cf. Ingrid Loffler, Die Melampodie. Versuch eiber Rekonstruktion des Inhalts 
(Beitrage zur klassischen Philologie, Heft 7, Meisenheim am Glan, 1963). 

1,3 A se vedea lucrările lui Dumăzil, în primul rînd Mitra-Varuna, ed. a O-a, 
Paris, 1948, şi Ideologie tripartie des lndo-Europiens, Bruxelles, 1958. 

îndemnul zeilor, i-a dat tot sprijinul. Acest obicei a dăinuit pînă 
în vremea noastră; după datină, mereu se găsea un astfel de om 
care ajuta sfetnicului regelui, iar la geţi acest om era numit chiar 
zeu. Pînă şi muntele (i.e. „peştera**) a fost socotit sfînt şi aşa îl 
şi numesc. Numele lui este Kogainon, la fel ca al rîului care 
curge pe lîngă el.“ 

Strabon adaugă că „atunci cînd peste geţi a ajuns să dom¬ 
nească Burebista, această cinste o deţinea Deceneu. Iar practica 
pitagoreică de a se abţine de la came a rămas la ei ca o pomncă 
dată de Zalmoxis**. 

în alt pasaj (VII, 3, 11) Strabon revine asupra istoriei geţilor 
din timpul său, prezentmd mai ales cariera lui Burebista. „Bure¬ 
bista, bărbat get, scrie el, luînd în mînă cîrma neamului său, a 
ridicat poporul copleşit de nevoi din pricina nesfîrşitelor războaie 
şi atît de mult l-a îndreptat spre anumite deprinderi că în puţini 
ani el stabili o mare împărăţie şi a adus sub stăpînirea geţilor pe 
cei mai mulţi vecini. Ba chiar şi pentru romani era de temut 
deoarece trecea neînfricat Istrul şi prăda Tracia pînă în Macedonia 
şi Illyria. [...] Pentm convingerea poporului său, el a conlucrat 
cu Deceneu, un vraci care a pribegit prin Egipt şi a învăţat anu¬ 
mite semne prevestitoare prin care desluşea vrerile divinităţii. în 
scurt timp Deceneu însuşi a fost socotit pătruns de suflul divin, 
la fel cum am spus cînd am vorbit despre Zalmoxis.“ (Trad. rom. 
Felicia Vanţ-Ştef.) 

Ca probă a completei ascultări a geţilor, Strabon relatează că 
ei au fost convinşi să-şi smulgă viile şi să trăiască fără vin. Totuşi 
unii se ridicară împotriva lui Burebista şi el fu răsturnat înainte 
ca romanii să trimită o expediţie împotriva lui. 114 


114 Despre Burebista a se vedea Em. Condurachi, „Burebista şi oraşele pon¬ 
tice" ( Studii şi Cercetări de istorie Veche, IV, 1953, pp. 515—523); M. Macrea, 
„Burebista şi celţii de la Dunărea de mijloc" ( Studii ţi cercetări, VII, 1956, pp. 
119—136); Radu Vulpe, „Les G&tes de la rive gauche de Bas-Danube et Ies 
Romains" (Dacia, NS, IV, 1960, pp. 309—332), spec. pp. 310—315; H. 
Daicoviciu, Dacii, pp. 85—119. Printre lucrările mai recente amintim: R. Vulpe, 
Aţezări dacice în Muntenia, Bucureşti, 1966; H. Daicoviciu, Dacii de la Burebista 
la cucerirea romană. Bucureşti, 1966; I. H. Crişan, Burebista şi epoca sa (1975). 
Despre expansiunea tracilor şi geto-dacilor, şi relaţiile lor cu sciţii, vezi M. 
Dusek, „Die Thraker im Karpaten Gecken", în: Slovenska Archaeologia, 22, 
1974, pp. 361—428. 

După cum se vede, Strabon reia anumite detalii ale tradiţiei 
transmise de Herodot, dar le modifică şi adaugă alte informaţii. 
Zalmoxis este prezentat ca un sclav al lui Pitagora, totuşi nu doc¬ 
trina imortalităţii sufletului este cea pe care ar fi învăţat-o de la 
maestrul său ci „unele ştiinţe ale cerului**, adică ştiinţa prezicerii 
evenimentelor după semnele cereşti. Strabon adaugă călătoria în 
Egipt, ţară prin excelenţă a magiei. Datorită cunoştinţelor astro¬ 
nomice şi deprinderilor magice şi profetice, Zalmoxis a ajuns să 
fie asociat de rege la guvernare. Mare preot şi profet „al zeului 
celui mai venerat în ţara lor“, Zalmoxis se retrage într-o peşteră 
în vîrful muntelui Kogainon, unde nu-i primeşte decît pe rege şi 
pe propriii lui servitori care mai tîrziu i se adresau ca unui zeu. 
După părerea lui Strabon acelaşi scenariu se repetă şi cu Deceneu, 
ceea ce explică pentru autorul Geografiei persistenţa „doctrinei 
pitagoreice**, vegetarianismul printre geţi. 

Este evident că Strabon (sau mai exact Poseidonios) dispunea 
şi de alte informaţii pe lîngă cele transmise de Herodot. E proba¬ 
bil că dintre acestea anumite surse se referă mai ales la dacii 
Carpaţilor, destul de cunoscuţi în lumea romană în urma sur¬ 
prinzătoarei victorii a lui Burebista, în timp ce informaţiile lui 
Herodot priveau mai ales pe geţii din regiunea pontico-danu- 
biană. Dar este la fel de probabil că însuşi cultul lui Zalmoxis 
suferise anumite transformări în cursul ultimelor patru secole. 
Ceea ce pare a-1 impresiona pe Strabon este prestigiul excepţional 
al marelui preot, în acelaşi timp profet şi asociat al regelui, trăind 
într-o solitudine inaccesibilă în vîrful muntelui sacru, şi divinizat. 
Un alt detaliu pare la fel de important pentru Strabon: că Zal¬ 
moxis — ca, mai recent, Deceneu — realizase o carieră atît de 
prodigioasă datorită mai ales cunoştinţelor sale astronomice şi 
mantice. Insistenţa asupra cunoaşterii corpurilor cereşti poate 
reflecta informaţii exacte. într-adevăr, templele de la Sarmizege- 
tusa şi de la Costeşti, al căror simbolism urano-solar este evident, 
par a avea o funcţie calendaristică. 115 

Vom analiza mai departe informaţiile lui Iordanes privind 
cunoştinţele astronomice ale preoţilor daci (vezi p. 77). Cît despre 
„muntele sacru** Kogainon, numele său, atestat numai la Strabon, 


115 Cf. referinţele citate la nota 103, spec. H. Daicoviciu: „D Tempio-Calen- 
dario dacico". 

este suspect şi nu pare să aparţină lexicului traco-dac. 116 Dar nu 
avem un motiv plauzibil să ne îndoim de autenticitatea infor¬ 
maţiei privind locuinţa marelui preot. în imensa arie carpa- 
to-dunăreană şi balcanică, şi în alte părţi (Asia Mică, Iran, India), 
din cea mai îndepărtată antichitate şi pînă la începutul secolului 
nostru, culmile şi grotele munţilor au fost locurile de retragere pre¬ 
dilecte ale asceţilor, călugărilor şi contemplativilor de tot felul. 

în noua etapă a religiei dacilor pe care ne-o prezintă Strabon 
(sau Poseidonios), caracterul lui Zalmoxis se dovedeşte sensibil 
modificat. Există mai întîi identificarea între zeul Zalmoxis şi 
marele său preot , care este în cele din urmă divinizat sub acelaşi 
nume. Acest aspect al cultului lui Zalmoxis nu era cunoscut de 
Herodot. Asta nu vrea să spună neapărat că ar fi o inovaţie 
recentă; pentru că, aşa cum am văzut, este vorba de o trăsătură 
caracteristică a traco-frigienilor. Se poate totuşi să avem de-a 
face fie cu o influenţă celtică, fie cu un proces care s-a produs 
în ultimele două, trei secole, cînd marele preot al lui Zalmoxis 
cîştigase destulă autoritate pentru a fi considerat ca reprezen¬ 
tantul zeului şi, în cele din urmă, zeu el însuşi. 

Dar mai mult, nu întîlnim la Strabon-Poseidonios nici o aluzie 
la cultul de structură misterică aşa cum îl prezenta Herodot. Zal¬ 
moxis nu mai apare ca „sclav“ al lui Pitagora care revelează 
geto-dacilor doctrina imortalităţii sufletului, ci ca sclav al lui 
Pitagora care învaţă arta de a citi viitorul în mersul astrelor şi 
întors în ţara sa devine mîna dreaptă a regelui, mare preot, şi, încă 
în viaţă, este în cele din urmă divinizat. Pentru Strabon, cea mai 
bună probă a continuităţii între Zalmoxis, sclav al lui Pitagora, 
şi Deceneu o constituie vegetarianismul daco-geţilor, detaliu 
ignorat de Herodot. în sfîrşit, pentru Strabon cultul lui Zalmoxis 
este dominat de un mare preot care trăieşte solitar, pe culmile 
munţilor, fiind în acelaşi timp asociatul şi primul consilier al 
regelui; şi acest cult este „pitagoreic" pentru că exclude ali¬ 
mentaţia cu came. 

Desigur, Strabon nu înţelegea să repete istoria celebră a lui 
Zalmoxis pe care orice învăţat al timpului său o ştia din Herodot; 
el îşi propunea să prezinte ceea ce alte surse, mai recente, aduceau 


116 Cf. I. I. Russu, „Religia Geto-Dacilor“, p. 94, note. Cf, ibid.., pp. 93 şi 
urm. asupra câtorva ipoteze recente privind localizarea muntelui Kogainon. 

ca noutate. Foarte probabil, noile date priveau mai ales rolul şi 
faima de mare preot şi ascetismul de tip „pitagoreic* 4 al dacilor. Nu 
ştim în ce măsură structura iniţiatică şi escatologică a „misterului** 
lui Zalmoxis, aşa cum o putem descifra în Herodot, supravieţuia 
încă în timpul lui Strabon. Dar e în afară de orice îndoială că în 
jurul „specialiştilor în ale sacrului** şi în jurul marelui preot tre¬ 
buie să căutăm informaţiile susceptibile să ne lămurească asupra 
aspectelor esoterice ale acestui cult. 


Solitarii şi savanţii 

Am amintit deja (mai sus, p. 48) ceea ce Strabon spunea despre 
theosebeis şi kapnobataii misienilor care locuiau pe malul drept 
al Dunării. Aceşti asceţi şi contemplativi erau vegetarieni şi se 
hrăneau cu miere, lapte şi brînză. Strabon adaugă că şi la traci 
erau solitari pioşi care trăiau departe de femei şi care erau 
cunoscuţi sub numele de ktistai. Ei sînt onoraţi pentru că se con¬ 
sacră zeilor şi „trăiesc liberi de orice teamă** (VII, 3, 3). La daci, 
după o informaţie a lui Flavius Josephus ( Antiquites Judaiques 
XVin, 2), aceşti asceţi şi contemplativi se numeau pleistoi, cuvînt 
pe care Scaliger l-a propus să fie citit polistai. 

Aceste nume au dat loc la controverse. Pârvan vedea în ktistai 
termenul grec ktistes , „fondator** şi adoptînd lectura lui Scaliger, 
traducea polistai , „fondator de oraş**. 117 Eminentul arheolog 
afirma că primul termen, ktistai , era utilizat de geţii de pe malul 
drept al Dunării, în timp ce locuitorii de pe malul stîng şi dacii 
întrebuinţau termenul polistai. m Ar putea fi adevărat, dar, după cum 
observă E. Lozovan, Strabon se referă expres la traci şi Flavius 
Josephus vorbeşte de daci. 119 Oricum ar fi, e sigur că aceşti ter¬ 
meni nu înseamnau „fondator** sau „fondator de oraş**. Jean Gage 


117 Pârvan, Getica, p. 160, urmat de Coman, „Zalmoxis", p. 90, contra Russu, 
„Religia Geto-Dacilor", p. 124. 

118 Pârvan, Getica, pp. 160, 739; id.. Dacia, p. 80. 

119 Eugene Lozovan, „Les Pleistoi: des Carpathes â Qumran" (Acta Philo- 
sophica et Theologica, II, Roma, 1964, pp. 183—189), p. 185, note; id. „Dacia 
Sacra" (History of Religions, VII, 1968, pp. 209—243), p. 221, nota 51. 

şi Lozovan au arătat că lectura lui Scaliger, polistai, este puţin 
probabilă. 120 Gagă a încercat o interpretare curajoasă a cuvmtului 
pleistoi. Urmîndu-i pe Tomaschek şi pe Kazarow, el a raportat 
pe pleistoi la zeul trac Pleistoros (Herodot, IX, 119), dar el a 
adăugat dosarului o dedicaţie din timpul domniei lui Hadrian 
pentru Diana Plestrensis şi anumite toponimice sud-dunărene 
(între altele, Pliska în Dobrogea meridională), pentru a recon¬ 
stitui o rădăcină *pleisk (cf. rom. plisc). Reconstituirea a fost 
criticată de F. Altheim şi Lozovan. Ultimul sugerează un radical 
i.-e. *pleus , cu forma lui tracică *pleisc de unde derivă şi 
românescul plisc ca şi *pleiskoi, pleistoi şi pileaţi (cei ce purtau 
pe cap ,,pilos“) 121 . „ Pleistoii ne apar acum limpede, definitiv 
scăpaţi de bănuiala de a nu constitui decît o lectură fantezistă. 
Celibatari şi vegetarieni, cu capetele acoperite de pilos ca nobilii 
daci, apropierea de essenieni în ceea ce-i priveşte nu este for- 
tuită.“ 122 Cît despre ktistai, D. Decev îl derivează de la indo- 
europeanul *sqei-d, „a despărţi“, de unde tracicul *skistai , 
„despărţiţi, izolaţi, celibatari**. 123 


120 J. Gag£, „Du culte thrace de Pleistonus â la secte dace des «Pleistoi». A 
propos d’une dădicace epigraphique â Diana Plestrensis". (Noul Album Macedo- 
Român, Freiburg i. Br., 1959, pp. 15—26), p. 16; E. Lozovan, „Les Pleistoi", 
p. 184; id., „Dacia Sacra", p. 221. 

121 Despre căciulile de lînă — pilos — la daci, goţi şi iranieni a se vedea F. 
Altheim, Geschichte der Hunnen, I, Berlin, 1959, pp. 325—329; cf. şi G. Dumăzil, 
Mythe et Epopie, I, Paris, 1968, pp. 444 şi urm., despre „purtători de căciuli" la 
sciţi. Simbolismul şi mitologia acestor căciuli au fost strălucit evocate de 
Leonardo Ol schit i, The Myth ofFelt, Berkeley şi Los Angeles, 1949. 

122 E. Lozovan, „Les Pleistoi daces — moines abstinents?" ( Orpheus , XI, 
1964, pp. 141—147), p. 146. 

123 D. Decev, „Characteristik der thrakischen Sprache" (Linguistique Balka- 
nique. Sofia, II, 1960, pp. 148—212), p. 169; cf. Lozovan „Les Pleistoi", p. 185 
n. 6; id. „Dacia Sacra", p. 221, n. 51. Recent A. Dupont-Sommer a propus să 
se citească în textul lui Josephus în loc de Dakon („dacii"), o corupţie a lui sadok , 
sau mai degrabă a lui saddou-kaion („saduchei"); cf „On a passage of Josephus 
relating to the Essenes" (Journal of Semitic Studies, I, 1956, pp. 361—366 şi Les 
icrits essiniens dicouverts pris de la mer Morte, Paris, 1959, p. 47. într-adevăr, 
ca şi alţi autori, Dupont-Sommer se întreabă ce caută dacii în textul lui Flavius 
Josephus. Dar Lozovan aminteşte pe drept cuvînt că Josephus scrisese Antiquitis 
Judaiques între anii 93—94, puţin timp după campania dacică a lui Domitian, 
cînd dacii erau la ordinea zilei; cf. Lozovan, „Les Pleistoi", pp. 187 şi urm.; 
„Dacia Sacra", pp. 223 şi urm. 

Ceea ce trebuie reţinut din toate acestea este existenţa uneia 
sau a mai multor clase de „specialişti ai sacrului", caracterizaţi 
printr-o viaţă într-un anumit fel monahală, pentru că erau celi¬ 
batari, vegetarieni, şi trăiau în singurătate. Hippolit comunică o 
legendă conform căreia Zalmoxis ar fi propagat o doctrină 
pitagoreică printre celţi. 124 Ceea ce probează încă o dată 
importanţa acordată, chiar în antichitatea tîrzie, tradiţiei care 
defmea religia lui Zalmoxis prin credinţa în imortalitatea sufle¬ 
tului. Anumiţi autori moderni au apropiat druidismul de confre¬ 
riile trace şi geto-dace. 125 Mai ales importanţa marelui preot, 
credinţa în nemurire şi ştiinţa sacră, de tip iniţiatic, ale druizilor 
evocă paralelisme cu dacii. De altfel trebuie luate în considerare 
anumite influenţe celtice, pentru că celţii au locuit cîtva timp în 
regiunile occidentale ale Daciei. 126 Este deci probabil că, în 
timpul lui Strabon, tradiţia „misterică" a cultului lui Zalmoxis 
supravieţuia printre ermiţii şi credincioşii geto-daci, oricare ar fi 
fost numele lor. Şi este la fel de probabil că aceşti asceţi solitari 
depindeau într-un anumit fel de marele preot. 

Importanţa marelui preot este puternic subliniată de Iordanes, 
care, cu toate că scrie în secolul al Vl-lea, utilizează surse mai 
vechi, şi în primul rînd pe Cassiodor care la rîndul lui se baza 
pe Dion Chrysostomul, citat de altfel de Iordanes ( Getica , V, 40) 
şi de alţi autori. Iordanes credea că scrie istoria strămoşilor lui, 
goţii, şi vom mai reveni asupra acestei confuzii între numele 
„get" şi „got". Iordanes afumă că dacii au avut un rege, Zalmoxis, 
„de o mare erudiţie în filozofie", şi înaintea lui un alt savant, 
Zeuta, căruia îi urmă Dicineus ( Getica , V, 40). După Iordanes (XI, 
67—68) Dicineus devine colaboratorul regelui Boruista cînd Sylla 
domnea peste romani, adică în jurul anului 80 a. Chr. şi această 
indicaţie pare corectă. Aşa cum o prezintă Iordanes, activitatea 
lui Deceneu este în acelaşi timp de ordin cultural şi religios. 


124 Hippolit, Philosophumena, II, 25. 

125 H. Hubert, Les Celtes depuis l’ipoque de la Tine et la Civilisation celtique. 
Paris, 1932, p. 283; Jean Coman, „Decente ( Zalmoxis , HI, 1943, pp. 103—160), 
pp.148 şi urm. 

126 Cf. Pârvan, Getica , pp. 461 şi urm.; id. Dacia. Civilizaţiile antice din ţările 
carpato-danubiene , ed. a Vl-a, Bucureşti, 1967, pp. 103 şi urm., 183 şi urm.; 
H. Daicoviciu, Dacii , pp. 61 şi urm. 

Pe de o parte se adevereşte ca un erou civilizator (aşa cum se 
imagina în antichitatea tîrzie); pe de altă parte el se comportă ca 
un reformator (aparent creator) al instituţiilor religioase. 

Iordanes descrie opera civilizatoare a lui Deceneu în termeni 
extravaganţi: Cîhd el a văzut că goţii (=geţii) „îl ascultau în toate 
şi că erau înzestraţi cu o inteligenţă naturală, îi învăţă aproape 
toată filozofia, căci el era un maestru renumit în această materie. 
Astfel, învăţîndu-i morala, el înfrînă obiceiurile lor barbare; 
instruindu-i în fizică, el îi îndrumă să trăiască conform naturii, 
sub domnia legilor proprii, (legi) pe care ei le posedă în formă 
scrisă pînă astăzi şi pe care le numesc belagines. îi învăţă logica 
şi reuşi să-i facă abili în gîndire şi superiori altor popoare. 
Demonstrîndu-le cunoaşterea teoretică îi învăţă să observe cele 
douăsprezece semne (ale zodiacului) şi cursul planetelor care le 
traversează, şi toată astronomia. El le explică cum creşte şi 
descreşte faţa lunii şi le arătă cu cît globul încins al soarelui 
depăşeşte în mărime planeta noastră terestră. Le explică numele 
a 346 de stele şi de asemenea sub ce semne lunecă ele pe bolta 
cerească de la răsărit pînă la apus. Gîndiţi-vă, vă rog, ce plăcere 
pentru aceşti oameni bravi de a fi instruiţi în doctrinele filozo¬ 
fice cînd, pentru puţin timp, nu erau angajaţi în război! Puteai 
să-i vezi, pe unul scrutînd poziţiile cerului, pe un altul examinînd 
natura ierburilor şi a arbuştilor; acesta urmărind creşterea şi 
diminuarea lunii, în timp ce un altul privea lucrarea soarelui şi 
observa cum aceste corpuri cereşti care se grăbesc spre est sînt 
întoarse şi aduse înapoi de rotaţia cerurilor. După ce ei (geţii) 
învăţau raţiunea (tuturor acestor lucruri), se odihneau. Învăţîn¬ 
du-i prin ştiinţa sa aceste lucruri şi altele încă, Dicineus cîştigă 
o minunată reputaţie printre ei, în aşa fel că el domnea nu numai 
peste oamenii din popor, dar şi asupra regilor lor.“ (XI, 69—71). 

Acest tablou fabulos este desigur mai mult decît un exerciţiu 
de retorică. Compilînd stîngaci izvoarele, Iordanes urmărea mai 
ales glorificarea „strămoşilor" săi, geţii. Dio, una din sursele lui 
Iordanes, afirma că geţii erau aproape tot atît de civilizaţi şi 
„savanţi" ca grecii. Desigur această credinţă era validată printr-o 
venerabilă tradiţie: Zalmoxis, discipolul lui Pitagora. Dar Strabon 
deja insistase asupra cunoştinţelor astronomice ale marelui preot 
şi Iordanes reia şi amplifică această informaţie, confirmată, de 

altfel, am văzut, de templele dace şi simbolismul lor solar şi ca¬ 
lendaristic. E adevărat că Iordanes îl prezintă pe Deceneu ca pe 
un civilizator al întregii naţiuni; cu tot clişeul „eroului civi¬ 
lizator" care domină această biografie romantică, este totuşi 
posibil ca sursele compilate de Iordanes să fi menţionat progrese 
surprinzătoare săvîrşite în Dacia de la Burebista şi Deceneu pînă 
în timpul lui Decebal. Putem descifra în învăţătura enciclopedică 
a lui Deceneu, descrisă în termeni entuziaşti de Iordanes, 
înflorirea culturală a dacilor în urma unificării politice realizate 
de Burebista şi apogeul ei în timpul domniei lui Decebal. 127 

Tot Dicineus este responsabil, după părerea lui Iordanes, de 
organizarea religioasă. El alege cîţiva dintre cei mai nobili şi mai 
înţelepţi „şi-i învaţă teologia, poruncindu-le să adore anumite 
divinităţi şi anumite locuri divine. Preoţilor pe care-i consacră le 
dădu numele de pileaţi („cei cu căciuli") şi asta cred, pentru că 
în timpul sacrificiilor pe care le ofereau ei aveau capul acoperit 
de o tiară pe care o numim şi noi pilleos. Dar el ordonă ca restul 
poporului să fie numit capillati („pletoşii"), nume pe care goţii 
(=geţii) l-au acceptat şi l-au preţuit ca pe cea mai mare onoare 
păstrîndu-1 pînă în zilele noastre în cîntecele lor" (XI, 72). 

Nu avem nici un motiv să credem că organizarea clasei 
preoţilor a fost opera lui Deceneu, sau că numele pilleati şi capil¬ 
lati au fost inventate de el. Foarte probabil că marele preot n-a 
fost decît reformatorul unei instituţii care exista deja, dar care a 
trebuit să fie organizată şi întărită cînd statul dac atinsese puterea 
şi prestigiul pe care-1 ştim sub Burebista. 

în orice caz, ultimul compilator care a scris despre religia 
dacilor insistă aproape exclusiv asupra activităţii lui Deceneu, 
mare preot şi erou civilizator, şi aşază pe Zalmoxis printre suc¬ 
cesorii săi. Avem aici versiunea secularizată şi foarte „istoricizată" 
a unui deus otiosus. în calitate de zeu Zalmoxis dispăruse. După 


127 Cf. Daicoviciu, Dacii, p. 209, şi referinţele citate mai sus în notele 106 şi 
114. Sursele lui Iordanes au fost analizate de Momsen, Mon. Germ. Hist. auct. 
ant., 5,1, pp. XXXI şi urm. A se vedea şi F. Altheim, „Waldeute und Feldleute" 
(Paideuma , V, pp. 424—430). Despre Iordanes, vezi monografia lui Norbert 
Wagner, Getica. Untersuchungen zum Lebens des Jordanes und zur friihen 
Geschichte den Goten (Clueblen und Forschungen zur Sprach u. Kulturgeschichte 
des Germanischen Volker, N. F. 22, Berlin, 1967). 

părerea lui Iordanes, rarele surse care-1 mai citează încă pe Zal- 
moxis îl prezintă întotdeauna alături de Deceneu, printre filozofii 
care au civilizat pe goţi, în ţara fabuloasă a strămoşilor lor. Dacia. 


Dacia capta 

Dar transformarea lui Zalmoxis în erou civilizator şi în filozof 
este numai opera autorilor străini: nu avem nici o probă că 
acelaşi proces a avut loc şi la geto-daci. Pe scurt, de la Herodot 
pînă la Iordanes, tot ceea ce ştim despre Zalmoxis şi religia 
dacilor ştim din informaţiile şi comentariile scriitorilor străini, 
încercînd să descifrăm, dincolo de interpretările acestor autori, 
ce era religia lui Zalmoxis şi în ce sens s-a dezvoltat ea, ajungem 
la acest rezultat: caracterul misteric al lui Zalmoxis şi faimoasa 
sa doctrină a imortalităţii, care îi impresionase atît de mult pe 
greci 128 , au fost completate de interesul crescînd pentru medi¬ 
cină, astromomie, mistică şi „magie“. Un proces asemănător 
poate fi de altfel descifrat şi în alte religii ale Misterelor în epoca 
sincretismului greco-oriental. 

Nu ştim ce s-a întîmplat cu Zalmoxis şi cultul său după trans¬ 
formarea Daciei în provincie romană (106 p. Chr.). Ceea ce e sigur 
este că romanizarea a fost mai rapidă şi mai radicală în mediile 
urbane. în oraşe schimbarea numelor s-a practicat pe scară largă 
şi tot acolo au prosperat cîllturile sincretiste. 129 Dar ca peste tot de 
altfel în provinciile Imperiului Roman, realităţile religioase autoh¬ 
tone au supravieţuit, mai mult sau mai puţin transformate, nu numai 
procesului romanizării, dar şi celui al creştinării. Avem destule 
probe ale supravieţuirii moştenirii „păgîne“, adică geto-dace şi 
daco-romane, la români şi vom avea ocazia să le semnalăm în alte 
capitole ale acestei cărţi. Dar numărul lor este cu siguranţă mai 
mare: este de ajuns să te gîndeşti la cultul morţilor şi la mitologia 
funerară, la riturile agrare, la obiceiurile sezoniere, la credinţele 


128 Fără îndoială că, datorită mai ales doctrinei imoitalităţii şi episodului care 
făcea din el „sclavul lui Pitagora", au continuat autorii vechi să vorbească despre 
Zalmoxis. 

129 Vom reveni asupra căiturilor sincretiste ale Daciei într-o lucrare specială. 
Bibliografia este considerabilă. 

magice etc., care, se ştie, persistă, abia schimbate, de la o religie 
la alta, timp de milenii. 

Un exemplu de continuitate, evidentă pînă la vocabular, este 
cel al zeiţei Diana. Pârvan 130 presupune că Diana daco-romană 
(Diana sancta, potentissima) era aceeaşi divinitate cu Artemis- 
Bendis a tracilor (Herodot, IV, 33). Această echivalenţă, oricît de 
probabilă ar fi ea, nu este încă demonstrată 131 , dar nu este nici o 
îndoială că sub numele roman al Dianei s-ar ascunde, sincretizată 
sau nu, o zeiţă aborigenă. Or cultul acestei zeiţe a supravieţuit 
după romanizarea Daciei şi numele de Diana se găseşte în vocabula 
românească zâna. Diana Sancta din Sarmizegetusa 132 a devenit 
Sânziana (<San(cta) Diana), figură centrală a folclorului 
românesc 133 . Continuitatea religioasă şi lingvistică a fost asigurată 
mai ales datorită faptului că procesul de transformare a avut loc 
într-un mediu popular, adică rural (campestru şi silvestru). 

Nu ne putem aştepta la un proces similar în ceea ce-1 priveşte 
pe Zalmoxis, căci, de la început, cultul său a fost răspîndit printre 
oamenii cultivaţi şi în mediile proto-urbane. Pe de altă parte, 
este dificil să-ţi imaginezi ca zeul principal al geto-dacilor, sin¬ 
gurul care a interesat pe greci şi, mai tîrziu, elita lumii elenistice 
şi romane şi pe care scriitorii n-au încetat să-l pomenească pînă 
la sfîrşitul antichităţii, să fie singurul care să fi dispărut complet 
şi să fi fost uitat definitiv după transformarea Daciei în provincie 
romană. Trebuie căutat oare într-una dintre divinităţile sincretiste 
şi romanizate? 134 


130 Cf. Getica, p. 163. 

131 A se vedea E. Lozovan, „Dacia Sacra", p. 230 şi bibliografia citată, ibid., 
nota 105. 

132 Lozovan, „Dacia Sacra", p. 230 şi nota 109, citind pe H. Daicoviciu, 
„Diana de la Sarmizegetusa, Ulpia Traiana" ( Omagiu lui C. Daicoviciu, Bucureşti, 
1960, pp. 131-139). 

133 Dianatici, „stăpîniţi de Diana", dădu în româneşte zănateci, „nebuni, 
rătăciţi". Pârvan, Contribuţii epigrafice la istoria creştinismului daco-roman. 
Bucureşti, 1911, p. 120; E. Lozovan, „Dacia Sacra", p. 231. 

134 A. Bodor, „Der Liber-und Libera-Kult. Ein Beitrag zur Fortdauer der 
Bodenstăndigen BevoLkerung im Romerzeitlichen Dazien" (Dacia, N. S. VII, 
1963, pp. 211—239), presupune că cultul cuplului Liber-Libera este de origine 
dacă; el se referă la articolul lui Suidas care menţionează o zeiţă Zalmoxis; cf. mai 
sus nota 65. A se vedea şi N. Gostar, „Cultele autohtone în Dacia romana" 
(Anuarul Institutului de Istorie antică), II, 1965, pp. 237—254. 

Să nu uităm că trăsăturile caracteristice ale cultului lui Zal- 
moxis erau de tip misteric şi escatologic: după Herodot, Zalmoxis 
ar fî revelat posibilitatea de-a obţine imortalitatea cu ajutorul unei 
iniţieri care comporta un descensus ad inferos şi o epifanie, o 
„moarte 4 * rituală urmată de o „renaştere 44 . Putem deci să ne gîndim 
că credinţele relative la Zalmoxis şi la cultul său au fost absorbite 
şi radical transformate de creştinism. E greu de crezut că un com¬ 
plex religios centrat pe speranţa de-a obţine nemurirea, avînd ca 
model — şi mediaţie — un zeu de structură misterică, să fi fost 
ignorat de misionarii creştini. Toate aspectele religiei lui Zal¬ 
moxis — escatologie, iniţiere, pitagoreism, ascetism, erudiţie de 
tip misteric (astrologie, terapeutică, theurgie etc.) — încurajau 
apropierea de creştinism. Cea mai bună şi cea mai simplă 
explicaţie a dispariţiei lui Zalmoxis şi a cultului său ar trebui 
căutată în creştinarea precoce a Daciei (dinainte de anul 270 
p. C/ir.). 135 Din nefericire cunoaştem destul de puţin fazele cele 
mai vechi ale creştinismului în Dacia 136 ; nu ştim, în consecinţă, 
dacă anumite aspecte ale religiei lui Zalmoxis au supravieţuit sub 
o formă nouă, în perioada primelor secole creştine. Dar ar fi 
zadarnic să căutăm eventualele urme ale lui Zalmoxis în folclorul 
românesc, pentru că acest cult nu era de structură specific rurală, 
şi mai ales pentru că se preta, mai mult decît oricare alte divinităţi 
păgîne, la o creştinare aproape totală. 


Metamorfozele lui Zalmoxis 

Destinul lui Zalmoxis este desigur paradoxal. Dispărut la 
daco-romani, a supravieţuit departe de patria sa, în tradiţiile 
goţilor şi, prin urmare, în erudiţia istoriografică, foarte mitolo- 


133 Asta nu vrea să spună, cum gîndesc unii autori români, că Zalmoxis antici¬ 
pase sau pregătise creştinismul. 

136 A se vedea stadiul problemelor la E. Lozovan, „Aux origines du chris- 
tianisme daco-scythique“ (în: Altheim-Steihl, Geschichte der Hunnen, IV, Berlin, 
1962, pp. 146—165) ;D. M. Pippidi, „în jurul izvoarelor literare ale creştinis¬ 
mului daco-roman“ (în: Contribuţii la istoria veche a României, pp. 481—496); 
id., „Niceta din Remesiana şi originile creştinismului daco-roman“ (ibid., pp. 
497—516; cf. p. 516, n. 72, bibliografie). 

gizată, a Occidentului. El a supravieţuit tocmai pentru că sim¬ 
boliza într-un anumit fel geniul geto-dacilor. Şi numai reconsti¬ 
tuind istoria mitologică a geto-dacilor în conştiinţa lumii 
occidentale, de la invazia barbarilor pînă la sfîrşitul Evului 
Mediu, înţelegem de ce Alfonso el Sabio, în a sa Cronica Gene¬ 
ral , vorbea cu atîta fervoare de Zamolxen, de Boruista şi de 
consilierul său Dicineo. 

Mai întîi trebuie să ţinem seama de imaginea geto-dacilor, 
aşa cum se precizase şi se întărise de la Herodot încoace, mai ales 
în ultimele secole ale antichităţii. Aceşti barbari erau glorificaţi 
pentru calităţile lor morale şi eroismul lor, pentru nobleţea şi sim¬ 
plitatea vieţii lor. Dar, pe de altă parte, mai ales din cauza confuziei 
cu sciţii, geto-dacii erau prezentaţi ca nişte adevăraţi sălbatici, 
bărboşi ( hirsuţi ), netunşi ( intonsi ), îmbrăcaţi în blănuri (pelliti) etc. 

Tradiţia eroismului geto-dacilor — „cei mai viteji dintre traci“, 
cum îi califica Herodot — s-a prelungit mult timp după dispariţia 
statului dac. Ovidiu îi evoca pe „geţii sălbatici care nu se temeau 
de puterea Romei" ( Ex Ponto, I, II, 81—82) şi-i descria ca pe 
nişte „adevărate imagini ale lui Marte“ ( Tristia , V, VII, 17). 
Pentru Vergiliu, ţinutul geţilor era ţara „marţială a lui Rhesus" 
(Georg . IV, 462); într-adevăr, Marte (Pater Gradivus) domnea 
peste cîmpiile lor ( Eneida, III, 35). La începutul secolului al 
Il-lea p. Chr., Dion Crysostomul mai repeta încă despre geţi că erau 
„cei mai războinici dintre toţi barbarii". Şi Lucian asigura că 
„de cîte ori am privit ţara geţilor i-am văzut războindu-se". în 
secolul al V-lea, Sidonius Apollinaris afirma că geţii (numiţi de 
el „traci") erau invulnerabili. 137 Cît despre Iordanes, el elabo¬ 
rase o mitologie întreagă despre eroismul excepţional al 
„strămoşilor săi": geţii (=goţii) îi învinseseră pe greci în războiul 
Troiei şi mai tîrziu îi învinseseră şi pe Cyrus cel Mare şi pe 
Darius; aşa că mai bine de 700 000 de oameni, armata lui Xerxes, 
nu îndrăzniră să-i atace pe geţi. 138 Isidor de Sevilla (sec. VII) 


137 Dion Chiysostomul, Discours, XXXVI, 4; Lucian, Icaromenippus, 16; 
Sidonius, D, Panigyrique d'Anthemius, 34—36 — texte citate de Jane Acomb 
Leake, The Geats of Beowulf, Madison, 1967, pp. 18, 42. 

138 Getica, IX, 60; X, 61—64. Tot Iordanes ne povesteşte că armata lui Filip 
al Macedoniei fu împrăştiată de preoţii geţi şi că nici măcar Iulius Caesar nu reuşi 
să învingă acest popor minunat de curajos (X—XI, 65—68). 

care-i identifica şi el pe geţi cu goţii scria în a sa Historia 
Gothorum că Roma chiar, învingătoare a tuturor popoarelor 
„suferi jugul captivităţii impus ei“ 139 . 

Fireşte, după ce fură identificaţi cu amazoanele, geţii au fost 
asimilaţi şi uriaşilor. 140 Ovidiu îi compara cu descendenţii uria¬ 
şilor, lestrygonii şi ciclopii (ExPonto, IV, X, 21—24). Din partea 
lor, scriitorii creştini i-au omologat foarte repede pe geto-goţi cu 
Gog şi Magog. 141 O parte din această mitologie etnică s-a dez¬ 
voltat în urma confuziei între geţi şi goţi. Iulian Apostatul este 
probabil primul care utilizează termenul „get“ ca echivalent al 
lui „got“, ceea ce nu vrea să zică că el confunda cele două 
popoare, căci el vorbeşte de o victorie a geţilor împotriva goţilor, 
şi de altfel el se referă şi la daci. 142 în secolul al IV-lea, Pru- 
dentius reia echivalenţa şi formula devine din ce în ce mai popu¬ 
lară cu toate că identitatea etnică a geţilor nu era uitată. 143 Dar 
de-abia cu Claudianus (începutul secolului al V-lea) se stabili 
tradiţia de a-i numi pe goţi getae. Contemporanul lui, Orosius, 
scria: „dar cei care sînt astăzi goţi, erau altădată geţi“ (modo 
autem Getae illi qui et nune Gothi ) şi Claudius Rutilius Nama- 
tianus, Prosper de Aquitania şi numeroşi alţi scriitori adoptă 


139 Quibus tant extitit magnitudo bellorum et tam excellens gloriosae victoriae 
virtus, ut Roma ipsa victrix omnium populorum subacta captivitatis iugo Geticis 
Triumphis adeederet et domina cunctarum, gentium illis ut famula deserviret. (Atît 
de mare a fost puterea lor în război şi atît de glorioasă în victorii, îneît Roma chiar, 
învingătoarea tuturor popoarelor, suferi jugul captivităţii impus ei şi astfel geţii 
au devenit stăpînii tuturor popoarelor iar acestea îi serveau ca supuşi.) (Isidor, 
Historia Gothorum , 67—68; text reprodus de Leake, The Geats of Beowulf p. 44.) 

140 Cf. citatele din Statius (sec. I p. Chr.) şi Dio Cassius grupate de Leake, 
pp. 19—20. Conform lui Dio, citat de Iordanes (IX, 58—59), un rege al geţilor, 
Telephe, era fiul lui Hercule şi îl egala pe tatăl său în putere şi statură. 

141 A se vedea pasajele din Sfîntul Ieronim, Sfîntul Ambrozie şi Isidor citate 
de Leake, pp. 25, 35—37; cf. ibid., pp. 38 şi urm., referinţele la sursele evreieşti 
şi la tema lui Gog şi Magog în romanul lui Alexandru. Isidor îi considera pe geto- 
goţi ca progenitură a lui Gog şi Magog (cf. Leake, p. 38, 158, n. 39). 

142 Paniyrique en honneur de Constantin, 9 D; De Caesaribus, 31 IC, 320D, 
327D; cf. Leake, p. 25. Aproape în acelaşi timp Ausonius utilizează aceeaşi 
formulă; cf. Leake, ibid. 

143 în trei ocazii în care, în comentariul său la Vergiliu, glosează termenul 
getae, Servius explică corect de două ori, dar în legătură cu un pasaj din Georg. 
(VI, 462) afumă că geţii erau goţi; cf. Leake, ibid. 

această omologare. 144 Cassiodor (487—583), principala sursă a lui 
Iordanes, nu face decît să urmeze o tradiţie deja consolidată. La 
raidul său Iordanes utilizează termenul getae cînd vorbeşte de 
istoria veche şi, cu cîteva excepţii (LX, 308, 315, 316), între¬ 
buinţează goîhi cînd se referă la istoria mai recentă. 

Portretul glorios al goţilor, aşa cum îl prezenta Iordanes şi 
Isidor, şi care se află mai tîrziu, în Evul Mediu, în romanele cen¬ 
trate în jurul lui Theodoric, coexistă cu cealaltă imagine, negativă, 
derivată din confuzia între geţi (=goţi) şi sciţi. Cele două 
reprezentări se prelungesc în cursul Evului Mediu, cum o 
dovedeşte ancheta exhaustivă a lui Jane Leake. 145 Epitetele-clişeu 
— „îmbrăcaţi în blănuri**, „păroşi**, „pletoşi**, etc. — trec de la 
geţi şi sciţi la goţi (Leake, p. 49). în geografia medievală, nordul 
germanic este prezentat ca Scythia de autorii clasici; în con¬ 
secinţă, geţii şi vecinii lor se găseau proiectaţi m nord ( ibid ., pp. 
54—55). în Cosmographia sa Aethicus Ister deplasează spre nord 
chiar şi Marea Neagră, Caucazul şi Marea Caspică (p. 57). La 
începutul Evului Mediu, termenii de Goîhia şi Getia se aplicau 
Danemarcei şi peninsulei Iutlanda şi pe hărţile medievale Dane¬ 
marca era numită Dacia sau Gothia căci în Evul Mediu daci era 
sinonim cu dani. Adam de Bremen amestecă goţi, geţi, danezi şi 
daci şi-i numeşte pe toţi hiperboreeni. 146 

Scriind Cronica ducilor de Normandia, Guillaume de 
Jumifcges (sec. XI) trasează istoria lor fabuloasă şi vorbeşte de 
„Dacia, care se cheamă astăzi Danemarca** (Dacia, quae et Dana- 
marchă), ţară locuită de goţi care aveau „mulţi regi înzestraţi din 
abundenţă cu ştiinţa admirabilelor filozofii, mai ales Zeuta şi 
Dichineus, şi la fel Zalmoxis şi mulţi alţii** 147 . Dar aşa cum a 


144 Referinţele la Leake, pp. 25—26, 155—156. 

145 Op. cit., pp. 72 şi urm., 83 şi urm. 

146 A se vedea bogata documentaţie prezentată de Jane Leake, op. cit., pp. 72 
şi urm., 79. Suedia, Danemarca, Norvegia sînt integrate în Scythia, p. 79. Cf. p. 
92 identificarea Danemark-Dacia în Ymago mundi. 

147 „...sistens reges habuit multos mirare philosophiae eruditione vehementer 
imabutos, Zeutan scilicet atque Dichineum, necnon Zaimoxen aliosque plures'‘(Gesta 
Normannorum Ducum, I, II—HI, ed. Jean Marx, 1914, citată de Leake, op. 
cit., p. 80). Este foarte probabil ca Geatas la Beowulf să fie Getae, consideraţi de 
germani ca strămoşii lor etnici (Leake, pp. 98—133). Asupra omologării geţi-goţi 

arătat Alexandru Busuioceanu 148 , mai ales în Spania această 
tradiţie a fost asimilată şi a devenit în cele din urmă parte inte¬ 
grantă din cultura naţională. Isidor, el însuşi de origine gotică, 
fundase istoriografia iberică pe faimosa identificare dintre goţi 
şi geţi. Isidor, care nu-1 cunoaşte pe Iordanes, făcînd elogiul 
Spaniei, vorbea de această ţară „unde înflorea glorioasa fecun¬ 
ditate a poporului get“ ( Geticae gentis gloriosa fecunditas). Şi 
cînd, în secolul al XlII-lea, Iordanes începe să fie citit în Spania, 
„dacii“ intră în istoria şi genealogia poporului spaniol prin His- 
toria Gothica a episcopului Rodrigo Jimenez de Rada şi Cronica 
General a Regelui Alfonso el Sabio. Ceea ce Alfonso scrie 
despre strămoşii îndepărtatei Dagia sau Gogia, despre Zamolxen , 
„despre care istoricii povestesc că era minunat de înţelept în 
filozofie** 149 , despre regele Boruista şi consilierul său Dicineo , 
derivă direct din Iordanes 150 . 

Dar de data aceasta nu este vorba de o simplă compilaţie. 
Alexandru Busuioceanu a arătat foarte bine rolul acestei mitologii 
istoricizate în Reconquista şi, în general, în formarea conştiinţei 
istoriografice a spaniolilor. 151 


în tradiţiile saxonilor din Transilvania, cf. Karl Kurt Klein, „Die Goten-Geten- 
Daken-Sachengleichung in der Sprachentwicklung der Deutchen Siebenbtirgens" 
(Siidost-Forschungen, XI, 1946—1956, pp. 84—154). Despre relaţiile istorice între 
scandinavi şi români, a se vedea E. Lozovan, „De la Mer Baltique â la Mer 
Noire" (în: F. Altheim—R. Stiehl, Die Araber in der alten Welt, Berlin, 1956, 
voi. II, pp. 524—554). 

148 Alexandru Busuioceanu, „Utopia getică" ( Destin , Nr. 8—9, Madrid, mai 
1954, pp. 99-114). 

149 Cuentan las estorias que fue muy sabio a maravilla en la filosofia (citat de 
Busuioceanu, p. 112). 

150 Descriind opera civilizatoare a lui Dicineo, Alfonso îl urmează îndeaproape 
pe Iordanes; cf. de exemplu pasajul despre instrucţia filozofică şi ştiinţifică: 
„este Dicineo ensenno a los godos fascas toda la filosophya et la fisica, et la theoria, 
et la practica, et la logica, et los ordenamientos de los doze signos, et los cossos de 
las planetas, et el cresger et el descresger de la luna et el cosso del sol, et la 
astrologia, et la astronomia, et las sciencias naturales ..." (Acest Dicineo i-a învăţat 
pe toţi goţii toată filozofia, fizica, şi teoria, şi practica, şi logica, şi rînduiala 
celor douăsprezece semne, şi traiectoriile planetelor, şi creşterea şi descreşterea 
lunii şi traiectoria soarelui, şi astrologia, şi astronomia, şi ştiinţele naturale.) 
(Text reprodus de Busuioceanu, op. cit., p. 112—113.) 

151 Al. Busuioceanu, op. cit., p. 112. 

într-adevăr, este semnificativ că numele lui Traian, împăratul 
de curată sorginte iberiană, nu se întîlneşte deloc în Cronica Gene¬ 
ral la capitolul consacrat istoriei Daciei, în timp ce Decebal (Dor- 
paneo) figurează în ea. Pentru Alfonso, Traian îşi avea capitolul 
său în istoria Romei unde se găseşte şi o scurtă menţiune despre 
cucerirea Daciei. 152 Este prima menţiune, îritr-o cronică spaniolă, 
despre Traian cuceritor al Daciei. 

S-ar putea spune că un proces contrar s-a petrecut în conştiinţa 
istoriografică a românilor. într-adevăr, din secolul al XVI-lea 
tema centrală a istoriografiei române a fost şi principalul motiv 
al orgoliului naţional: descendenţa latină. Roma şi ideea latinităţii 
ocupă primul loc în formarea culturii româneşti. Abia la mijlocul 
secolului trecut s-au „redescoperit" dacii prin studiul curajos în 
care Hasdeu se întreabă dacă acest popor a dispărut realmente. 153 
Dar numai în jurul anului 1920, datorită în primul rînd lui Pârvan 
şi elevilor săi, protoistoria şi istoria veche a Daciei încep să fie 
studiate ştiinţific. Foarte repede se dezvoltă, printre scriitori şi 
amatori, un curent care, în expresiile lui cele mai extravagante, 
a meritat numele de „tracomanie". Se vorbea despre „revolta 
fondului autohton", înţelegînd prin asta revolta elementului geto- 
trac împotriva formelor gîndirii latine introduse în timpul formării 
poporului român. 

Revalorizarea fondului autohton constituie un capitol destul de 
ffămîntat m istoria culturii române modeme, dar care depăşeşte 
studiul nostm. E de ajuns să reamintim că Zalmoxis joacă un rol 
capital în această recuperare a celui mai îndepărtat trecut al 
poporului român. Zalmoxis reapare ca profet în piese de teatru; 
ca reformator religios comparabil cu Zarathustra, în diferite eseuri 
şi monografii; ca zeu celest fondînd „pre-monoteismul" get, în 
anumite interpretări istorico-religioase de tendinţă teologică. Dar 


152 „A los de Dacia et de Sicia conquirio por batalla et echo de Dacia al rey 
Decibalo et fno la tierra provincia de Roma (Pe cei din Dacia şi Sciţia i-a cucerit 
prin luptă şi l-a alungat din Dacia pe regele Decebal şi a făcut pămîntul provincie 
a Romei.) Busuioceanu, care reproduce acest pasaj (p. 113), recunoaşte în el un 
ecou din Dio Cassius. 

153 B. P. Hasdeu, „Perit-au Dacii?" ( Foiţa de istorie şi literatură. Iaşi, 1860, 
Nr. 2, 3, 4, 5). 

mereu şi peste tot Zalmoxis este valorizat pentru că întrupează 
geniul religios al daco-geţilor, pentru că, m ultimă instanţă, el 
reprezintă spiritualitatea „autohtonilor", a acestor strămoşi 
aproape mitici învinşi şi asimilaţi de romani. 

„Geţii" au supravieţuit în istoriografia mitologizată a occi¬ 
dentalilor datorită confuziei cu goţii: deveniseră strămoşii mitici 
ai popoarelor germanice şi, mai tîrziu, ai spaniolilor. Cît despre 
„regii şi consilierii" lor — Zalmoxis, Dicineus — ei au fost 
rememoraţi în Occident mai ales ca eroi civilizatori ai „geţilor". 
Un proces asemănător a avut loc în conştiinţa istoriografică a 
românilor. Geto-dacii au fost recuperaţi ca strămoşi şi în mai 
multe cazuri ca „strămoşi mitici" pentru că erau înzestraţi cu o 
mulţime de simboluri para-istorice. Cît despre Zalmoxis, el a 
regăsit în cultura română modernă prestigiul religios primordial 
pe care-1 pierduse în primele secole ale erei noastre, cmd fusese 
redus la rolul de erou civilizator. Dar, evident, această redes¬ 
coperire este şi ea operă de cultură şi se inserează în istoria ideilor 
României modeme. 


1944,1969. 

SATANA ŞI BUNUL DUMNEZEU: 
PREISTORIA COSMOGONIEI POPULARE 

ROMÂNEŞTI 


Scufundarea cosmogonică 

în legătură cu influenţele bogomilice asupra folclorului 
românesc, N. Cartojan aminteşte un mit cosmogonic, pe care-1 
rezumă astfel după o variantă din Moldova: „înainte de 
creaţiunea lumii, era un noian întins de apă peste care se plimbau 
Dumnezeu şi Satana. Cînd Dumnezeu s-a hotărît să facă 
pamîntul, a trimis pe Satana (în fundul mării) ca să ia de acolo 
sămînţă de pămînt în numele lui şi să i-o aducă deasupra apei. 
De două ori se cufundă Satana în fundul mării, dar în loc să ia 
sămînţa de pămînt în numele lui Dumnezeu, după cum i s-a spus, 
a luat-o numai în numele său. Cînd se ridică în sus, pînă să ajungă 
la suprafaţa apei, toată sămînţa de pămînt i-a scăpat printre 
degete. Abia a treia oară, coborîndu-se în fundul apelor, a luat 
sămînţă de pămînt în numele lui şi al lui Dumnezeu. Cînd s-a 
ridicat deasupra apei, i-a rămas puţin pămînt sub unghii, adică 
atîta cît luase în numele Domnului, restul fusese spălat de ape 
printre degete. Cu pămîntul rămas sub unghiile diavolului, Dum¬ 
nezeu a făcut o turtiţă pe care s-a aşezat să aţipească. Satana, 
crezînd că Dumnezeu doarme, s-a gîndit să-l răstoarne în apă şi 
să-l înece, ca să rămînă el stăpîn pe pămînt, dai în măsura în 
care-1 rostogolea, pămîntul creştea şi se întindea sub Dumnezeu, 
în chipul acesta, pămîntul a crescut atîta încît apa nu mai avu loc 
unde să încapă..." 1 


1 N. Cartojan, Cărţile populare în literatura românească, voi. I, Buc., 1929, pp. 
37—38. Am expus deja esenţialul prezentului articol în „Preistoria unui motiv 
folkloric românesc" ( Buletinul Bibliotecii române din Freiburg, voi. DI, 1955—1956, 
pp. 41—54). Cf. şi „Un volum de cercetări literare", ( Vremea , Bucureşti, 3 iulie 
1934) şi „Cărţile populare în literatura românească" ( Revista Fundaţiilor Regale, 
1939; articol publicat şi în limba franceză: „Les livres populaires dans la litt£- 
rature roumaine", Zalmoxis, EI, 1939 [apărut în 1941], pp. 63—78). 

Acest mit cosmogonic românesc a fost înregistrat în mai 
multe variante, dintre care cele mai cunoscute au fost publicate 
şi studiate de Tudor Pamfile, Elena Niculiţă Voronca, Florian 
Marian şi I. A. Candrea. 2 N. Cartojan semnalează că savantul 
bulgar Iordan Ivanov, care nu se îndoieşte de originea bogomi¬ 
lică a mitului, a publicat de asemenea alte legende populare 
slave şi a ilustrat astfel răspîndirea acestui motiv pînă în Rusia 
orientală şi septentrională. 3 Dar, adaugă Cartojan, savantul 
bulgar nu cunoştea lucrarea lui O. Dăhnhardt, Naîursagen. Or, 
la data la care apăruseră cărţile lui Iordan Ivanov şi Cartojan, 
materialele reunite de Dăhnhardt în primul tom al lucrării sale, 
şi mai ales tentativa sa de a analiza acest mit cosmogonic şi de 
a-i trasa istoria, erau cea mai importantă contribuţie la soluţio¬ 
narea problemelor. 4 

N. Cartojan rezumă şi-şi însuşeşte concluziile la care ajunsese 
Dăhnhardt în 1907. Cum rezultă din varianta românească, mitul 
comportă două motive: 1) motivul oceanic al Apelor primor¬ 
diale din fundul cărora este adusă „sămînţa de pămînt“, şi 2) 
motivul dualist al creaţiei Lumii prin colaborarea celor două 
Fiinţe antagoniste. Dualismul, conchide Dăhnhard {op. cit., I, 
pp. 36 şi urm.), este desigur de origine iraniană. Motivul oceanic, 


2 Şezătoarea. Revistă pentru literatură fi tradiţiuni populare (1892 şi urm.), II, 
pp. 99—104; EI, 1—2, 25; Tudor Pamfile, Povestea lumii de demult, pp. 14, 17—18, 
25—27; Elena Niculiţă Voronca, Datinile fi credinţele poporului român, I, 
Cernăuţi, 1903, pp. 5—7, 22, 143—144; EI (1912), pp. 244 şi urm.; S. FI. Marian, 
Insectele în limba, credinţele fi obiceiurile Românilor, Bucureşti, 1903, pp. 122—124; 
id. Înmormîntarea la Români, Bucureşti, 1892, pp. 49—51; I. A. Candrea, Iarba 
Fiarelor, Studii de folklor. Bucureşti, 1928, pp. 59 şi urm.; N. Cartojan, op. cit., 
p. 41 (bibliografie). 

3 Iordan Ivanov, Bogomilski knigi i legendi. Sofia, 1925, rezumat de Cartojan, 
op. cit., p. 38. Se va găsi discuţia anumitor teze ale lui Ivanov în articolul lui 
Emile Turdeanu, „Apocryphes bogomiles et apocryphes pseudo-bogomiles“ 
(Rev. Hist. Rel., t. 138, 1950, pp. 22—25, 176—218). A se vedea şi mai jos, 
n. 25. 

4 Oskar Dăhnhardt, Natursagen. Eine Sammlung Naturdeutender sagen, 
Mărchen, Fabeln und Legenden, voi. I: Sagen zum Alten Testament, Leipzig-Berlin, 
1907, pp. 1—89. Cartojan a lăsat să-i scape lucrarea lui J. Feldmann, Paradies 
und Sundenfall (Mtlnster i. W., 1913), în care mitul cosmogonic este discutat 
(pp. 337 şi urm., 381 şi urm.) într-o perspectivă diferită de cea a lui Dăhnhardt. 

necunoscut în Iran, este dimpotrivă din plin atestat în India. 
Mitul cosmogonic, aşa cum a circulat în Balcani şi la alte 
popoare din Europa centrală şi orientală, ar fi deci produsul 
fuziunii a două teme diferite, prima indiană, cealaltă iraniană. 
Rezumînd concluziile lui Dăhnhard, N. Cartojan conchide în 
aceşti termeni: „Motivul acesta oceanic din India a emigrat în 
Iran, unde s-a întreţesut cu motivul dualist. El a fost, apoi, în 
această formă împrumutat de sectele eretice ale creştinismului, 
care furnicau pe pămîntul Asiei Mici în primele veacuri ale 
creştinismului (gnostici, mandei, manihei). Aceste secte au pre¬ 
luat legenda indo-iranică, dîndu-i forma creştină, şi au transmis-o 
mai departe bogomililor. 5 “ 

Vom discuta mai departe rolul bogomililor în difuzarea acestui 
mit cosmogonic. Pentru moment, important este să prezentăm 
esenţialul dosarului furnizat de Dăhnhardt. Folosind şi completînd 
materialele culese de Veselovskij 6 , Dăhnhardt a publicat versi¬ 
unile europene culese de la bulgari, ţiganii din Transilvania, ruşi, 
ucraineni, letoni şi în Bucovina. Vom vedea că acelaşi mit a 
mai fost înregistrat şi în alte regiuni ale Europei centrale şi 
septentrionale. Cu cîteva variante — a căror importanţă o vom 
evalua mai departe — scenariul mitic rămîne acelaşi. 


Versiuni sud-est europene 

Legenda bulgară povesteşte că la început nu erau nici 
Pămîntul, nici oamenii, numai Apa, şi nu existau decît Dum¬ 
nezeu şi Satan. într-o zi Dumnezeu se adresă lui Satan şi-i zise: 
„Să facem Pămîntul şi oamenii. — Dar unde vom găsi pămînt? 
întrebă Satan. — Sub apă, răspunse Dumnezeu, se află pămînt. 


5 N. Cartojan, op. cit., p. 39. Cf. Dăhnhardt, op. cit., pp 7 şi urm., 14 şi urm., 
34 şi urm. 

6 Alex. Veselovskij, „Razyskanija v oblasti msskago duchovnago sticha XI 
(Dualisticeskija poverya o mirozdanji)", în Sbornik otdelenija russk, jazyka imp. 
akademii, 46 (1890), nr. 6, pp. 1—116. Lucrarea savantului ucrainean M. P. 
Dragomanov, publicată în bulgară la Sofia în 1892 şi 1894, a fost recent tradusă 
de Eari W. Count, Notes on the Slavie Religio-Ethical Legends: The Dualistic Cre- 
ation of the World, Indiana University, Bloomington, 1961. 

Scufundă-te şi adu-mi un pic de lut. Dar înainte de a te scu¬ 
funda, va trebui să zici: Prin puterea lui Dumnezeu şi a mea! 
şi vei ajunge pînă la fund şi vei găsi pămînt.“ Dar Satan zise: 
„Prin puterea mea şi a lui Dumnezeu* 1 şi ca urmare nu putu 
atinge fundul mării. Numai după ce a pronunţat formula corectă, 
scufundîndu-se a treia oară, a putut atinge fundul şi a putut să 
aducă un pic de nămol sub unghii. Cu aceste resturi Dumnezeu 
creă Pămîntul. Cînd Dumnezeu adormi. Diavolul îl trase aproape 
de apă şi încercă să-l înece. Dar pămîntul se lăţea mereu în aşa 
fel că Diavolul nu mai reuşea să ajungă la apă. 7 Vom vedea că 
această extensie nelimitată a Pămîntului pregăteşte un alt episod 
mitologic, în care statura lui Dumnezeu pare dintr-o dată ciudat 
de diminuată. 

La ţiganii din Transilvania s-a cules această legendă: la 
început nu existau decît Apele. Dumnezeu se gîndea să facă 
Lumea, dar nu ştia nici cum s-o facă, nici pentru ce. Era iritat 
că nu avea nici frate, nici prieten. Furios îşi aruncă bastonul pe 
ape. El se transformă într-un copac mare, şi sub copac Dumnezeu 
îl zări pe Diavol care-i zise rîzînd: „Bună ziua, frate! Tu n-ai 
nici frate, nici prieten, eu îţi voi fi frate şi prieten! 11 Dumnezeu 
se bucură şi-i zise: „Nu-mi vei fi frate, ci prieten. Eu nu trebuie 
să am frate. “ Călătoriră nouă zile pe Ape, şi Dumnezeu înţelese 
că Diavolul nu-1 iubea. Odată, Diavolul îi zise: „Bunul meu 
frate, aşa singuri o ducem destul de greu, trebuie să mai facem 
şi alte făpturi!“ — „Fă, dară, replică Dumnezeu. — Dar nu ştiu 
cum, făcu Diavolul. Aş vrea să fac o Lume mare dar nu ştiu 
cum, scumpe frate! — Bine, răspunse Dumnezeu, am să fac 
Lumea. Scufundă-te în marile Ape şi adu-mi de acolo nisip; cu 
acest nisip voi face lumea.** Uimit Diavolul întrebă: „Vrei să faci 
Lumea din nisip? Nu înţeleg!“ Dumnezeu îi explică: „Voi 
pronunţa numele meu deasupra acestui nisip şi se va naşte 


7 A. Strauss, Die Bulgaren, Leipzig, 1898, pp. 6 şi urm. Dăhnhardt, op. cit., 
p. 2.; J. Feldmann, Paradies uttd Sundenfail , p. 364; Dragomanov, op. cit., pp. 1-3. 
Numai în această versiune bulgară a mitului nostru Dumnezeu cere Diavolului 
să rostească: „în numele lui Dumnezeu şi al meu“. în toate celelalte versiuni. 
Dumnezeu îi cere să-i pronunţe numai numele său. O altă variantă mai simplă 
este raportată de O. D. Kowatcheff, „Bulgarische Volksglaube aus dem Gebiet 
der Himmelskunde" (Zeitschrift f. Ethnologie, 63, 1931), p. 340. 

Pămîntul. Du-te şi adu-mi nisip!“ Diavolul se scufundă, dar şi 
el vroia să facă o Lume, şi pentru că acum avea nisip, el 
pronunţă propriul lui nume. Dar nisipul îl fripse şi el trebui să-l 
arunce; i-a zis lui Dumnezeu că n-a găsit nimic. Dumnezeu îl 
trimise din nou. Nouă zile păstră Diavolul nisipul, pronunţînd 
tot numele lui, şi nisipul îl ardea din ce în ce mai mult, pînă cînd 
el se înnegri de tot, şi în cele din urmă fu obligat să-l arunce. 
Cînd îl văzu. Dumnezeu strigă: „Te-ai înnegrit, rău prieten eşti; 
du-te şi adu-mi nisip, dar nu mai pronunţa numele tău, căci altfel 
o să arzi de tot.“ Diavolul se scufundă din nou şi de data asta 
aduse nisip. Dumnezeu făcu Lumea, şi Diavolul se bucură mult. 
„Eu vreau să locuiesc aici sub copacul acesta mare, zise el. Iar 
tu, scumpe frate, caută-ţi alt loc.“ Dumnezeu se supără. „Eşti un 
prieten foarte rău! Nu mai vreau să am de-a face cu tine. 
Pleacă!“ Şi atunci apăru un taur uriaş care-1 luă pe Diavol. Din 
copacul cel mare, came căzu pe pămînt şi din frunzele copacului 
se iviră oamenii. 8 

O variantă rusească relatează cele trei scufundări ale 
Diavolului şi crearea Lumii din mîlul rămas sub unghii. Furios 
Diavolul vru să apuce Pămîntul şi să-l zvîrle în Apă. Dar era 
prea tîrziu. Diavolul nu mai reuşi să apuce Pămîntul care se lăţea 
din toate părţile şi devenea nesfîrşit. 9 

în Bucovina s-a înregistrat legenda următoare: pe cînd nu 
existau decît Cerul şi Apele, Dumnezeu se plimba într-o barcă 
pe Ape. Întîlni un bulgăre de spumă în care se afla Diavolul. — 
Cine eşti? întrebă Dumnezeu. Diavolul nu consimţi să răspundă 


8 H. V. Wlislocki, Mărchen und Sagen Transsilvanischen Zigeuner, Berlin, 
1892, p. 1; Dăhnhardt, pp. 34—35; Feldmann, pp. 364 şi urm. Mitul nu pare să 
fie cunoscut de ţiganii din Orientul Apropiat şi din Occident. Dăhnhardt pre¬ 
supune ca diferitele elemente ale acestei legende prezintă analogii cu tradiţii 
altaice şi iraniene, şi atribuie mitului ţigănesc o origine indo-europeană (op. cit., 
pp. 35—36). 

9 Dăhnhardt p. 43, după Etnograf. Sbornik, VI, 1864, secţiunea I, p. 122. Con¬ 
form unei alte legende, atestată la rascolnicii din Estonia, Diavolul ascunsese un 
pic de mfl în gură. Cînd Dumnezeu porunci Pămîntului să crească şi să se întindă, 
mîlul ascuns în gura Diavolului începu să se îngroaşe şi scuipîndu-1 Diavolul a 
dat naştere deşerturilor, mlaştinilor şi stîncilor; cf. Dăhnhardt, p. 54. Cf. o legendă 
similară în Bucovina, mai departe, n. 11. Celelalte variante ruseşti sînt discutate 
mai departe, pp. 94 şi urm. 

decît cu condiţia ca Dumnezeu să-l ia în barcă. Dumnezeu 
acceptă şi primi răspunsul: „Eu sînt Diavolul.“ După ce au 
călătorit mult timp în tăcere. Diavolul zise: „Ce bine ar fi dacă 
am avea pămînt sub picioare." Dumnezeu atunci îi porunci să 
se scufunde şi să ia nisip în numele lui. Urmează detaliile 
obişnuite: cele trei scufundări, crearea Lumii din cîteva fire de 
nisip, odihna lui Dumnezeu în timpul nopţii, tentativa Diavolului 
de a-1 îneca cu consecinţele cunoscute, întinderea Pămîntului. 10 

Una din legendele letone prezentate de Dăhnhardt este mai 
simplă: Dumnezeu îl trimite pe Diavol să-i aducă nisip şi face 
Lumea cu ceea ce îi rămăsese acestuia sub unghii. Nu este vorba 
de a lua nisip în numele lui Dumnezeu, nici de eforturile 
Diavolului de a-1 îneca pe Dumnezeu (Dăhnhardt, op. cit., p. 
44). în alte variante letone. Diavolul păstrează un pic de mîl în 
gură; cînd mîlul începe să se umfle, Diavolul îl scuipă şi dă 
naştere munţilor ( ibid ., pp. 56—57). Legende asemănătoare s-au 
înregistrat în unele regiuni ale Rusiei, în Malorusia, în Ucraina 
şi în Bucovina. 11 


Variante poloneze, baltice, mordvine 

Să adăugăm la dosarul lui Dăhnhardt cîteva noi documente, 
în afară de final, legenda poloneză se aseamănă uimitor cu vari¬ 
anta culeasă în Bucovina: Dumnezeu se plimbă în barcă, 
întîlneşte un bulgăre de spumă, în care se află Diavolul, pe care 
îl ia în barcă. Cum Diavolul era doritor de un loc tare sub 


10 Diavolul, p. 43, după Zeitschriftfur deutsche Mythologie, p. 178; Feldmann, 
p. 394. După Dăhnhardt, acest mit din Bucovina este analog unei variante 
galiţiene, publicată de Afanasiev. 

11 Legenda malorusă îi pune în scenă pe Dumnezeu şi pe Arhanghelul Satanail. 
Acesta ascunde un pic de nisip sub limbă dar este obligat să-l scuipe şi din 
scuipatul lui iau naştere munţii şi stîncile (Dăhnhardt, p. 52; ibid., p. 56, o legendă 
ucraineană). Conform legendei din Bucovina, Diavolul înghiţise un pic de tină. 
Cînd Dumnezeu binecuvîntă Pămîntul, această tină începu să se mărească şi ea, 
şi Diavolul era dt pe ce să se facă ţăndări. Dumnezeu avu milă de el şi-i porunci 
s-o dea afară. Şi aşa făcu el munţii; cf. E. N. Voronca, Datinile şi credinţele 
poporului român, I, p. 15; I. A. Candrea, Iarba fiarelor, p. 63. Dăhnhardt aşază 
aceste variante printre legendele despre originea munţilor; op. cit., pp. 52 şi urm. 

picioare. Dumnezeu îi ceru să se scufunde în fundul mării şi 
să-i aducă nisip. Cu acest nisip. Dumnezeu făcu Pămîntul, dar 
Pămîntul de-abia le ajunse să se întindă amîndoi în voie. 
Diavolul văzînd că Dumnezeu a adormit începu să-l împingă 
spre mare. Dar în zadar căci sub Dumnezeu, Pămîntul creştea 
şi se lăţea din ce în ce mai mult. în cele din urmă, Dumnezeu 
se trezi şi se urcă la Cer. Diavolul îl urmări, dar Dumnezeu 
trimise trăsnetul şi-l scufundă în abis. 12 

Conform unor versiuni finlandeze, înainte de crearea Lumii, 
Dumnezeu se afla pe o coloană de aur în mijlocul mării. 
Zărindu-şi imaginea în apă strigă: „Ridică-te!“ Imaginea era 
Diavolul. Dumnezeu îl întrebă cum ar putea să facă Lumea. 
Celălalt îi răspunse: „Trebuie să cobori de trei ori pînă în 
fundul mării!“ Dumnezeu porunci Diavolului să se scufunde. 
A treia oară reuşi să aducă mîl dar el ascunse un pic şi în 
gură, şi mîlul se umfla şi-l durea. Dumnezeu scoase pămîntul 
din gura Diavolului şi-l zvîrli spre nord, şi aşa luară naştere 
pietrele şi stîncile. 13 

Estonienii povestesc că la început spiritul lui Dumnezeu 
(jumala vaim ) se mişca deasupra Apelor. Auzi un zgomot şi văzu 
bule ridicîndu-se la suprafaţa apei, şi o voce i-a strigat: 


12 I. Piatowska, „Obyczaje ludu ziemi sieradzkiez", Lud, IV, 4, 1898, pp. 
414-415. Aceeaşi legendă în Galiţia: după aducerea nisipului şi Creaţie, „Dum¬ 
nezeu, obosit, s-a culcat ca să se odihnească". Şi Diavolul încercă să-l înece: cf. 
Br. Gustawicz, „Kilka szczegâlow ludoznawczych w powiatu bobreckiego". Lud, 
VII, 3, 1902, pp. 267—268. (Datorez aceste două referinţe bunăvoinţei pr. Evel 
Gasparini.) Foarte probabil, ascensiunea lui Dumnezeu la Cer şi urmărirea lui de 
către Diavol, cu zvîrlirea acestuia din urmă, în abis, sînt elemente aparţinînd 
altui mit. 

13 Tradus din revista finlandeză Antero Vipunu, 1,2, p. 25, în Wilhelm Schmidt, 
Ursprung der Gottesidee, voi. VI (Mtlnster, i. W., 1935), p. 568, şi voi. XH (ibid., 
1955), p. 49. O variantă similară în Elli Kaija Kongăs, „The Earth-Diver" ( Ethno- 
history, VII, 1960, pp. 151—180), p. 161. Identitatea între imaginea lui Dumnezeu 
şi a Diavolului aminteşte o legendă bulgară care nu aparţine ciclului cosmogonic, 
în timp ce se plimba de unul singur. Dumnezeu îşi zări umbra şi strigă: 
„Ridică-te, prietene!" Satan se ridică din umbra lui Dumnezeu şi-i ceru să 
împartă cu el Universul: Pămîntul pentru el. Cerul pentru Dumnezeu; cei vii 
pentru Dumnezeu şi morţii pentru el. Şi semnară un contract în acest sens. 
(Dăhnhardt, op. cit., p. 44; W. Schmidt, Ursprung, XII, p. 123; cf. şi A. Strauss, 
Die Bulgaren, p. 9.) 

„Aşteaptă-mă!“ Dumnezeu îl aşteptă. „Cine eşti?“ îl întrebă. 
„Eu sînt Celălalt.** Dumnezeu îl trimise în fundul mării să aducă 
mîl. Celălalt ascunse un pic şi în gură şi, cînd mîlul începu să se 
umfle. Dumnezeu îi zise: „Scuipă-1, Satan!“ şi aşa primi el nume¬ 
le de Satan. Şi unde scuipă Satan, apărură mlaştinile şi lacurile. 14 

Cu toate că face parte din grupul miturilor ugriene, pe care noi 
le vom prezenta mai departe o dată cu tradiţiile Asiei centrale, 
să mai amintim şi această variantă mordvină: Dumnezeu (Tăam- 
Pas) se afla singur pe o stîncă. Se gîndea să facă lumea. „N-am 
nici frate, nici tovarăşi cu care să mă sfătuiesc!“ zise el şi scuipă 
în Ape. Din scuipatul lui a luat naştere un munte. TSam-Pas îl 
lovi cu bastonul, muntele se sparse şi Diavolul (Saitan) ieşi. Ime¬ 
diat ce apăru. Diavolul îi propuse lui Dumnezeu să fie fraţi şi să 
facă lumea împreună. „Nu vom fi fraţi — îi răspunse TSam-Pas 
— ci tovarăşi.** Şi-l trimise să-i caute nisip în fundul mării. Dar 
în loc să pronunţe numele lui Dumnezeu, Saitan îl pronunţă pe 
al lui, flăcări se ridicară din fundul mării şi el ieşi ars tot. La a 
treia scufundare el pronunţă numele lui Dumnezeu şi reuşi să ia 
nisip, dar păstră un pic în gură. Cînd nisipul începu să crească 
şi cînd capul i se făcu mare cît un munte şi era cît pe ce să se 
facă ţăndări, lui Dumnezeu i se făcu milă de el şi-l lovi peste cap. 
Saitan scuipă cu o asemenea forţă că Pămîntul se cutremură şi 
din acest cutremur luară naştere munţii şi colinele. 15 

Nu vom prezenta toate variantele europene. Restul se găseşte 
în operele lui Dăhnhardt, Feldmann şi W. Schmidt. Vom mai 
avea ocazia să amintim şi altele cînd vom studia răspîndirea 
acestui mit cosmogonic în Asia centrală şi septentrională. Să 


14 Oskar Loorits, Grundziige des estnischen Volksglauben, I (Uppsala-Lund, 
1949), pp. 455—456. Loorits prezentase deja şi analizase acest mit în articolul 
sau „Contribution to the material conceming baltic-byzantine cultural relation*' 
(.Folklore , 45, 1934, pp. 47—73), pp. 48 şi urm. El îi acordă o origine orientală; 
după părerea lui, ar fi ajuns în Rusia prin Bizanţ, şi ar fi fost răspîndit de ruşi 
pînă în ţările baltice. 

15 A. Strauss, Die Bulgaren, pp. 17—19; Dăhnhardt, op. cit., pp. 60—62; Feld¬ 
mann, pp. 378 şi urm.; W. Schmidt, Ursprung d. Gottesidee, XII, pp. 45 şi urm. 
Adăugăm: Uno Harva, Die religiosen Vorstellungen der Mordwinen, Helsinki, 
1954, pp. 134—135 (Diavolul se scufundă sub forma unei gîşte). 

adăugăm că tema antagonismului între cele două Fiinţe supra¬ 
naturale şi a scufundării în mare constituie elementul central 
al unui alt ciclu legendar, avînd ca personaje pe profetul Ilie 
şi Diavolul sau împăratul Diocletian şi sfîntul Ioan-Bo- 
tezătorul. 16 Dar, înainte de a întreprinde cercetarea compara¬ 
tivă, să privim puţin mai de aproape documentele balcanice 
pe care le-am prezentat. 


„Oboseala lui Dumnezeu “ 

La români, acest mit are o urmare nu fără importanţă pentru 
studiul nostru. Dumnezeu, cînd se trezeşte, observă că Pămîntul 
se întinsese atît de tare că nu mai era loc pentru Ape. Neştiind 
cum să remedieze această stare de lucruri, trimise albina la arici 
— cel mai învăţat dintre animale — ca să-i ceară un sfat. Dar ari¬ 
ciul refuză să-l ajute pe motiv, zicea el, că Dumnezeu este 
atotştiutor. Albina ştia totuşi că ariciul avea obiceiul să vorbească 
singur. într-adevăr, ea îl auzi curînd murmurînd: „Fireşte, Dum¬ 
nezeu nu ştie că trebuie să facă munţi şi văi ca să lase loc 
Apelor.“ Albina zbură spre Dumnezeu, şi ariciul o blestemă şi-i 
sorti să nu mănînce decît murdării. Dar Dumnezeu binecuvîntă 
albina: murdăria pe care o va mînca să devină miere. 17 

La bulgari, mitul este încă şi mai drastic. Pămîntul se lăţise atît 
de mult că Soarele nu-1 mai putea cuprinde. Dumnezeu îi făcu 


16 Diavolul, care furase Soarele, juca mingea cu Ilie. Acesta aroncă mingea 
în apă, şi cînd Diavolul se zvîrli s-o prindă, Die îngheţă marea, luă Soarele şi se 
ridică la Cer. Diavolul reuşi să spargă gheaţa, îl urmări pe sfînl şi-i smulse o bucată 
de călcîi. în cîntecele populare sîrbeşti, personajele sînt împăratul Diocletian şi 
sfîntul Ioan Botezătorul. Se joacă cu un măr şi cu o coroană. Sfîntul Ioan azvîrle 
mărul în mare şi cînd împăratul se aruncă să-l prindă, îngheţă marea, fură 
coroana şi se îndreptă spre Cer. Coroana este Soarele, căci sfîntul ajunge în 
paradis purtînd „sjajno sunce" „strălucitorul soare 14 . Cf. E. Gasparini, La civiltâ 
matriarcale degli Slavi (Curs universitar, 1955—1956, litografiat. Veneţia, 1956), 
pp. 90 şi urm.; id. Credenze religiose e obblighi nuziali degli antichi Slavi (Curs 
universitar, litografiat. Veneţia, 1960), pp. 9 şi urm. După Gasparini, aceste le¬ 
gende reprezintă o lunarizzazione a mitului pescuirii pămîntului; a se vedea Cre¬ 
denze religiose , p. 11. 

17 S. FI. Marian, Insectele, p. 122; Dahnhardt, pp. 42—43. 

pe îngeri şi trimise pe îngerul războiului la Satan, ca să-l întrebe 
ce să facă. Dar îngerul războiului nu reuşi să se apropie de 
Diavol. Dumnezeu creă atunci albina şi-o trimise să se aşeze pe 
umărul Diavolului ca să audă ce zice. „O! ce prost e Dumnezeu!“ 
murmură Diavolul. „Nu ştie că trebuie să ia un baston, să facă 
semnul crucii în cele patru vînturi şi să zică: «Atît Pămînt 
ajunge!»" Albina se grăbi să-i comunice lui Dumnezeu soluţia 
problemei. 18 într-o altă variantă bulgară. Dumnezeu făcuse 
Pămîntul atît de mare că Cerul nu mai ajungea să-l cuprindă. 
Cum nu mai ştia ce să facă, dar cum observase că Diavolul 
vorbea cu ariciul, trimise albina să-i asculte. „Dumnezu nu ştie, 
zicea Diavolul, că trebuie să ia un baston şi să lovească pămîntul 
cu puterile lui ca să facă munţii şi văile. Şi atunci va putea acoperi 
Pămîntul cu Cerul." 19 

Ariciul se mai găseşte şi într-o legendă letonă. Dumnezeu 
lăţise atît de tare Pămîntul că nu-1 mai putea face să intre sub bolta 
Cerului. Ariciul care tocmai trecea pe acolo îl întrebă pe Dum¬ 
nezeu care era motivul perplexităţii sale. Dumnezeu povestin- 
du-i păţania lui cosmogonică, ariciul îl linişti: „Nu-i grav", îi 
zise. „E de ajuns să apeşi un pic şi Pămîntul va intra sub bolta 
cerească." Apăsîndu-1, Dumnezeu făcu munţii şi văile. Ca să-l 
răsplătească pe arici, îi făcu o îmbrăcăminte toată din ace, ca 
nici un duşman să nu se mai poată apropia de el. 20 

Acest mit cosmogonic se deosebeşte atît de tradiţiile biblice 
cît şi de cele mediteraneene. Dumnezeu, ale cărui necazuri cosmo¬ 
gonice le-am văzut, nu are nimic din Dumnezeul creator al 
Vechiului Testament, nici din zeii creatori sau suverani ai 
mitologiei greceşti. De altfel, însuşi peisajul mitic este cu totul 
diferit. îi lipsesc amploarea, măreţia cosmogoniilor greacă şi 
biblică. Desigur, Marile Ape primordiale sînt prezente, dar sce¬ 
nariul şi personajele mitului sînt mai degrabă modeste: un Dum- 


18 A. Strauss, Die Bulgaren, pp. 7 şi urm. Diavolul blestemă albina să-şi 
mănînce propriile dejecţii, dar Dumnezeu o binecuvîntează: nimic nu va fi mai 
dulce dedl tine! 

19 Dăhnhardt, op. cit., p. 127. 

20 Dăhnhardt, p. 128. Analogia între variantele româneşti şi cele letone este 
remarcabilă; va trebui să se ţină cont de ea cînd se va discuta ipoteza răspîndirii 
acestor legende de către bogomili; cf. mai departe. 

nezeu care creează împotriva voinţei lui, sau la sugestia 
Diavolului şi cu ajutorul lui, şi cane nu mai ştie cum să-şi ter¬ 
mine opera; un Diavol care cîteodată se arată mai inteligent 
decît Dumnezeu dar care uzează de subterfugii copilăreşti 
(ascunde un pic de mîl în gură, încearcă să-l înece pe Dum¬ 
nezeu împingîndu-1 în apă etc.); albina şi ariciul. Acest univers 
mitic umil şi şters nu este lipsit de semnificaţie. Oricare ar fi ori¬ 
ginea acestui mit cosmogonic, pare sigur că el a circulat în 
mediile populare şi a trebuit să se adapteze unor audienţe fruste. 

Mitul se poate reduce la următoarele elemente: 1) Apele pri¬ 
mordiale; 2) Dumnezeu care se plimbă pe Ape; 3) Diavolul 
care-şi face apariţia chiar de la începutul povestirii sau pe care 
Dumnezeu îl întîlneşte mai tîrziu, sau pe care-1 creează involun¬ 
tar din umbra lui, din scuipatul lui sau din baston; 4) „sămînţa 
de pămînt“ 21 care zace în fundul Apelor, a cărei existenţă numai 
Dumnezeu o cunoaşte, şi cu care numai el singur poate face 
Lumea, dar pe care din motive necunoscute nu vrea, sau nu poa¬ 
te, s-o aducă el însuşi şi-l trimite pe Diavol să i-o caute; 5) tripla 
scufundare a Diavolului şi neputinţa de a lua lut în numele lui; 
6) puterea creatoare a lui Dumnezeu, care sporeşte prodigios 
cele cîteva fire de nisip sau resturile de lut aduse de Diavol sub 
unghii. Dar această creaţie are ceva „magic“ şi „automatic**: 
Pămîntul creşte din „sămînţa** lui cam în felul în care în mango 
trick un manghier creşte vertiginos din sîmburele lui şi dă fruct 
m cîteva secunde; sau Pămîntul se dilată „automatic**, fără ştirea 
lui Dumnezeu, numai pentru că Diavolul a încercat să-l înece în 
timpul somnului; 7) ceea ce surprinde pe drept cuvînt în aceste 
povestiri mitologice este oboseala lui Dumnezeu după ce a creat 
Lumea. Dumnezeu vrea să se odihnească sau simte nevoia să 
doarmă: ca ţăranul după o zi de muncă, adoarme profund, în aşa 
fel încît nu mai simte nici măcar că-1 împinge Diavolul. E 
adevărat că în asemenea povestiri populare Dumnezeu suportă 
de multe ori o puternică antropomorfizare. Totuşi, în mitul 


21 Se întîlneşte aceeaşi expresie într-o variantă caucaziană (Dăhnhardt, p. 53) 
şi la voguli (ibid., pp. 66—67). Imaginea Pămîntului care creşte vertiginos dintr-o 
„sămînţă“ merită un studiu special, cf. oul cosmogonic sau embrionul primor¬ 
dial ( Hiraiyagarbha ) plutind în Oceanul primitiv. 

nostru, oboseala şi somnul lui Dumnezeu par nejustificate, căci, 
în fond. Dumnezeu n-a făcut mai nimic: Diavolul este cel care 
s-a scufundat de trei ori (şi nu s-a culcat numai pentru atîta), şi 
de fapt Pămîntul s-a dilatat considerabil doar prin „magie“; 8) 
această notă negativă şi neaşteptată, descoperită în personajul lui 
Dumnezeu, se agravează şi mai mult în partea a doua a mitului, 
cînd Dumnezeu se recunoaşte incapabil să rezolve o mică 
încurcătură postcosmogonică, şi trebuie să ceară sfatul ariciului 
sau Diavolului. 22 Oboseala fizică, aceeaşi care îl obligase să se 
culce şi să doarmă profund, se însoţeşte acum cu o oboseală 
mintală ; brusc. Dumnezeu, care păruse atotştiutor (ştia 
esenţialul: locul unde se găseşte „sămînţa de pămînt“ şi felul în 
care se creează Lumea) dovedeşte o inteligenţă ciudat de 
diminuată: cu toate că facultăţile sale creatoare sînt încă intacte 
(ca în varianta bulgară în care creează îngerii, apoi albina), 
inerţia sa mintală pare a fi totală; şi nu numai Diavolul cunoaşte 
soluţia ci şi ariciul, deci — cu toate că povestirea nu ne-o spune 

— una dintre creaturile lui Dumnezeu. 

Mai mult decît „dualismul 44 , aceste elemente negative — 
oboseala lui Dumnezeu, somnul lui profund, declinul inteligenţei 

— sînt cele care dau un caracter absolut distinctiv miturilor cosmo¬ 
gonice româneşti şi sud-est europene. Căci, aşa cum vom vedea 
imediat, „oboseala 44 sau „decăderea 44 lui Dumnezeu nu fac parte 
integrantă din acest mit, aşa cum este el cunoscut în Asia centra¬ 
lă şi septentrională. 

Oricare ar fi originea acestei teme mitologice, un lucru ni se 
pare evident: caracterul dramatic al ultimelor povestiri pe care 
le-am analizat este datorat mai puţin antagonismului Diavolului, 
cît pasivităţii lui Dumnezeu şi a neînţelesei lui decăderi. Inutil 
să repetăm că acest Dumnezeu n-are nimic comun cu Dumne- 


22 Desigur, „preistoria" acestui motiv trebuie căutată în necesitatea desoli¬ 
darizării lui Dumnezeu de existenţa văilor şi a munţilor; acestea fură create mai 
tîrziu şi din necesitate; la început, Pămîntul era plat — se ştie, rîmpia perfectă 
este un sindrom paradisiac în multe mitologii, atît indo-iraniene cît şi „primitive": 
Lumea a fost plată la începutul creaţiei, şi va fi din nou la sfîrşitul ciclului, cînd 
creaţia va fi simbolic sau concret reiterată. Dar rămîne faptul că Dumnezeu n-a 
ştiut unde să se oprească atunci cînd a binecuvîntat pumnul de pămînt să crească 
şi să se lăţească. încă o probă că această creştere vertiginoasă era de ordin 
„magic" şi scăpa controlului Creatorului. 

zeul creator şi cosmocrat al iudeo-creştinismului. Şi cu toate că 
viaţa religioasă a tuturor acestor popoare din Europa sud-orien- 
tală este inspirată de credinţa creştină, şi-şi are sursa în credinţa 
intr-un Dumnezeu trinitar, în legendele cosmogonice de care ne 
ocupăm, la fel ca şi în alte teme folclorice, avem de-a face cu 
un alt tip de Dumnezeu; suferind de singurătate, simţind nevoia 
să aibă un tovarăş cu care să facă Lumea, distrat, obosit, şi, în 
cele din urmă, incapabil să desăvîrşească creaţia numai cu pro¬ 
priile lui mijloace. 

Se poate compara acest Dumnezeu cu acel deus otiosus al atîtor 
religii „primitive**, unde, după ce a creat lumea şi oamenii, Dum¬ 
nezeu se dezinteresează de soarta creaţiei sale şi se retrage în 
Cer, abandonînd desăvîrşirea operei sale unei Fiinţe supra¬ 
naturale sau unui demiurg. Nu pretindem că acel deus otiosus al 
societăţilor arhaice — aşa cum Â găsim de exemplu la Selk’nam, 
la Bambuti şi la atîtea alte populaţii africane 23 — supravieţuieşte 
în credinţele popoarelor din sud-estul Europei. Nu este neapărat 
vorba de o supravieţuire a unor timpuri foarte îndepărtate, ci de 
un proces care a putut să aibă loc mult mai tîrziu. în alţi termeni, 
caracterele negative decelate m miturile noastre cosmogonice sînt 
susceptibile de a fi interpretate ca expresia populară şi, în fond, 
recentă, a unui deus otiosus , a unui Dumnezeu care s-a retras 
după ce a creat Lumea, care, în consecinţă, nu se mai află chiar 
în centrul cultului. Să adăugăm că tema unui „Dumnezeu 
îndepărtat** joacă un rol capital în folclorul religios românesc, şi 
că este la fel de abundent atestată şi la alte popoare din Europa 
sud-orientală. Conform acestor credinţe, la început, Dumnezeu 
cobora din cînd în cînd să se plimbe pe Pămînt, însoţit de Sfihtul 
Petru, dar din cauza păcatelor oamenilor a renunţat la aceste vizite 
şi s-a retras definitiv în Cer. îndepărtarea lui Dumnezeu îşi 
găseşte justificarea imediată în depravarea umanităţii. Dumnezeu 
se retrage în Cer pentru că oamenii au ales răul şi păcatul. Este o 
expresie mitică a desolidarizării lui Dumnezeu de rău şi de umani¬ 
tatea păcătoasă; vom avea ocazia să mai semnalăm şi altele. Dar 
este evident că acest Dumnezeu care se retrage şi se îndepărtează 
nu este cel al iudeo-creştinismului. 


23 Cf. exemple în al nostru Trăiţi d’Histoire des Religions, Paris, 1949, pp. 52 
şi urm., 55 şi urm. 

„ Dualism“ slav? 

De unde vine această concepţie a unui Dumnezeu care creează 
Lumea cu ajutoml Diavolului, care adoarme după creaţie, care 
scapă neatins de atentatul Diavolului, dar care, cel puţin în cîteva 
variante, se arată incapabil să-şi desăvîrşească singur opera cosmo¬ 
gonică? Cum am mai spus, s-a încercat să se interpreteze 
aceste legende balcanice ca fiind expresia credinţelor bogomilice. 
După Veselovskij, Hasdeu şi Dăhnhardt, slavişti ca Iordan 
Ivanov, F. Haase 24 şi alţii, au susţinut cu argumente diverse 
această ipoteză 25 . Problema bogomilismului este considerabilă 
şi nu intenţionăm să o discutăm aici în ansamblul ei. 26 Remarcăm 
totuşi că ipoteza originii bogomilice a mitului cosmogonic 
întîmpină greutăţi. Mai rntîi că nu se găseşte acest mit în nici un 
text bogomilic. Mai mult chiar, mitul nu este atestat în Serbia, 
nici în Bosnia, nici în Herţegovina, cu toate că Bosnia a rămas 
pînă în secolul al XV-lea un centru important al sectei. 27 Cu toate 
că, după părerea lui Toth Szabo Pal, resturi de credinţe 
bogomilice ar fi supravieţuit în Ungaria pînă în secolul al XV-lea, 


24 Mai ales în lucrarea sa Volksglaube unde Brauchtum der Ostslaven, Breslau, 
1939, pp. 231 şi urm. 

25 în studiul său, E. Turdeanu a arătat că un mare număr de credinţe pretinse 
bogomilice sînt deja atestate în apocrife care nu au nimic comun cu bogomilismul 
şi-i sînt chiar anterioare. Dem. Russo criticase deja ipoteza lui B. P. Hasdeu şi 
arătase precedentele şi paralelele patristice ale textelor populare pe care Hasdeu 
le considera ca eretice şi mai ales bogomilice; cf. Studii bizantino-române. 
Bucureşti, 1907 şi Studii şi critice. Bucureşti, 1910. N. Minissi găseşte inter¬ 
pretarea lui Turdeanu prea rigidă; cf. „La tradizione apocrifa e le origini del 
Bogomilismo“,R/cerc/ie slavistiche, HI, 1954, pp. 97—113, spec. pp. 111 şi urm. 
Precizăm că Turdeanu studiază numai literatura apocrifă şi nu tradiţiile orale. 

26 Se va găsi o bibliografie exhaustivă în Dimitri Obolensky, The Bogomils. 
A study in Balkan Neo-Manichaeism, Cambridge, 1948, pp. 290—304, de completat 
cu studiile lui Turdeanu, Minissi, Alois Schmaus, „Der Neumanichăismus auf dem 
Balkan“ {Saeculum, D, 1951, pp. 271—299) şi H.-Ch. Puech, „Catharisme 
mldilval et bogomilisme“, în Oriente e Occidente nel medioevo, Academia 
Nazionale dei Lincei, XII, Convegno „Volta“, Roma, 1957, pp. 56—84. A se 
vedea şi O. Bihalgi-Merin şi A. Benac, The Bogomils, Londra, 1962. Georg Wild, 
Bogomilen und Katharer in ihrer Symbolik, Wiesbaden, 1970. 

27 Cf. H.-Ch. Puech, op. cit., pp. 69 şi urm., cu bibliografia înregistrată, 
p. 69, n. 2. 

şi n-ar fi dispărut decît după Reformă 28 ; cu toate că un mit 
dualist despre crearea omului a fost înregistrat în Ungaria 29 , 
motivul cosmogonic care ne preocupă n-a fost găsit. Pe de altă 
parte, cum am văzut, au fost culese variante în diferite părţi ale 
Rusiei, în Ucraina şi în regiunile baltice, unde credinţele 
bogomilice n-au pătruns niciodată. Pe deasupra, mitul nu se 
găseşte nici în Germania, nici în Occident deşi catarii şi patarinii 
au difuzat pînă în Franţa meridională, în Germania şi în Pirinei 
un mare număr de motive folclorice de origine maniheistă şi 
bogomilică. 30 în sfîrşit, după cum vom vedea imediat, atestarea 
cea mai densă a mitului se află la popoarele turco-mongole din 
Asia centrală. 

Unii savanţi ruşi, şi mai de curînd Uno Harva, au atribuit 
ruşilor difuzarea mitului dincolo de Ural. 31 Dar dacă se admite 
că ruşii nu l-au primit de la bogomili, de unde-1 deţin? Unii 
savanţi au încercat să explice bogomilismul prin preexistenţa 
unui puternic dualism religios la vechii slavi. 32 Ideea „dualis¬ 
mului slav“ îşi are rădăcina într-o informaţie a lui Helmold 
(Chronica Slavorum [I, 52], scrisă între 1164—1168). După ce s-a 
bucurat de o mare autoritate, această mărturie a lui Helmold a fost 
respinsă de Aleksander Briickner; acest savant presupunea că 
Helmold aplicase retrospectiv păgînismului slav concepţia şi 
iconografia creştiună a Diavolului. 33 Dar hipercriticismul lui 


28 N. Cartojan, Cărţile populare Ot literatura românească, I, p. 32. 

29 Cf. H. von Wlislocki, Volksglauben und religioser brauch der Magyaren, 
Mtlnster, i. W., 1893, p. 93; Dănhardt, p. 99. 

30 Despre difuzarea unei teme dualiste iraniene pînă în Bretania (cf. P. Sebillot, 
Contes des Provinces de France, Paris, 1920, pp. 209 şi urm.) şi în Provence (P. 
Sebillot, Folklore de France, Paris, 1904—1907, III, p. 4), a se vedea A. H. 
Krappe, „A Persian Theme in the Roman de Renard“ ( Modern Language Notes, 
58, 1943, pp. 515—519), spec. p. 516. Gaston Paris îi indicase deja originea 
maniheistă (cf. Journal des Savants, 1894, p. 606, n. 3). 

31 Cf. Uno Harva, Die religiosen Vorstellungen der altaischen Vdlker, p. 102. 

32 Iordan Ivanov, Bogomilski knigi i legendi, pp, 361 şi urm., respinsese această 
ipoteză, dar a se vedea şi F. Haase, Volksglaube u. Brauchtum der Ostslaven, 
pp. 241 şi uim. 

33 Aleksander Briickner, Mitologia slava (traduzione dai polaco e note di Julia 
Dicksteinâwna, Bologna, 1924), pp. 203 şi urm., 207 etc. Acelaşi argument la 
Ivanov, pp. 361 şi urm. Cf. şi B. O. Unbegaun, „La religon des anciens Slaves“ 
(în Mana, 2, DI, 1948), p. 420. 

Aleksander Briickner pare acum depăşit; savanţi ca V. Pisani, G. 
Vemadski, Roman Jakobson, Evel Gasparini acordă credit 
mărturiei lui Helmold şi acceptă, de asemenea, „dualismul" sla¬ 
vilor primitivi. 34 Această nouă orientare metodologică este întărită 
de asemănările — puse recent în lumină — între slavi şi iranieni 35 , 
pe de o parte, şi între traco-frigieni, iranieni şi slavi pe de altă 
parte 36 . Apriori , nu este exclus ca anumite credinţe „dualiste" 
difuzate în Balcani şi în regiunile carpato-dunărene să reprezinte 
resturi de credinţe religioase ale substratului traco-scitic. 37 

Mai trebuie adăugat, de asemenea, că tendinţele „dualiste" 
s-au manifestat destul de tîrziu la slavii orientali. Gershom 
Scholem se întreba dacă sabataismul din Polonia n-a fost 
influenţat de sectele ruseşti dezvoltate îndeosebi în Ucraina după 
marea schismă a rascolnicilor. 38 

Nu e nevoie să luăm parte la această dispută: studiul nostru 
nu este dualismul religios, ci numai incidenţele sale cu tema 
scufundării cosmogonice. Acest mit, conţinînd scufundarea 
Diavolului sau a unei păsări acvatice, urmată de opera creatoare 
a lui Dumnezeu, este atestat în 24 de puncte ale domeniului 
balto-slav, (dintre care 6 în Ucraina şi 11 în Belorusia), şi în 12 


34 Cf. V. Pisani, Le religioni dei Celti e dei Balto-Slavi ne li' Europa-precris- 
tiana, Milano, 1940, pp. 49 şi urm.; G. Vemadsky, The Origins of Russia , Oxford, 
1959, pp. 118 şi urm.; R. Jakobson, „Slavic Mythology“, (în Funk and Wagnall, 
Dictionary ofFolklore, Myyhology an Legend, II, 1950, pp. 1025 şi urm.); E. Gas¬ 
parini, Credenze religiose e oblighi nuziali degli antichi Slavi, pp. 54 şi urm. şi 
passim. Alois Schmaus arată mai mult scepticism: cf. „Zur altslawischen Reli- 
gionsgeschichte" {Saeculum, IV, 1953, pp. 206—230), pp. 223 şi urm. Asupra 
concepţiei divinităţii la slavi, cf. Bruno Meriggi, „Dconcetto del Dio nelle reli¬ 
gioni dei popoli slavi“ ( Recerche Slavistiche, I, 1952, pp. 148-176). 

35 Cf. R. Jakobson, op. cit., p. 1025; K. H. Menges, „Eariy Slavo-Iranian con- 
tacts and Iranian influences in Slavic mythology“ ( Symbolae in honorem Z. V. 
Togan, Istanbul, 1950—1955, pp. 468—479_. 

36 Cf. R. Jakobson, ibid .; Ivan Popovic, „Illyro-Slavica“ (Annali, Istituto Uni- 
versitario Orientale, Napoli, Sezione lingvistica, I, 2, 1959, pp. 165—176); V. 
Pisani, „Baltico, slavo, iranico" ( Ricerche Slavistiche, XV, 1967, pp. 3—24). 

37 Cf. Ugo Bianchi, II dualismo religioso. Roma, 1958, pp. 42 şi urm. 
Arhaismul folclorului sud-est european este în afară de orice îndoială; cf. mai 
departe cap. V. 

38 G. Scholem, „Le mouvement sabataiste en Pologne“ (primul articol, Rev. 
Hist. Rel, t. 143, 1953, pp. 30-90), p. 38. 

puncte ale teritoriului fino-ugrian. Bazîndu-se pe aceste fapte, 
I. Grafenauer a văzut în acest mit cosmogonic dovada credinţei 
vechilor slavi într-o Fiinţă Supremă. 39 Ipoteza a întîlnit opoziţia 
lui Fr. Bezlaj, care-i reproşează lui Grafenauer că argumentează 
pe o bază prea limitată. 40 Pe drept cuvînt, E. Gasparini a replicat 
că acest mit cosmogonic este unul din cele mai răspîndite pe 
glob şi că difuzarea sa în Eurasia este deosebit de intensă {op. 
cit., pp. 4 şi urm.). 

Independent de Grafenauer, Evel Gasparini încercase să 
evidenţieze concepţia Fiinţei Supreme la slavii primitivi. Atît cît 
se poate judeca după datele sale încă provizorii, Gasparini con¬ 
sideră mitul „pescuirii pămîntului“, aşa cum este întîlnit la slavi, 
ca rezultatul unei puternice influenţe a mitologiei lunare. 41 

Dar Gasparini insistă asupra indicaţiei date de Helmold, con¬ 
form căreia slavii nu contestă existenţa unui singur zeu în cer ( non 
diffitentur unum deum in coelis ), dar presupun că acest zeu se 
interesează numai de afacerile celeste (coelestia tantum curare ), 
lăsînd guvernarea Lumii pe mîna unor divinităţi inferioare create 
de el {hos vero distributis officiis obsequentes de sanguine eius pro- 
cessisse ). Helmold îl numeşte pe acest Dumnezeu prepotens şi deus 
deorum, dar el nu este un Dumnezeu al oamenilor: el domneşte 
peste ceilalţi zei {coeteris imperitans), şi nu mai are nici o legătură 
cu Pămîntul. 42 Gasparini îl apropie pe acest „Dumnezeu 
îndepărtat'* de zeii celeşti ai fino-ugrienilor şi ai popoarelor turce 
din Asia centrală: zei sublimi şi creatori, dar pasivi, fără idoli. 


39 I. Grafenauer, „Aii je praslovanska beseda „bog“ iranska izposojenka“, 
in Slovenski Etnograf, V, 1952, pp. 237—250; E. Gasparini, Credenze religiose 
e oblighi nuziali, p. 4 

40 Fr. Bezlaj, „Nekaj besedi o slovenski mitologiji v zadnjih desetih letih“, 
în Slovenski Etnograf, IU—IV, 1951, p. 348; Gasparini, op. cit., p. 4. 

41 Cf. Corso di Storia delle Lingua e Letteratura Russa (Anno accademico 
1949—1950, curs litografiat, Veneţia, 1950), p. 188; cf. şi La civiltâ matriarcale, 
pp. 90 şi urm.; id., Danze e fiabe del mondo slavo. Veneţia, 1955, curs litografiat, 
pp. 113 şi urm. 

42 Cf. Credenze religiose e oblighi nuzicali degli antichi slavi, pp. 54 şi urm. 
Gasparini consideră acest pasaj al lui Helmold ca documentul cel mai important 
al istoriei religioase a slavilor primitivi, mai important chiar decît textul lui 
Procop; ibid., p. 68. 

fără cult (ibid., pp. 64 şi urm.). El conchide că la slavii vechi, ca 
şi la fino-ugrieni. Dumnezeul celest se retrage din Lume şi devine 
un deus oîiosus . 43 

Amînăm pe altă dată discuţia acestor teze. Pentm moment, să 
amintim numai că în mitul scufundării cosmogonice pasivitatea 
lui Dumnezeu se manifestă intr-un peisaj şi într-un scenariu destul 
de caracteristice, comportînd Apele primordiale, antagonismul 
adversarului şi oboseala, adică inerţia mintală a Creatorului după 
ce a creat Lumea. E bine deci să limităm strict cercetarea noastră 
la aceste motive mitologice. 


Cîteva legende ruseşti 

N-am citat pînă acum decît o singură variantă rusească (vezi 
p. 83) şi aceasta pentru motivul că documentele ruseşti se gru¬ 
pează aparte, mai ales pentru faptul că Diavolul se manifestă sub 
forma unei păsări acvatice. Este cazul legendei Mării Tiberiade, 
un apocrif inclus pe „Lista cărţilor divine" pe care-1 posedăm în 
manuscrise din secolele al XY-lea şi al XVI-lea. 44 Pe cmd nu 
existau nici Cerul, nici Pămîntul, ci numai Marea Tiberiadei, 
Dumnezeu zbura în aer (probabil sub formă de pasăre). El zări 
o pasăre acvatică (gogol) plutind pe valuri. Era Satanael. „Cine 
eşti?, îl întrebă Dumnezeu. — Eu sînt Dumnezeu. — Si atunci mie 
cum îmi spui? — Tu eşti Dumnezeul Dumnezeilor şi Domul 
Domnilor", îi răspunse Satanael. Dumnezeu îl trimise în fundul 
mării şi-l proclamă mai mare peste îngeri. Dar cmd Satanael vru 
să-şi ridice tronul deasupra norilor, Dumnezeu porunci 
arhanghelului Mihail să-l doboare. 

Elaborarea creştină a legendei nu lasă nici urmă de îndoială, 
dar trăsătura caracteristică — omitomorfia Diavolului — este 


43 Ibid., p. 85. El găseşte de altfel şi alte asemănări între slavi şi fino-ugrieni, 
de exemplu în obiceiurile nupţiale şi funerare, în cântecele alternate şi gama 
muzicală, în îmbrăcăminte etc.; cf. E., Gasparini, „Finni e Slavi" ( Annali dell'Isti- 
tuto Universitario Orientale, Sezione Slava, Napoli, I, 1958, pp. 77—105). 

44 Se va găsi bibliografia primelor ediţii şi studii critice în Dăhnhardt, I, p. 
45, n. 1. Se adaugă Iordan Ivanov, Bogomilski knigi i legendi, pp. 287—311; 
H.-Ch. Puech, Le traiti contre Ies Bogomiles de Cosmas le Pritre, pp. 129 şi urm. 

desigur de origine central-asiatică. Remarcăm că Dumnezeu nu 
cunoaşte existenţa Diavolului, în timp ce acesta din urmă ştia că 
interlocutorul său era „Dumnezeul Dumnezeilor 4 *. Se poate inter¬ 
preta acest episod ca un efort pentru a dovedi că Dumnezeu 
ignora originea răului. Dar această desolidarizare a lui Dum¬ 
nezeu de Rău şi de Cel Rău conduce cîteodată la o poziţie net 
dualistă. O variantă culeasă în părţile Tver-ului povesteşte că 
nici Dumnezeu, nici Satan n-au fost creaţi şi că nimeni nu ştie 
de unde vin. Satan este asemănător cu Dumnezeu, cu această 
diferenţă că el nu poate crea nimic fără Dumnezeu. Mitul 
urmează schema cunoscută: Dumnezeu îi porunceşte lui Satan să 
se scufunde dar Diavolul ascunde un pic de nisip în mină, şi cînd 
Pămîntul începe să se mărească, aceste cîteva fire de nisip devin 
munţi. 45 într-o altă variantă. Diavolul îi propune lui Dumnezeu 
să devină fratele lui de sînge: „Tu să fii mezinul şi eu fratele cel 
mare! 44 Şi cum Dumnezeu izbucneşte în rîs, el se declară mul¬ 
ţumit să fie mezinul. Dar Dumnezeu face semnul crucii şi 
Diavolul dispare. 46 Se decelează în această legendă vechiul motiv, 
puternic creştinizat, al consangvinităţii Dumnezeu (Crist)-Diavol. 
Ideea că Cel Rău e fratele mai mare al lui Dumnezeu este foarte 
probabil de origine zurvanită (a se vedea mai departe pp. 107 
şi urm.). 

O legendă bielorusă prezintă lucrurile diferit. Pe mare era o 
raţă, şi Diavolul o întrebă ce caută pe acolo. „Sînt o pasăre de 
apă, răspunde raţa, locul meu e pe mare. 44 Diavolul îi porunceşte 
să-i aducă lut şi raţa se scufundă de trei ori. Soseşte Dumnezeu 
care îl întreabă de unde a luat lutul. „Raţa mi l-a adus 44 , replică 
Diavolul. — Atunci, hai să facem Pămîntul împreună, îi propune 
Dumnezeu. Diavolul se scufundă la rîndul lui dar ascunde un 
pic de mîl în gură: scuipîndul dă naştere munţilor. 47 Tema raţei 
care precede atît apariţia Diavolului cît şi pe cea a lui Dumnezeu 
este desigur arhaică. Dar ignoranţa de care Dumnezeu dă dovadă 
privind originea lutului pare să fie o dezvoltare aberantă; nu se 
găseşte decît în puţine exemple (cf. mitul buriat, p. 104). Ordinea 


45 Dăhnhardt, I. pp. 338—339, după Zivaja Starina, IX, pp. 393 şi urm. 

46 Dăhnhardt, I, p. 48 după Veselovskij. 

47 W. Schmidt, Ursprung der Gottesidee, XH, pp. 56—57, după Dobrovolskij. 

în care apar personajele mitului — raţa. Diavolul, Dumnezeu — 
este la fel de ciudată. Foarte probabil, adversarul sub formă de 
pasăre a dat naştere la două personaje distincte: Diavolul şi raţa. 
într-adevăr, într -0 altă variantă bielorusă. Diavolul se scufundă 
sub formă de lebădă şi aduce puţin mii cu care Dumnezeu face 
Lumea. Mlaştinile şi munţii suit făcuţi cu resturile ascunse de 
Diavol în gură. 48 O versiune rusă septentrională îi prezintă pe 
Dumnezeu şi pe Diavol sub formă de raţe scufundătoare, 
respectiv albă şi neagră. 49 E probabil un rezultat al unei influenţe 
a legendei Mării Tiberiade. 50 

Cum am văzut, versiunile ruseşti aduc un element nou: omito- 
morfîa Diavolului, şi în unele cazuri, şi a lui Dumnezeu. Aceas¬ 
tă trăsătura se precizează în miturile popoarelor eurasiatice, 
mai ales la crescătorii de vite, la care, după părerea lui F. Fior, 
tema scufundării cosmogonice constituie un fel de „Signatur“. 51 
Este imposibil să prezentăm dosarul complet. Se va găsi 
esenţialul documentaţiei în volumele IX—XII din Ursprung 


48 W. Schmidt, op. cit., pp. XII, pp. 57—58. Versiunile ucrainene se apropie 
de forma balcanică: Dumnezeu cere îngerului Satanael să-i aducă lut în numele 
său. Satanael ascunde un pic în gură, şi, scuipîndu-1 face munţii. Cînd Dumnezeu 
adoarme, Satanael încearcă să-l înece (Strauss, Die Bulgaren, pp. 13 şi urm.; 
Dăhnhardt, p. 55). După o altă variantă. Dumnezeu îl găsi pe Diavol în spumă, 
îi dădu două aripi şi-l făcu înger. Ceea ce vrea să spună că Dumnezeu se strădui 
să „formeze" şi să „spiritualizeze" o Fiinţă a cărei origine n-o cunoaşte, dar care 
se revelează curind a fi Adversarul. într-adevăr. Dumnezeu îl trimise să caute 
pămînt — şi începînd din acest moment, povestirea se dezvoltă ca în prima 
variantă (Dăhnhardt, p. 55). După o variantă ruteană, arhanghelul Satanael se 
scufundă de trei ori şi ascunde un pic de mîl în gură (Dăhnhardt, p. 52). 

49 U. Harva, Die Religiosen Vorstellungen der altaischen Vdlker, p. 97, după 
Veselovskij. 

50 Dar imaginea lui „Dumnezeu sub formă de pasăre" se mai întîlneşte şi în 
alte contexte ale folclorului religios est-european. Cf. colindele galiţiene (mai 
exact, din regiunea Nistrului) în care se vorbeşte de trei porumbei care se scu¬ 
fundă, aduc nisip şi fac Pămîntul (Dăhnhardt, p. 59). într-o variantă ucrainiană, 
Dumnezeu, Petru şi Pavel se aflau în trei arţari în mijlocul unei mări albastre. 
Se scufundă pe rînd în fundul mării, pentru a aduce nisipul de aur necesar Creaţiei, 
dar numai Dumnezeu reuşeşte (Dăhnhardt, ibid.). 

51 F. Fior, „Die Indogermanen in der Volkerkunde. Gedanken um das 
Problem der Urheimat" (în Hirt Festschrift, Heidelberg, 1936, voi. I, pp. 69 
şi urm.), p. 102. 

der Gottesidee, ale lui Wilhelm Schmidt. Eminentul etnolog a 
utilizat, completat şi integrat materialele reunite de Veselovskij, 
Dăhnhardt şi Harva. în ultimul volum din enorma lui lucrare, 
W. Schmidt a încercat o analiză istorică a acestui mit cosmo¬ 
gonic, analiză cu care nu sîntem întotdeauna de acord. 52 


Scufundarea cosmogonică la ugrieni 

Să începem prin a aminti cîteva mituri uralo-ugriene. Ceremişii 
povestesc că înainte de crearea Lumii, Keremet, fratele lui Dum¬ 
nezeu (Yuma), înota sub forma unei raţe. La cererea lui Yuma, 
Keremet se scufundă şi aduse un pic de mîl, dar păstră un pic şi 
în gură. Dumnezeu făcuse Pămîntul plat şi neted, dar scuipînd, 
Keremet creă munţii. 53 La mansi (voguli), Fiinţa Supremă Kors- 
Torum trimise pe rînd mai multe păsări scufundătoare ca să-i 
caute nisip în fundul mării. Adversarul lui Dumnezeu nu apare 
în acest mit. 54 Vogulii cunosc mai multe versiuni. Conform uneia 
din ele, Elempi, fiul Primului Cuplu, fu cel care aduse lut scu- 
fundîndu-se sub forma unei păsări acvatice. 55 Conform altei vari¬ 
ante, Primul Cuplu locuia într-o casă în mijlocul Apelor. într-o 


52 Ursprung d. Gottesidee, XII, pp. 115—173. Este inutil să indicăm toate 
pasajele din volumele anterioarea din Ursprung în care W. Schmidt a studiat acel 
„Tauchmotiv". Se vor găsi primele sale încercări de sinteză în Ursprung, voi. VI 
(1935), pp. 32—42, şi „Das Tauchmotiv in Erdschopfungsmythem Nordamerikas, 
Asiens und Europas" (în Milanges de Linguistique et de Philologie offerts â Jacque 
Van Ginneken, Paris, 1937, pp. 111—122.) Aceste pagini erau redactate cînd am 
luat cunoştinţă de articolul lui Ugo Bianchi, „Le dualisme en histoire des reli- 
gions" ( Rev. Hist. Rel., t. 159, 1961, pp. 1—46). A se vedea şi Alan Dundes, 
,JEarth-diver : Creation of the Mythopoeic Male“ ( American Anthropologist, t. 64, 
1962, pp. 1032—1051): încercare de interpretare psihanalitică. 

53 Strauss, Die Bulgar en, p. 16; Dăhnhardt, p. 60. După o variantă mordvină, 
Dumnezeu scuipă în Apă şi din scuipatul lui ieşi Saitan sub forma unei păsări 
(Dăhnhardt, p. 62). 

54 Dăhnhardt, pp. 62—63, după Veselovskij. 

55 Dăhnhardt, p. 66, după Lucien Adam. Revue de Phiiologie et d’Ethnographie, 
1,1874, p. 9. Cf. W. Schmidt, Ursprung, XII, pp. 39—40. A se vedea şi U. Harva, 
op. cit., p. 98, după Munkâcsi. W. Schmidt, p. 41, arată pe bună dreptate că acest 
mit comportă multe motive străine temei scufundării cosmogonice. 

zi ei au zărit o pasăre de fier care se scunfunda şi revenea la 
suprafaţă cu mîl în cioc. Dimineaţa Pămîntul era făcut; în ziua 
a treia Apele dispăruseră de tot. 56 

în sfîrşit, o a treia variantă vogulă aminteşte deja trăsături 
întîlnite în legendele mordvine şi ale Europei orientale. Din 
locul său de deasupra norilor Dumnezeu scuipă în Ape. Din 
acest scuipat se formă un bulgăre şi după cîtva timp Dumnezeu 
auzi un zgomot. „Cine face zgomot? întrebă el. — Sînt eu, 
Satanael. — Vino lîngă mine deasupra norilor**, îi zise Dum¬ 
nezeu. Satanael urcă şi Dumnezeu îl întrebă dacă împreună n-ar 
putea face Lumea. „Desigur, replică Satanael, putem lua sămînţă 
de pămînt din fundul mării.“ Se scufundă şi aduce sămînţă în 
talpa piciorului, ascunzînd un pic şi în gură. Cînd, binecuvîntat 
de Dumnezeu, Pămîntul începe să se lăţească, Satanael scuipă, 
dînd naştere astfel munţilor. 57 

Să amintim acum cîteva mituri ale samoiezilor, care constituie 
ramura nordică a uralienilor. Conform unui text publicat de Lehti- 
salo. Num, Dumnezeul suprem, porunceşte lebedelor şi gîştelor 
să se scufunde, ca să vadă dacă există pămînt pe fundul Apelor. 
Păsările se întorc fără să fi găsit nimic. Dumnezeu trimise atunci 
scufundătorul polar. După şase zile acesta s-a întors la suprafaţă: 
a zărit pămîntul, dar n-a mai avut forţa să aducă din el. Pasărea 
Ijuru se scufundă la rîndul ei şi într-a şaptea zi revine cu un pic 
de mîl în cioc. După ce Num a făcut Pămîntul, „de undeva** sosi 
„un bătrîn** care-i ceru voie să se odihnească. Num îl refuză la 
început, trimiţîndu-1 să se scufunde şi el ca să-şi aducă pămînt, 
dar în cele din urmă cedă. Dimineaţa, îl surprinse pe bătrîn pe 
marginea insulei pe cale să o distrugă. Distrusese deja o bună 
parte. Num îl somă să plece, dar bătrînul ceru atît pămînt cît 
poate el cuprinde cu vîrful bastonului său. Dispăru în această 
gaură după ce declară că de acum va locui acolo şi va răpi 


56 Dăhnhardt, p. 63, după Munkâcsi, W. Schmidt, XII, pp. 41—42. 

57 Strauss, Die Bulgaren , p. 14; Dăhnhardt, pp. 66—67; Feldmann, op. cit., pp. 
383 şi urm.; Harva, p. 95; W. Schmidt, XII, pp. 42—43. Mitul povesteşte apoi 
crearea Cerurilor, crearea omului şi episodul câinelui, pe care îl vom rezuma mai 
departe după o variantă samoiedă (p. 107). 

oameni. Consternat, Num îşi recunoscu greşeala: se gîndise că 
bătrînul vroia să se instaleze pe Pămînt, nu sub el. 58 

Să reţinem cîteva fapte: Num trimite să se scufunde păsările 
acvatice 59 şi nu Diavolul; Adversarul îşi face apariţia după 
crearea Lumii, dar se străduieşte imediat s-o distrugă; în cele 
din urmă coboară sub Pămînt şi se declară ostil oamenilor, adică 
se revelează ca Domn al împărăţiei Morţilor. Lecţia secretă a 
mitului este că Num n-are nimic de-a face cu forţele răului care 
distrug Creaţia, şi nu este nici răspunzător de moartea oame¬ 
nilor. (Cu toate că Moartea vine pe Lume datorită lipsei sale de 
perspicacitate: cf. Miturile explicînd originea morţii printr-un 
accident, sau prin neatenţia lui Dumnezeu, sau prin prostia 
Primilor Oameni.) 

Un alt mit samoied prezintă, de la început, antagonismul între 
Num şi Moarte. Cum Ngaa (Moartea) pretinde a fi mai mare 
decît Num, acesta o somează să facă Pămîntul. Ngaa îşi afundă 
mîna îh apă, ca să scoată nisip dar nisipul îi curgea printre degete. 
Num creă atunci Lumea şi-i ceru lui Ngaa să aşeze o balenă sub 
Pămînt ca să-i dea stabilitate. Dar cum Pămîntul continua să se 
cutremure, Num îi porunci să-l fixeze cu o piatră mare şi Ngaa 
se execută: aceştia sînt munţii Ural. „Acum că am făcut lumea, 
zise Dumnezeu, trebuie să-i găsim un Stăpîn.“ Şi din puţin pămînt 
îl făcu pe om. Mai făcu şi un cîine, căruia îi porunci să-l păzească 
pe om. Dar pe cînd Dumnezeu lipsea, Ngaa ademeni cîinele 
promiţîndu-i o blană dacă îl lasă să se apropie de om; se apropie 
şi-l devoră. Num creă un cuplu uman şi-l pedepsi pe cîine să se 
hrănească cu excremente. 60 Elementele „dualiste** sînt bine sub- 


58 T. Lehtisalo, „Entwurf einer Mythologie der Jurak-Samojeden“ (Mim. de 
la Sociiti finno-ougriene, LUI, 1924), pp. 8 şi urm.; W. Schmidt, voi. XII, pp. 
11-12; cf. şi voi. HI, pp. 352 şi urm. 

59 Un mit al samoiezilor din Turuşansk povesteşte că după potop şapte 
supravieţuitori erau purtaţi de-o barcă în derivă. Apele cresc aproape pîna la Cer. 
Oamenii roagă o prigorie scunfundătoare să caute pămînt. După şapte zile pasărea 
revine aducînd pămînt, nisip şi ierburi. Oamenii aruncă totul pe Ape şi la 
rugăciunea lor. Num făcu din nou Pămîntul pentru ei: cf. Walter Anderson, 
„Nordasiatische Flutsagen“ (Acta et Commentationes Universitatis Dorpatensis B. 
Humaniora, IV, 3, Dorpat, 1923), pp. 17 şi urm. 

60 Lehtisalo, op. cit., pp. 9 şi urm.; W. Schmidt, XH, pp. 12-13. 




108 


DE LA ZALMOXIS LA GENGHIS-HAN 


liniate; tema scufundării cosmogonice e aproape uitată (Ngaa se 
mulţumeşte să-şi afunde mina în Ape), dar adversarul lui Dum¬ 
nezeu, Moartea, colaborează de la început la facerea Lumii. 


Altaici, mongoli 

La diferite popoare turce miturile cosmogonice prezintă şi mai 
clar fuziunea celor două motive iniţial independente: 1) păsările 
acvatice care, la porunca lui Dumnezeu, se scufundă pentru a 
aduce lut; 2) adversarul lui Dumnezeu, care — omitomorf sau 
antropomorf — efectuează aceeaşi acţiune dar se străduieşte, 
între altele, să-şi facă o Lume pentru el, sau încearcă să ruineze 
Creaţia. Astfel, într-un mit al tătarilor Lebed, o lebădă albă se scu¬ 
fundă la rugămintea lui Dumnezeu şi-i aduce un pic de lut în 
cioc. Dumnezeu face pămîntul plat şi neted; dar el trimite o altă 
pasăre şi cu materialul adus face munţii. Abia mai tîrziu soseşte 
Diavolul, care face mlaştinile. 61 

Un mit al tătarilor Abakan, înregistrat tot de Radlov, povesteşte 
că la început nu era decît o raţă. Ea îşi făcu un prieten — o altă 
raţă — pe care o trimise să-i aducă nisip. „Prietenul** se scufundă 
de trei ori, dar păstră un pic de nisip pentru el şi raţa îi zise: 
„Acesta se va face pietre.** „Prietenul** îi ceru un pic de pămînt 
pentru el şi obţinu în cele din urmă atît cît putea să acopere cu 
vîrful bastonului. 62 

în această ultimă versiune, Dumnezeu — omitomorf — îşi face 
un tovarăş asemenea cu el. Acesta îl ajută la facerea Lumii, dar, 
cu toate că într-o formă atenuată, se comportă ca adversarul său. 
Mitul este confuz, căci Erlik Khan apare mai tîrziu şi-l necinsteşte 
pe om, şi cu toate că nu ni se spune de unde vine, se ştie că el 
este Domnul Infernului. Raţa creată de Dumnezeu, care-1 înşelase 


61 W. Radlov, Aus Sibirien , Leipzig, 1884, LI, p. 360; cf. şi W. Schmidt, 
Ursprung der Gottestidee , voi. IX (1949), pp. 121 şi urm. 

62 W. Radlov — H. T. Katanov, Proben der Volksîitereatur der tiirkischen 
Stămme, IX, Teii, Sankt-Petersburg, 1907, pp. 222 şi urm.; W. Schmidt, Ursprung, 
IX, pp. 512 şi urm.; XII, pp 22—23. Mitul povesteşte apoi crearea omului şi 
episodul cîinelui; Erlik Khan îl ispiteşte cu o blană, se apropie de om şi-l spurcă. 

cerîndu-i pentru el gaura făcută de baston, se dovedeşte a fi 
„Diavolul". 

Caracterul dualist este destul de evident în miturile tătarilor 
din Altai. La început, cînd nu erau nici Cerul, nici Pămîntul, ci 
doar Apele, Dumnezeu şi „omul“ pluteau împreună sub formă 
de gîşte negre. „Omul“ încercă să se ridice mai sus decît Dum¬ 
nezeu şi căzu în apă. El ceru ajutorul lui Dumnezeu şi Dum¬ 
nezeu fileu să se ridice din Ape o piatră şi „omul“ se aşeză pe 
piatră. Apoi Dumnezeu îl trimise să-i aducă lut. Dar „omul“ 
păstră un pic în gură, şi cînd Pămîntul începu să se mărească, 
lutul începu să se umfle. Fu obligat să-l scuipe, dînd astfel 
naştere mlaştinilor. Dumnezeu îi zise: „Ai păcătuit, şi supuşii 
tăi vor fi răi. Supuşii mei vor fi credincioşi; ei vor vedea 
soarele, lumina şi eu mă voi numi Khurbystan (=Ohrmazd). Iar 
tu vei fi Erlik." 63 

Sincretismul cu ideile iraniene este evident 64 . Dar scenariul 
scufundării cosmogonice este aproape în întregime păstrat. Iden¬ 
titatea între „om“ şi Domnul Infernului, Erlik Khan, se explică 
prin faptul că Primul Om, Strămoşul mitic, este de asemenea 
Primul Mort. Elementul „dualist" şi mai ales antagonismul 
Primul Om-Dumnezeu este o dezvoltare ulterioară, elaborată 
după antagonismul paradigmatic Dumnezeu-Diavol. 

La Altai-Kizi, Ulgen joacă un rol mai puţin strălucitor. El 
coboară m Apele primordiale pentru a crea Lumea; dar nu ştie 
nici ce să facă, nici cum. El vede apropiindu-se un „om“. „Cine 
eşti? îl întreabă Ulgen. — Vreau să fac Pămîntul, îi răspunde 
celălalt. Dumnezeu se înfurie. — Dacă eu nu ştiu să-l fac cum ai 


63 W. Radlov, Aus Sibirien, O, pp. 3—5; o versiune mai elaborată a fost publi¬ 
cată de Radlov în primul tom al lucrării sale Proben der Vdksliteratur, I, pp. 175—184; 
cf. şi W. Schmidt, Ursprung , IX, pp. 102—104, 112 şi urm.; 126 şi urm.; 
XII, pp. 15—17. Mitul povesteşte apoi crearea omului. Erlik Khan cere atît 
pămînt rît poate acoperi cu bastonul. Loveşte pămîntul şi animale primejdioase 
apar. în cele din urmă Dumnezeu îl trimite sub pămînt. Antagonismul între 
Erlik şi Dumnezeu nu indică neapărat o concepţie „dualistă”. în inscripţiile 
paleo-turce, Erlik este Zeul Morţii; cf. Annemarie v. Gabain, „Inhalt und 
magische Bedeutung der alttUrkischen Inschriften" ( Anthropos , 48, 1953, pp. 
537-556). 

64 Cf. Ugo Bianchi, II dualismo religioso, pp. 183—185. 

să-l faci tu? — Eu ştiu unde se găseşte materialul necesar", 
răspunde „omul". Dumnezeu îi porunceşte atunci să se scufun¬ 
de în fundul mării. „Omul" găseşte un munte, rupe o bucată şi 
şi-o pune în gură. El îi dădu o parte lui Ulgen, care întinzînd-o 
făcu Pămîntul. Dar el mai păstrase puţin între dinţi, şi scuipînd 
făcu munţii. „Omul" cere atît pămînt cît să acopere cu vîrful 
bastonului său şi dispare în gaură. 65 

în aceste patru mituri tătare, scufundarea cosmogonică con¬ 
stituie motivul central, dar personajele care o efectuează diferă 
de la unul la altul: o lebădă albă (tătarii Lebed), a doua „raţă" 
(Abakan), „omul" sub forma unei gîşte negre (Altai), „omul" 
(Altai-Kizi). Diferite sînt de asemenea „poziţiile" respective ale 
lui Dumnezeu şi ale Adversarului său: acesta din urmă soseşte 
după Creaţie (Lebed); este creat de Dumnezeu (=Raţa), pe care 
îl ajută să facă Lumea (Abakan); este prezent alături de Dum¬ 
nezeu sub formă de gîscă neagră (Altai); ştie unde se află mate¬ 
rialul necesar pentru a face Lumea (Altai-Kizi). Adversarul se 
străduieşte în zadar să opereze o Creaţie paralelă, nu reuşeşte 
decît să devasteze sau să ruineze Creaţia lui Dumnezeu (mlaştini, 
munţi, infemuri subterane). El este Cel Rău, dar şi Regele 
Morţilor (Abakan, Altai, Altai-Kizi). în toate variantele, numai 
Dumnezeu porunceşte scufundarea cosmogonică, fie păsărilor, 
fie tovarăşului său (a doua raţă, „omul"), fie personajului 
necunoscut pe care-1 întîlneşte („omul"; Altai-Kizi). Şi numai 
Dumnezeu are putere cosmogonică; el creează Lumea dintr-un 
fragment. în mitul Altai-Kizi, Dumnezeu nu ştie unde se află 
substanţa primordială şi „omul" este acela care-1 informează. 
Dar acest motiv se întîlneşte destul de rar. 

La Mongoli variantele sînt încă şi mai complexe. Ocirvani 
şi TSagan-Sukurty coboară din Cer pe marea primordială. Ocir¬ 
vani îi cere lui TSagan-Sukurty să se scufunde şi să-i aducă lut. 
După ce au întins acest lut pe o broască ţestoasă, adorm amîn- 
doi. Soseşte Diavolul, Sulmus, care încearcă să-i înece, cu rezul¬ 
tatul cunoscut: extensia considerabilă a Pămîntului. 66 Conform 


65 Dăhnhardt, I, pp. 70—71, după Potanin; Harva, op. cit., p. 94 (aceeaşi 
sursă); cf. şi W. Schmidt, XII, pp. 19—20. 

66 W. Schmidt, XE, p. 24, după Potanin, cf. şi voL X (1952), p. 53. 




SATANA ŞI BUNUL DUMNEZEU 


111 


unei a doua variante, Ocurman, care trăieşte în Cer, vrea să 
creeze Pămîntul şi caută un tovarăş. îl găseşte în Tăagan-Su- 
kurty, şi-l trimite să-i aducă humă în numele lui. Dar TSa- 
gan-ăukurty e cuprins de trufie: „Fără mine tu n-ai fi obţinut 
huma!“ strigă el, şi atunci huma i se scurge printre degete. Scu- 
fundîndu-se a doua oară, el ia mîl în numele lui Ocurman. După 
Creaţie apare Sulmus care cere o parte din Pămînt, exact atît 
cît poate atinge cu vîrful bastonului. Sulmus loveşte solul cu 
bastonul şi apar şerpii. 67 Se poate considera apariţia şerpilor ca 
o modificare în sens „dualist** a unei teme mai vechi: gaura 
prin care Zeul Morţii coboară sub pămînt. Cum a remarcat deja 
Ugo Bianchi 68 , avem în acest ultim mit mongol două figuri de 
Fiinţe rele: colaboratorul gelos şi trufaş (Tăagan-Sukurty) şi 
adversarul destructiv (Sulmus). Mitul unifică sau juxtapune 
două motive dualiste diferite: 1) identificarea adversarului-rival 
cu protagonistul scufundării; 2) cel rău care soseşte, nu se ştie 
de unde, cînd Pămîntul este deja creat, şi cere o parte din el, 
sau încearcă să-l distrugă. 


Buriaţi, iacuţi 

Buriaţii cunosc mitul în mai multe variante, dintre care unele 
destul de diferite. O legendă îl prezintă pe Sombol-Burkhan stînd 
pe Apele primordiale. Zăreşte o pasăre care pluteşte cu doi¬ 
sprezece pui: „Pasăre, scufundă-te pînă în adîncul mării şi adu-mi 
pămînt, pămînt negru în cioc şi pămînt roşu în labe!** Primind 
aceste substanţe, el le semănă pe Ape şi astfel se născu Lumea. 69 
Conform unei alte variante, păsările acvatice se scufundă la 
porunca lui Dumnezeu (Burkhan) şi-i aduc pămînt roşu. Dum¬ 
nezeu face Lumea şi apoi omul. 70 


67 W. Schmidt, XII, pp. 25—26, după Potanin. Cf. şi X, pp. 53—54. Se ştie 
că cosmologia şi mitologia mongolilor au fost puternic influenţate de budism şi 
speculaţiile indiene (Ocirvani = Vajrapani). Supravieţuirea motivului scufundării 
cosmogonice este cu atît mai remarcabilă. 

68 Ugo Bianchi, II dualismo religioso, p. 162. 

69 Uno Harva, op. cit., p. 104; W. Schmidt voi. X, pp. 205—206. 

70 W. Schmidt, voi. XH, după A. Bastian. Cf. şi Uno Harva, op. cit., p. 104. 

Cîteodată este vorba de trei divinităţi — Essexe Burkhan, 
Maidari-Burkhan şi Sibegeni-Burkhan 71 — care trimit o pasăre 
acvatică să le aducă lut, cu care ele creează Lumea. Cei trei zei 
creează apoi primul cuplu uman. 72 

Unele variante adaugă scufundării un episod dramatic: scu- 
fundîndu-se în adîncuri, pasărea acvatică întîlneşte un rac şi 
acesta o întreabă unde merge. Aflînd motivul, racul se supără. „Eu 
trăiesc dintotdeauna în apă şi nu i-am văzut fundul niciodată** 
strigă el, şi ameninţă pasărea că o va face bucăţi cu cleştii lui. 
Dar Sombol-Burkhan îi dădu păsării o formulă magică şi ea îi 
permise să atingă fundul mării. 73 

Buriaţii din cercul Alarsk cunosc un mit analog celui al 
populaţiei Altai-Kizi. Burkhan coboară din Cer pentru a crea 
Lumea. Solmo, Diavolul, îi dezvăluie locul unde se află pămînt. 
Dumnezeu îl trimite să-i aducă şi-l seamănă pe mare zicînd: 
„Facă-se Lumea!“ Solmo cere un pic de pămînt, în care să-şi 
înfigă bastonul — şi din această gaură ies tot felul de reptile şi 
animale primejdioase. 74 

Cu toate că se află astăzi mai la Nord şi mai la Est decît ori¬ 
care dintre populaţiile turce, iacuţii cunosc mitul în variante foarte 
creştinizate, apropiindu-se mai degrabă de formele ruseşti şi sud- 
est europene. Conform unei versiuni publicate de Priklonskij, la 


71 Essexe Burkhan e, fără îndoială, Esege Malan, Fiinţa Supremă a 
Buriaţilor. Maidari=Maitreya, şi Sibegeni=Sakyamuni. Despre influenţele bu¬ 
diste în Asia centrală şi septentrională, cf. M. Eliade, Le chamanisme et Ies 
techniques archaiques de l'extase. Paris, 1951, pp. 430 şi urm. (ed. a Ii-a, 1968, 
pp. 385 şi urm.). Numele Burkhan (Burkan, Burchan) înseamnă în Asia cen¬ 
trală „Dumnezeu". Cf. W. Schmidt, Ursprung, X, pp. 573 şi urm.; Dominik 
Schroder, „Zur religion der Tujen des Sininggebietes" ( Anthropos , XLVIII, 
1953, pp. 202^259, p. 203). 

72 U. Harva, op. cit., p. 104. W. Schmidt, voi. XH, pp. 27 şi urm. (după Kle- 
mentz). 

73 U. Harva, pp. 105 şi urm. La populaţia Votyak din regiunea Sarapul, 
Diavolul, scufundîndu-se pentru a aduce lut pentru Dumnezeu, întîlneşte un rac. 
Acesta îl înştiinţează că el n-a văzut încă pămînt cu toate că el locuieşte în mare 
de 120 de ani; Harva, p. 106. Pe drept cuvînt Harva remarcă faptul că în această 
legendă Diavolul a înlocuit scufundătorul originar, pasărea acvatică ( ibid .). 

74 Harva, op. cit., p. 94; W. Schmidt, voi. XII, pp. 28—29. într-o altă 
variantă. Diavolul ascunde lut în călcîi ca să facă din el munţii; Harva, p. 98; 
W. Schmidt, XII, p. 29. 

început nu erau decît Apele. Fiinţa supremă, Yuriin ajy-tojon 
(Albul Domn Creator), văzu un bulgăre de spumă pe Ape şi-l 
întrebă: „Cine eşti şi de unde vii?“ Bulgărele de spumă răspunse 
că era Satan şi că trăia pe pămîntul care se află pe fundul Apelor. 
Dumnezeu îi spune: „Dacă există cu adevărat pămînt sub ape, 
adu-mi şi mie o bucată!“ Satan se scufundă. Dumnezeu 
binecuvîhtă bucata de pămînt şi se aşeză pe ea. Satan încercă 
să-l înece şi începu să tragă Pămîntul, dar el devenea mai solid 
şi mai întins. 75 

O variantă culeasă de Shieroshewskij îl aduce în scenă pe 
Crist cu fratele lui mai mare Satan. „Te lauzi că poţi face totul 
şi te crezi mai puternic decît mine. Ei bine, adu-mi un pic de 
nisip din fundul mării!“ Satan se scufundă de două ori, dar 
nisipul i se scurse printre degete. A treia oară, transformîndu-se 
în rîndunică, reuşi să aducă un pic de lut în cioc. Crist îl 
binecuvîntă şi făcu Pămîntul, neted şi plat ca o farfurie. Dar 
Satan ascunsese un pic de lut. Crist descoperi înşelătoria şi-i 
dădu un pumn după ceafă. Acesta scuipă şi apărură munţii. 76 

în sfîrşit, într-o variantă a iacuţilor septentrionali, în locul lui 
Dumnezeu apare „Mama lui Dumnezeu 44 . Ea voia să facă Lumea 
şi, în acest scop, creă două păsări acvatice, un măcăleandru şi o 
raţă sălbatică ca să-i aducă lut din fundul Apelor. Dar numai raţa 
sălbatică reuşi să-i aducă. Măcăleandrul pretinse a nu fi găsit 
nimic, şi „Mama lui Dumnezeu 44 îl blestemă să se scufunde de 
acum înainte pentru a-şi căuta hrana. Apoi, ea făcu Pămîntul. 77 

Această ultimă versiune este singura în care scufundarea e 
efectuată de păsări acvatice, particularitate care ar putea să fie o 
amintire a mitului precreştin. Celelalte două variante smt pu¬ 
ternic creştinizate. (Să reţinem totuşi că în varianta a doua. 
Diavolul se transformă în rîndunică pentru a putea aduce lut la 


75 W. Schmidt, voi. XI, p. 57, după V. L. Prlklonskij, „Trigoda o Jakutskoj 
oblasti“, (Zivaja Starina, IV, 1891, pp. 43—66), p. 66. 

76 V. L. Shieroshewskij, Jakuty, Sankt-Petersburg, 1896, p. 653, rezumat în 
Uno Harva, op. cit., pp. 92—93 şi W. Schmidt, XI, pp. 57—58 şi XII, p. 34. 

77 Tretjakov, rezumat de Harva, op. cit., p. 105, şi W. Schmidt, X3, p. 58. A 
se vedea şi alte variante în Dăhnhardt, p. 70; Feldmann, p. 375; W. Schmidt, XI, 
pp. 58—59; XII, p. 35. 

suprafaţă.) Adversarul lui Dumnezeu (Crist) nu mai este Cel Rău, 
Domnul Morţii (Erlik Khan, „omul“, Ngaa etc.), ci Satan. 

Măcăleandrul scufundător este prezent de asemenea într-un 
mit al ieniseilor: marele Şaman Doh zbura deasupra Apelor în 
tovărăşia lebedelor, a măcăleandrilor scufundători şi a altor păsări 
acvatice. Cum nu găsea nici un loc unde să se odihnească îl 
trimise pe măcăleandru să-i aducă pămînt din fundul mării. La 
a treia scufundare, pasărea reuşi să aducă un pic de lut în cioc, 
şi Doh făcu o insulă. 78 

Păsările, mai ales păsările acvatice, joacă un rol important în 
mitologiile Asiei centrale şi septentrionale. Epifanii ale lui Dum¬ 
nezeu, ale Demiurgului sau ale Strămoşului mitic, păsările apar 
„la origini 4 * şi apariţia lor este prevestirea unei creaţii sau a unei 
modificări a structurii Lumii, sau a întemeierii unui popor sau a 
unei dinastii. într-un mit cosmogonic a cărui difuziune acoperă 
Siberia şi Asia centrală. Lumea ia naştere dintr-un ou plutind pe 
Oceanul Primordial. Costumul şamanilor siberieni comportă un 
simbolism omitomorf adesea destul de evident: în extaz, şamanul 
este capabil să zboare în aer sau să se scufunde în adîncurile 
submarine. 79 Cum vom vedea mai departe, vom regăsi păsările 
scufundătoare în cosmogoniile Americii de Nord; cîteodată, chiar 
speciile de care vorbesc miturile nord-asiatice. Pe deasupra, tema 
scufundării cosmogonice aparţine mitologiilor Indiei şi 
Indoneziei, cu toate că nu este vorba despre păsări şi despre ani¬ 
male amfibii. Această difuzare considerabilă pune probleme pe 
care le vom discuta mai departe. Dar numai în Eurasia scufun¬ 
darea comportă un protagonist adversar al lui Dumnezeu, adică 
s-a dezvoltat într-un sens „dualist 44 . Este important să examinăm 
originea acestei dezvoltări. 


Iran 

Am văzut deja, primii savanţi care s-au ocupat de mitul nostru 
i-au căutat originea pe terenul clasic al dualismului. Iran. Or, 
motivul scufundării cosmogonice nu este atestat în Iran. Dacă 


78 Uno Harva, op. cit., pp. 103—104. 

79 Cf. M. Eliade, Le chamanisme, pp. 149 şi urm. (ed. a Ii-a, pp. 136 şi urm.). 

este vorba de o creaţie iraniană, ea a trebuit deci să aibă loc în 
afara Iranului, într-un mediu sincretist. Ideile religioase şi 
concepţiile cosmologice iraniene s-au propagat atît spre India de 
nord-vest şi Tibet, cît şi spre Asia centrală şi Siberia. Toate aceste 
idei şi credinţe nu erau, de altfel, „dualiste 4 * (cf. Miturile, sim¬ 
bolurile şi ritualurile relative la cultul lui Mithra, sau al Salva- 
torului-Cosmocrat, sau al „omului de lumină 44 etc.). Am avut 
ocazia să semnalăm mai sus anumite influenţe iraniene în 
mitologiile mongolilor şi buriaţilor (cf. şi Khurbystan=Ohrmazd, 
la tătarii din Altai). Să încercăm să vedem dacă, cu toată absenţa 
temei scufundării cosmogonice, nu se regăsesc în Iran cel puţin 
cîteva dintre elementele sale constitutive. 

Se pare că cel puţin două motive constitutive ale miturilor 
noastre sînt atestate în tradiţiile iraniene care trec drept zur- 
vaniste. Primul motiv aminteşte brusca inerţie mintală a lui Dum¬ 
nezeu din legendele balcanice. Conform unei indicaţii a lui Eznik, 
confirmată şi de alte surse, Ohrmazd, după ce a creat Lumea, nu 
mai ştia cum să facă Soarele şi Luna. Ahriman, el, ştia, şi le 
spuse demonilor: Ohrmazd trebuia să se culce cu maică-sa ca să 
facă Soarele, şi cu soră-sa ca să facă Luna. Un demon se grăbi 
să-i comunice reţeta lui Ohrmazd. 80 Nici un text zoroastrian nu 
menţionează acest episod, cu toate că incestul a fost încurajat de 
sacerdoţiul zoroastrian, care îl justifica atribuindu-i-1 lui 
Ohrmazd. 81 Dar ceea ce interesează studiul nostru nu este 
incestul, ca mijloc de creaţie, ci tema incapacităţii Creatorului în 
desăvîrşirea operei sale şi încurcătura în care se găseşte 
obligîndu-1 să apeleze la adversarul său, o Fiinţă demoniacă. 
Faptul că Eznik utilizează acest motiv în scopuri polemice nu-i 
compromite neapărat autenticitatea. Avem de-a face, probabil, cu 
o tradiţie non-zoroastriană, puternic „folclorizată 44 . 


80 Eznik, Contre Ies sectes, cartea a Ii-a, cap. 8, text tradus în R. C. Zaehner, 
Zurvan. A Zoroastrian Dilemma, Oxford, 1955, pp. 438—439; cf. ibid., pp. 435— 
436, un fragment din Actes <f Anâhidh, în care mitul are această urmare: Ahriman 
ameninţa să dărîme Pămîntul cu ajutorul unei broaşte care absorbise Apele. O 
fiinţă ahrimanică, musca, pişcînd broasca de nas, o obligă să dea afară Apele acu¬ 
mulate. 

81 Cf. Zaehner, Zurvan, p. 151 şi urm. Incestul „cosmogonic" al lui Ohrmazd 
îşi are corespondentul într-o tradiţie mandeiană; Zaehner, ibid., pp. 152 şi urm. 

Al doilea motiv constitutiv al mitului nostru care se poate lega 
de o sursă iraniană este fraternitatea Dumnezeu (Crist)-Satan. Să 
ne aducem aminte miturile ceremişe (în care Keremet este fratele 
lui Dumnezeu) şi iacute (Satan, fratele mai mare); la fel şi poves¬ 
tirea rusă în care Satan propune lui Dumnezeu să-i fie frate mai 
mare; varianta rusă din Tver, conform căreia nici Dumnezeu, 
nici Satan n-au fost creaţi; de asemenea variantele mordvine şi 
ţigăneşti care pun în evidenţă singurătatea lui Dumnezeu şi 
dorinţa lui de-a avea un frate sau un tovarăş. Or, conform unei 
informaţii transmise de Euthymius Zigabenus, bogomilii credeau 
că Satanael era primul născut al lui Dumnezeu şi Crist al doilea. 82 
Credinţa în egalitatea, adică în „consangvinitatea" lui Crist şi 
Satan, era împărtăşită de ebioniţi 83 , ceea ce poate duce la 
supoziţia că o asemenea concepţie a putut circula într-un mediu 
iudeo-creştin. Ideea că Dumnezeu a stabilit, de la origine, un prin¬ 
cipiu bun şi un principiu rău, abandonînd timpul prezent îngerului 
Tenebrelor, şi rezervînd timpul viitor îngerului Adevărului, e 
deja familiară esenienilor 84 ; dar este vorba, fără îndoială, de o 
influenţă iraniană 85 . 


82 Euthymius Zigabenus, Panoplia Dogmatica, (Patr. Graeca, voi. 130), col. 
1290. Ioan Exarcul, la începutul secolului al X-lea, cunoştea deja această tradiţie 
(cf. Obolenski, The Bogomils, p. 122). Popularitatea sa în mediile bogomilice e 
confirmată de un anumit număr de apocrife şi de texte literare ale sectei 
(Obolenski, p. 186). 

83 Epiphaniu, Panarion, XXX, 16. 

84 Manuel de Discipline (= Le rouleau de la Rigle), m, 20; IV 16—20; cf. A. 
Dupont-Sommer, Les âcrits essiniens decouverts pris de la mer Morte, Paris, 
1959, pp. 94, 96. R. P. Jean Daniălou, Thiologie du judio-christianisme, I, Paris, 
1958, p. 69, a apropiat deja aceste idei ale ebeniţilor de doctrina eseniană. 

85 A. Dupont-Sommer, op. cit., p. 93, n. 2, şi Nouveaux apergus sur les manu- 
scrits de la mer Morte, Paris, 1958, pp. 157—172. Cf. şi H. Michaud, „Un mythe 
zervanite dans un des manuscrits de Qumran" ( Vetus Testamentum, V, 1955, pp. 
137—147); J. Duchesne — Guillemin, „Le zervanisme et les manuscrits de la mer 
Morte" (Indo-Iranian Journal, I, 1957, pp. 96—99); id., The Western Response to 
Zoroaster, Oxford, 1958, pp. 49 şi urm. Pentru influenţele iraniene asupra iudais¬ 
mului tîrziu, cf. G. Widengren, „Stand und Aufgaben der iranischen Religions- 
geschichte", II {Numen, II, 1955, pp. 47—134), pp. 109 şi urm.; id., „Quelques 
rapports entre Juifs et Iraniens â l‘6poque des Parthes" (Vetus Testamentum, Supli¬ 
ment, IV, Leiden, 1957, pp. 157—241); id., Iranisch-semitische Kulturbegegnung 
in parthischer Zeit, Koln şi Opladen, 1960, spec. pp. 51 şi urm., 62 şi uim. 

în ceea ce priveşte miturile noastre, întocmai ca şi tradiţiile 
bogomilice la care ne-am referit, se pot apropia de un mit zur- 
vanit transmis, între alţii, de Eznik şi Theodor bar Konai, 
explicînd naşterea lui Ahriman şi a lui Ormuzd. Pe cînd nimic 
nu exista, Zurvan oferise timp de o mie de ani un sacrificiu cu 
scopul de a avea un fiu. Şi cum se îndoise de eficacitatea sacri¬ 
ficiului său (Eznik: „Ce folos să aibă sacrificiul pe cane-1 ofer?“), 
el concepu doi fii: Ohrmazd, „în virtutea sacrificiului oferit", şi 
Ahriman, „în virtutea îndoielii de mai sus“. Zurvan hotărî să-l 
facă rege pe primul născut. Ohrmazd află gîndul tatălui său şi-l 
revelă şi lui Ahriman. Acesta sfîşie sînul mamei sale 86 , şi ieşi. 
Dar cînd îi declară lui Zurvan că el era fiul lui, acesta replică: 
„Fiul meu e parfumat şi luminos, iar tu eşti întunecat şi puţi.“ 
Atunci se născu Ohrmazd „luminos şi parfumat", şi Zurvan vru 
să-l consacre rege. Dar Ahriman îi aminti juruinţa sa să-l facă rege 
pe primul născut. Pentru a nu-şi călca jurămîntul, Zurvan îi 
acordă regalitatea pentru 9000 de ani, după care va domni 
Ohrmazd. Atunci, continuă Eznik, Ohrmazd şi Ahriman „se 
apucară să facă făpturi. Şi tot ceea ce Ohrmazd crea era bun şi 
drept, şi tot ceea ce făcea Ahriman era rău şi strîmb" 87 . Să 
remarcăm că cei doi zei sînt creatori, cu toate că creaţia lui 
Ahriman este exclusiv rea. Or, această contribuţie negativă la 
opera cosmogonică (munţi, mlaştini, şerpi şi animale primej¬ 
dioase etc.) constituie un element esenţial în versiunile mitului 
scufundării cosmogonice în care joacă un rol şi Adversarul lui 
Dumnezeu. 

„Prin săvîrşirea sacrificiului întreaga Creaţie a fost creată" e 
scris în marele Bundahiăn (EH, 20; Zaehner, p. 336). Cum s-a mai 


86 Eznik a înţeles bine că Zurvan era hermafrodit. Dar alţi autori vorbesc de 
o „mamă“ (Theodor bar Konai, Yohanmân bar Penkaye) sau e „soţia" lui Zurvan 
(Theodor Abu Qurra), cf. Zaehner, op. cit., pp. 63 şi urm., 423, 428. 

87 A se vedea textele reproduse în Bidez-Cumont, Les mages hellinisis, Paris, 
1938, voi. II, pp. 89—92, şi în Zaehner, op. cit., pp. 421 şi urm., şi discuţia lor, 
ibid., pp. 54 şi urm. Acest mit a fost discutat recent de M. Mol6, „Le probleme 
zurvamle"(Journal asiatique, t. CCXLVII, 1959, pp. 431—470), pp. 459 şi urm., 
şi de G. Widengren, „Das Prinzip des Bosen in den Ostlichen Religion" (în Das 
Bose, Studien aus dem C. G. Jung-Institut, Bând XIII, ZUrich, 1961, pp. 25—61), 
pp. 45 şi urm. 

remarcat 88 , sacrificiul lui Zurvan este comparabil celui al lui 
Prăjapati din textele brahmanice şi fără îndoială — cu con¬ 
secinţele sale dezastruoase — constituie o eroare rituală. Răul 
este rezultatul unui accident tehnic, al unei inadvertenţe a celui 
divin care oficiază sacrificiul. Cel Rău nu dispune de un statut 
ontologic propriu: el depinde de autorul său involuntar, care-i limi¬ 
tează dinainte termenul existenţei sale. Autori tîrzii (Sahristănî, 
Murtază, Râzi, Mas’tidî) menţionează şi ei opiniile zurvaniţilor 
şi ale altor sectari, care au încercat să-l explice pe Ahriman, fie 
ca derivat dintr-un gînd rău al lui Dumnezeu (Zurvan), fie 
afirmînd că dintotdeauna a existat ceva rău în Dumnezeu. 89 
Zurvan ar fi „totalitatea divină“ prin excelenţă, coincidentia 
oppositorum, al cărui androginism nu este decît unul dintre 
aspectele sale. 

Nu este vorba acum de a aborda aici problema considerabilă 
a raporturilor între ideile aşa-zis „zurvanite“ şi mazdeism. Ar fi 
important de ştiut dacă iranizanţii sînt de acord că „în Găthăs 
nu se respinge apriori ideea că Spiritul Binelui şi al Răului ar 
putea avea aceeaşi origine" (Mol6, p. 460). Dar pentru discuţia 
noastră este important să amintim: 1) consangvinitatea 
reprezentanţilor Binelui şi Răului constituie o temă atestată şi în 
altă parte şi mai ales în folclorul religios creştin 90 , şi 2) această 
concepţie are o „preistorie" atestată atît în speculaţiile indiene 
asupra consangvinităţii devas-asuras cît şi în credinţele mai 
arhaice asupra bi-unităţii divine 91 . Vom măsura mai tîrziu 
importanţa acestor credinţe pentru înţelegerea mitului nostru. 


88 G. Widengren, Religionens vărld (ed. a II-a, Stockholm, 1953), p. 71; id., 
„Das Prinzip des Bosen”, pp. 46 şi urm. 

89 A se vedea textele în Zaehner, Zurvan, pp. 433 şi urm., 443, 451 ;cf. şi U. 
Bianchi, Zamăn i Ohrmazd, Torino, 1958, pp. 157 şi urm.; M. Mol6, op. cit., pp. 
462 şi urm. 

90 Cf. de exemplu, ciclul de legende cristalizate în jurul luptei între un Sfînt 
şi sora sa, o diavol iţa, care fură şi ucide copiii. A se vedea M. Eliade, „Note de 
demonologie” ( Zalmoxis , I, 1938, pp. 197—203). 

91 Cf. M. Eliade, „La coincidentia oppositorum et le mystfcre de la totalită” 
( Eranos-Jahrbuch, XXVII, ZUrich, 1959, pp. 195—236), reprodus în volumul 
Mephistophilis et l’Androgyne, Gallimard, 1961, pp. 95—154. 

Bilanţul paralelelor iraniene discemabile în miturile noastre 
cosmogonice se prezintă după cum urmează: 1) concepţia zur- 
vanită a fraternităţii Ohrmazd-Ahriman se regăseşte în versiu¬ 
nile care pun în evidenţă consagvinitatea sau prietenia între 
Dumnezeu (Crist) şi Diavol; un mare număr din aceste versiuni 
sînt atestate în Asia centrală şi septentrională (a se vedea mai 
sus pp. 97,103) ceea ce pare a exclude o origine bogomilică; 2) 
incapacitatea lui Ohrmazd de a crea Soarele şi Luna aminteşte 
inerţia mintală postcosmogonică a lui Dumnezeu în anumite le¬ 
gende balcanice. Dar în cîteva variante ruseşti, central-asiatice şi 
siberiene, ştiinţa Diavolului este încă şi mai considerabilă: el 
ştie unde se află materialul necesar Creaţiei (cf. mai sus legen¬ 
dele bieloruse, legendele vogule, altai-kizi, buriate, iacute). Acest 
motiv mitic nu pare să provină dintr-un model iranian. 

Se poate lua în condiserare şi a treia paralelă: motivul con¬ 
tractului între Dumnezeu şi Satan. Am citat mai sus (p. 85, n. 13) 
o legendă bulgară în care Satan se naşte din umbra lui Dum¬ 
nezeu (de altfel la ordinul lui) şi-i propune să împartă cu el Uni¬ 
versul. Sahristlnî cunoaşte o tradiţie după care Diavolul obţine 
de la Ohrmazd dreptul de a face rău şi pecetluiesc acest contract 
în faţa a doi martori. 92 Nu este neapărat vorba de o idee zur- 
vanită. Noţiunea unui contract între Ohrmazd şi Ahriman este 
deja implicită în aranjamentul privind cei 9000 de ani dăruiţi 
domniei lui Ahriman. 93 

Ce concluzie se poate trage în acest punct al cercetării? Cele 
două sau trei motive pe care le-am examinat se pot lega de 
tradiţiile iraniene sincretiste, probabil de origine „zurvanită“. în 
anumite variante ale mitului nostru, figura Diavolului aminteşte 
pe cea a Prinţului acestei lumi din speculaţiile gnostico-mani- 
heiene. E posibil ca influenţele iraniene să fi contribuit la elabo¬ 
rarea aspectului actual al mitului nostru. Dar este de asemenea 
probabil că de mai multe ori aceste influenţe n-au făcut decît să 


92 Text în Zaehner, op. cit., p. 434. A se vedea ibid., p. 451, un pasaj din Mur- 
tază Râzi, în care se zice că Yazdăn (Dumnezeu) şi Ahriman facînd pace au 
încredinţat săbiile lor Lunii. Cel care avea să rupă contractul înainte de timpul 
fixat trebuia să fie ucis cu propria lui sabie. 

93 A se vedea şi U. Bianchi, Zamăn i Ohrmazd, pp. 95 şi urm. 

accentueze şi să lărgească în sens dualist o concepţie religioasă 
existentă, în care antagonismul şi tensiunea între Figurile polare 
jucau un rol esenţial. Vom reveni asupra acestei probleme cînd 
ne vom strădui să ne reprezentăm cum scenariul originar al scu¬ 
fundării cosmogonice a fost transformat în mit aşa cum l-am stu¬ 
diat, articulat în jurul celor două Fiinţe supranaturale antagoniste. 
Dar trebuie mai întîi să prezentăm cîteva variante înregistrate în 
afara ariei „dualiste**. 


Cosmogonii nord-americane 

Dăhnhardt semnalase deja un anumit număr de mituri ameri¬ 
cane. 94 Un exemplu tipic este furnizat de mitul mandan. înainte 
de a exista pămîntul, Stăpînul Vieţii creă primul om. Acesta 
întîlni un măcăleandru sau o raţă, şi-i zise: „Tu te scufunzi atît 
de bine, scufundă-te dar în adîncuri şi adu-mi un pic de pămînt.** 
Omul îl răspîndi pe Ape, pronunţă o formulă şi creă Pămîntul. 95 
în general, totuşi Creatorul sau o Fiinţă divină sînt cei care trimit 
diferite animale să se scufunde. 

Mitul este răspîndit într-o mare parte a Americii de Nord 96 , mai 
ales în regiunile forestiere din nord şi din est, la algonkini, la 
athapascani şi la irochezi. El este de asemenea frecvent în 
Plaines, pînă la populaţiile Shoshoni, Arapaho şi Iowa. Este 
necunoscut la eschimoşi şi la majoritatea triburilor de pe coasta 
de nord-vest. (A fost totuşi întîlnit la un trib Kwakiutl, în insula 
Vancouver, şi la un trib Chinook din Oregon, kaplameţii.) în Cali¬ 
fornia, motivul se întîlneşte în tradiţiile mai multor populaţii: 
Wintu, Maidu, Miwok, Yokut, Mono şi Salina. în regiunea 
Pueblos şi la sud de Prairies, mitul este necunoscut. 97 Dăhnhardt 


94 O. Dăhnhnhardt, Natursagen, I, pp. 75—88. 

95 Maximilian, Prinz zu Wied, Reise in das Innere von Nordamerika , Coblenz, 
1839—1841, II, p. 152, citat de Dăhnhardt, p. 75. 

96 Cf. James Teit, „Kaska Tales“ ( Journal of American Foiklore, XXX, 1917, pp. 
427—473), pp. 427 şi uim.; Gladys A. Reichard, „literary Types and Dissemina- 
tion of Myths“ (ibid., XXXIV, 1921, pp. 269—307), pp. 269; Stith Thompson, Tales 
of The North American Indians, Cambridge, Mass., 1929, p. 279, n. 30. 

97 Cf. Gudmund Hatt, Asiatic influence in American Foiklore (K0benhavn, 
1949), pp. 14—15. 

şi, după el, Uno Harva au crezut că recunosc scufundarea cosmo¬ 
gonică în miturile a două triburi din Brazilia meridională, Kain- 
gang şi Are, dar este vorba în realitate de miturile potopului. 98 

Animalele scufundătoare sînt păsări 99 , şi mai ales raţa scu¬ 
fundătoare 100 , în două cazuri (Yocut, Win tu) găina de apă 101 , raţa 
cu capul roşu (asociată cu broasca ţestoasă la Arapaho septen¬ 
trionali) 102 , dar, de asemenea, în mare număr, patrupede 
înotătoare 103 , crustacee (Yuchi) 104 , insecte (Cerokee) 105 şi peşti 
(un mit irochez) 106 . în unele cazuri, ca în mitul cosmogonic al 
tribului Arapaho, care face parte din dansul Soarelui, Fiinţa 
supremă şi Strămoşul, transformaţi amîndoi în raţe, se scufundă 
împreună. 107 


98 Dăhnhardt, op. cit., I, p. 87; Harva, op. cit., p. 107. Cf. G. Hatt, op. cit., 
p. 15, n. 1, care citează şi această concluzie a lui P. Ehrenreich: „Die in Nord- 
amerika so gewohnliche Vorstellung von einem Urwasser, aus dem die Erde 
durch Tiere herausgefischt wird, scheint in Stldamerika zu fehlen" (Imaginea 
unei Ape Primordiale din care animalele pescuiesc Pămîntul, atîl de obişnuită în 
America de Nord, pare să lipsească în America de Sud) (Die Mythen und Legen- 
den der Siidamerikanischen Urvdlker und ihre Beziehungen zu denen Nordamerikas 
und der alten Wetl, Berlin, 1905, p. 29). Să adăugăm totuşi că şi în America de 
Nord scufundarea cosmogonică face parte adesea din miturile potopului. Conta- 
minaţia celor două motive este frecventă mai ales la triburile algonkine; cf. cîteva 
exemple în H. B. Alexander, North American Mithology (-The Mythology of AU 
Races, voi. X, Boston, 1916), pp. 42 şi urm.; Sir James George Frazer, Folk-lore 
in the Old Testament, Londra, 1919,1, pp. 295 şi urm. Există evident o similitu¬ 
dine de structură între miturile diluviene şi cosmogoniile acvatice; potopul restau¬ 
rează Haosul de dinainte de creaţie; cuplul de supravieţuitori care, după mai multe 
peripeţii, regăseşte pămîntul este omologabil Primului Cuplu. 

99 Cîteva indicaţii bibliografice în Hatt, p. 14, n. 3. 

100 A se vedea exemplele citate de W. Schmidt, în Ursprung d. Gottesidee, voi. 
II, p. 262 (Miwok), 274 (Yokut, cf. şi voi. V, p. 301), 288 şi urm. (Salina), 423 
(Lenape), 673 şi urm. (Atsina), 685 şi urm. (Arapaho), 759 (Ceien). 

101 Exemplele citate în W. Schmidt, voi. II, p. 278; V, p. 207. 

102 Cf. W. Schmidt, voi. II, p. 688. 

103 Cf. Hatt, p. 14, n. 3. 

104 Hatt, p. 14, n. 4. 

105 Ibid., n. 5 citînd pe James Mooney, Mith of the Cherokee, Washington, 
1900, p. 239. 

106 Dăhnhardt, Natursagen, I, P. 85. 

107 Se va găsi analiza acestui mit în W. Schmidt, voi. EI, pp. 700, 715 şi urm. 

O caracteristică comună a tuturor acestor mituri este că nu 
conţin nici conflict, nici opoziţie între animalele scufundătoare 
şi personajul care creează Pămîntul. 108 Este cu atît mai sur¬ 
prinzător cu cît America de Nord constituie o zonă unde s-au 
dezvoltat diverse concepţii „dualiste**. 109 Mai mult încă: ele¬ 
mentul dualist se întîlneşte chiar în anumite mituri cosmogonice. 
Să ne amintim tema centrală a cosmogoniilor califomiene, cen¬ 
trate pe conflictul între Creator şi Coiot. Creatorul vrea să facă 
lumea paradisiacă şi omul nemuritor; Coiot introduce moartea şi 
minează pămîntul dînd naştere munţilor, distmgînd hrana etc. 
Dar Coiot nu joacă nici un rol în scufundarea cosmogonică. 110 
Cum vom vedea curînd, absenţa caracterului dualist constituie un 
element decisiv pentru cronologia formelor acestui mit. 


108 W. Schmidt observă că, spre deosebire de miturile nord-asiatice, miturile 
nord-americane scot în relief extrema adîncime a oceanului (cf. Ursprung, voi. 
VI, pp. 40—41). Scufundarea durează uneori şase ani (ca într-un mit al tribului 
Maidu din nord-vest; cf. Ursprung, II, p. 110), şi se povestesc cu multe detalii 
peripeţiile submarine; cf. miturile triburilor Yokut ( Ursprung , II, pp. 273 şi urm.). 
Salina ( ibid ., pp. 288 şi urm.), Picioare-negre (ibid., p. 665), Burtă-mare (p. 674), 
Arapaho (pp. 685,688, 692 şi urm., 887), Ceien (759). Dar a se vedea şi miturile 
samoiezilor ( Ursprung , HI, p. 352) şi vogulilor (Feldman, op. cit., p. 381). 

109 Cîteva din aceste concepţii sînt discutate de U. Bianchi, II dualismo reli- 
gioso, pp. 69 şi urm. 

110 Dăhnhardt compară un mit destul de răspîndit printre algonkini şi iiochezi 
(gemenii se ceartă în burta mamei lor şi unul din ei iese printr-o coastă) cu 
tradiţia iraniană a certei prenatale între Ohrmazd şi Ahriman şi conchide origi¬ 
nea iraniană a mitului nord-american. ( Natursagen, I, pp. 10—11, 79). Concluzia 
nu se impune: distanţa între Iran şi regiunea forestieră orientală a Americii 
de Nord este considerabilă, şi nu găsim mitul nicăieri între aceste două puncte 
(cf. şi G. Hatt, op. cit., p. 22). Ca o paralelă a legendei ţiganilor din Transilvania 
(a se vedea mai sus p. 82), în care bastonul aruncat de Dumnezeu în apă se 
transformă în copac şi din trunchiul copacului iese Diavolul, W. Schmidt citează 
acest mit al populaţiei Wawenock (algonkini din nord-vest): Eroul civilizator 
Gluskabe s-a făcut pe el însuşi dintr-o bucată de pămînt rămasă după ce Cre¬ 
atorul făcuse primii oameni (a se vedea Ursprung, voi. VI, pp. 39—40). Cf. şi mitul 
koryak asupra originii Corbului, făcut din praful produs de ascuţirea cuţitului 
Fiinţei supreme (ibid., voi. HI, p. 403). Ideea subiacentă este aceeaşi: substanţa 
produsă sau utilizată de Dumnezeu pentru opera sa creatoare este susceptibilă 
de a da naştere unor Fiinţe care se ridică mai tîrziu împotriva Creaţiei şi chiar 
a Creatorului. 

India ariană 

în India mitul scufundării cosmogonice s-a dezvoltat intr-un 
cu totul alt sens. Animalul scufundător este un mistreţ: el coboară 
în fundul Apelor şi ridică Pămîntul. Dar identitatea acestui mistreţ 
cosmogonic a fost interpretată diferit în decursul timpului. Tait- 
tiriya Samhită (VII, 1,5, 11 şi urm.) prezintă imaginea exemplară a 
Apelor primordiale şi a lui Prajăpati, mişcîndu-se ca vîntul dea¬ 
supra valurilor. El vede Pămîntul şi, transformîndu-se în mistreţ, 
coboară în adîncuri şi-l ridică. Taittiriya Brahmana (I, 1, 3, 5 
şi urm.) dă mai multe precizări: la început pe cînd nu existau decît 
Apele, Prajăpati văzu o frunză de lotus şi se gîndi că există ceva 
pe care ea se sprijină. El luă forma unui mistreţ, se scufundă şi 
găsi pămînt. Rupînd o bucată reveni la suprafaţă şi-l întinse pe 
frunza de lotus. Satapatha Brahmana (XVI, 1,2,11) adaugă acest 
detaliu important, că un mistreţ numit Emuşa ridică Pămîntul. 

Or, mistreţul Emuşa este deja atestat în Rig-Veda (I, 61, 7; 
Vin, 77, 10) unde este însărcinat să păzească, de cealaltă parte 
a muntelui, o sută de bivoli şi o farfurie de orez. Indra struneşte 
cu arcul său o săgeată care străpunge muntele şi omoară mistreţul. 
Numele emuşa nu este desigur arian ci, urmîndu-1 pe Kuiper, 
austro-asiatic. Kuiper a arătat că mitul se află exclusiv în imnurile 
familiei Kănva. 111 Acest nume nu este arian, şi Hillebrandt credea 
că familia Kănva nu aparţinea elitei familiilor sacerdotale 
vedice. 112 Probabil această familie cunoaşte mai puţin tradiţiile 
ariene 113 , dar avea acces în schimb la bogăţia mitologică 
preariană, mupda ori proto-muţida. 

Kuiper crede că mistreţul mitului cosmogonic nu avea nimic 
de-a face, la origini, cu emuşa rigvedic. 114 Nu împărtăşim această 


111 F. J. Kuiper, „An Austro-Asiatic Myth in the Rig-Veda“ (Mededelingen 
der koninklijke Nederlandse Akademie van Wetenschappen, Amsterdam, n. ser., 
Xm, 7, 1950, pp. 163-182), p. 173. 

112 Cf. Alfred Hillebrandt, Vedische Mythologie (ed. a II-a, Breslau, 1927— 
1929), voi. II, pp. 58, n. 3, 256, 426, n. 2. 

113 Cf. F. B. J. Kuiper, op. cit., p. 179. 

114 Ibid., pp. 177 şi urm. Despre mitul mistreţului, cf. şi Macdonell, in Journal 
ofRoyal Asiatic Society, XXVIII, 1895, pp. 178—189; Jarl Charpentier, Kleine 
Beitrăge zur indo-iranischen Mythologie, Uppsala, 1911, pp. 49 şi urm. 

opinie. Gonda a adus argumente convingătoare în favoarea 
identităţii mistreţului enuşa în cele două complexe mitice. 115 Se 
poate deci presupune că avem de-a face cu un mit comportînd 
scufundarea cosmogonică, deja cunoscută de populaţiile austro- 
asiatice şi care a fost asimilat şi dezvoltat de brahmanism. Căci 
aşa cum am văzut, în textele brahmanice, Prajăpati este cel care 
se transformă în mistreţ cu scopul de a ridica Pămîntul din fundul 
Apelor primordiale. în Rămăyana (II, 110, 3), acest rol îi revine 
lui Brahma. Dar în Vişnu Purăna (1,4,1 şi urm.), coalescenţa între 
Brahma şi Vişţiu este deja perfectă: Brahma-Vişnu, sub forma 
unui mistreţ, coboară în fundul oceanului şi ridică Pămîntul. în 
Bhăgavata Purăna (I, 3,7), mistreţul este un avatăra al lui Vişnu. 116 

Faptul că un Mare Dumnezeu este cel care se scufundă sub 
forma unui animal subliniază arhaismul mitului (mtr-adevăr, nu 
se găseşte acest motiv la popoarele de păstori din Asia centrală). 
Pe de altă parte, trebuie adăugat că în majoritatea versiunilor 
indiene nu este vorba despre Creaţia originară, ci despre re¬ 
crearea Lumii după „o mare disoluţie“. Dintr-un anumit punct 
de vedere se pot compara aceste repetiţii ale creaţiei cu miturile 
diluviene. Dar cum am mai remarcat (mai sus, p. 121, n. 98) 
există o similitudine de structură între cosmogoniile acvatice şi 
miturile diluviene. Pentru gîndirea indiană, căreia îi repugnă 
ideea unui început absolut în timp, şi care a elaborat în termeni 
halucinanţi doctrina ciclurilor cosmice, cosmogonia s-a confundat 
în cele din urmă cu fiecare reînceput al Lumii. 

Varăha-avatăra s-a bucurat de o mare popularitate în hinduism. 
El a fost uneori considerat ca cea mai perfectă incarnare a lui 
Vişnu şi n-a încetat să solicite atenţia artiştilor indieni. 117 Dat fiind 


115 J. Gonda, Aspects of early Vişnuism, Utrecht, 1954, pp. 139 şi urm. E sigur 
că mistreţul joacă un rol important în complexul cultural al societăţilor agricole 
arhaice; cf. Gonda, ibid., pp. 141 şi urm. 

116 Intr-o versiune din Ceylon, Răhu, demonul care provoacă eclipsele, i-a cerut 
lui Vişnu să aşeze o sămînţă de lotus pe valuri. Cînd sămînţa a crescut, Răhu 
coboară pe tulpina lui. Apa era aşa de adîncă că i-au trebuit patru zile pentru a 
reveni la suprafaţă. (Cf. H. Parker, Village Folk-Tales of Ceylon, I—IU, Londra, 
1916—1919, voi. I, pp. 47 şi urm.) Dar este probabil o confuzie între demonul 
Răhu şi mistreţul Raghu; cf. W. Ruben, Ueber die Literatur der vorarischen 
Stămme Indiens (Deutsche Akad. d. Wissenschaflen, Berlin, Institut ftir Orient - 
forsch., Veroff., 15, 1952), pp. 51 şi urm. 

117 Cf. J. Gonda, op. cit., p. 140, n. 66. 

că anumite concepţii şi practici religioase care au înflorit în hin¬ 
duism par a-şi avea rădăcinile în substratul prearian, popularitatea 
lui varăha-avaîâra s-ar putea explica prin originea sa preariană. 


India preariană şi Asia de sud-est 

Intr-adevăr, mitul scufundării cosmogonice este atestat la mai 
multe populaţii aborigene, mai ales la triburile munda. 118 Iată 
cum îl povestesc populaţiile Bihor din Chota Nagypur: Spiritul 
suprem, Singbonga, care se afla în lumea inferioară, se ridică la 
suprafaţa Apelor pe tulpina crestată a unui lotus. Se aşează pe 
floarea de lotus şi ordonă broaştei ţestoase să-i aducă de la fund 
un pic de lut. Broască se execută, dar cînd să urce la suprafaţă, 
lutul s-a muiat. Singbonga porunci atunci crabului să se scu¬ 
funde. Acesta luă lut între labe, dar, ca şi broasca, îl pierdu la 
întoarcere. în cele din urmă Singbonga trimise lipitoarea; ea 
înghiţi un pic de lut şi-l depuse în mîna Spiritului suprem, care 
făcu Pămîntul. 119 Se întîlneşte un mit asemănător la santali: 
Marang Buru trimite să se scufunde peştele, crabul şi lipitoarea. 120 
Populaţiile munda îl povestesc aproape în aceiaşi termeni. 121 Mitul 


118 Vom găsi un tablou sinoptic al variantelor mitului în Asia centrală şi 
septentrională. India şi Indonezia, în L. Walt, „Die Verbreitung des Tauchmotif 
in der Urmeerschdpfungds- (und Sintflut-) Sagen" ( Mitteilungen der anthropolo- 
gischen Gesellschaft in Wien, LXIII, 1933, pp. 60—76). Cf. şi R. H. Lowie, „Zur 
Verbreitung der Flulsagen" (Anthropos, XXI, 1926, pp. 615—616). Variantele 
indiene sînt înregistrate în Stith Thompson şi Jonas Balys, Motif and Type Index 
qfthe Oral Tales of India, Bloomington, Indiana, 1958, pp. 15—16. 

119 Rai Bahadur Sarat Chandra Roy, The Bihors, a little known jungle-tribe of 
Chota Nagpur, Ranchi, 1925, pp. 398—400; G. Hatt, op. cit., p. 25. 

120 Sarat Chandra Mitra, „Schopfungsmythe der Bihar und ihre Parallele bei 
den Santal und in Nordamerika" ( Anthropos, XXVI, 1931), p. 599. Cf. o altă 
variantă, în Adolf Bastian, Volkerstămme am Brahmaputra, Berlin, 1883, p. 125, 
reprodusă de Alfred Ktlhn, Berichte iiber den Weltanfang bei den Indochinesen 
und ihren Nachbarvolkern, Leipzig, 1935, pp. 24—25. 

121 \y Schmidt, Das Mutterrecht, Wien-Modling, 1955, p. 40. W. Schmidt 
(ibid.) citează şi variantele gond, agori şi bondo. Verrier Hwin, The Baiga, Londra, 
1934, pp. 308—311, da o lungă versiune a mitului la tribul Baiga, unde scufun¬ 
darea este executată de cioară (fiica Creatorului, Bhagavan) şi de viermele de 
pămînt. 

paie să fie cunoscut şi de Savara (= Saora, trib munda): Lumea 
fusese scufundată şi totul fusese distrus, cu excepţia unui cuplu 
care se salvă într-o tigvă. Şoarecele lui Kittung (Creatorul) aduse 
pămînt din fundul Oceanului şi Kittung îl răspîndi pe ape . 122 

Mitul se regăseşte la cîteva populaţii din Assam: Garo, 
Singpho, Sema Naga etc. Iată versiunea garo: zeul Tattara- 
Rabuga, hotărînd să facă Pămîntul, ceru zeiţei Nosta-Nopantu 
să-i îndeplinească dorinţa. Zeiţa trimise un crab mare,dar apa era 
prea adineă şi crabul se întoarse din drum. Nosta-Nopantu ceru 
atunci unui crab mic să se scufunde la rîndul său. Dar crabului 
cel mic îi fii frică şi se întoarse repede la suprafaţă. în cele din 
urmă ea trimise un scarabeu, Chiching Barching, şi acesta aduse 
un pic de argilă cu care Nosta-Nopantu făcu Pămîntul . 123 Cei 
din tribul Singpho povestesc că zeii Mutum şi Muta coborîră din 
Cer şi luară un pumn de pămînt de sub Ape, cu care făcură 
Lumea . 124 Kacharii (Sema Naga) vorbesc despre crabii care aduc 
lutul necesar Creatorului . 125 La populaţia Shans din Birmania, 
furnicile sînt cele care se scufundă . 126 

Dintre populaţiile negritos Semang din peninsula malaeză, 
triburile Menik Kaien şi Kintak Bong cred că Pămîntul a fost 
adus din adîncurile marine, sub formă de praf, de către scarabeul 
Taheum. Ursul Kapaw îl presă cu laba, altfel pămîntul ar fi con¬ 
tinuat să crească pînă la Cer . 127 în această variantă, insecta nu pare 
să fi fost trimisă de vreo divinitate, ci se scufundă din proprie 
iniţiativă. Un mit similar a fost descoperit la populaţia Kenta din 
peninsula malaeză: la început nu erau decît Apele. Fiinţa 
supremă, locuia în cer; pe lingă el se afla Soarele. Din fundul 


122 Verrier Elwin, The Religion of an Indian Tribe , Oxford, 1955, pp. 86—87. 

123 A. Playfair, The Garos, Londra, 1909, pp. 82 şi urm.; cf. şi R. Lowie, op. 
cit., pp. 615—616; G. Hatt, op. cit., p. 25; A. Klihn, op. cit., p. 24. 

124 A. Ktlhn, op. cit., p. 23 (Nr. 25). 

125 J. H. Hutton, The Sema Nagas, Londra, 1921, p. 380, n. 1; A. KUhn, pp. 
24-25 (Nr. 26). 

126 L. Walk, op. cit., pp. 65, 74. 

127 Ivor H. N. Evans, Studies in religion, Folk-lore and Custom in British North 
Bomeo and the Malay Peninsula, Cambridge, 1923, p. 154; id., The Negritos of 
Malaya, Cambridge, 1927, pp. 159—160; G. Hatt, p. 31; A. Ktlhn, p. 25 (Nr. 31); 
cf. şi W. Schmidt, Ursprung, HI, pp. 158 şi urm., 167; VI, p. 233. 




SATANA ŞI BUNUL DUMNEZEU 


127 


Apelor, Tahoba (un scarabeu) îi aduse un bulgăraş de pămînt. 
Acesta începu curînd să crească în aşa măsură că, după cum se 
arăta, dacă ursul nu l-ar fi apăsat, n-ar mai fi fost decît munţi şi 
nici o cîmpie . 128 

Scufundarea cosmogonică nu este cunoscută decît saporadic 
în Indonezia şi Micronezia. Populaţia Dayac din nord-vestul 
insulei Bomeo vorbeşte de două Spirite Creatoare care coboară 
în Marea primitivă sub formă de păsări şi aduc două bucăţi de 
pămînt de mărimea unui ou de găină. Una din păsări face din oul 
ei Cerul, cealaltă Pămîntul. Dar Pămîntul e prea întins şi cele 
două Spirite sînt obligate să-l comprime, dînd astfel naştere 
munţilor . 129 Acest ultim detaliu aminteşte cîteva variante bal¬ 
canice. Dar mitul trădează o contaminaţie cu o temă diferită: 
aceea a oului cosmogonic. 

în tradiţiile populaţiei Toba-Batak din Sumatra, o tînără fată 
coboară din cer, trimite o rîndunică să-i aducă lut şi din el 
frămîntă Pămîntul . 130 Conform unei alte variante, o rîndunică şi 
un scarabeu mare aduc din cer un pumn de pămînt . 131 Această 
ultimă formă este caracteristică: într-adevăr, originea celestă a 
Pămîntului constituie motivul dominant al cosmogoniilor 
indoneziană şi microneziană. 

în Melanezia, scufundarea cosmogonică nu este cunoscută 
decît în New-Britain, printre triburile de coastă ale peninsulei 
Gazelle. Eroii civilizatori, fraţii To-Kabinana şi To-Karvuvu, sînt 
cei care au pescuit Pămîntul din adîncurile marine. Aceeaşi istorie 


128 P. Schebesta, Bei den Urwaldzwergen von Malaya, Leipzig, 1927, pp. 212— 
213, 242. A. Ktlhn, p. 25 (Nr. 34); G. Hatt, p. 31.Creşterea vertiginoasă a 
Pămîntului este, ne aducem aminte, una din notele caracteristice ale variantelor 
sud-est europene şi central-asiatice. Tradiţiile cosmogonice chineze cunosc 
„pămînturile vii“: acestea sînt „pămînturi care cresc din ele-însele“; cf. H. 
Maspero, „Legendes mythologiques dans le Chou King“ ( Journal asiatique, 1924, 
pp. 1—100), p. 47, n. 1. 

129 W. Schmidt, Grundlinien einer Vergleichung der Religion und Mythologie 
der austronesischen Vdlker , Viena, 1910, p. 7; G. Hatt, op. cit., p. 32. 

130 A. Ktlhn, op. cit., p. 27, citînd pe A. Bastian, Die Denkschopfung 
umgebender Welt aus Kosmogonischen Vorstellungen in Cultur und Unkultur, Berlin, 
1896, pp. 11—12. 

131 A. Ktlhn, op. cit., p. 26 (Nr. 36), după J. Wameck, Studien iiber die Litte- 
ratur der Toba-Battak, Berlin, 1899, pp. 123—124. 

circulă, mai bogată, în regiunea meridională a Noilor Hebride . 132 
în Micronezia, motivul scufundării cosmogonice suferă un proces 
de eroziune şi de contaminare cu alte motive mitice şi în cele din 
urmă dispare . 133 

în rezumat, în timp ce în tradiţiile hinduiste un Mare Zeu se 
scunfundă sub formă de mistreţ, la populaţiile aborigene din 
India, Assam şi peninsula malaeză scufundarea este poruncită 
de o Fiinţă Creatoare şi efectuată de animale amfibii. în mod 
excepţional (într-o versiune semangă), animalele scufundătoare 
sînt instruite de o Fiinţă Creatoare. Se scufundă de trei ori, ca 
păsările din anumite variante siberiene sau ca Diavolul din le¬ 
gendele sud-est europene . 134 


132 Ronald B. Dixon, Oceanic Mythology (= The Mythology ofall Races, voi. 
EX, Boston, 1916), p. 10S. în arhipelagul Pintados aparţinînd insulelor Filipine 
un vultur marin aduce lut din fundul mării; cf. L. Walk, op. cit., pp. 65, 74. Walk 
mai citează şi o legendă a populaţiei din Gilbert Islands în legătură cu originea 
insulei Samoa, dar motivul scufundării aproape a dispărut. Na Arean (Domnul 
Păianjen) îşi cheamă fraţii, pe Val şi pe Polyp, şi le strigă: „Polyp, du-te şi 
amestecă nisipul cu pietrele! Val, spală nisipul şi pietrele şi adună-le!“ (Walk, 
pp. 63, 65, 74). O serie întreagă de mituri oceanice vorbesc de un peşte uriaş adus 
din fundul oceanului şi tăiat cu cuţitele; acesta este motivul pentru care insulele 
sînt zbîrlite şi bolovănite, traversate de munţi. (Dixon, op. cit., pp. 43 şi urm.) 
în Noua Zeelandă şi Hawaii, protagonist al pescuitului Pămîntului sub formă de 
peşte uriaş este Maui; cf. textele şi comentariile în Katharine Luomala, Maui-of- 
a-thousand-Tricks: His Oceanic and European Biographers, Honolulu, 1949, 
pp. 45—47, şi s. v. earth-fishing. 

133 Se găseşte într-o formă mai săracă la anumite triburi din Australia de nord- 
vest; demiurgul W61oro îşi afundă mîna în Ocean şi scoate un pic de pămînt; 
cf. H. Petri, Sterbende Welt in Nordwest Australien, Brunswick, 1954, p. 105. 

134 Seria celor două încercări infructuoase urmate de o a treia, încununată de 
succes, se regăseşte şi în alte tipuri de mituri ale creaţiei. Astfel la Tai şi la 
Chinezi se povesteşte că, lumea fiind acoperită de apă, Domnul din Cer trimise 
pe rînd trei eroi ca să aşeze Pămîntul şi să-l facă bun de locuit; cf. Henri Maspero, 
Les religions chinoises. Paris, 1950, pp. 189 şi urm. (Esenţialul se găseşte deja în 
articolul din 1924, Legendes mythologiques dans le Chou-King .) Conform unei 
tradiţii musulmane, transmisă de Tăbărî, AU ah trimisese pe îngerul Gabriel pe 
Pămînt ca să aducă un pumn de praf necesar Creării omului. Dar urmînd sfatul 
insidios al Diavolului (= Iblîs), Pămîntul refuză. Al doilea mesager, Mihail, nu 
avu mai mult succes. Dar al treilea, ’Azră’il, trecu peste refuzul Pămîntului şi 
aduse praful cerut de Dumnezeu. Drept recompensă, AU ah îl numi pe ’Azră’il 
îngerul Morţii: el este cel care ia în stăpînire sufletele celor morţi; cf. Tăbărî, 
Annales-, ed. Goeje, I, 87; citat de H. Schwarzbaum, „The overcrowded earth“ 
0 Numen, IV, 1957, pp. 59—74), p. 64. 

Singurele cazuri în care nu este vorba de animale amfîbii ci 
de păsări aparţin unei alte aiii geografice şi culturale (cf. legenda 
dayakă asupra celor două Spirite Creatoare care se scufundă sub 
formă de păsări, şi, la Toba-Batak, rîndunica trimisă de tînăra fată 
celestă). 


Originea şi difuziunea mitului 

Problema originii şi difuziunii acestui mit i-a pasionat pe 
cercetători. Dăhnhardt credea intr-o origine iraniană (op. cit., pp. 
14 şi urm.). Dar s-a văzut că mitul nu este atestat m Iran. Uno 
Harva se gîndea la India, unde se găsesc cele mai vechi docu¬ 
mente scrise, raportîndu-se clar la scufundarea cosmogonică. 135 
Cei doi savanţi explicau versiunile nord-americane prin difuzi¬ 
unea mitului asiatic sub forma lui „dualistă**; în consecinţă, 
difuzarea ar fi trebuit să se producă destul de recent (poate în 
timpul Evului Mediu). Dar această explicaţie întîmpină greutăţi 
de netrecut Căci, pe de o parte, mitul american al scufundării cosmo¬ 
gonice nu comportă niciodată elementul dualist, atît de carac¬ 
teristic variantelor sud-est europene şi central-asiatice. Cum se 
explică faptul că, trecînd prin Asia septentrională în America de 
Nord, mitul şi-a pierdut exact elementul care, a priori, ar fi tre¬ 
buit să intereseze în cel mai înalt grad populaţiile pasionate de 
problema „dualistă** şi, în mod deosebit, de antagonismul între 
Creator şi Coiot. Pe de altă parte, mitul se întîlneşte la etniile 
arhaice (Yuki, Maidu etc.) la care lipsesc în întregime imluenţele 
asiatice recente. 136 

Acceptînd şi el originea asiatică a versiunilor nord-americane, 
Wilhelm Schmidt a propus o cronologie foarte diferită. Pentru 
savantul autor al lucrării Ursprung der Gottesidee, difuziunea a 


135 Cf. Die religiosen Vorstellungen der Altaischen Vdlker, p. 108; id. [= Uno 
Holmberg], Finno-Ugric, Siberian Mythology [ = The Mythology of AII Races, voi. 
IV. Boston, 1927], pp. 328, 331. 

136 într-un articol recent, Earl W. Count acceptă în mare ipoteza lui Dăhnhardt- 
Harva asupra originii recente a miturilor nord-americane: „The Earth-Diver and 
the Rival Twins: A Clue to time correlations in North-Eurasiatic and North 
American Mythology*' ( Selected Papers of the XXIX * International Congress of 
Americanists, edited by Sol Tax, voi. HI, Chicago, 1952, pp. 55—62). 

trebuit să se efectueze într-o epocă foarte îndepărtă, şi aceasta din 
următorul motiv: anumite etnii nord-americane, care posedă mitul 
scufundării cosmogonice, reprezintă o Urkultur (adică o cultură 
de vînători nomazi), în timp ce în Asia centrală şi septentrională, 
mitul face parte integrantă din tradiţiile religioase ale popoarelor 
de păstori care aparţin unei culturi mai tinere ( Primărkultur ). Dat 
fiind că domesticirea era necunoscută în America de Nord, mitul 
a trebuit să vină cu primele valuri de populaţii nord-asiatice, care 
nu cunoşteau domesticirea. Aceste populaţii aflate încă la sta¬ 
diul vînătorii şi al culesului de fructe ar fi trecut din Asia în 
America înainte de dispariţia istmului Behring (adică în jur de 
25—15 000 de ani înainte de Cristos). 

Pe de altă parte, W. Schmidt susţinea de asemenea originea 
nord-asiatică a popoarelor austro-asiatice, şi mai ales a triburilor 
aborigene din India şi Indochina, la care scufundarea cosmo¬ 
gonică este atestată. 137 După părerea lui W. Schmidt, mitul făcea 
parte din patrimoniul comun al populaţiilor paleolitice din Asia 
de Nord; de acolo el s-a difuzat spre sud, cu austro-asiaticii, şi 
spre America înainte de ruptura istmului Behring, cu strămoşii 
populaţiilor Maidu, Patwin, Wintu etc. 138 

Rămîne în sarcina paletnologilor şi etnologilor să judece 
adevărul acestei ipoteze. Să remarcăm totuşi că W. Schmidt 
acorda o importanţă exagerată dispariţiei istmului Behring pentru 
cronologia tradiţiilor culturale nord-americane. Comunicaţiile 
între cele două continente s-au continuat aproape fără întreru¬ 
pere şi influenţele asiatice au continuat să se exercite şi în neolitic 
şi chiar mai tîrziu în epoca metalelor. 139 


137 Dar Hermann Baumann a remarcat că mitul nu este cunoscut de austro- 
asiatici propriu-zis, ci numai de gonzi, munda şi alte populaţii numite impropriu 
de W. Schmidt „austro-asiatice“; cf., „P. Wilhelm Schmidt und das Mutterrecht“ 
C Anthropos , voi. 53, 1958, pp. 212—228), p. 215. 

138 W. Schmidt, Ursprung d. Gottesidee , voL VI, pp. 40 şi urm., 233; voi. XII, 
pp. 166 şi urm.; id. Das Mutterrecht, pp. 40 şi urm. 

139 Cf., de ex., Josef Haekel, „Kosmischer Baum und Pfahl in Mythus und 
Kult der Stămme Nordwestamerikas" ( Wiener volkerkundliche Mitteilungert, VI, 
Jahrgg., N. F., Bd. I, nr. 1—4, 1958, pp. 33—81), spec. pp. 73 şi urm. Problema 
comunicaţiilor între Asia şi America prin istmul Behring a fost exhaustiv studiată 
de Al an L. Bryan, „Early Man in America and the Late Plesitocens Chronology 
of Western Canada and Alaska“ {Current Anthropology, X, oct. 1969, pp. 339— 
367; vezi în special p. 350 şi urm.). 

Ipoteza lui Wilhelm Schmidt a fost recent modificată de unul 
dintre cei mai străluciţi discipoli ai săi, Josef Haekel. Acest savant 
pleacă de la observaţia lui W. Schmidt că între cele două grupe 
importante la care mitul scufundării este atestat, mai ales la cali- 
fomienii din nord şi din sud, şi la algonkinii din est, din centru 
şi din vest, au existat probabil raporturi istorice (cf. Ursprung , V, 
p. 734). Or, complexul cultural preistoric al Californiei centrale 
se află în centrul regiunii mitului scufundării cosmogonice. Este 
vorba de cel mai vechi nivel al preistoriei Californiei centrale, 
— în jurul anului 2500 a. Chr. — avînd ca obiecte specifice acele 
charmstones . Pe de altă parte, obiecte preistorice din piatră de 
acelaşi tip, numite plummets , au fost găsite în aşezările perioadei 
arhaice (vînători „neolitici" fără ceramică) din zona cea mai 
orientală a Americii de Nord (care se întinde de la Mâine, pe 
coasta atlantică, pînă în Georgia şi Tennessee), acolo unde se 
află un alt centru al mitului nostru. între culturile preistorice 
ale Californiei şi cele din est au existat cu siguranţă relaţii. Pe 
deasupra, acelor plummets şi charmstones nord-americane le cores¬ 
pund obiecte în piatră similare în aşezările neolitice ale Eurasiei 
septentrionale. 140 Este deci probabil că mitul scufundării cosmo¬ 
gonice a trecut din Asia de nord în America o dată cu cele mai 
vechi valuri de cultură neolitică, în timpul mileniului al treilea. 141 

Dacă mitul nostru a fost difuzat în America în timpul neoliti¬ 
cului, „originea" lui este desigur mai veche. Cît despre regiunea 
în care a putut lua naştere, două ipoteze au fost avansate. 
Postulînd că motivul Apelor primordiale nu putea să ia naştere 


140 Cf. R. Beardsley, „Culture Sequence in Central California*' ( American Anti- 
quity, XIV, 1948), pp. 24 şi urm. 

141 Josef Hekel, „Prof. Wilhelm Schmidt Bedeutung fUr die Religions- 
geschichte der vorkolumbischen Amerika" ( Saeculum , VII, 1956, pp. 1—39), pp. 
26 şi uim. Conform părerii lui Haekel, mitul n-ar putea să fie considerat cel mai 
vechi dintre cosmogoniile nord-americane. Motivul creaţiei printr-un act spiri¬ 
tual al Fiinţei Supreme, sau cu ajutorul unei substanţe primordiale, este atestat 
în straturi încă şi mai vechi de cultură: acelea ale vînătorilor şi culegătorilor din 
epocile glaciară şi post-glaciară (ibid., p. 27). Pentru o opinie contrară a se vedea 
R. Pettazzoni, „L’id6e de Crăation et la notion d’un £tre Cr6ateur chez Ies Cali- 
fomiens“ ( Proceedings of the 32 International Congress qf Americanists [Copen- 
hagen, 1956], Copenhaga, 1958, pp. 238—244). 

în imaginaţia popoarelor continentale, Harva propusese India ca 
vatră originară. 142 Ipoteza originii sudice şi maritime este 
susţinută şi de A. B. Rooth: „It is logical to seek the ori gin of the 
conception of the primeval ocean in a Coastal or island area, where 
it would seem natural. We may draw the following conclusion from 
this reflection: this myth seems to have originated in the eastern Asi¬ 
atic Coastal area, from whence it spread westward across Siberia 
and eastward across the North American continent. (Este logic să 
cauţi originea concepţiei despre Oceanul Primordial în zona de 
coastă şi insulară unde ea ar părea naturală. Putem trage 
următoarea concluzie din această reflecţie: acest mit pare să-şi 
aibă originea în zona de coastă est-asiatică de unde s-a răspîndit 
spre apus de-a lungul Siberiei şi spre răsărit de-a lungul conti¬ 
nentului nord-american.)“ 143 

Totuşi Gudmund Hatt a observat că scufundarea cosmogonică 
domină mai ales în mitologiile populaţiilor continentale, şi este 
mai puţin frecventă la populaţiile maritime. într-adevăr, mitul nu 
se întîlneşte pe coasta pacifică a Asiei; el este, dimpotrivă, ates¬ 
tat la populaţiile locuind în interiorul peninsulei malaeze (Semang 
etc.) şi la aborigenii din India, şi dispare tocmai în culturile 
esenţial maritime, de exemplu în Micronezia. Se pare deci că nu 
peisajul oceanic a inspirat motivul scufundării cosmogonice, ci mai 
degrabă imaginea marilor lacuri din Asia septentrională. 144 


Structura şi semnificaţia scufundării cosmogonice 

Trebuie să ne ferim, totuşi, să acordăm prea multă importanţă 
corespondenţelor dintre mediul geografic şi peisajul mitului. 
Acesta din urmă aparţine unei lumi imaginare şi se află, în raport 
cu mediul cosmic, în situaţia Doamnei Bovary faţă cu un adulter 


142 Uno Harva, Die relig. Vorstellungen, p. 108. Şi noi am sugerat aceeaşi 
origine într-un articol din tinereţe, „Un volum de cercetări literare" (Vremea, 3 
iulie, 1934). 

143 Anna Birgitta Rooth, „The Creation Myths of the North American Indians" 
(Anthropos, 52, 1957, pp. 497—508), p. 500. 

144 G. Hatt, Asiatic Influences in American Folklore, p. 30. 

real. Apele primordiale constituie un motiv aproape universal 
răspîndit şi nu este necesar să-i căutăm originea într-o zonă 
geografică precisă. Este vorba de o imagine exemplară de 
geografie mitică. Or, tema scufundării cosmogonice presupune 
deja imaginea Oceanului primitiv, şi de la această imagine tre¬ 
buie să plecăm cînd analizăm structura şi dezvoltarea mitului 
nostru. 

Depinzînd de imaginea Apelor primordiale, tema scufundării 
cosmogonice trebuie să fie foarte veche. E de crezut că s-a 
răspîndit plecînd de la un centru unic. Penetraţia mitului în 
America înaintea mileniului al IEf-lea arată că el era deja cunoscut 
de populaţiile preistorice ale Asiei centrale şi septentrionale. 145 
Foarte probabil, forma originară a mitului prezenta pe Creatorul 
însuşi scufundîndu-se în adîncul Apelor, sub forma unui animal, 
pentru a aduce materialul necesar creaţiei Pămîntului. Cum am 
văzut această formă se întîlneşte în India şi în cîteva versiuni 
nord-asiatice şi nord-americane. 146 

Episodul Creatorului theriomorf scufundîndu-se în adîncurile 
Oceanului a evoluat mai tîrziu spre ceea ce am putea denumi a 
doua fază a mitului: de acum încolo. Creatorul porunceşte ani¬ 
malelor, servitorilor sau auxiliarilor să se scufunde. Începînd cu 
această a doua fază se dezvoltă posibilităţile dramatice şi, în 
ultimă instanţă, „dualiste" ale scufundării cosmogonice. 
Peripeţiile scufundării şi ale operei cosmogonice care-i urmează 
sînt de-acum invocate pentru a explica imperfecţiunile Creaţiei. 
Cum nu mai este Creatorul cel care se scufundă pentru a-şi 
procura substanţa Pămîntului, munca fiind îndeplinită de unul din 
auxiliarii sau servitorii săi, se iveşte posibilitatea de a introduce 
în mit, graţie tocmai acestui episod, un element de insubordonare. 


145 Waldemar Jochelson afirmă că, necunoscut la koriaci, mitul se regăseşte 
la tchouktchis şi la yukagiri, dar nu citează nici un fapt în sprijinul acestei 
aserţiuni; cf. The Koryak. Religion and Myths (= The Jesup North Pacific Expedi- 
tion , VI, I, Leiden — New York, 1905), pp. 351 şi urm. 

146 Scufundarea unui zeu omitomorf pare a fi atestată în picturile rupestre şi 
în ceramica vîrstei de bronz din Europa septentrională şi Siberia occidentală; cf. 
Karl Jettmar, „Die Aussage der Archăologie zur Religionsgeschichte 
Nordeurasiens" în Ivar Paulson (şi alţii), Die Religionen Nordeurasiens und der 
amerikanischen Arktis, Stuttgart, 1962, p. 313. 

de antagonism sau de opoziţie. Interpretarea „dualistă 4 * a Creaţiei 
a devenit posibilă prin transformarea progresivă a auxiliarului 
theriomorf al lui Dumnezeu în „servitorul 44 lui, sau tovarăşul 
lui şi în cele din urmă în adversarul lui. 

Ar fi în zadar să sperăm că am putea reconstitui diferitele 
etape care separă, de exemplu, mitul, aşa cum îl găsim în India 
aborigenă şi în America de Nord, de formele „dualiste 44 ale Asiei 
centrale şi ale Europei de sud-est. Dar ne putem imagina, cel 
puţin în linii mari, acest lung proces de transformare. înainte de 
toate, trebuie să ţinem cont de cosmogoniile şi mitologiile arhaice 
(probabil de structură lunară), care explică Lumea şi existenţa 
umană printr-un sistem de opoziţii şi tensiuni, fără să ajungă 
totuşi la „dualismul 44 etic sau metafizic. Polarităţile discemabile 
în Cosmos şi în viaţa umană (zi şi noapte, sus şi jos, haos şi 
creaţie, iamă-vară, virtual-manifestat, bărbat-femeie, naştere- 
moarte etc.) serveau ca ilustrare şi model reînnoirii periodice a 
universului şi a Vieţii; ele constituiau, de asemenea, „teoria 44 
menită să explice ansamblul realităţilor şi în primul rînd condiţia 
umană. E de presupus că asemenea concepţii erau mai mult sau 
mai puţin articulate în civilizaţiile pre- şi protoistorice ale Asiei 
centrale şi de sud-est, şi, bineînţeles, şi în alte părţi. 147 

Nu avem nici un motiv să credem că asemenea concepţii 
arhaice ar fi dispărut în regiunile în care, mai tîrziu, se vor găsi 
sisteme „dualiste 44 , nici că, în consecinţă, acestea din urmă 
reprezintă exclusiv influenţe tardive, de origine iraniană. Dat 
fiind caracterul conservator al ideilor religioase, e de crezut că 
aceste concepţii arhaice au supravieţuit modificîndu-se foarte 
mult sub impactul influenţelor ulterioare. Nu reuşim să ne 
explicăm diferitele forme ale mitului nostru — de la ipotetica sa 
„stare primară 44 (Creatorul theriomorf se scufundă în adîncul 
Oceanului) pînă la variantele sud-est europene (Diavolul 


147 Nu intenţionăm să deschidem aici discuţia acestei probleme. A se vedea 
Cari Hentze, Bronzegerât, Kultbauten, Religion, im âltesten China der Shangzeit 
(Anvers, 1951; cf. şi observaţiile noastre în Critique, Nr. 83, aprilie 1954, pp. 331 
şi urm.). Despre „originea" Dualsysteme-loi, cf. Hermann Baumann, Das dop pe! te 
Geschlecht, Berlin, 1955, pp. 314—332, şi passim. A se vedea şi M. Eliade, The 
Quest, History and Meaning in Religion (Chicago, 1969), pp. 127—175 („Prole- 
gomenon to Religious Dualism"). 

executînd scufundarea la porunca lui Dumnezeu) — decît pre- 
supunînd o serie de modificări succesive, avînd loc la epoci 
diferite şi sub impulsul unor noi idei religioase. Peripeţiile dra¬ 
matice ale scufundării sînt susceptibile de a explica atît apariţia 
Morţii cît şi pe cea a munţilor şi a mlaştinilor, atît „naşterea" 
Diavolului cît şi existenţa Răului. 

E inutil să presupunem că acest mit a fost de mai multe ori re- 
inventat. Dar se ghicesc motivele pentru care el a fost continuu 
reinterpretat şi revalorizat. El putea, de exemplu, să ilustreze 
acea otiositas a lui Dumnezeu după crearea lumii, ca la fino- 
ugrieni şi în Europa orientală. Se preta, de asemenea, la conta¬ 
minări cu elemente dualiste, maniheiene şi bogomilice, cum s-a 
întîmplat probabil în Rusia şi în Balcani. Dar pentru că scufun¬ 
darea cosmogonică nu este atestată nici în Mediterana, nici în 
Orientul Apropiat antic, nici în Iran, în timp ce este răspîndită 
în toată Eurasia, nu i se poate explica prezenţa în Europa orien¬ 
tală numai prin influenţe tardive, gnostice sau maniheiene. 
Aceste influenţe nu explică decît aspectul său „dualist". 
Arhaismul mitului sub forma sa predualistă ne incită a-1 con¬ 
sidera ca făcînd deja parte din patrimoniul religios al populaţiilor 
protoistorice ale Europei de sud-est. Faptul că atîtea alte ele¬ 
mente de cultură arhaică au supravieţuit pînă în pragul secolului 
al XX-lea în Balcani şi în Europa orientală face o asemenea 
ipoteză mai puţin hazardată decît pare la prima vedere. 148 

Dar să ne grăbim să adăugăm că interesul mitului scufundării 
cosmogonice nu stă în „istoria" sa, de altfel atît de greu de recon¬ 
stituit. Importanţa sa, ni se pare, rezidă în faptul că el reprezintă 
singura cosmogonie „populară" din Europa de sud-est. 149 Faptul 
că, reinterpretat continuu şi revalorizat, acest mit arhaic a fost con¬ 
servat de populaţiile acestei regiuni dovedeşte că el răspundea unei 
necesităţi profunde a sufletului popular. Pe de o parte, el dădea 


148 Cf. Leopold Schmidt, Gestaltheiligkeit im băuerlichen Arbeitsmythos, Viena, 
1952; Dr. Jaap Kunst, „Cultural relalions between the Balkans and Indonesia“ 
(în Koninklijk lnstituut voor de Tropen, Medeling, n° CVII, Amsterdam, 1954); a 
se vedea mai jos cap. V. 

149 Se ştie, cosmogoniile non-biblice au dispărut din folclorul Europei occi¬ 
dentale. Paul Sebillot observa că nu există mit cosmogonic în tradiţiile populare 
ale Franţei. (A se vedea Folklore de France, voi. I, 1905, p. 182.) 

seamă de imperfecţiunea Creaţiei şi de existenţa răului în lume. 
Pe de altă parte, el revela aspecte ale lui Dumnezeu pe care 
creştinismul le nega clar, dar care obsedaseră imaginaţia reli¬ 
gioasă a omului arhaic şi care, în fond, n-au încetat niciodată să 
suscite întrebări şi speculaţii. Unul din aceste aspecte ale lui 
Dumnezeu, pus în evidenţă mai ales în legendele balcanice, era 
caracterul lui de deus otiosus , care lămurea contradicţiile şi 
suferinţele vieţii omeneşti. Un alt aspect era cel al unei cama¬ 
raderii, al unei prietenii, sau chiar al unei consangvinităţi între 
Dumnezeu şi Diavol, mister care tulburase spiritul uman mult 
timp înaintea zurvanismului, şi ale cărui soluţii istoriceşte ates¬ 
tate constituie aproape o fenomenolgie a bi-unităţii divine sau 
a acelei coincidentia oppositorum. 150 Desigur nu putea fi vorba 
— în mediile populare, unde mitul a circulat — de reflecţii sis¬ 
tematice, ci mai degrabă de imagini, scenarii şi simboluri care 
ajutau auditoriul să sesizeze o structură profundă, şi mult mai 
misterioasă a divinităţii. 

Cu toate că, reinterpretat continuu, mitul scufundării cos¬ 
mogonice a păstrat, în versiunile cele mai recente, peisajul ori¬ 
ginar: Marile Ape dinaintea Creaţiei şi Dumnezeu trimiţînd o 
fiinţă scufundătoare în adîncuri. Imagine extrem de arhaică, 
desigur. 151 în afara contextului lui imediat — care depinde în 
fiecare caz particular de dezvoltarea ţesăturii narative — imagi¬ 
nea Apelor primordiale şi misterul cosmogonic care urmează au 
o funcţie la un nivel mai adînc al vieţii psihice. Apele primor¬ 
diale şi misterul cosmogonic fac parte din această lume imaginară 
care este recunoscută din ce în ce mai mult ca o dimensiune con¬ 
stitutivă a existenţei umane. Nu este lipsit de interes să con¬ 
statăm, încă o dată, cît de populată este această lume imaginară 
de simboluri, figuri şi scenarii care ne vin din cea mai veche 


150 Cf. Mircea Eliade, „La coincidentia oppositorum et le myştire de la 
totaliti" ( Eranos-Jahrbuch , XXVII, ZUrich, 1959, pp. 195—236), reprodus în 
volumul Mephistophil&s et l'Androgyne, Gallimard, 1961. 

151 A se vedea şi F. R. Schroder, „Die Gottin des Urmeeres und ihr mănnlicher 
Partner“ (Paul-Braunes, Beitrăge ziir Geschichte der deutschen Sprachen und Li- 
teratur, 82, 1960, pp. 221—264) şi Kurt Schier, „Die Erdschopfung aus dem 
Urmeer und die Kosmogonie der Volospă“ ( Mărchen, Mythos, Dichtung = 
Festschrift Friedrich von der Leyens, Mtlnchen, 1963, pp. 303—334). 

preistorie. Continuitatea la nivelul imaginii şi al scenariului mito¬ 
logic s-a menţinut, cu toate nenumăratele vicisitudini la nivelul 
naraţiei şi perturbări, la nivelul ideologiei religioase şi morale. 
Această constatare este importantă. Căci, străduindu-se să 
recunoască asemenea continuităţi legînd lumea în care trăim de 
lumile revolute ale preistoriei, cercetarea modernă — atît paletno- 
logia şi istoria religiilor cît şi psihologia profunzimilor — a reuşit 
să reînnoiască cunoaşterea omului. 

1951—1961. 





CAPITOLUL IV 


VOIEVODUL DRAGOŞ ŞI 
„VÎNĂTOAREA RITUALĂ“ 


„întemeierea oficială" (cum se exprimă E. Lozovan) 1 a prin¬ 
cipatului Moldovei este legată, în conştiinţa istoriografică a 
cronicarilor şi a cititorilor lor, de un eveniment legendar: 
vînătoarea zimbrului (bourului) de către un român din Mara¬ 
mureş, Dragoş, devenit apoi primul voievod al Moldovei. Nu ne 
incumbă sarcina să degajăm realităţile istorice camuflate sau 
transfigurate în această legendă. Originile şi începuturile statului 
Moldovei constituie o problemă de istorie medievală a românilor 
şi nu avem nici competenţa, nici intenţia s-o abordăm în aceste 
pagini. Cercetarea noastră se situează pe un plan cu totul diferit: 
nu eventuala „istoricitate" a unei vînători de zimbri ne intere¬ 
sează, ci exact contrariul: mitologia subiacentă în legenda elabo¬ 
rată în jurul unei asemenea vînători. 

Anumite popoare, vechi şi modeme, au conservat mituri şi 
amintiri mitologice mai mult sau mai puţin fragmentare relativ 
la „originile lor“. Exaltate de istoriografia romantică, aceste 
tradiţii fabuloase au fost mai tîrziu „demitizate" de istoriografii 
de tip critic şi raţionalist. Departe de noi intenţia de a mini¬ 
maliza rezultatele acestor cercetări minuţioase, de o admirabilă 
rigoare. Dar oricare ar fi fost utilitatea lor în secolul al XlX-lea, 
ne întrebăm dacă asemenea eforturi de „de-mitizare“ merită 
osteneala de a fi urmate. Să te străduieşti în continuare să probezi 
non-istoricitatea cutărei sau cutărei tradiţii legendare ar fi timp 
pierdut. Astăzi se admite că mitul şi legenda sînt „adevărate" în 
alt sens decît, de exemplu, o realitate istorică este considerată 
„adevărată". Este vorba de două moduri diferite de a exista în 


1 Eugen Lozovan, Villes, campagnes et routes de la Romania Orientale (în F. 
Altheim, Geschichte der Hunnen, voi. V, Beiiin, 1962, pp. 327-362), pp. 348 şi urm. 

lume, de două demersuri diferite ale spiritului în interpretarea 
lumii; moduri de existenţă şi activităţi ale spiritului care, de 
altfel, nu se exclud. Un popor, ca şi un individ, poate fi conştient 
de responsabilităţile sale m istorie asimilîndu-şi-le curajos, con- 
tinuînd în acelaşi timp să se bucure de vechile mituri şi legende 
şi creînd altele; căci acestea din urmă dau seamă de alte dimen¬ 
siuni ale existenţei umane. 

Nu vom duce mai departe aceste cîteva remarci preliminare. 
E de ajuns să spunem că în perspectiva în care ne situăm, Dragoş 
şi vînătoarea zimbrului fac parte dintr-un univers de structură 
simbolică, pe care este important să-l explorăm atent şi să-l 
înţelegem. Cu alte cuvinte, ceea ce ne interesează înainte de 
toate este să descifrăm semnificaţiile legendei şi să dezvăluim 
sistemul de valori spirituale în care mituri şi legende 
asemănătoare au putut să se nască şi să înflorească. Cu toate că 
trebuie să abordăm aici problema originii şi circulaţiei temei 
noastre mitice, să recunoaştem din capul locului că ea nu ne 
pare capitală. întrebarea, susceptibilă de a ne revela funcţia unei 
istorii legendare în viaţa unui popor, nu este: de unde vine le¬ 
genda?, ci de a şti, presupunînd că ea vine cu adevărat de 
undeva, pentru ce acest popor a împrumutat exact această 
legendă şi ce-a făcut din ea după ce a asimilat-o. 


Cronicarii 

Primii cronicari înregistrează pe scurt tradiţia. „în anul 6867 
(= 1359) de la facerea lumii, cu voia lui Dumnezeu, s-au început 
ţara Moldovei. Şi s-au început astfel: Venit-au Dragoş voievod 
din Maramureş, de la ţara Ungurească, la vînat după un zimbru 
şi domni 2 ani.“ 2 Aceeaşi informaţie se află în termeni aproape 
identici în Letopiseţul de la Bistriţa şi în Cronica sîrbo-moldavă 
de la Neamţ. 3 Cronica moldo-polonă adaugă cîteva detalii: „Cu 


2 Ioan Bogdan, Vechile cronici moldoveneşti ptnă la Ureche. Texte slave cu 
studiu, traduceri şi note. Bucureşti, 1891, p. 193. 

3 Ioan Bogdan, Cronice inedite atingătoare la istoria Românilor. Adunate şi 
publicate cu traduceri şi adnotaţiuni. Bucureşti, 1895, pp. 49-100. Texte repro- 

voia lui Dumnezeu, întîiu voievod Dragoş au venit ca vînător din 
ţara Ungurească de la locul Maramureşului, pe urma unui zimbru, 
ce l-au ucis lingă apa Moldovei, şi s-au veselit acolo cu boierii 
săi şi i-au plăcut ţara şi le-au fost domn 2 ani.“ 4 

Versiunea cea mai amplă este dată de Cronica zisă Anonimă. 
„Şi era între ei un bărbat cu minte şi viteaz cu numele Dragoş 
şi s-au pornit o dată cu tovarăşii săi la vinat de fiare sălbatice şi 
au dat pe sub munţii cei înalţi de urma unui zimbru şi s-au dus 
pe urma zimbrului peste munţii cei înalţi şi au trecut munţii şi 
au ajuns pe urma zimbrului la nişte şesoase şi prea frumoase 
locuri şi au ajuns pe zimbru la ţărmul unei ape, sub o răchită, şi 
l-au ucis şi s-au ospătat din vînatul lor. 

Şi le-au venit de la Dumnezeu gîndu în inima lor, să-şi caute 
loc de trai şi să se aşeze acolo, şi s-au unit cu toţii şi au hotărît 
să rămîie acolo, şi s-au întors îndărăt şi au povestit tuturor 
celorlalţi de frumuseţea ţării şi de apele şi de izvoarele ei, ca să 
se aşeze şi ei acolo; şi le-au plăcut tovarăşilor lor gîndul acesta 
şi au hotărît să meargă şi ei unde fuseseră tovarăşii lor, şi au 
căutat să-şi aleagă loc căci de jur-împrejur era pustiu, iar pe la 
margine tătarii rătăcitori cu turmele şi s-au rugat apoi de 
Vladislav, craiul unguresc, să le dea drumul, iar craiul Vladislav 
cu mare milostire i-au lăsat să plece. 

Şi plecat-au din Maramureş cu toţi tovarăşii lor şi cu femeile şi 
cu copiii lor peste munţii cei înalţi, şi tăind pădurile şi înlăturînd 
pietrele, trecut-au munţii cu ajutorul lui Dumnezeu şi le-au plăcut 
locul şi s-au aşezat acolo şi şi-au ales dintre dînşii pe un om 
înţelept cu numele Dragoş şi l-au numit sieşi domn şi voievod. 
Şi de atunci s-au început cu voia lui Dumnezeu ţara Dragoşei. 

Iar Dragoş au descălecat întîi pe apa Moldovei (anume 
Bourenii), mai apoi au descălecat locul Baia şi alte locuri de-a 


duse de Gheojrghe Rrătianu, Tradiţia istorică despre întemeierea Statelor Româneşti, 
Bucureşti, 1945, pp. 247 şi urm. A se vedea apoi Dan Simonescu, „Tradiţia 
istorică şi folclorică în problema «întemeierii» Moldovei" ( Studii de Folclor şi 
Literatură, Bucureşti, 1967, pp. 27-40); C. C. Giurescu, „Valoarea istorică a 
tradiţiei conservate de I. Neculce" ( ibid., pp. 439-495). 

4 1. Bogdan, Vechile cronici moldoveneşti pînă la Ureche, p. 223; G. Brătianu, 
op. cit., p. 248. 

lungul apelor şi izvoarelor şi şi-au făcut pecete domnească pentru 
toată ţara un cap de zimbru. Şi au domnit Dragoş voievod 2 ani.“ 5 

Legenda este relatată de cronicarii de expresie română care au 
urmat. Versiunea prezentată de Ureche este cea mai completă, şi 
pare a fi servit ca sursă şi altor cronicari. Ureche reproduce în 
esenţă istoria narată de Cronica Anonimă, adăugind cîteva detalii 
care îşi au interesul lor. „Căci umblînd păstorii de la Ardei, ce 
se chiamă Maramureş, în munţi cu dobitoacele, au dat de o fiară 
ce se chiamă bour, şi după multă goană ce au gonit prin munţi 
cu dulăi, o au scos-o la şesul apei Moldovei. Acolo fiind şi fiara 
obosită, au ucis-o în locul unde se chiamă acum Boureni, dacă 
s-au descălecat sat, şi hierul ţării sau pecetea cap de bour se 
însemnează. Şi căţeaua, cu care au gonit acea fiară, au crăpat, pre 
care o au chiemat Molda, iară apoi de pe numele căţelei Moldei 
i-au zis Molda, sau, cum îi zic unii. Moldova; aşişderea şi ţării 
de pre numele apei i-au pus numele Moldova." 6 

Ureche nu-1 menţionează deloc pe Dragoş. El vorbeşte de mai 
mulţi fii de Domn care au venit vînînd, din Maramureş. Şi în 
fragmentul atribuit Stolnicului Cantacuzino e vorba numai de 
cîţiva păstori care, deplasîndu-se cu turmele lor prin pădure, au 
întîlnit un zimbru şi zărindu-1 au trecut munţii. 7 După cum 
remarcă R. Vuia, această tradiţie prezintă o explicaţie destul de 
raţională şi aproape lipsită de elemente legendare a întemeierii 
Principatului Moldovei. 8 Dar este evident că e vorba de un 
proces, conştient sau inconştient, de „de-mitizare“: păstorii s-au 
substituit vînătorilor. Ureche foloseşte astfel „proba etimologică 
(rîul Moldova a primit numele de la căţeaua Molda, bourul a 
fost doborît la Boureni), ceea ce trădează şi efortul de raţiona¬ 
lizare a unei tradiţii legendare, făcînd-o în acelaşi timp mai 
„istorică" şi mai „naturală". Cît de mult această tendinţă eti- 
mologistă satisfăcea gustul epocii, ne dăm seama după notele 


5 Cronica Anonimă în I. Bogdan, Vechile cronici româneşti pînă la Ureche, pp. 
237-238; G. Brătianu, op. cit., pp. 248 şi urm. 

6 Grigore Ureche Vornicul şi Simion Dascălul, Letopiseţul Ţării Moldovei, ed. 
C. C. Giurescu, Craiova, 1934, pp. 4 şi urm., G. Brătianu op. cit., p. 250. 

7 M. Kogălniceanu, Cronicele României, p. 110. 

8 R. Vuia, „Legenda lui Dragoş“ ( Anuarul Institutului de Istorie Naţională, I., 
Cluj, 1922, pp. 300-309), p. 302. 

marginale la Cronica lui Ureche (numele Sucevei ar veni de la 
ungurescul soci, „blănari“ etc. ...) 9 . 

în poemul său polonez, Miron Costin dezvoltă şi complică 
legenda lui Dragoş introducînd, între altele, elemente de poezie 
populară: tînărul erou se pregăteşte să plece pentru a-şi încerca 
puterile, mama sa încearcă să-l reţină amintindu-i primejdiile 
care-1 aşteaptă etc. 10 Pentru acest motiv poemul lui Miron Costin 
ne pare mai puţin util cercetării noastre, ca şi versiunea povestită 
de Cantemir (probabil împrumutată de la Costin). Cît despre 
detaliile aduse de Bandinus, ele trădează o origine „literară”, 
autorul împrumutîndu-le din anumite izvoare tîrzii (adnotaţiile lui 
Ureche, Cronica Ungurească — „Letopiseţul Unguresc”), sau 
inventîndu-le parţial după amintirile lui literare. 11 


„Vînătoare rituală “ şi „animale-călăuză" 

Vom examina mai tîrziu sursele posibile ale acestei tradiţii. Dar 
pentru că intenţionăm să discutăm legenda lui Dragoş în per¬ 
spectiva istoriei religiilor, să încercăm să-i evidenţiem structura. 
Este vorba desigur de o „vînătoare rituală”, căci urmărirea zim¬ 
brului are ca rezultat descoperirea unei ţări necunoscute şi în 
cele din urmă întemeierea unui stat. Această temă mitică este 
extrem de răspîndită, fie sub formă de mituri ale originii (origi¬ 
nea popoarelor, a statelor, a dinastiilor etc.), fie sub formă de 
legende folclorice punînd în evidenţă consecinţele neaşteptate 
ale urmăririi unui animal. Altfel zis, legenda lui Dragoş reprezintă 
numai una din multiplele variante ale temei „vînătorii rituale”. 
R. Vuia a schiţat deja, după P. Cassel, un tablou al cîtorva vari- 


9 M. Kogălniceanu, Cronicele României, pp. 378-379. 

10 R. Vuia, op. cit., p. 302. A se vedea şi E. Lozovan, „Rurik et Dragoş" 
(Revue des Etudes Roumaines, XI-X3I, 1969, pp. 61-79), pp. 66 şi urm. 

11 într-adevăr, este vorba despre trei fraţi, Domucus, Volocha şi Dragoş (al 
cărui nume a fost dat unui rîu etc.). V. A. Urechia, Codex Bandinus. Memoriu 
asupra scrierii lui Bandinus de la 1646, urmat de text, însoţit de acte şi documente 
(Analele Academiei Române, Memorii, Secţia istorică , seria 2, tom. XVI, 1893-94, 
pp. 1-355, Bucureşti, 1895), pp. 306-307; cf. şi pp. 128-130. Despre Bandinus 
a se vedea mai departe cap. VI. 

ante importante 12 : un prinţ indian urmăreşte un cerb şi se 
rătăceşte în ţinuturi necunoscute; atras de un cerb, Dietrich ajunge 
pînă în Infern; un vînător din Tyrol urmărind un cerb îşi află 
moartea în munţi; cerbul gonit se transformă într-o fată sau în 
demon etc. 

Nu intenţionăm să reluăm şi să completăm aici analiza tuturor 
acestor variante. Ceea ce ne interesează deocamdată este funcţia 
de călăuză pe care şi-o asumă un animal, fie că e întîlnit în timpul 
vînătorii, fie că apare în alte împrejurări. Astfel, de exemplu, 
după Grăgoire de Tours o căprioară îi arată lui Clovis vadul prin 
rîul Vienna umflat de ape, pe cînd acesta se pregătea să-l atace 
pe Alaric şi armata Goţilor. 13 Şi într-un alt loc {Hist. IV, 44), 
acelaşi autor povesteşte că generalul burgund Mummolus, pe 
cînd alerga în ajutorul grenoblezilor asediaţi de longobarzi, reuşi 
să traverseze Iserul pentru că un „animal sălbatic** îi arătă vadul. 

Tema pare a fi destul de populară în Occident; Frădăgaire 
consemnează că un animal sălbatic a arătat vandalilor trecerea 
prin Gibraltar, şi astfel ei reuşiră să treacă din Spania în Africa. 14 
Conform unei alte tradiţii, o căprioară i-a condus pe francii 
urmăriţi de saxoni în traversarea Main-ului. 15 Pio Rajna reamin¬ 
teşte un episod din Vie de S. Sâverin, scrisă la începutul secolului 
al Vl-lea (Săverin a murit în 482): un grup de credincioşi din 
Novico, în drum spre sfînt, sînt surprinşi de un viscol în munţi. 
Un vis îi dă putere şefului grupului. într-adevăr, a doua zi un 
urs se arată credincioşilor şi-i conduce 200 de km. 16 O altă 


12 R. Vuia, op. cit., pp. 303-304, rezumînd pe P. Cassel, Einleitung und Deu- 
tung des Buches der Sieben Weisen Meister, Beiiin, 1891, p. 104. Din nefericire 
opera fundamentală a lui Cari Pschmadt, Die Sage von der Verfolgen Hinde 
(Inaugural Dissertation, Greiswald, 1911), pare a-i fi scăpat lui R. Vuia. Pentru 
literatura ulterioară, a se vedea notele 16, 18. 

13 Fredegarius, Historia Francorum, II, 37. 

14 Fredegarius, Historia Francorum, II, 60. 

15 Thietmar de Merseburg, VII, 53; Jacob şi Wielhelm Grimm, Deutsche 
Sagen (1816), nr. 455. 

16 Mon. Germ. Hist. Auct. ant., 1.1, 2, p. 22; Pio Rajna, Le origini dell’epopea 
francese (Florenţa, 1884), p. 252. în legătură cu acelaşi text, F. Altheim 
(Geschichte der Hunnen, I, 1959, p. 235) trimite la un articol care ne-a fost inac¬ 
cesibil: H. J. Diesner, în: Wissenschaftl Zeitschrift der Martin-Luther Universităt 
(Halle Wittemberg) VII, 1958, p. 1170. 

tradiţie ne istoriseşte aventura lui Lopichis, un strămoş al 
istoricului Paulus Diaconus: prizonier al avarilor, reuşeşte să 
scape şi e condus de un lup pînă-n patria sa. 17 Exemplele pot fi 
înmulţite. 18 

Pentru motive lesne de înţeles, istoria invaziei hunilor, 
povestită de Iordanes, s-a bucurat de o popularitate fără seamăn. 
Irupţia hunilor în Europa în 375, cu toate că nu constituie decît 
un episod din seria numeroaselor invazii ale popoarelor din stepa 
eurasiatică, a avut repercusiuni considerabile: se înţelege de ce 
evenimentul n-a putut fi uitat. Iordanes relatează, după Priscus, 
că hunii locuiau dincolo de mlaştinile meotice, dedicaţi exclusiv 
vînătorii. într-o zi pe cînd vînătorii huni îşi căutau vînatul pe 
malurile Meotidei, o căprioară apăru pe neaşteptate şi se înfundă 
apoi în bălţi. Animalul se comporta ca o călăuză: înainta puţin 
şi apoi se oprea, în aşa fel încît vînătorii putură s-o urmeze şi 
m cele din urmă traversară pe jos mlaştinile Meotidei pe care 
ei le crezuseră de netrecut ca marea. Cînd ajunseră în ţara sciţilor 
(Scythica terra) căprioara dispăru. Hunii, care nu ştiau că există 
o altă lume dincolo de mlaştini, fură cuprinşi de admiraţie pentru 
ţara sciţilor. Crezură că vadul prin mlaştini pînă atunci 
necunoscut, le fusese dezvăluit de divinitate. 

întorşi printre ai lor, ei lăudară Scythica terra şi-i convinseră 
şi pe ceilalţi să-i urmeze, mergînd pe vadul indicat de căprioară. 


17 Paulus Diaconus, Hist. Lang. IV, 37; cf. Grimm, Deutsche Sagen, n. 407; 
C. Pschmadt, op. cit., p. 39 şi urm. F. Altheim, după ce aminteşte că, după G. 
Baesecke.Vor-u. Friihgeschichte d. deutschen Schrifft. I, p. 334, aceste două legende 
sînt solidare, conchide că ele trădează influenţa popoarelor de cavaleri ale Asiei 
asupra germanilor ( Gesch. d. Hunnen, I, p. 235). A se vedea şi mai departe. 

18 Pio Rajna, op. cit., pp. 250—251, citează încă patru exemple: în Chanson 
des Saisnes, un cerb traversează Rhinul, arătînd vadul armatei franceze; în 
Fierabras, un cervideu îl conduce pe Richard de Normandie prin curentul rapid 
al iîului Flogot; în Karlamagnus Saga, un cerb alb, la ruga lui Chariemagne, îl trece 
pe acesta rîul Gironde; în Chevalerie Ogier, Chariemagne este condus de un cerb 
alb prin Alpi. Aceste exemple deja discutate de Gaston Paris, L6on Gauthier şi 
Cari Pschmadt, au fost reluate şi completate de A. R Krappe, „Guiding Animals“ 
(Journal of American Folklore, 55, 1942, pp. 228—246), pp. 236-37. A se vedea 
şi C. Pschmadt, op. cit., pp. 31 şi urm., 40 şi urm. 

Şi o dată ajunşi în ţara sciţilor, ei sacrificară Victoriei toţi pri¬ 
zonierii pe care-i capturaseră. 19 

Să reţinem elementele următoare: 1) hunii nu cunoşteau 
existenţa unui teritoriu dincolo de mlaştini, căci ei trăiau izolaţi 
de restul lumii; 2) ei erau numai vînători; zărind căprioara o 
urmăriră la început cum urmăreşti vînatul, dar sesizară curînd 
natura „divină“ a incidentului, căci căprioara se oprea din cînd 
în cînd ca să-i aştepte; în cele din urmă ea nu mai fu vînat ci 
călăuză şi dispăru cînd vînătorii fură în siguranţă pe celălalt mal 
al mlaştinilor Meotidei; 3) o dată întorşi în „Sciţia“ cu tot poporul, 
hunii se comportară ca nişte vînători-războinici: primii prizonieri 
fură sacrificaţi Victoriei. Trecerea la starea războinică s-a făcut 
„natural**. Se ştie, într-adevăr, că hunii practicau războiul în stilul 
vînătorilor din stepele eurasiatice, adică imitînd comportamentul 
carnasierelor în urmărirea cervideelor. 


Mituri de origine 

Vom reveni asupra acestui mit hunic. Să completăm mai întîi 
dosarul comparativ, începînd cu lumea greco-latină. Descriind 
ţinutul Picenum, Strabon (V, 4, 2) relatează că picentinii sînt 
originari din ţara sabinilor: o ciocănitoare i-a condus pe strămoşii 
lor spre noua lor patrie. Aceasta, adaugă Strabon, explică numele 
lor, căci ei numesc această pasăre „picus** şi o ţin drept pasăre 


19 Iordanes, De origine actibusque Getarum sive Gothorum, 123 şi urm., (cap. 
24). Despre importanţa acestui personaj, cf. F. Altheim, op. cit., pp. 6 şi urm. A 
se vedea şi Procopius din Cesareea, Bell. Goth., IV, 5, şi Karl Dietrich, Byzanti- 
nische Quellen zum Lănder-und Volkerkunde, 1912, II, p. 4. J. Marquart, Osteu- 
ropăische und Ostasiatische Streifziige, Leipzig, 1903, p. 529, crede că Procopius 
se referă la protobulgari. Pio Rajna era înclinat să creadă că hunii împrumutaseră 
legenda de la goţi sau că istoria povestită de Priscus-Iordanes era trecută printr-un 
„creuzet gotic"; op. cit., p. 252. Totuşi, Iordanes nu era got, ci aleman; cf. F. 
Altheim, Geschichte der Hunnen, voi. V, p. 27. A. H. Krappe conchide că întrucât 
nici o tradiţie germanică nu precede legenda sosirii hunilor în Europa (375), 
tema trebuie să fie de origine hunică; op. cit., pp. 240 şi urm. Dar Krappe negli¬ 
jase anumite tradiţii greceşti şi latine pe care le vom discuta mai departe. Vezi 
şi G. Moravcsik, „Die Hunnische Hirschsage" (în: Festschrift fur F. Altheim, 
Berlin, 1969, pp. 114-119). 

consacrată lui Marte. 20 într-un alt pasaj, Strabon aminteşte mitul 
despre originea samniţilor: odată sabinii consacrară lui Marte toţi 
copiii născuţi în cursul anului; ajunşi la maturitate, aceştia fură 
trimişi coloni, şi un taur le arată drumul. 21 După samniţi, continuă 
Strabon, vin hirpinii: ei îşi iau numele lor de la lup, care le-a slujit 
drept călăuză spre aşezarea lor; căci „hirpus“, explică autorul 
nostm, este cuvîntul samnit pentru „lup“, tradiţie atestată şi de 
Festus. 22 

Aceste trei mituri de origine au un element comun: un popor 
italic s-a constituit în grup etnic independent, urmînd un animal 
care i-a servit de călăuză; acest animal este „consacrat“ unui 
zeu, ceea ce poate semnifica, în anumite cazuri, că el este 
reprezentantul zeului sau epifania lui. în ambele cazuri, poporul 
care s-a constituit în urmă unei asemenea migraţii a luat numele 
animalului-călăuză: picentini, hirpini. Numărul triburilor şi al 
popoarelor indo-europene al căror nume etnic derivă de la un 
animal este considerabil. 23 Chiar numele Italiei, *Vitalia, trecea 
drept derivat de la vitulus, „juncan**. Dar asta constituie deja o 
altă problemă. Tema mitică ce ne interesează se referă la înte¬ 
meierea unei colonii, sau la formarea unui popor, mergînd pe 
urmele unui animal-călăuză. R. Merkelbach aminteşte că această 
temă mitică nu este proprie numai popoarelor italice. 24 Calli- 
mach povesteşte în al său Imn către Apollon (65 sq.) cum Battos, 
mdreptîndu-se spre Libia, fu condus de Apollon sub forma unui 


20 Ciocănitoarea ca pasăre a lui Marte este atestată şi în legenda lui Romulus; 
alături de lupoaică, ciocănitoarea hrănise gemenii; Plutarch, Romulus, 4, 2; cf. 
F. Altheim, A History of Roman Religion, Londra, 1938, p. 66 şi urm. 

21 Strabon, Geografia, V, 4, 12. 

22 Festus, Epit., p. 106 Mtlller; cf. F. Altheim, op. cit., p. 67. Asupra sem¬ 
nificaţiilor religioase ale numelui etnic de lup, a se vedea mai sus capitolul I. 

23 Richard v. Kienle, „Tier-Volkemamen bei indogermanischen Stămme“ 
(Worter und Sachen, XIV, 1932, pp. 25-67). 

24 Reinhold Merkelbach, „Spechtfahne und Stammessage der Picentes" ( Studii 
in onore di Ugo Enrico Paoli, Florenţa, 1955, pp. 513-520), p. 514. Importanţa 
acestui articol nu poate fi îndeajuns apreciată. Merkelbach arată că animalul 
figurlnd pe stindarde trebuie să fie pus în relaţie cu miturile de origine ale anu¬ 
mitor popoare din antichitate. Altfel zis, urmînd stindardul, armata reactualizează 
evenimentul mitic al întemeierii naţiunii. 

corb; zeul îi indică locul unde trebuia să-şi construiască oraşul, 
Cyrene. Şi corbii albi ai lui Apollon îi conduseră pe emigranţii 
beoţieni. 25 Este vorba de un motiv destul de cunoscut în lumea 
mediteraneană: a lăsa unui animal alegerea aşezării unui oraş 
sau a unui sanctuar. Se întîmplă ca un oracol să anunţe apariţia 
unui animal şi să dea sfatul ca el să fie urmat. Este poate o 
„raţionalizare** tîrzie; la origini animalul însuşi avea funcţie ora¬ 
culară; epifaniile şi mişcările sale constituiau oracolul. 

Oracolul din Delphi îl îndeamnă pe Cadmos să urmeze o vacă; 
aceasta se îndreaptă spre dumbrava lui Ares şi acolo unde vaca 
se aşază jos Cadmos construieşte cetatea Theba. 26 Conform unei 
tradiţii, tot o vacă îi indică lui Ilos locul unde trebuia construită 
Troia. 27 O scroafă îi conduse pe troienii exilaţi pînă la Lavinium, 
probabil cea mai veche aşezare a Ostiei. 28 Atheneu ne transmite 
o tradiţie conservată de Creophylus, conform căreia Efesul a fost 
ridicat pe locul în care un mistreţ, a cărui apariţie fusese anunţată 
de un oracol, a fost ajuns şi doborît de viitorii locuitori ai 
oraşului. 29 Inutil să mai înmulţim exemplele. Să amintim numai 
că animalele nu indică numai aşezarea unui oraş sau a unei 
colonii ci servesc şi de călăuze în situaţiile disperate, aparent 
fără ieşire. Callisthene, cel mai vechi istoric al lui Alexandru cel 


25 Schol, Aristofan, Nub., 133, citat de A. H. Krappe, p. 230, n. 22. 

26 Apollodor, Bibliotheca , EH, 4, 1; cf. Pausanias, IX, 12, 1 s., IX, 19, 4. A 
se vedea discuţia acestui episod la A. B. Cook, Zeus, I, Cambridge, 1914, pp. 54 
şi urm. A se vedea şi F. Vian, Les origines de Thibes, Cadmos et Ies Spartes, 
Paris, 1963 pp. 78 şi urm. 

27 Tzetzes, Scholia in Lycoph., 29 şi urm.. Cook, Zeus, I, pp. 468 şi urm. O 
altă variantă a aceleiaşi tradiţii a fost înregistrată de Apollodor, Bibliotheca, HI, 
12, 3. A se vedea şi comentariul lui Frazer, Apollodorus, The Library, New York, 
1921, p. 38. 

28 Dionysios din Halicamas, I, 55 şi urm.; A. H. Krappe, p. 229. Este locul 
să amintim riturile întemeierii satelor mandeze: un taur lăsat liber pentru un timp 
este urmărit şi sacrificat iar „mormîntul“ său constituie centrul noii aşezări; cf. 
L. Frobenius, Kulturgeschichte Afrikas, ZUrich, 1933, pp. 179 şi urm. Dar în acest 
caz este vorba de un ritual de întemeiere — şi nu numai de indicarea teritoriului 
viitoarei cetăţi. 

29 Athenaeus, Vin, 62; A. H. Krappe, op. cit., p. 229. Mitul mai supravieţuieşte 
poate numai ca un clişeu literar, la primii cronicari creştini: calul i-ar fi indicat 
lui Constantin traseul viitoarelor ziduri ale Constantinopolului; cf. referinţele la 
Krappe, p. 229, n. 11. 

Mare, povesteşte cum călăuzul care l-a condus pe acesta prin 
deşert, spre oracolul lui Ammon, pierzînd drumul, Alexandru şi 
armata sa fură îndrumaţi de doi şerpi. 30 

Cum am văzut, apariţia şi urmărirea, şi eventual omorîrea 
unui animal sălbatic sau domestic, sînt în raport cu naşterea 
unui popor, întemeierea unei colonii sau a unui oraş, consultarea 
unui oracol de creatorul primului imperiu european. în toate 
aceste mituri, legende şi clişee literare, o idee pare subiacentă: 
un animal decide orientarea într-un teritoriu necunoscut sau 
salvează un gmp uman aflat într-o situaţie fără ieşire; acest act 
nu este numai „miraculos", el marchează sau face posibil 
începutul unei noi realităţi istorice: cetate, stat, imperiu. Vom 
vedea mai tîrziu că revelaţiile săvîrşite de animale se referă de 
asemenea şi la alte realităţi. 

Să subliniem deocamdată diferenţa între legendele lui Dragoş, 
cea a traversării mlaştinilor Meotidei şi toate celelalte: în 
primele, animalul-călăuză este urmărit de vmători; în celelalte 
animalul îşi face apariţia într-o situaţie critică, dar nu este vorba 
de o vînătoare; într-adevăr, animalul este considerat încă de la 
început ca o călăuză trimisă de zei (chiar dacă este urmărit şi 
doborît, ca în legenda întemeierii Efesului: oracolul anunţase 
deja apariţia mistreţului şi prescrisese urmărirea şi uciderea lui 
cu scopul de a se afla centrul viitoarei cetăţi). Se poate con¬ 
sidera ca aparţinînd acestei de a doua categorii ultima parte a ver¬ 
siunii hunice: într-adevăr, începînd dintr-un anume moment, 
căprioara nu mai este vînată; ea se comportă ca o călăuză şi 
hunii o consideră trimisă de o putere divină. 


Hunor şi Magor 

Legenda maghiară a lui Hunor şi Magor dezvoltă acelaşi 
motiv. Vînînd în stepă, fraţii Hunor şi Magor, fiii uriaşului Men- 
roth, zăriră o căprioară şi o urmăriră prin mlaştinile Meotidei, pînă 
într-o cîmpie roditoare. Acolo căprioara dispăru, dar cum locul 


30 Fr. Gr. Hist. 124F14a; a se vedea referinţele suplimentare în Merkelbach, 
p. 314, n. 1. Cf. şi A. H. Krappe, p. 321 şi notele 33-34. 

părea bun pentru păşunat, Hunor şi Magor se întoarseră acasă 
pentru a cere tatălui lor permisiunea de a se stabili acolo cu 
tovarăşii lor. Şase ani mai tîrziu, zvonul cmtecelor şi al muzicii 
îi atrase din nou în stepă. Soţiile fiului regelui Bereka (Bedar) şi 
fetele regelui Dula celebrau o sărbătoare ifestum tubae ) despre care 
nu ni se dau alte informaţii. Hunor şi Magor răpiră femeile şi 
fetele şi descendenţii lor au devenit strămoşii hunilor şi ai 
maghiarilor. 31 

Comparînd această legendă cu cea a lui Dragoş, R. Vuia conside¬ 
ră că „în fond conţinutul lor este identic** 32 El descoperă chiar două 
detalii similare: 1) Hunor şi Magor găsesc că ţinutul este propice 
creşterii turmelor (pro armentis nutriendis ipsam conspexerunt 
opportunam: Chron. Hungaricum ), şi în Cronica lui Ureche 
vînătorii „au socotit, cu toţii, că e locul bun de hrană**; 2) în le¬ 
genda maghiară cei doi fraţi îi cer tatălui lor permisiunea de a se 
strămuta în Meotida, şi în legenda românească, Dragoş şi tovarăşii 
săi îi cer lui Vladislav, principele ungur, permisiunea de a pleca. 33 
Şi totuşi, neexcluzînd posibilitatea unui împrumut, R. Vuia este 
înclinat să considere legenda românească o variantă a unei teme 
internaţionale de origine indiană. 34 Regretatul Gh. Brătianu credea 
că este vorba de o influenţă directă a legendelor ungureşti, în 
legătură cu cucerirea Pannoniei şi a Transilvaniei, asupra tradiţiei 
„descălecării** românilor „ungureni** din Maramureş. 35 


31 Siraonis de Keza, Gesta Hungarorum (= Chronicon Hungaricum, ed. Al. 
Horânyi, Vienne, 1781, cap. I, pp. 31-32, pasaj reprodus de R. Vuia, p. 306), şi 
Chronicon Pictum, I, pp. 250 şi urm. Savanţii unguri consideră legenda ca 
depinzînd de versiunea hunică; cf. Sebesty6n, citat de R. Vuia, p. 308, n. 1. 
Despre sursele şi metoda lui Simon Keza, cf. Kurt Wais, Frtihe Epik Westeuropas 
und die Vorgeschichte des Niebelungenliedes, I, Tllbingen, 1953, pp. 32 şi urm. 
Asupra ansamblului problemei, cf. Michael de Feminandy, „Studien zu den 
Quellen der ugrischen Mythologie“ ( Ural-Altaische Jahrbiicher, 28, 1956, pp. 
18-34); id., Worterbuch der Mythologie, Teii EI, pp. 227, 233, V. şi: Otto J. 
Maenchen-Helzen, The World of the Huns. Studies in their History and Culture, Uni- 
versity of California Press, Bericeley-Los Angeles, 1973), pp. 444 - 4 59. 

32 R. Vuia, op. cit., p. 306. 

33 R. Vuia, ibid., p. 306, n. 2 

34 R. Vuia, ibid., p. 309. 

35 Gh. Brătianu, Tradifia istorică despre întemeierea Statelor româneşti, 
pp. 125 şi urm. 

Nu intenţionăm să discutăm problema tradiţiei istorice 
româneşti privind întemeierea principatului Moldovei. 36 Dar este 
important să distingem cele trei realităţi diferite: 1) evenimentul 
sau procesul istoric al întemeierii principatului de către românii 
coborîţi din Maramureş; 2) tradiţia despre acest eveniment aşa 
cum a fost înregistrată, interpretată şi prezentată de primii isto¬ 
riografi 37 ; 3) mitul întemeierii, comportînd ca elemente esenţiale 
urmărirea unui zimbru de un grup de vînători, traversarea 
munţilor, omorîrea unui animal sălbatic şi hotărîrea de a se aşeza 
într-un ţinut abia descoperit. 

E posibil ca primii istoriografi să fi cunoscut cronicile 
ungureşti povestind legenda lui Hunor şi Magor şi să-i fi împru¬ 
mutat conţinutul sau anumite elemente. Dar aceasta nu înseamnă 
nicidecum că o legendă similară n-ar fi circulat şi la români. 38 
Căci, după cum am văzut, tema mitică a animalului conducînd 
un grup etnic în patria sa viitoare este amplu atestată în Italia şi 
în lumea elenistică. Pe de altă parte, contrar părerii lui R. Vuia, 
cele două tradiţii — ungurească şi moldovenească — nu sînt 
„identice**. în primul caz, o căprioară îl călăuzeşte pe Hunor şi 
pe Magor de-a lungul mlaştinilor, apoi dispare. în al doilea caz, 
este vorba de un zimbru şi de o adevărată vînătoare care se 
termină prin moartea animalului. Dacă o legendă similară n-ar 
fi existat la români, ne putem cu greu închipui pentru ce croni¬ 
carii n-au urmat versiunea ungurească întru totul — căci motivul 
cerbului miraculos există în folclorul unguresc şi dispariţia sa 
fmală constituie un element mai dramatic şi deci mai seducător 
decît uciderea zimbrului. Ipoteza lui R. Vuia că ar fi vorba de o 
„legendă heraldică** 39 nu se impune: pentru că blazonul Moldovei 
era un zimbru, s-ar fi adoptat versiunea Hunor şi Magor, 


36 Trimitem la cartea lui Gh. Brătianu şi, pentru bibliografia recentă, la studiul 
lui Eugen Lozovan, citat la nota 1, Paginile din N. Iorga, Histoire des Roumains, 
Paris — Bucureşti, 1937, voi. IU, pp. 341 şi urm., rămîn încă valabile. 

37 Gh. Brătianu subliniază faptul că cele mai vechi letopiseţe redactate în 
slavonă — cele de la Bistriţa şi Putna şi Cronica Anonimă — au fost scrise în jur 
de un secol după evenimentele relatate; Tradiţia istorică, pp. 121-122. 

38 Nu se poate nimic decide asupra „originii“ tradiţiei populare orale înregis¬ 
trate de S. FI. Marian, Tradiţii poporane române. Bucureşti, 1895, pp. 40-63. 

39 R. Vuia, op. cit., p. 303. 




152 


DE LA ZALMOXIS LA GENGHIS-HAN 


înlocuindu-se căprioara cu zimbrul. Dar atunci, ne întrebăm 
pentru ce nu s-a urmat tradiţia ungurească în totalitatea sa, adică 
conservând elementul atît de important al dispariţiei finale a zim¬ 
brului (= căprioara). Este inutil să presupunem că a fost introdus 
acest element nou — uciderea fiarei — pentru că voievozii şi 
boierii români se distrau vînînd zimbri. 40 Hunii erau esenţial- 
mente vînători şi totuşi căprioara dispare în chip miraculos după 
ce-i călăuzise pe strămoşii lor în traversarea mlaştinilor Meotidei. 
Să o repetăm, dispariţia misterioasă a animalului-călăuză con¬ 
stituie un element dramatic de mare efect, şi nu vedem pentru ce 
ar fi fost suprimat dacă legenda lui Dragoş nu ar fi decît o 
transpunere a versiunii maghiare. 


Zimbrul şi taurul 

Tema „vînătorii rituale a zimbrului" este cu siguranţă autoh¬ 
tonă. La daci acest animal se bucura deja de un prestigiu religios. 
El figurează în mijlocul unui scut găsit la Piatra Roşie 41 şi o 
inscripţie conservată în Antologia Palatină relatează că Traian 
i-a consacrat lui Zeus Casios, în apropiere de Antiochia, un corn 
de zimbru acoperit cu aur, luat din comorile dacice. 42 Din neferi¬ 
cire ştim încă foarte puţine despre acest subiect. Dar oricare ar 
fi fost rolul zimbrului în mitologia şi religia dacilor, el făcea 
parte desigur dintr-un ansamblu mitico-ritual de origine meri¬ 
dională, avîndu-şi rădăcinile în preistorie. Este vorba, evident, de 
un ansamblu mitico-religios destul de complex. Nu avem decît 
să ne amintim rolul taurului în Orientul Apropiat antic şi în 
Mediterana. 43 Taurul, sălbatic sau domesticit, este prezent 
deopotrivă în contextele eroice şi de fertilitate: tauromahia 
reprezintă o probă iniţiatică de tip eroic, dar sacrificarea unui 


40 Ibid., p. 309. 

41 Istoria României, Bucureşti, 1960,1, p. 336. 

42 Antologia Palatina , VI, p. 332. 

43 A se vedea M. Eliade, Trăiţi d'Histoire des Religions, Paris, 1949, p. 85, şi 
bibliografiile înregistrate, pp. 113 şi urm. Cf. şi A. Alvarez de Miranda, „Magia 
y Religion del toro norteafricano“ (Archivo Espanol de Arqueologia, Madrid, 
1954, pp. 1-44). 

taur comportă semnificaţii cosmogonice. Zeii furtunii ca şi eroii 
au fost comparaţi cu taurii, şi în Avesta taurul figura deja pe 
stindard (gaos drafso) u . Sacrificarea taurului juca un rol impor¬ 
tant în Misterele lui Mithra. Capturarea taurului de către Mithra 
face parte dintr-un mit arhaic deja indo-iranian; ea constituia un 
moment esenţial în festivităţile de Anul Nou 45 — episodul avea 
deci o semnificaţie cosmogonică. Foarte probabil. Misterele lui 
Mithra s-au constituit în nord-vestul Iranului, în Armenia şi 
Caucaz. La începutul erei creştine exista încă în Caucaz ritul sa¬ 
crificării unui taur furat. 46 Or, se ştie că Misterele lui Mithra au 
fost destul de populare în Dacia. 47 Nu este de altfel vorba nici 
de primul, nici de ultimul contact al acestui popor cu spirituali¬ 
tatea iraniană. 

Aceste scurte indicaţii nu pretind să circumscrie un subiect 
imens. Dar ele ne introduc în universul religios susceptibil să 
facă inteligibile miturile şi legendele noastre. E important acum 
să abordăm preistoria „vînătorii rituale “, începînd cu funcţiunea 
mitico-rituală a principalelor animale ale legendelor noastre; 
taurul (= zimbru) şi cerbul. La ceea ce am spus mai adăugăm că 
popoarele indo-europene au valorificat destul de repede, din punct 
de vedere religios şi mitologic, taurul, şi un mare număr de triburi 
şi-au luat taurul ca eponim. 48 Anumiţi zei sînt tauromorfi sau 
însoţiţi de tauri. Scenariile mitico-rituale şi simbolismele aferente 
se prelungesc de-a lungul mileniilor. Ca şi în mituri, taurul sim¬ 
bolizează în folclor forţa redutabilă, curajul, agresivitatea. Ca să 
ne limităm numai la un exemplu nu avem decît să citim paginile 


44 Yasna, 10,14; cf. F. Altheim, Gesch. d. Hunnen, I, p. 203, n. 14, bibliografia 
despre stindardele tauromorfe. 

45 G. Widengren, „Stand und Aufgaben der iranischen Religionsgeschichte 4 * 
(Numen, 1954, pp. 16-18, II, 1955, pp. 47-134), II, p. 94; cf. I, pp. 51 şi urm. 
A se vedea şi G. Widengreen, Die Religionen Iranus, Stuttgart, 1965, pp. 41 
şi uim. 

46 F. Cumont, Journal of Roman Studies, 27, 1937, pp. 63-71. 

47 Esenţialul documentaţiei este în L. W. Jones, The Cults of Dacia, (Univ. of 
California, Publ. Philol., IX, 8, 1929, pp. 245 şi urm.). O. Floca, „I culţi orien¬ 
tali nella Dacia" (Ephem. Dacoromâna, VI, 1935, pp. 204 şi urm. 

48 Richard v. Kienle, Tier-Vdlkernamen bei indogermanischen Stamme, 
pp. 55-57. 

lui J. Weisweiler despre rolul taurului în folclorul irlandez. 49 Pe 
de altă parte, în acelaşi folclor, eroul este comparat cu cerbul, şi 
în topografia Galiei numele derivînd de la „cerb“ sînt mai 
numeroase decît cele care au ca origine termenul desemnînd 
taurul. 50 J. Weisweiler a ajuns chiar să distingă m tradiţia celtică 
două culturi: cea a taurului, de origine mediteraneană şi de 
structură pastorală, şi cea a cerbului, de origine nord-eurasiatică, 
elaborată de vînătorii preistorici. Amîndouă culturile sînt evi¬ 
dent pre-indoeuropene. 

Vom reveni asupra acestei probleme. Remarcăm deocamdată 
cît de mult s-au influenţat reciproc aceste două „culturi** arhaice 
în Europa occidentală. Cerbul şi taurul figurează deja în desenele 
rupestre din Iberia şi Liguria. 51 Iar pe chivotul de la Gundestrup 
zeul este reprezentat între un cerb şi un taur. Cerbul este numit 
„bou sălbatic** (oss allaid, dam allai, ag allaid ), căprioara, „vacă 
sălbatică** (bâ allaid) şi puiul de căprioară „viţel sălbatic** (loeg 
allaid). 51 Şi autorităţile eclesiastice, între secolul al V-lea şi al 
VO-lea, denunţă şi stigmatizează cervulum seu vitulum facere , 
adică riturile ţărăneşti comportmd măşti şi deghizări împrumu¬ 
tate de la cervidee şi tauri. 53 


Rolul religios al cerbului 

Toate acestea arată cît de complexă este problema. încă din 
preistorie, culte şi sisteme religioase diferite s-au influenţat re¬ 
ciproc. Simbiozele şi sincretismele au avut loc cu mult înaintea 
epocii „marilor întîlniri** între religii. Începînd din neolitic, dacă 


49 J. Weisweiler „Vorindogermanischen Schichten der irischen Heldensage“ 
{Zeitschriftfur celtische Philologie, 24,1954, pp. 10-55,165-197), pp. 28 şi urm. 
Despre rolul taurului în regiunile celtice, cf. Jan de Vries, La Religion des Celtes, 
Paris, 1963, pp. 184-188. 

50 J. Weisweiler, op. cit., p. 193. 

51 Franz Altheim, Italien und Rom (1941), I, p. 82. 

52 J. Weisweiler, op. cit., p. 194. 

53 Ibid., p. 193, cu referinţele înregistrate la nota 4. Bibliografia privind 
cervulum facere este imensă. Vom reveni în altă parte. 




VOIEVODUL DRAGOŞ ŞI „VÎNĂTOAREA RITUALĂ" 


155 


nu cumva din paleoliticul superior, e greu să găseşti concepţii reli¬ 
gioase „pure**, adică complet independente de creaţiile religioase 
anterioare şi contemporane. Să luăm, de exemplu, rolul cerbului 
în mitologiile şi religiile Eurasiei. Problema este imensă şi nu 
priveşte decît în parte cercetarea noastră. Dar este important să 
cunoaştem substratul religios al unui mit cum este cel al venirii 
hunilor în Europa. J. Weisweiler amintea, după F. R. SchrOder, 
cultul cerbului care se întinde spre est pînă în China şi Japonia 
şi în sud pînă în Italia (Val Camonica; Diane de Nămi etc.), în 
Iliria, în Grecia (Artemis), Marea Neagră, Caucaz şi Asia Mică 
(zeul hittit al furtunii călărea pe un cerb etc.). 54 Vom reveni 
asupra mitologiei cerbului în Asia Centrală şi Siberia, insistmd 
mai ales asupra cîtorva mituri indiene foarte rar puse în raport 
cu tema noastră. Deocamdată să amintim că măştile de cervidee 
sînt atestate în Europa din cea mai îndepărtată antichitate pînă 
în timpurile modeme. 55 Celebml „vrăjitor** paleolitic din grota 
Trois-Frfcres (Arifcge) este reprezentat cu un cap de cerb 
împodobit cu nişte coame imense. 56 Şi pe o placă de ardezie din 
Lourdes este gravat un om împodobit cu coame de cerb şi cu o 


54 J. Weisweiler, Vorindogermanischen Schichten der irischen Heldensage, pp. 
191 şi urm.; F. R. Shroder, Skadi und die Gdtter Skandinaviens, Ttlbingen, 1941, 
pp. 90 şi urm.; cf. şi J. Wiesner, „Zun Hirsch in der Frilhzeit“ ( Pisciculi , 
Festschrift fUr F. J. Dolger, MUnster i. W., 1939), p. 309 şi urm.; Helmut Rosen- 
feld, „Die Dioskuren als leucho polo und die Alkes «Elchreiter» der Vandalen“ 
(Rheinisches Museum fur Philologie, 89, 1940, pp. 1 şi urm.; id., „Die vandali- 
schen Alkes «Elchreiter» der Ostgermanische Hirschkult und die Dioskuren" 
{Germanisch-Romanische Monatsschrift, 28, 1940, pp. 245 şi urm.); cf. şi Jan de 
Vries, Altgermanische Religionsgeschichte, I, (ed. a II-a 1956), pp. 363 şi urm. şi 
studiile lui Karl Hauck şi O. Hofler citate în notele 55 şi 60. Despre cultul cer¬ 
bului la celţi, cf. Jan de Vries, La Religion des Celtes, pp. 112 şi urm., 181 şi urm., 
Cerbul, strămoş mitic la celţi, O. Hofler (n. 55), 40 (cu bibliografia). 

55 A se vedea bibliografia dată de Leopold Schmidt, Masken in Mitteleuropa, 
Viena, 1955, p. 25, nr. 92-100; Otto Hofler, Siegfried, Arminius und die Sym- 
bolik, Heidelberg, 1960, pp. 32 şi urm. şi notele 66-94. 

56 Desenul a fost frecvent reprodus: a se vedea în ultimul rînd în J. Mar- 
ringer, L’homme prShistorique et ses dieux , Paris, 1958, fig. 19; S. Giedion, The 
Beginnings of Art, New York, 1962, fig. 340-341, pp. 504-505. Este vorba pro¬ 
babil de un „maestra-vrăjitor", reprezentant al unui Domn al Animalelor, căci 
are o faţă de bufniţă, urechi de lup, o barbă lungă de capră neagră şi o coadă de 
cal. Vrăjitorul este gata de dans, cu ochii fixaţi spre diferitele specii de animale 
gravate pe rocă. 

coadă de cal. 57 Vînătoarea şi uciderea cerbilor figurează în 
desenele rupestre din vîrsta bronzului din Suedia. 58 în Edda, 
cerbul este în legătură cu Odin şi Arborele Lumii. 59 Un cerb 
împodobeşte vîrful stindardului de fier descoperit în „Ship- 
burial“-ul din Sutton Hoo (Suffolk) datînd din secolul al 
VII-lea. 60 Funcţiunea cerbului ca animal funerar şi călăuz al 
morţilor m lumea de dincolo este amplu atestată în tradiţiile ger¬ 
manice. 61 Se consideră că uneori morţii apar sub formă de cerbi. 62 
Există, de altfel, un obicei de a înveli morţii în piei de cerb 63 , 
desigur datorită rolului de psihopomp al acestui animal. 

Dar funcţia funerară a cerbului nu este cea mai importantă. Carac¬ 
terul său solar este de asemenea atestat. într-o poezie islandeză 
din secolul al XHI-lea, „cerbul solar" este descris cu picioarele 
pe pămînt şi cu coamele atingînd Cerul. 64 După cum vom vedea, 
cerbul de aur este cunoscut şi în India. în vechile credinţe popu¬ 
lare ruseşti soarele este conceput ca un cerb învăpăiat care aleargă 
pe cer. 65 Să încheiem aici aceste cîteva indicaţii asupra dosarului 
european al cerbului. Vom avea ocazia să-l completăm. 

J. Weisweiler crede că cultul şi miturile cerbilor sînt originare 
din nordul Europei. 66 Indo-europenii le-ar fi împrumutat de la 
„hiperboreeni" care locuiau aceste regiuni în timpurile pre- 


57 J. Marringer, op. cit., fig. 31, după Breuil. 

58 Cf. Oscar Almgren, Nordische Felszeichnungen als religiose Urkunden, 
Frankfurt a. M. 1934, pp. 110, 125 etc. 

59 Grimnismâl, 26; F. R. Schroder, op. cit., pp. 48 şi urm. 

60 Karl Hauck, „Herrschaftzeichen eines Wodanistischen Konigtums" 
( Jahrbuch fur Frănkische Indesforschung, 14, 1954, pp. 9-66), pp. 99 şi urm. Stin¬ 
dardele şi insignele ornate cu cerbi sînt destul de frecvente la vechii germani; 
cf. O. Hofler, op. cit., pp. 45 şi urm. Capetele de cerb în bronz montate pe catarge 
sînt atestate de asemenea la sciţi; cf. A. Salmony, „An Unknown Scythian Find 
in Novocherkask“ ( Eurasia Septentrionalia Antiqua, X, 1936, pp. 54-60, ftg. 1-5). 
N. Tchlenova, „Le cerf scythe“ (Artibus Asiae, XXVI, 1963, pp. 27-70). 

61 Cf. Referinţele bibliografice la K. Hauck, p. 20 şi O. Hofler, p. 45. 

62 W. E. Peuckert, în Handworterbuch d. deutschen Aberglaubens, IV, pp. 93 
şi urm.; Hofler, p. 44. 

63 O. Hofler op. cit., p. 45 şi nota 147. 

64 J. Weisweiler, op. cit., p. 191. 

65 O. Schrader — A. Nehring, Reallexikon der indogermanischen Altertum- 
skunde, I, Berlin — Leipzig, 1917-1923, pp. 503 şi urm.. 

66 Weisweiler, op. cit., p. 196. 

istorice. Ca să dovedească atari influenţe, Weisweiler citează 
cuvinte arctice supravieţuind în limbile celtice. 67 Nu intenţionăm 
să discutăm această ipoteză în ansamblul ei. Să remarcăm totuşi 
că cerbul avea deja un rol religios la vînătorii paleolitici din 
Franţa (grota Trois-Frtres etc.). Cu alte cuvinte, el se găseşte, cum 
crede Weisweiler, în legătură cu cultura vînătorilor paleolitici, dar 
aceştia nu erau la început „hiperboreeni“. în măsura în care 
putem vorbi de o cultură „hiperboreeană“, ea era probabil 
moştenitoarea directă sau indirectă a culturii paleoliticului supe¬ 
rior franco-cantabric. Condiţiile rămînînd aproape aceleaşi ca în 
epoca glaciară, vînătorii „hiperboreeni“ prelungiseră în regiu¬ 
nile septentrionale şi arctice o cultură care dispăruse în sud în 
urma schimbării climei. în consecinţă, dacă Weisweiler are poate 
dreptate să conchidă că indo-europenii au împrumutat „cultura 
cerbului" de la „hiperboreeni" şi au difuzat-o în sud şi în vest, 
nu are desigur dreptate să considere această cultură ca o creaţie 
nordică. Eurasia septentrională a primit şi conservat, adaptat şi 
îmbogăţit o cultură şi o spiritualitate care cunoscuseră deja o 
strălucită epocă creatoare în paleoliticul franco-cantabric. 


Vînătoarea cerbului în India 

Fenomene asemănătoare se constată în alte epoci şi în medii 
diferite. Să examinăm miturile vînătorii cerbului în India şi să le 
comparăm cu miturile similare din Asia Centrală. Se va vedea 
în ce sens un mit aihaic şi extrem de răspîndit este reinterpretat 
şi revalorificat în contexte religioase diferite. în literatura indiană, 
sarabha desemnează şi un animal fabulos şi un cervideu. 
Dhumakări-jătaka (n° 413 din Jataka pali) face aluzie la nişte 
sarabha care, înnebuniţi din cauza muştelor, se apropie de focul 
unui păstor de capre care răspîndea foarte mult fum. 68 Dim¬ 
potrivă, în Sarrabhaminga-jătaka (n° 483) se găseşte povestirea 
următoare: Regele Brahmadatta merge la vînătoare cu suita sa. 


67 Ibid ., pp. 196-197. 

68 Jean Przyluski, „Un ancien peuple du Penjab: Les Salva“ (Journal Asia- 
tique, 214, 1929; pp. 311—354), p. 321. 

Dintr-un tufiş iese un sarabha. „Aceste animale au o abilitate 
miraculoasă de a se feri de săgeţi. Acesta se lăsă jos pentru a lăsa 
să treacă săgeata pe care regele i-o trimise apoi îşi reluă cursa. “ 
Brahmadatta îl urmăreşte îndelung. Ajuns lîngă o groapă plină 
cu apă murdară sarabha o înconjoară dar regele se afundă. 
Sarabha care nu era altul decît Boddhisattva reincarnat îl scoase 
din groapă pe omul care voise să-l ucidă şi-l învăţă Legea. într-o 
altă zi, regele se duse în parcul său ca să tragă cu arcul. în 
momentul îh care ocheşte ţinta, Sakka, regele zeilor, face să-i 
apară imaginea lui sarabha şi Brahmadatta se abţine să lanseze 
săgeata. El declară că drept recunoştinţă pentru o binefacere nu 
poate ucide sarabha. „Acesta nu e vînat, replică Sakka, este 
Asura. Dacă îl ucideai deveneai suveranul zeilor. “ Dar regele 
persistă în hotărîrea lui şi atunci Sakka îl laudă, urîndu-i viaţă 
lungă şi apoteoză după moarte. 69 

Să reţinem această trăsătură: sarabha nu este un vînat obişnuit, 
ci un Asura, o fiinţă în acelaşi timp divină şi demonică. Cine îl 
doboară devine egalul Regelui Zeilor. O tradiţie similară s-a 
păstrat în mediile brahmanice. în Mahdbhârata (I, 65, v. 2534 şi 
I, 67, v. 2663) Sarabha desemnează un Asura a cărui incarnare 
este regele-ermit Paurava. „în Purăna, Asura Sarabha este un 
monstru redutabil cu opt picioare, mai puternic decît un leu, şi 
adversarul lui Vişţtu.** 70 

într-o povestire extrasă de Vinaya din Mahăsamghika întîlnim 
un mit puţin diferit. Un cerb de culoarea aurului zboară spre nord 
plutind prin aer. Soţia regelui din Benares îl vede şi-i doreşte 
pielea ca să-şi facă din ea o pernă. Un vînător se îndreaptă spre 
nord şi ajunge în Munţii înzăpeziţi. Un rihsi îi descoperă că „un 
rege al cerbilor de culoarea aurului** vine adesea zburînd, şi se 
aşază pe un copac. Vînătorul se aşază la pîhdă şi-l vede pe regele 
cerbilor apropiindu-se prin aer. „Corpul lui răspîndea o strălucire 


69 Ibid., pp. 322-23; sanscritul sarabha are drept echivalent în limba pali 
sarabha. 

70 Ibid., p. 323; Przyluski crede că sarabha, care desemna mai întîi o specie 
de animal, emblema tribului Salva, a desemnat un animal fabulos şi divin cînd 
tribul deveni clanul regal al confederaţiei (ibid. p. 325). Această explicaţie, în cea 
mai bună tradiţie evoluţionistă, nu se impune. 

care lumina trecătorile munţilor. “ Vînătorul reuşi să-l prindă cu 
ajutorul unei plase şi-l aduse reginei. „Ea începu să ţopăie de 
bucurie. Minată de intensitatea afecţiunii ei înaintă şi îmbrăţişă 
cerbul, dar din cauza gravităţii păcatelor ce le avea pe suflet acest 
gest făcu să-i dispară pe loc culoarea de aur a acestui rege al 
cerbilor. Regina zise: «Acest cerb nu mai este decît un animal 
fără frumuseţe; să i se dea drumul să plece».“ 71 

Să subliniem caracterul solar al regelui cerbilor şi raporturile 
sale cu Regina, temă care merită un studiu special. Deocamdată 
să mai prezentăm încă un mit de origine indiană, conservat în 
cronica siameză Suvanna Khamdeng 12 . într-o zi Visukamma 
(= Visvakarman, făuritorul divin) se metamorfoză într-un Tharai 
Khăm, adică într-un cerb de aur, şi stătu în parcul regelui P’raya 
Coranî. în zadar se strădui acesta să-l captureze. El porunci atunci 
fiului său Suvaţiţia Khamdeng să urmărească Cerbul de aur şi să-l 
prindă viu. Suvaţipa „adună o armată de douăzeci de mii de 
oameni dintre care alese treizeci şi doi din cei mai agili şi mai 
rapizi pe care-i numi vîhători şi cărora le înfăşură capul cu un 
turban înalt avînd forma urechilor şi coamelor lui Tharai. îi 
îmbrăcă în haine de culoarea acestui animal ale căror poale erau 
aranjate astfel încît cădeau ca o coadă de cerb. Ceilalţi luară 
fiecare cîte un laţ“. îl urmăriră două sau trei luni, fără să-l poată 
prinde. Cînd armata dormea Cerbul de aur dormea şi el. „Abia 
îl ajungeau şi iar se făcea nevăzut. îi aştepta şi în apropierea lor 
îşi relua cursa.“ Atunci prinţul cern întăriri tatălui său. Cu o 
armată considerabilă, reluară urmărirea cerbului şi-l alungară 
pînă la poalele muntelui Doi Ang Salong. Acolo o femeie, Nag In 
Lăo 73 , ieşi să-l vadă pe prinţ. Ea se îndrăgosti de el, îl invită 
într-o peşteră, locuinţa ei, şi „gustară din plăcerile iubirii". După 
ce a stat mult timp prin acele locuri, armata îşi reluă drumul şi 


71 Traducere E. Chavannes, Cing cents contes, n°. 341, reprodusă de Przy- 
luski, op. cit., pp. 337-338. 

72 Annales du Sian, Premiire pârtie; Suvanna Khamdeng, Suvanna K'om Khăm, 
Sinhanavati, traducere de Camille Notton, Consul al Franţei, Paris, Limoges, 
Nancy, 1926, pp. 3-6. Numele indiene abundă. A se vedea şi J. Przyluski, 
op. cit., pp. 343 şi urm. 

73 Nang = doamnă; In = Indra; Lao = a tăia, a şlefui. (Camille Notton, 
op. cit., p. 5, n. 3.) 

traversînd pădurile ajunse la poalele muntelui Usupabatta. Acolo, 
Cerbul de aur dispăru şi nu-1 mai revăzură. Făcură tabără în acel 
loc şi-l instalară pe prinţul Suvanna în mijloc. 

Să reţinem elementele esenţiale: 1) o fiinţă divină se meta¬ 
morfozează în Cerb de aur şi se instalează chiar în parcul regelui 
ca şi cum ar vrea să-l provoace; 2) regele nereuşind să-l cap¬ 
tureze, îl însărcinează pe fiul său s-o facă; 3) prinţul pleacă la 
vînătoare cu o armată considerabilă, călăuzită de 32 de vînători 
deghizaţi în cerbi; 4) cu toate că Cerbul de aur este mereu văzut 
de vînători, se dovedeşte invincibil; 5) prinţul se îndrăgosteşte 
de o femeie din acel ţinut şi se iubeşte cu ea; 6) el întîrzie mult 
timp în acel loc dar Cerbul îl aşteaptă; 7) în cele din urmă, prinţul 
şi armata reiau vînătoarea dar ajungînd la poalele unui munte. 
Cerbul dispare. Foarte probabil, cei 32 de vînători deghizaţi în cerbi 
reflectă amintirea unei societăţi de bărbaţi practicînd anumite 
rituri (cervulum facere ). Comportamentul Cerbului ni se pare sem¬ 
nificativ ; el se lasă urmărit pe un vast teritoriu şi nu dispare decît 
cînd a ajuns la capătul drumului. E ca şi cum ar fi vrut să-l oblige 
pe prinţ să săvîrşească un „ritual de întemeiere"; într-adevăr aflăm 
mai tîrziu că prinţul devenise un suveran foarte puternic, incar¬ 
narea Mistreţului mitic. Episodul erotic se înscrie în aceeaşi 
schemă a suveranităţii: viitorul rege se uneşte cu o femeie din 
„ţinut", imagine folclorică a divinităţilor Pămîntului, incamînd 
autohîonia. „Această vînătoare, se întreabă Przyluski, nu era oare 
un rit permiţînd ascensiunea de la condiţia de raja la rangul de 
suveran suprem? S-ar explica atunci formula enigmatică din 
Jătaka n° 483 conform căreia cel care capturează un sarabha 
dobîndeşte puterea regelui zeilor, altfel zis obţine regalitatea uni¬ 
versală." 74 Przyluski a văzut bine relaţia între vînarea unui sarabha 
şi obţinerea suveranităţii universale. Dar în India ca şi în alte 
locuri, această vînătoare rituală poate viza scopuri diferite. 

Camille Notton citează o tradiţie Wa care îi atribuie lui Mang 
Rai urmărirea unui cerb de aur, cînd acesta cucereşte teritoriul 
Xieng-Tung. 75 „O altă legendă a cronicii din Xieng Măi îi mai 
atribuie aceluiaşi personaj urmărirea unei căprioare şi a puiului 


74 Op. cit., pp. 344-345. 

75 Gazeteer, voi. I, p. 518, citat de C. Notton, Annales du Siam, p. 4, n. 2. 

ei alb cînd începuse să caute o aşezare pentru a întemeia oraşul 
Xieng Măi.“ 76 Găsim deci în India şi în regiunile hinduizate 
vînătoarea unui cerb miraculos (sarabha , Cerbul de aur etc.) în 
legătură cu: 1) cucerirea unui teritoriu (sau întemeierea unui 
regat); 2) întemeierea unui oraş; 3) obţinerea suveranităţii uni¬ 
versale; 4) o experienţă decisivă, un fel de metanoia sau con¬ 
versiune religioasă (cf. Cerbul-Boddhisattva). 

Aceste valori şi funcţiuni nu epuizează deloc mitologia indiană 
a cerbului. Am făcut deja aluzie la caracterul demonic al lui 
sarabha , aşa cum apare în Purina. într-un episod celebru din 
Rămăyana (III, 40, 48, 49) Marîcha, posedat de un demon, se 
transformă într-un cerb de aur cu patm coame de aur împodobite 
cu perle şi îl atrage pe Râma în urmărirea sa. Astfel Sîtă rămîne 
singură şi Răvana reuşeşte în cele din urmă s-o răpească. 77 

Caracterul ambivalent al cerbului ne va reţine atenţia mai 
departe. Să adăugăm că aceste mituri şi legende au circulat con¬ 
tinuu de la un popor la altul. Varianta punînd în evidenţă pe Bod- 
dhisattva transformat în sarabha, cu scopul de a-1 converti pe 
regele vînător, constituie probabil sursa uneia dintre cele mai 
populare legende creştine, aceea a conversiunii Sfîntului 
Eustachie. Generalul roman Placidus, bogat, dar caritabil idolatru, 
era pasionat de vînătoare. într-o zi pe cînd vîna împreună cu 
alaiul său, întîlni un cerb de o mare frumuseţe şi-l urmări pînă 
în vîrful unei stînci. Acolo, în timp ce Placidus îi admira maies¬ 
tatea, zări o cmce între coamele lui, şi cerbul îi vorbi cu voce de 
om zicîndu-i că era Hristos pe care Placidus îl onora fără să 
ştie. 78 Istoria, trecînd prin versiunile arabe şi pehlevi, îşi are 
obîrşia în sursele sanscrite. 79 Dar dacă Hristos a putut fi asimi- 


76 C. Notton, op. cit., p. 4, n. 2. 

77 După J. Darmsteter, Revue des Etudes Juives, II, 1881, pp. 300-302, această 
poveste a trecut, prin intermediul persan, în folclorul religios evreiesc; regele 
David urmăreşte un cerb şi ajunge în ţara Filistinilor, unde este făcut prizonier 
de fratele lui Goliath. Cf. M. B. Ogle, „The Stag-Messenger Episode" ( American 
Journal of Philology, XXXVII, pp. 387-416), pp. 412 şi urm. 

78 Acta Sanctorum, voi. VI, pp. 123 şi urm. (20 septembrie). Episodul este 
amplu comentat de Pschmadt, Die Sage von der verfolgten Hinde, pp. 45 şi urm., 
care studiază şi legendele paralele ale lui St. Hubert şi Julien l’Hospitalier. 

79 Cf. Gerould, in Publications of Modern Languages Association, 19, 1940, pp. 
335 şi urm.; M. B. Ogle, op. cit., p. 411. 

lat cerbului, aceasta se explică prin faptul că cerbul simboliza deja 
m Grecia antică acea renovatio periodică şi universală şi asta 
datorită tocmai reînnoirii periodice a coamelor sale. 80 Cu alte 
cuvinte, vom găsi mereu la „originea" unei legende un univers 
spiritual arhaic care nu numai că a precedat-o, dar, mai ales, i-a 
pregătit apariţia şi „succesul". 


Indo-arieni, fino-ugrieni, altaici 

Cît despre miturile popoarelor nomade ale Asiei Centrale, 
punînd în evidenţă urmărirea unui cerb 81 , ele sînt desigur soli¬ 
dare cu arta lor, în care motivul dominant este constituit de 
scenele de vînătoare: cerbi zburînd în galop, grifoni înaripaţi 
ucigînd mufloni, păsări de pradă sărind asupra cerbilor şi a 
muflonilor etc. Andreas Alfdldi 82 şi Franz Altheim 83 au insistat 
în mai multe rînduri asupra raporturilor între armata animalieră 
a nomazilor asiatici şi miturile lor de origine şi de cucerire 
( Landnahme-saga ). într-un capitol precedent am arătat carac- 


80 Cf. H. Ch. Puech, „Le Cert et le Serpent" ( Cahiers archiologiques , IV, 
1949, pp. 17-60), pp. 29 şi urm. Acelaşi simbolism este atestat în China pro- 
toistorică, în Altai, în anumite culturi ale Americii centrale şi de Nord (mai ales 
Maya şi Pueblo); cf. C. Hentze, Comment il faut lire Viconographie d'un vase en 
bronz chinois de la piriode Shang (Conferenze I.S.M.E.O., voi. I, Roma, 1951, 
pp. 1-60); id., Bronzegerăt, Kultbauten, Religion im âltesten China der Shang-Zeit, 
Antwerpen, 1951, pp. 210 şi urm. A se vedea şi Mircea Eliade, lmages et Sym- 
boles. Paris, 1951, p. 216, n. 5. 

81 Cf., între altele, W. Eberhard, Lokalkulturen im Alten China. Part. I.: Die 
Lokalkulturen des Nordens u. Westens, Leiden, 1942, pp. 78 şi urm.; S. Szaszman, 
„Le roi Bulan et le probleme de la conversion des Khazars" ( Ephemerides The- 
ologicae Lovanienses, XXXIII, 1957, pp. 71 şi urm.). 

82 A se vedea mai ales „Theriomorphe Weltbetrachtung in der Hochasiatis- 
chen Kuituren" (Archaeologische Anzeiger, 1931, col. 393-418); id., Der 
fruhromische Reiteradel und seine Ehrenabzeichen, Badeb-Baden, 1952. 

83 Cf. mai ales Weltgeschichte Asiens im griechischen Zeitaller, D, Halle, 1948, 
pp. 297 şi urm.: Literatur und Gesellschaft im ausgehenden Altertum (1950), II, 
pp. 15 şi urm.; Atilla und die Hunnen, (Baden-Baden, 1951, pp. 76 şi urm.; Nieder- 
gang der Alten Welt, I, (1952), pp. 320 şi urm.; Geschichte d. Hunnen I, pp. 230 
şi urm. Vezi şi F. Altheim şi E. Trautmann, „Hirsch u. Hirschsage bei den Arier“ 
0 Germania , N. F„ m, 1941, pp. 286-297; 349-357). 

teiul arhaic al acestui ansamblu mitico-ritual în care strămoşul 
este un carnasier, model exemplar în acelaşi timp al vmătorului 
şi al războinicului invincibil. 84 Examinată în această perspectivă 
vînătoarea unui cervideu ducînd la descoperirea şi la cucerirea 
unui teritoriu se poate interpreta ca reactualizarea unui mit al 
originii: strămoşul mitic, carnasierul, urmăreşte un cervideu şi 
cucereşte patria viitoare a descendeţilor săi. Cum era de prevăzut 
popoarele stepelor eurasiatice, locuind zone periferice în raport 
cu centrele de înaltă civilizaţie, au păstrat timp mai îndelungat 
tradiţii arhaice asemănătoare. 85 Dar asta nu vrea să spună că alte 
grupuri etnice n-au cunoscut tradiţii similare, nici că nomazii 
stepei eurasiatice n-au primit şi asimilat anumite elemente de 
cultură superioară, înainte chiar de a atinge frontierele imperi¬ 
ilor roman, persan, chinez pe care aveau să le atace puţin timp 
după aceea. 

F. Altheim aminteşte, după H. Jacobsohn, că termenul sarabha 
s-a conservat în cuvîntul vogul *suorp, * sorp, „elan**. 86 Şi tot aşa 
cum în India sarabha este un cervideu miraculos cu opt picioare, 
adversar al elefantului şi al leului, la voguli elanul ( suorp ) este 
un animal redutabil trimis de cer. într-o poezie vogulă oamenii 
îl roagă pe Numi Târem, Tatăl ceresc, să transforme elanul 
într-un animal cu patru picioare; altfel va distruge speţa umană. 87 
Cum remarcă F. Altheim, ugrienii au conservat nu numai cuvin¬ 
tele, dar şi reprezentările mitice din timpurile ariene. 88 

Cît despre motivul specific al artei animaliere a stepelor, nu 
este nici el o creaţie a popoarelor paleo-siberiene. La Tell-Halaf, 


84 A se vedea mai sus cap. I. Cf. şi E. Lozovan, „Du nom ethnique des Daces“ 
(Revue Internationale d'onomastique, XII, 1961, pp. 27-32). 

85 R. Merkelbach vorbeşte despre „Gesetz von der Erhaltung des Alten an der 
Peripherie", op. cit., p. 520. 

86 H. Jacobsohn, Arier und Ugroflnnen (1932), p. 57; F. Altheim, Geschichte 
der Hunnen, I, p. 232. Nu este de altfel singura vocabulă ariană împrumutată de 
ugrieni; cf., de exemplu, mordvinul azoro, „Domnul" din indo-iranianul *asura ; 
H. Jacobsohn, op. cit., p. 38; 138; F. Altheim, op. cit., p. 230. 

87 B. Munkâcsi, citat de F. Altheim, pp. 232-33. Traducerea germană a 
poemului vogul a fost publicată de F. Altheim, Niedergang der Alten Welt, I, pp. 
235 şi urm. 

88 Geschichte der Hunnen, I, p. 233. 

adică în zona de influenţă a arienilor din Mitanni, s-a găsit un 
relief din secolul al Xl-lea a. Chr., înfăţişînd un elan atacat de 
un carnasier. Acesta din urmă nu este cunoscut în Asia anterioară: 
este un gulo gulo, carnasier care trăieşte exclusiv în partea sep¬ 
tentrională a Eurasiei. 89 Regăsim o scenă similară pe covorul de 
fetru din No'm Ula (în Mongolia exterioară): o răpitoare înaripată 
(ca fiarele fabuloase ale ostiacilor) se aruncă asupra unui elan. Se 
ştie că o parte din ţesăturile de la Noin Ula provine din regiunea 
greco-sarmată din sudul Rusiei, sau din Siria; o altă parte din 
China. în ceea ce priveşte covorul cu scena luptei elan-camasier, 
ea aminteşte prin stil luptele de animale din arta sarmată a Rusiei 
meridionale, dar mai ales plăcile de aur din Siberia occidentală. 90 
Arta animalieră a stepelor pare originară din Rusia meridională, 
adică din Caucaz, şi cum este Ren6 Grousset înclinat să creadă, 
în ultimă analiză dependentă de lumea mesopotamiană. 91 

Este vorba evident de o artă solidară cu o concepţie religioasă 
şi o mitologie specifice. Făcînd bilanţul cercetărilor asupra 
motivului care ne preocupă, adică al vînătorii unui cervideu 
ducînd la descoperirea unui teritoriu, F. Altheim identifică ele¬ 
mentele sale constitutive la indo-arieni: numele sarabha, con¬ 
servat de ugrieni; cea mai veche reprezentare plastică pe 
reliefurile găsite în regiunea ocupată de mitannieni. Cu alte 
cuvinte din timpurile cele mai vechi, populaţiile nomade din 
centrul şi din nordul Asiei au împrumutat aceste elemente 
mitico-religioase de la vecinii lor, indo-arienii. 92 Dar coborînd 
spre India, arienii au uitat motivul originar (tema carnasierului 
urmărind un cervideu) în timp ce ugrienii şi altaicii l-au păstrat 
şi i-au dat o nouă vigoare. 93 Pe de altă parte, după cum am văzut, 
mitul sarabha a cunoscut şi în India noi valorificări. O dovadă 


89 A se vedea bibliografia în F. Altheim, Geschichte d. Hunnen, I, pp. 234 şi urm. 

90 Cf. discuţia problemelor şi bibliografia în F. Altheim, op. cit., pp. 236 şi 
urm. Paginile din R. Grousset, L'Empire des Steppes, Paris, 1939, pp. 42-52, 623 
şi urm., rămîn încă cea mai bună introducere în studiul artei animaliere a stepelor. 

91 R. Grousset, op. cit., p. 625. 

92 F. Altheim, Gesch. d. Hunnen, I, p. 237 

93 La tătari şi ciuvaci numele elanului sau al elanului domestic este bulon de 
la bulmaq, „a găsi“, cu sufixul n, adică „cel care află"; cf. H. Grăgoire (Byzan- 
tion, 12, 1937, p. 261), citat de F. Altheim, I, p. 239. Dar e greu de stabilit dacă 
e vorba de un vechi mit uitat; cf. F. Altheim, ibid. 

în plus că este vorba de un scenariu mitico-ritual de o excepţio¬ 
nală bogăţie, susceptibil de a fi folosit în contexte multiple şi în 
scopuri variate. 

Cît despre versiunea hunică din Landnahme-Saga ea nu este 
desigur cea mai veche, cum credeau Alfbldi, A. H. Krappe şi 
alţi autori. F. Altheim a descoperit de curînd ceea ce el numeşte 
Urbild-ul tuturor versiunilor într -0 legendă relatată de gramaticul 
grec Agatharchides din Cnidos, care a trăit la începutul seco¬ 
lului al II-lea a. Chr. Conform acestei legende, leii hăituiseră caii 
persanului Eiythros prin Marea Roşie, pînă la o insulă. Erythros 
îşi urmă herghelia de cai şi pe stăvarii lor şi întemeie pe insulă 
o cetate. 94 După cum se vede, este vorba de o veritabilă 
vînătoare, şi nu de un animal-călăuză care revelează un teritoriu 
necunoscut. Caracterul aihaic al legendei este întărit de faptul 
că vînează chiar animalele sălbatice (leii). Aluzia la întemeierea 
unei cetăţi nu denotă numaidecît o dată recentă, căci, în această 
parte a lumii, cetăţile sînt cunoscute din protoistorie. 95 

Cînd avem de-a face cu credinţe religioase şi valori culturale 
comune nomazilor eurasiatici şi populaţiilor din Europa orien¬ 
tală, e bine să ţinem seama de două serii de fapte: 1) analogiile 
culturale între vechii iranieni şi turco-mongoli; 2) influenţele 
iraniene tîrzii (sassanide şi post-sassanide) asupra anumitor 
popoare eurasiatice, înaintea irupţiei lor în lumea romană şi 
germanică. Karl Meuli a pus bine în lumină asemănările tehni¬ 
cilor de război şi de vînătoare la iranieni şi la turco-mongoli. 96 
Savantul elveţian presupune că este vorba despre un element 


94 Agatharchides, Die mari Erythraeo, 5 (G. G. M. I, [1885], p. 113), citat de 
F. Altheiin, Geschichte d. Hunnen, V, p. 393. Eiythros trăia în timpul iernii la Pasar- 
gades, dar vara în apropierea Mării Roşii (la origine se înţelegea prin asta Golful 
Persic). 

95 Vînatoarea rituală, întreprinsă cu scopul de a găsi aşezarea unui nou sat, 
este practicată încă de anumite populaţii africane; cf. Helmut Straube, Die 
Tierverkleidungen der Africanischen Naturvolker, Wiesbade, 1955, pp. 83-84. Să 
adăugăm că exemplele africane sînt susceptibile de a lumina anumite aspecte 
ale popoarelor noastre. într-adevăr, se poate urmări, în Africa, continuitatea 
„vînătorii rituale" — în legătură cu iniţierea, societăţile secrete, suveranitatea — 
de la fazele cele mai arhaice (culturile de vînători) pînă la culturile pastorale şi 
agricole. Cf. Straube, pp. 198 şi urm. şi Passim. 

96 Karl Meuli, „Ein altpersischer Kriegsbrauch" ( Westostliche Abhandlungen. 
Festschrift flir Rudolph Tohudi, Wiesbaden, 1954, pp. 63-85, cu o bogată bibliografie). 




166 


DE LA ZALMOXIS LA GENGHIS-HAN 


specific culturilor păstorilor războinici din Asia centrală, adică 
popoarelor de cavaleri, crescători de cai. 97 Meuli lasă deschisă 
problema eventualelor influenţe asiriene. 98 Oricum ar fi, carac¬ 
terele asemănătoare pe care le regăsim la diferite populaţii de 
călăreţi trebuie să ne pună în gardă împotriva explicaţiilor prea 
rigide privind influenţele turco-ugriene asupra populaţiilor din 
Europa centrală şi orientală. Anumite elemente culturale con¬ 
siderate a fi fost aduse de nomazii eurasiatici pot fi în realitate 
de origine iraniană, adică, altfel zis, să preceadă cu opt pînă la 
zece secole marile invazii ale începutului erei creştine. 

Şi asta este cu atît mai adevărat cu cît anumite popoare din 
stepe au suferit o puternică influenţă din partea culturii sas- 
sanide." Astfel A. Maurodinov a arătat pe larg cum tezaurul 
protobulgar de la Nagyszentmiklds trădează influenţa artei 
sassanide. Maurodinov conchide că arta sassanidă îşi exersase 
influenţa asupra strămoşilor protobulgarilor, „şi această 
influenţă le-a fost transmisă de propria lor tradiţie artistică** 100 . 
Pe de altă parte, săpăturile arheologice ale lui Kopeny de pe 
Enisei (la 300 de km sud-vest de Krasnoiarsk) au scos la lumină 
vase de aur din secolele al Xl-lea şi al X-lea prezentînd 
influenţe post-sassanide de acelaşi tip. 101 Asta vrea să spună că 
în cele din urmă invadatorii aduceau în Europa orientală o 
cultură în care moştenirea arhaică a vînătorilor-războinici 
eurasiatici suferise influenţa elementelor de cultură sassanidă, 
bizantină, egeeană şi chiar germanică. 

în toată Europa, dar mai ales în regiunile din sud-est, etnii, 
religii şi culturi diferite s-au întîlnit, confruntat şi influenţat 


97 Op. cit., p. 77. 

98 Op. cit., p. 82. 

99 Despre strălucirea culturii sassanide, vezi Altheim, Geschichte d. Hunnen, 
pp. 195 şi urni., care discută şi literatura critică cea mai recentă asupra acestei 
probleme. 

100 A. Maurodinov, „Le Tr6sor Protobulgare de Nagyszentmikl6s“ ( Archeologia 
Hungarica, 29, Budapesta, 1943), pp. 210 şi urm.; F. Altheim, Gesch. d. Hunnen, 

V, pp. 253 şi urm. 

101 A. L. Mongait, Archaelogy in the U.S.RJl. (translated and adapted by M. 

W. Thompson, Penguin Books, Baltimore-Maryland, 1961), p. 261 şi pl. 20, a. 
F. Altheim citează de asemenea şi alte exemple de artă protobulgară de origine 
iraniană; cf. Gesch. d. Hunnen, pp. 259, 285. 

mutual de cel puţin trei milenii înaintea erei marilor invazii. 
Dacia a fost prin excelenţă ţara întîlnirilor. Din preistorie şi pînă 
în zorii epocii modeme influenţele orientale şi egeene n-au 
încetat. Pe de altă parte, în formarea poporului şi a civilizaţiei 
geto-dace, elementele iraniene (scitice) dar mai ales celtice au 
jucat un rol important; în urma acestor influenţe şi simbioze 
substratul traco-cimerian a primit înfăţişarea culturală specifică, 
care îl distinge de culturile tracilor balcanici. în sfîrşit, colo¬ 
nizarea romană aduse masiva contribuţie latină cu aporturile 
elenismului în faza sa sincretistă. 

Trebuia să amintim aceste cîteva fapte bine cunoscute, pentru 
că nu se ţine seama de ansamblul lor cînd se interpretează anu¬ 
mite realităţi religioase arhaice sau anumite creaţii folclorice. Pe 
scurt, elementele mitologice constitutive ale legendei lui Dragoş 
preexistau în Romania orientală. Noi am amintit paralele lor 
italice, celtice, mediteraneene, orientale. Am arătat arhaismul 
lor. Această notă este importantă deoarece comportamentele şi 
ideile religioase arhaice nu se conservă numai în zonele mar¬ 
ginale ale oikumeniei, ci şi în anumite regiuni deosebit de con¬ 
servatoare cum sînt cele ale Carpaţilor, Balcanilor, Pirineilor. 
Paradoxul Daciei, şi în general al întregii Peninsule Balcanice, 
este că ea constituie în acelaşi timp o „răspîntie“, în care se 
întretaie influenţe diverse, şi o zonă conservatoare, cum o 
dovedesc elementele de cultură arhaică care au supravieţuit aici 
pînă la începutul secolului al XX-lea. Cu alte cuvinte, nu trebuie 
să ne imaginăm că sosirea unui val de cultură superioară anean- 
tiza, prin însuşi „succesul" ei, formele anterioare de cultură. Un 
asemenea fenomen nu se verifică decît în timpurile modeme şi 
mai ales la nivelul culturii materiale şi chiar în acest caz, „acul- 
turaţia" nu este niciodată definitivă. 


Note finale 

Este important să ne oprim un moment asupra anumitor rezul¬ 
tate ale cercetării noastre. 

1. Oricare ar fi influenţa tradiţiei ungureşti a lui Hunor şi 
Magor asupra cronicarilor români, nu poate fi vorba decît despre 

o influenţă stilistică. Chiar dacă ea a fost prelucrată după mode¬ 
lul unguresc, legenda lui Dragoş n-a putut fi împrumutată aşa 
cum era de primii cronicari români. Din punct de vedere al struc¬ 
turii, diferenţa între cele două versiuni este prea importantă: 
cerbul-călăuză care dispare miraculos în prima; zimbrul, vînat şi 
doborît într-a doua. 

2. Trebuie deci să presupunem existenţa unei legende autohtone 
comportînd vmătoarea şi sacrificarea unui zimbru ca probă de tip 
„eroic“. Aceasta poate fi în legătură: a) fie cu un anumit tip de 
iniţiere (tauromahia arhaică mediteraneană; Misterele lui Mithra); 
b) fie cu obţinerea „suveranităţii** (mai exact a unei supremaţii 
locale); c) fie, în sfîrşit, cu colonizarea unui teritoriu necunoscut 
(sacrificiul de întemeiere). Toate aceste semnificaţii religioase 
ale vînătorii ceremoniale şi ale sacrificării unei fiare sînt atestate 
în Orientul Apropiat antic şi în lumea mediteraneană şi romană, 
sub formă de ritualuri, mituri, legende sau simple amintiri 
supravieţuind la nivel folcloric. Existenţa unui scenariu mitico- 
ritual similar în Dacia constituie o problemă care rămîne deschisă. 
Dar este sigur că „universurile imaginare “ solidare cu asemenea 
sisteme mitico-rituale au fost cunoscute în Dacia şi în restul 
Europei orientale, pentru că ele se regăsesc în creaţiile folclorice. 

3. Prin structura sa, varianta daco-română face parte din cul¬ 
tura vmătorilor. Dar cum se mtîmplă, şi la alte popoare vecine, 
în primul rînd la unguri, „ideologia vînătorii** se transformă în 
„ideologie pastorală**. Acest proces se lasă descifrat şi în alte 
tradiţii religioase româneşti de origine precreştină; de exemplu 
ritul cervulum facere coexistă cu mascarada rituală a caprei 
{capra, brezaia) sau este înlocuit cu ea. în ce măsură această 
ideologie pastorală este dominantă în cultura populară 
românească se poate proba, printre altele, prin faptul că Mioriţa 
este capodopera folclorului poetic românesc. Elementul esenţial 
al baladei este prestigiul oracular al oii. Or, animalul oracular este 
o credinţă extrem de arhaică, moştenire a unei culturi preistorice 
de vînători, supravieţuind într-un complex cultural pastoral. 

4. „Mitologia cerbului** este şi ea atestată în folclorul 
românesc. Dar e greu de precizat care structuri sînt autohtone 
(adică aparţin protoistoriei balcanice) şi care este aportul, mai 
recent, al legendelor orientale. Ca peste tot în Europa orientală 

tradiţiile religioase populare româneşti s-au constituit printr-o 
serie de aluviuni succesive. 

5. Am văzut cît de numeroase şi variate sînt povestirile punînd 
în scenă vînătoarea unui cervideu; urmărindu-1 se descoperă o ţară 
necunoscută sau se pătrunde în Infern, sau se întîlneşte cu Bod- 
dhisattva sau cu Hristos etc.; în alte legende pe care nu le-am stu¬ 
diat cerbul urmărit este o zeiţă, o vrăjitoare, un demon, sau 
domnul regatului morţilor, şi el îl atrage pe vînător în cealaltă 
lume ori într-o lume feerică sau magică etc. 102 Se poate totuşi 
descifra elementul fundamental de unitate subiacentă în toate 
aceste istorii: urmărirea unui cervideu are ca rezultat o schim¬ 
bare radicală a situaţiei sau a felului de a fi al vînătoiului. Este 
vorba de o „ruptură de nivel“: se trece de la viaţă la moarte, de 
la profan la sacru, de la condiţia obişnuită la suveranitate; se 
întîlnesc fiinţe supraomeneşti (zeiţe, magicieni, vrăjitori) sau 
morţi, zei sau demoni; se trece de la stepă la cîmpia fertilă, de 
la starea larvară la existenţa plenară şi glorioasă, de la anonimat 
la istorie sau de la dependenţă la autonomie. în toate aceste cazuri 
ruptura de nivel fondează un nou mod de a exista (şi asta e 
adevărat şi pentru variantele în care eroul moare sau pătrunde în 
altă lume). Iată pentru ce aceste mituri şi legende, cînd le 
raportăm la evenimentele „istorice", constituie începuturile prin 
excelenţă, originea, actul de întemeiere şi devin mai tîrziu punctul 
de plecare şi modelul exemplar în istoriografiile naţionale. 

6. După cum am văzut, şi alte animale au îndeplinit roluri 
similare. Chiar dacă anumite variante sînt tîrzii, adică de origine 
„literară" (sau, simplu, reinventate pentru motive de etimo¬ 
logie) 103 , faptul că s-a găsit necesar ca să fie reinventate sau 
readaptate dovedeşte că legendele punînd în scenă un animal 
satisfăceau anumite nevoi ale unui psyche profund: ele jucau un 
rol în dialectica spiritului omenesc, care-1 obligă pe om să fie 
prezent în lume revelîndu-şi lui însuşi propriul mod de existenţă 


102 cf W. E. Peuckert, articolul „Hirsch“ în Handworterbuch d. deutschen 
Aberglaubens, voi. IV, spec. col. 93 şi urm. A se vedea şi Karl von Spiess, Mark- 
steine der Vdkskunst, D, Berlin, 1942, pp. 73, 141 (Die gejagate Hinde). 

103 N-am citat asemenea exemple, dar există cîteva în antichitatea greacă; cf. 
A. H. Krappe, op. cit., pp. 228, 231 etc. 

şi asumîndu-şi totodată responsabilităţile. Or, sursa tuturor acestor 
mituri, ritualuri, credinţe şi legende se află într-o concepţie 
magico-religioasă extrem de arhaică: animalul (i. e. forţa reli¬ 
gioasă pe care o incarnează) este cel care descoperă soluţia unei 
situaţii aparent fără ieşire , el este cel care operează ruptura într-o 
lume închisă şi deci face posibilă trecerea la un mod de existenţă 
superior. Desigur, este vorba de o concepţie preistorică, ceea ce 
nu surprinde dacă ştim că sute de mii de ani omul nu numai că 
a trăit din vînătoare, dar a asumat o consangvinitate mistică cu 
animalul. Acest trecut primordial n-a fost niciodată complet 
abolit. Simbolurile, semnificaţiile, imaginile care au ţîşnit şi s-au 
constituit în acele timpuri fabuloase în care animalul reprezenta 
în acelaşi timp misterul lumii şi cifrul care făcea lumea inteligibilă 
şi-au pierdut de mult timp funcţia lor în conştiinţă, căci au devenit 
inutile la nivelul experienţei pragmatice diurne. Dar ele mai 
supravieţuiesc încă în universurile imaginare: visuri, fantezii, 
creaţii literare şi artistice etc. Şi sînt inestimabile pentru 
cunoaşterea omului. 


1965 




CAPITOLUL V 


MEŞTERUL MANOLE ŞI MÎNĂSTIREA 
ARGEŞULUI 


Poezie populară şi folclor religios 

într-o carte apărută în 1943, Comentarii la Legenda Meşterului 
Manole (Bucureşti, Ed. Publicom, 144 pagini), am încercat o 
primă exegeză a universului spiritual revelat de celebra baladă 
românească. O altă lucrare, Manole et Ies rites de construction , este 
destinată să continue şi să dezvolte această exegeză pe un plan 
mai larg, interesîndu-i deopotrivă pe romanişti şi pe balcanologi, 
folclorişti şi istorici ai religiilor. Fiind amînată pînă în prezent 
publicarea acestei lucrări din diverse motive, ne propunem, în 
paginile care urmează, să-i trasăm liniile directoare şi să 
semnalăm anumite rezultate. 

Studiul legendei Mînăstirii Argeşului poate fi abordat din per¬ 
spective diferite, dar complementare. Dacă lăsăm la o parte 
imitaţiile literare, traducerile şi adaptările baladei culese şi publi¬ 
cate de Alecsandri — toate aspectele care sînt legate de istoria 
literaturii şi de literatura comparată — pentru a ne limita exclusiv 
la producţiile folclorice, mai multe demersuri i se propun 
cercetătorului. Prima problemă este una de estetică: valoarea lite¬ 
rară a diferitelor variante înregistrate şi eventuala lor comparaţie 
cu creaţiile populare analoage din Peninsula Balcanică şi Europa 
danubiană; 2. apoi problema istorică cu diversele ei aspecte: 
a) circulaţia motivului folcloric în sud-estul european şi în Europa 
danubiană; b) eventualele împrumuturi şi influenţe reciproce în 
interiorul acestor zone culturale; c) identificarea „centrului de 
origine 1 *, a regiunii în care balada a luat naştere ca operă poetică, 
în afara acestor două puncte de vedere, care interesează mai ales 
pe stiliştii şi pe folcloriştii românişti şi balcanologi, mai trebuie 
ţinut seamă şi de: 3. perspectiva proprie folcloristului, care se 
străduieşte să culeagă şi să compare legende şi credinţe analoage 

şi la alte popoare europene, chiar în cazul în care acestea n-au 
produs creaţii poetice autonome; 4. perspectiva etnologului care 
ia în considerare ansamblul riturilor de construcţie, atestate 
aproape pretutindeni în lume, şi se străduieşte să le integreze în 
diferite structuri culturale; 5. în sfîrşit perspectiva istoricului 
religiilor care, utilizînd concluziile folcloriştilor şi etnologilor, se 
străduieşte să descopere situaţia existenţială care a dat naştere ide¬ 
ologiei şi riturilor de construcţie, şi se sileşte, mai ales, să facă 
inteligibil universul teoretic întemeiat de o asemenea situaţie. 

Cercetările lui L. Şăineanu, M. Amaudov, P. Skok, P. Caraman, 
D. Caracostea, G. Cocchiara şi D. Găzdaru au adus progrese 
suficiente în studiul baladei româneşti şi balcanice; trimitem 
la lucrările lor pentru amănuntul anchetei şi pentru bibliogra¬ 
fie. 1 Pentru studiul nostru, va fi suficient să amintim pe scurt 
esenţialul dosarului: Mănăstirea Argeşului , publicată pentru 
prima oară de Vasile Alecsandri în volumul său Balade adunate 
şi îndreptate (Iaşi, 1852), a fost tradusă în franceză de acelaşi 
autor în ale sale Ballades et chants populaires de Roumanie (Paris, 


1 L. Şăineanu, Studii folclorice. Bucureşti, 1896; id. [L. Săinean] „Les rites de 
construction d’aprfcs la po£sie populaire de FEurope Orientale**. în Revue de 
l’Histoire des religions, t. 45, 1902, pp. 359-396; M. Amaudov, „Văgradena 
nevesta** în Sbornik za narodni umotvorenija i narodopis, XXXIV, 1920, pp. 
245-512; PetarSkok, „Iz balkanske komparativne literature, Rumunske paralele 
«zidanju Skadra»**, în Glasnik Skopskog naucnog druStva, Skoplije, 1929, pp. 
220-242; P. Caraman „Consideraţii critice asupra genezei şi răspîndirii baladei 
Meşterului Manole în Balcani**, în Buletinul Institutului de filologie română 
„Alexandru Philippide" , I, Iaşi, 1934, pp. 62-102; Giuseppe Morici, „La vitima 
dell’edifizio**, în Annali del R. Instituto superiore orientale di Napoli, IX, 1937, 
pp. 177-216; D. Caracostea, „Material sud-est european şi formă românească**, 
în Revista Fundaţiilor regale, decembrie, 1942, pp. 619-666 (studiu reprodus în 
Poezia tradiţională română [Bucureşti, 1969], II, pp. 185-223); G. Cocchiara, „II 
ponte di Arta e i sacrifici di costruzione**, în Annali del Museo Pitri, I, Palermo, 
1950, pp. 38-81; D. Găzdaru, „Legenda Meşterului Manole**, în Arhiva, Iaşi, 
1932, pp. 88-92; ed., „Contribuţia Românilor la progresul cultural al Slavilor**, 
HI, în Cuget românesc. An. II, nr. 3, Buenos-Aires, 1952, pp. 155-159. Pentru a 
uşura notele din josul paginilor, ne vom mulţumi să trimitem la bibliografiile 
conţinute în ale noastre Comentarii şi bogatul studiu al lui Cocchiara. Savantul 
folclorist italian nu pare să fi cunoscut cartea noastră pe care o menţionează 
totuşi (p. 71, n. 118); altfel ar fi ţinut cont de cercetările lui Găzdaru, Amaudov 
şi Caracostea, ale căror rezultate noi ne-am folosit. 

1855, pp. 143-158). Versiunea lui Alecsandri fiind destul de 
cunoscută, sîntem recunoscători lui N. -A. Gheorghiu de a ne fi 
pus la dispoziţie traducerea sa inedită, căreia i se vor aprecia 
înaltele calităţi poetice. (Din comoditate metrică, numele lui 
Manole este transcris în traducerea lui N. -A. Gheorghiu: Manol.) 


/ 

L'Argeş en aval. 

Dans le joii val , 

Le Prince-Noir vient 
Et il s’entretient 
Avec neuf magons, 
Maîtres, compagnons, 
Et Manol dixieme, 
Leur maître supreme, 
Afin qu’ils choisissent 
Un endroit propice 
Sur ses vastes terres 
Pour un monastire. 


— Si, Seigneur, j’ ai vu 
Des murs delaisses 
Et non acheves 
Mes chiens, quand Ies voient, 
Hurlent et aboient, 

Comme s’ils pressentent 
La mort qui Ies hanţe, 

Le Prince l'entend 
Et repart soudain, 

Suivant son chemin 
Avec Neuf magons, 

Maîtres, compagnons, 

Et Manol dixieme, 

Leur maître supreme. 


Et voici, soudain, 
Que sur leur chemin. 
Un berger Ies ser ut e, 
Jouant de sa flute; 

Et des qu’il surgit, 

Le Prince lui dit: 

— Petit berger, fier 
Jouant de doux airs, 
Allant en amont 
Avec tes moutons. 

Ou descendant l’eau 
Avec ton troupeau, 

N’as-tu pas vu lă, 
Par ou tu passas, 
Des murs delaisses 
Et non acheves, 
Parmi des piliers 
Et des noisetiers ? 


— Les voici mes murs ! 
Donc vous, compagnons 
Et maîtres magons, 
Passez aux travaux: 

II faut qu'aussitot, 

Ici, vous leviez 
Et le bătissiez 
Mon beau mo naştere 
Sans pareil sur terre. 
J’offre mes richesses, 
Des rangs de noblesse ; 
Ou si non, sachez, 

Je vous fais murer, 
Murer tous, vivants!... 

II 

Travaillant sans treve, 
Leur gr and mur s’elive; 

Mais tout travail fait, 

La nuit s'icroulait! 

Et pendant trois nuits, 
Tout croule avec bruit! 

Le Prince Ies mande 
Et Ies riprimande: 

Fache, furieux, 

II menace et veut 
Les murer vivants... 

Les maîtres maqons 
Et les compagnons 
En travaillam tremblent, 
En tremblant travaillent... 
Tandis que Manol, 

Couchi sur le sol, 

Fait, en s’endormant 
Un songe etonnant, 

Puis, lorsqu’il se live 
II leur dit son rive: 

— Chers maîtres maqons 
Et chers compagnons, 

J’ai fait, en dormant, 

Un reve etonnant. 

Du ciel j’entendis 
Quelqu’un qui me dit: 

Ce que l’on construit 
Tombera la nuit, 

Jusqu’â ce que nous 
Deciderons, tous, 
D’emmurer l'epouse 
Ou la soeur, venant 
Porter la premiâre 
Au mari ou frire 
A manger demain, 

Au petit matin. 

Donc si vous tenez 
A parachever 
Ce saint monastere 


Sans pareil sur terre, 

II faudra jurer 
Et nous engager, 

Et qui la premiere, 

Viendra demain, 

Au petit matin, 

Nous Vimmolerons 
Et Vemmurerons! 

III 

A l’aube, voici 
Que Manol bondit 
Et qu’il monte sur 
Les restes des murs. 
Scrutam le chemin, 

Perqant le lointain. 

Hâlas, pauvre maître, 

Qui voit-il paraître ? 

Anne, sa chârie, 

Fleur de la prairie! 

Elle s’ approchait 
Et lui apportait 
A boire, ă manger... 

A genoux, en pleurs, 

II prie le Seigneur: 

— Verse sur le monde, 

La pluie qui inonde, 

Change les riviires 
En torrents sur terre; 

Fais que les eaux croissent, 
Pour que ma mie, lasse, 

Ne puisse avaneer! 

Di eu ayam pitie 
Lui obeit et 
Fait couler bientât 
Du ciel, l'eau en flots. 
Mais, bravant Vaverse, 

Sa femme traverse 
Les eaux, les torrents... 

Et Mano! soupire, 

Son cceur se dâchire; 

I! se signe, en pleurs, 

Et prie le Seigneur: 

— Fais souffler un vent, 
Un vent si puissant, 

Qu'il plie Ies sapins, 
Ddpouille Ies pins, 

Abatte Ies montagnes 
Quant a sa c mpagne, 

En bravant le vent 

D’un pas hesitant, 

Arrive, âpuisee. 

IV 

Les autres magons, 
Maîtres, compagnons, 
Soni tous delivris, 
hă, quand ils la voient, 
EtManol l’enlace 
Et, troubli, l’embrasse, 
Puis, monte avec elle 
Dans les bras, l’echelle: 

— Ne crains rien du tout, 
Ma cherie, car nous 
Voulons plaisanter 

Et lă t’emmurer! 

Et le mur grandit 
Et V ensevelit 
D’abord jusqu’aux pieds, 
Puis jusqu’aux mollets. 

Et sa pauvre chire 
Ne sourit plus guere: 

— Manol, cher Manol, 

O Maître Manol, 

Le gros mur m’âtreint, 

Et tout mon corps geint! 

Mais il est muet, 

Travaille et se tait. 


Et le mur grandit 
Et l’ ensevelit 
D’abord jusqu’aux pieds, 
Puis jusqu’aux mollets, 
Apris, jusqu’aux reins 
Et puis jusqu’aux seins. 

La pauvre Anne ignore 
Son but et Vimplore: 

— Manol, cher Manol, 

O Maître Manol, 

Le gros mur m'etreint 
Et serre mes seins, 

Mon cher petit geint! 
Mais le mur grandit 
Et I’ ensevelit 
De pieds jusqu’aux reins, 
Apres jusqu’aux seins 
Puis jusqu'aux menton, 
Enfin jusqu’au front. 

II bâtit si bien 
Qu’on ne voit plus rien; 
Pourtant il l’entend 
Du mur gimissant: 

— Manol, cher Manol, 

O maître Manol, 

Le gros mur m’âtreint 
Et ma vie s’eteint! 

V 

L’Argeş en aval, 

Dans un joii val, 

Noir, le Prince, arrive 
Sur la belle rive, 

Faire ses prieres 
Dans le monastere, 

Le Prince et sa garde, 
Ravis, le regardent: 

— Vous, dit-il, magons, 
Maîtres, compagnons, 

Dites-moi, sans peur. 

La main sur le cceeur, 

Si votre Science 
Peut avec aisance 
Faire pour ma gloire 
Et pour ma memoire 
Plus beau monastere ? 
Les dix grands maqons, 
Maîtres, compagnons, 

Sis sur la charpente, 

Du haut toit en pente, 
Repondent joyeux: 

Et fort orgueilleux : 

— Comme nous, maqons, 
Maître, compagnons, 

Tu ne trouveras 
Jamais ici-bas. 

Sache, donc, que nous 
Pourrons n’importe oii 
Bătir sur la terre 
Plus beau monastere, 
Plus eblouissant 
Et resplendissant! 

Or, le Prince ecoute 
Et ordonne, en rage, 
D'enlever l'ouvrage 
De Techafaudage, 

Afin que les bons 
Dix maîtres maqons 
Soient abandonnes 
Lă, sur la charpente 
Du haut toit en pente. 


Mais les maîtres sont 
Adroits et se font 
Des ai les qui volent, 
Ailes d'echandole;... 

Un â un descendent, 
Mais lă ou ils tombent 
lls creusent leur tombe. 
Or, pauvre Manol, 

Le maître Manol, 

Tout juste â Tinstant 
Ou prend son elan, 
Entend une voix 
Sortir des parois, 

Une voix aimee, 

Faible et etouffee, 

Qui pleure et gemit:... 

— Manol, cher Manol, 

O maître Manol, 

Le gros mur m’etreint 
Et ser re mes seins, 

Mon cher petit geint 
Et ma vie s’eteint! 

II T entend si preş 
Qu'il reste egare, 

Et de la charpente 
Du haut tout en pente, 
S'ecroule Manol. 

Et lă oă son voi 
S’ecrasa au sol, 

Jaillit de l’eau claire, 
Sallee et amere, 

Car dans sa pauvre onde 
Ses Iar mes se fondent! 2 


2 A se vedea şi Vasile Alecsandri, Poezii populare ale Românilor, Ediţie 
îngrijită de Gh. Vrabie, Bucureşti, 1965, voi. I, pp. 250-260, voi. II, pp. 159-164 
(note şi variante); Al. Amzulescu, Balade populare româneşti. Bucureşti, 1964, 
voi. IU, pp. 7-58. Cf. şi Ion Taloş, „Balada Meşterului Manole şi variantele ei 
transilvănene" ( Revista de Folclor, VII, 1962, pp. 22-56; p. 41, bibliografia 

MONASTIREA ARGEŞULUI 
(Varianta V. Alecsandri) 


Pe Argeş în gios 

Pe Argeş în gios 

Pe un mal frumos, 

Cu turma ai fost. 

Negru-Vodă trece 

Nu cumva-ai văzut, 

Cu tovarăşi zece: 

Pe unde-ai trecut, 

Nouă meşteri mari, 

Un zid părăsit 

Calfe şi zidari 

Şi neisprăvit 

Şi Manoli — zece, 

La loc de grindiş. 

Care-i şi întrece. 

La verde-aluniş? 

Merg cu toţi pe cale 

— Ba, doamne, -am văzut. 

Să aleagă-n vale 

Pe-unde am trecut, 

Loc de monastire 

Un zid părăsit 

Şi de pomenire. 

Şi neisprăvit. 

Iată cum mergea 


Că-n drum agiungea 

Cînii, cum îl văd, 

Pe-un biet ciobănaş 

La el se răpăd 

Din fluier doinaş, 

Şi latră-a pustiu 

Şi cum îl videa. 

Şi urlă-a morţiu. 

Domnul îi zicea: 

Cît îl auzea. 

— Mîndre ciobănaş 

Domnu-nveselea 

Din fluier doinaş, 

Şi curînd pleca, 

Pe Argeş în sus 

Spre zid apuca 

Cu turma te-ai dus, 

Cu nouă zidari, 


variantelor înregistrate în România şi la românii din Iugoslavia); „Riturile con¬ 
strucţiilor la Români** ( Folclor Literar, II, 1968, pp. 221-262); Meşterul 
Wa/io/e(Bucureşti, 1973, 470 de pagini; cea mai completă monografie asupra 
acestei probleme apărută pînăîn prezent); George Muntean, „Meşterul Manole 
— semnificaţii ale episoadelor finale** ( Limbă şi literatură, XXV, 1970, pp. 
135-145); Ovidiu Bîriea, „Meşterul Manole** ( Limbă şi literatură, XXVIII, 1973, 
pp. 547-556); M. Pop, „Nouvelles variantes roumaines du chant du Maître 
Manole** ( Romanoslavica , IX, 1963, pp. 427-455); O. Papadima, „Neagoe 
Basarab, Meşterul Manole şi vînzătorii de umbre** ( Revista de Folclor, VII, 1962, 
pp. 68-78; articol reprodus în Ovidiu Papadima, Literatura populară română. 
Bucureşti, 1968, pp. 605-618); Gh. Vrabie, Balada populară română. Bucureşti, 
1966, pp. 69-108; Lorenzo Renzi, Canti tradizionali romeni. Florenţa, 1969, pp. 
75-86 (analiza stilistică şi estetică a baladei). Tradiţiile folclorice relative la con¬ 
strucţii au fost oportun analizate de Ion Taloş, „Bausagen in Rumănien** ( Fabula, 
X, 1969, pp. 196-211). 




178 


DE LA ZALMOXIS LA GENGHIS-HAN 


Nouă meşteri mari 
Şi Manoli — zece, 
Care-i şi întrece. 

— Iată zidul meu! 

Aici aleg eu 
Loc de monastire 
Şi de pomenire. 

Deci voi, meşteri mari 
Calfe şi zidari, 

Curînd vă siliţi 
Lucru de-l porniţi 
Ca să-mi rădicaţi, 

Aici să-mi duraţi 
Monastire naltă 
Cum n-a mai fost altă, 
Că v-oi da averi 
V-oi face boieri 
Iar de nu, apoi 
V-oi zidi pe voi 
V-oi zidi de vii 
Chiar în temelii! 
Meşterii grăbea, 
Sfările-ntindea, 

Locul măsura, 

Şanţuri largi săpa 
Şi mereu lucra. 

Zidul rădica, 

Dar orice lucra, 
Noaptea se surpa! 

A doua zi iar, 

A treia zi iar, 

A patra zi iar 
Lucra în zadar! 
Domnul se mira 
Ş-apoi îi mustra 
Ş-apoi se-ncrunta 
Şi-i ameninţa 
Să-i puie de vii 
Chiar în temelii! 


Meşterii cei mari, 
Calfe şi zidari, 
Tremura lucrînd, 
Lucra tremurînd 
Zi lungă de vară, 

Ziua pîn-în seară; 

Iar Manoli sta 
Nici că mai lucra, 

Ci mi se culca 
Şi un vis visa, 

Apoi se scula 
Ş-astfel cuvînta: 

— Nouă meşteri mari, 
Calfe şi zidari, 

Ştiţi ce am visat 
De cînd m-am culcat ? 
O şoptă de sus 
Aievea mi-a spus 
Că orice-am lucra. 
Noaptea s-ar surpa 
Pîn-om hotărî 
în zid de-a zidi 
Cea-ntăi soţioară 
Cea-ntăi sorioară 
Care s-a ivi 
Mîni în zori de zi, 
Aducînd bucate 
La soţ ori la frate. 
Deci dacă vroiţi 
Ca să isprăviţi 
Sfînta monastire 
Pentru pomenire, 

Noi să ne-apucam 
Cu toţi să giurăm 
Şi să ne legăm 
Taina s-o păstrăm ; 
Ş-orice soţioară, 

Orice sorioară 
Mîni în zori de zi 

întâi s-a ivi. 

Pe ea s-o jertfim, 
în zid s-o zidim! 

Iată,-n zori de zi. 

Manea se trezi, 

Ş-apoi se sui 
Pe gard de nuiele 
Şi mai sus, pe schele, 
Şi-n cîmp se uita, 
Drumul cerceta. 

Cînd, vai! ce zărea ? 
Cine că venea ? 

Soţioara lui, 

Floarea cîmpului! 

Ea s-apropia 
Şi îi aducea 
Prînz de mîncătură, 

Vin de băutură. 

Cît el o zărea, 

Inima-i sărea, 
în genunchi cădea 
Si plîngînd zicea: 

— Dă, Doamne, pe lume 
O ploaie cu spume, 

Să facă pîraie, 

Să curgă şiroaie, 

Apele să crească, 
Mîndra să-mi oprească, 
S-o oprească-n vale, 
S-o-ntoarcă din cale! 
Domnul se-ndura, 
Ruga-i asculta, 

Norii aduna, 
Ceriu-ntuneca. 

Şi curgea deodată 
Ploaie spumegată 
Ce face pîraie 
Şi îmflă şiroaie. 

Dar oricît cădea, 


Mîndra n-o oprea, 

Ci ea tot venea 
Şi s-apropia. 

Manea mi-o videa, 

Inima-i plîngea, 

Şi iar se-nchina, 

Şi iar se ruga: 

— Suflă, Doamne, -un vînt, 
Suflă-l pe pămînt, 

Brazii să-i despoaie, 
Paltini să îndoaie. 

Munţii să răstoarne, 
Mîndra să-mi întoarne, 

Să mi-o-ntoarne-n cale, 

S-o ducă devale 
Domnul se-ndura, 

Ruga-i asculta 
Şi sufla un vînt. 

Un vînt pe pămînt. 

Paltini că-ndoia, 

Brazi că despoia 
Munţii răsturna, 

Iară pe Ana 
Nici c-o înturna! 

Ea mereu venea, 

Pe drum şovăia 
Şi s-apropia 
Şi, amar de ea. 

Iată c-agiungea! 

Meşterii cei mari, 

Calfe şi zidari 
Mult înveselea 
Dacă o videa, 

Iar Manea turba, 

Mîndra-şi săruta, 
în braţe-o lua 
Pe schele-o urca, 

Pe zid o punea 
Şi, glumind, zicea: 

— Stai, mtndruţa mea, 
Nu te spăria, 

Că vrem să glumim 
Şi să te zidim! 

Ana — se-ncredea 
Şi vesel rîdea. 

Iar Manea ofta 
Şi se apuca 
Zidul de zidit. 

Visul de-mplinit. 

Zidul se suia 
Şi o cuprindea 
Pin’ la gleznişoare, 
Pin’ la pulpişoare. 

Iar ea, vai de ea, 

Nici că mai rîdea, 

Ci mereu zicea: 

— Manoli, Manoli, 
Meştere Manoli! 

Zidul rău mă strînge 
Trupuşoru-mi frînge! 
Iar Manea tăcea 

Şi mereu zidea; 

Zidul se suia 
Şi o cuprindea 
Pîn’la gleznişoare, 
Pîn’la pulpişoare, 
Pîn’la costişoare, 
Pîn’la ţîţişoare, 

Dar ea, vai de ea, 

Tot mereu plîngea 
Şi mereu zicea: 

— Manoli, Manoli, 
Meştere Manoli! 

Zidul rău mă strînge, 
Ţîţişoara-mi plînge, 
Copilaşu-mi frînge! 
Manoli turba 

Şi mereu lucra. 


Zidul se suia 
Şi o cuprindea 
Pîn’ la costişoare 
Pîn’ la ţîţişoare 
Pîn’ la buzişoare, 

Pîn' la ochişori, 

Încît, vai de ea, 

Nu se mai video 
Ci se auzea 
Din zid că zicea: 

— Manoli, Manoli, 
Meştere Manoli! 

Zidul rău mă strînge 
Viaţa mi se stinge! 

Pe Argeş în gios, 

Pe un mal frumos 
Negru-vodă vine 
Ca să se închine 

La cea monastire, 
Falnică zidire, 
Monastire naltă, 

Cum n-a mai fost altă. 
Domnul o privea 
Şi se-nveselea 
Si astfel grăia: 

— Voi, meşteri zidari, 
Zece meşteri mari, 
Spuneţi-mi cu drept. 
Cu mîna la pept, 
De-aveţi meşterie 

Ca să-mi faceţi mie 
Altă monastire 
Pentru pomenire, 

Mult mai luminoasă 
Şi mult mai frumoasă ? 
Iar cei meşteri mari, 
Calfe şi zidari, 

Cum sta pe grundiş 
Sus pe coperiş. 

Vesel se mîndrea 
Ş-apoi răspundea: 

— Ca noi, meşteri mari, 
Calfe şi zidari, 

Alţii nici că sînt 
Pe acest pămînt! 

Află că noi ştim 
Oricînd să zidim 
Altă monastire 
Pentru pomenire, 

Mult mai luminoasă 
Şi mult mai frumoasă! 
Domnu-i asculta 
Şi pe gînduri sta, 

Apoi poruncea 
Schelele să strice 
Scări să le rădice, 

Iar pe cei zidari, 

Zece meşteri mari, 

Să mi-i părăsească, 

Ca să putrezească 
Colo, pe grindiş 
Sus pe coperiş. 

Meşterii gîndea 
Şi ei îşi făcea 
Aripi zburătoare 
Din şindrili uşoare. 

Apoi le-ntindea 
Şi-n văzduh sărea, 

Dar pe loc cădea, 

Şi unde pica, 


Trupu-şi despica. 

Iar bietul Manoli, 
Meşterul Manoli, 
Cînd se încerca 
De-a se arunca, 

Iată c-auzea 
Din zid că ieşea 
Un glas năduşit, 

Un glas mult iubit, 
Care greu gemea 
Şi mereu zicea: 

— Manoli, Manoli, 
Meştere Manoli! 
Zidul rău mă strînge, 
Ţîţişoara-mi plînge, 
Copilaşu-mi frînge, 
Viaţa nu se stinge! 
Cum o auzea. 

Manea se pierdea, 
Ochii-i se-nvelea; 
Lumea — se-ntorcea, 
Norii se-nvîrtea, 

Şi de pe grindiş, 

De pe coperiş, 

Mort bietul cadea 
Iar unde cădea 
Ce se mai făcea! 

O fîntînă lină, 

Cu apă puţină, 

Cu apă sărată, 

Cu lacrimi udată! 


Cîteva versiuni balcanice 

în baladele neo-greceşti, construcţia care se prăbuşeşte în 
fiecare noapte este podul Arta. Varianta din Corcyra, utilizată 
de Şăineanu, ne vorbeşte despre patruzeci de meşteri şi de şaizeci 
de lucrători muncind în zadar trei ani de zile. Un geniu ( sto- 

icheion ) le face cunoscut, în cele din unnă, că podul nu va putea 
fi terminat decît prin jertfirea soţiei şefului meşterilor zidari; pri¬ 
mind ştirea, acesta cade fără simţire. Revenindu-şi, trimite un 
mesaj soţiei mgîhd-o să se îmbrace încet, şi tot aşa de încet să 
vină, tîrziu, spre amiază, pe şantier; el încredinţează mesajul 
unei păsări; dar pasărea o sfătuieşte pe soţia meşterului, dim¬ 
potrivă, să se grăbească. Găsindu-1 trist şi abătut, ea îl întreabă 
ce i s-a întîmplat; meşterul zidar îi spune că şi-a pierdut inelul 
sub pod, ea coboară să-l caute. Atunci zidarii o sacrifică. Femeia 
moare plîngîndu-şi soarta: fuseseră trei surori, plînge ea, şi toate 
trei au pierit în acelaşi mod tragic, una sub podul Dunării, cealaltă 
sub zidurile cetăţii Avlona şi, în sfîrşit, ea, cea mai tînără, sub 
podul Arta. Şi-i ura să se cutremure cum se cutremură inima ei 
în acest moment şi-i mai ura ca trecătorii să cadă de pe pod cum 
cade părul ei acum. 3 într-o altă variantă, vocea unui arhanghel 
este aceea care anunţă că trebuie zidită soţia meşterului zidar. 4 

în versiunea din Zakynthos, arhitectul are revelaţia în vis; 
murind, soţia sa plînge că una din surorile ei a fost zidită în 
fundaţia unei biserici, cealaltă în zidurile unei mînăstiri, şi ea 
însăşi, a treia, sub podul Arta. 5 într-o variantă din Trebizonda, 
meşterul-zidar aude o voce care-1 întreabă: „Ce-mi dai ca zidul 
să nu se mai prăbuşească?“ Meşterul răspunde: „Mamă sau fiică 
nu mai pot avea, dar soţie, da, poate că aş găsi chiar una mai 
bună.“ 6 Există variante încă şi mai crude, cum e varianta din 
Tracia, în care soţia coboară în căutarea inelului, dar meşterul-zidar 
îi strigă: „E la mine inelul, dar tu nu vei mai ieşi de acolo !“ 7 Să 
adăugăm că nu este vorba să examinăm toate versiunile 
neogreceşti, al căror număr este considerabil. 8 


3 Traduceri de texte şi indicaţii bibliografice în Şăineanu, op. cit., pp. 362-363; 
Amaudov, pp. 389 şi urm.; Caracostea, pp. 628 şi urm.; Cocchiara, pp. 38-39. 
Cf. şi M. Eliade, Comentarii, p. 30. 

4 Comentarii, p. 30; Cocchiara, p. 39. 

s Şăineanu, pp. 364-365; Cocchiara, p. 40. 

6 Caracostea, p. 629; Comentarii, p. 31. 

7 Caracostea, ibid; Comentarii, ibid. 

8 Mai mult de patruzeci după cercetările lui N. G. Politis; cf. Cocchiara, p. 
38, n. 3. Dar Gheorghios Megas declara recent că el cunoaşte 264 de variante; 
cf. Laografia, 18 (1959-1961), pp. 561-557. Numărul şi arhaismul versiunilor 

în versiunea macedo-română Cântilu a pontulu di Narta, eroii 
suit trei fraţi, meşteri-zidari. O pasăre îi revelează celui mai mare 
că trebuie să zidească pe soţia celui mai mic. Se remarcă un 
detaliu, străin alît tipului daco român cît şi variantelor neogreceşti: 
victima imploră să i se lase pieptul liber pentru a-şi putea alăpta 
în continuare copilul. 9 Acest detaliu se regăseşte într-o variantă 
din Herţegovina 10 (ţiganca zidită sub podul Mostar), într-o variantă 
din Bosnia 11 (privind oraşul TeSang) şi în aproape toate formele 
sîrbeşti şi bulgare. Acestea din urmă conţin următoarea poveste: 
de zece ani Meşterul Manole, cu doi fraţi, muncesc la oraşul- 
cetate Smilen fără să mai ajungă să-l termine. Un vis îi revelează 
că va trebui să sacrifice prima soţie care va ajunge a doua zi pe 
şantier. Cei trei fraţi sînt legaţi prin jurămîrit să nu spună nimic 
soţiilor lor, dar numai Manole îşi ţine jurămîntul. Cînd soţia lui 
soseşte şi-l găseşte plîngînd pentru că, zicea el, şi-a pierdut inelul 
de nuntă, ea coboară să-l caute şi este zidită. Cere să i se lase sînul 
liber pentru a-şi putea alăpta copilul, şi, după puţin timp, un izvor 


neogreceşti sînt impresionante şi trebuie ţinut cont de aceste elemente în orice 
studiu sistematic asupra genezei baladei. Cum vom vedea, Cocchiara, după Politis 
şi alţi savanţi, este convins că adevăratul humus al legendei se află în Grecia şi 
invocă, între alte motive, faptul că sacrificiul de construcţie este încă actual în 
Grecia sub forma „furtului umbrei*' (p. 31). Argumentul nu se impune pentru că 
după cum observă Cocchiara însuşi, pp. 46-47, practica este extrem de răspîndită 
în toată Peninsula Balcanică şi în România. Credinţe şi legende similare sînt 
atestate în Armenia (cf. H. Dj. Siruni, „Legenda fetiţei zidite**. Ani. Anuarul de 
cultură armeană, Bucureşti, 1941, pp. 243-246 şi în Caucaz (a se vedea mai jos 
p. 172, n. 28). 

9 Kurt Schladenbach a studiat, primul, Die aromunische Ballade von der 
Artabriike, în Jahresbericht des Instituts fur rumănische Sprache, I, Leipzig, 1894, 
pp. 79-121. Articolul a scăpat perspicacităţii lui G. Cocchiara, pp. 42-43, care 
utilizează de altfel frumosul text publicat de V. Petrescu, Mostre de dialectul 
macedo-român, II, Bucureşti, 1880, pp. 84-88, şi variantele notate de P. Papa- 
hagi. Basme aromâne. Bucureşti, 1905, pp. 70 şi 555. 

10 Cf. Comentarii, p. 31 (citînd de Paul S£billot, Les travaux publics et Ies 
mines dans les traditions et les superstitions de tous les pays. Paris, 1894, p. 93, şi 
La Revue des Traditions populaires, VII, p. 691). 

11 Comentarii, p. 31, după Friedrich S. Krauss, „Das Opfer bei den Stld- 
slaven**, în Mitteilungen der anthropologischen Geselschaft in Wien, XVII, 1887, 
pp. 16-21; id., Volksglaube und religioser Brauch der Sudslaven", Mtlnster, 1890, 
pp. 158 şi urm. 

de lapte ţîşneşte din zid. 12 O variantă din Trevensko se termină 
cu această reflecţie a lui Manole: „De asta nu e bine să juri pentru 
că de cele mai multe ori oamenii înşeală." 13 

Baladele sîrbo-croate culese pe la începutul secolului al 
XlX-lea de Vuk Stefanovic Karagic şi publicate în magistrala sa 
colecţie de cîntece populare vorbesc de trei prinţi fraţi care con¬ 
struiesc cetatea Scutari. O zînă (Vila) distruge noapte toată munca 
lor de peste zi. Ea descoperă unuia dintre fraţi, Vukaăin, că 
cetatea nu se va putea ridica decît dacă vor reuşi să găsească şi 
să zidească pe cei doi gemeni, Stojan şi Stojana. 14 Trei ani de zile 
un emisar, DiSimir, i-a căutat şi nu i-a găsit. VukaSin reia 
lucrările, dar tot fără rezultat. Vila le revelează acum că în locul 
gemenilor mitici o pot zidi pe soţia unuia dintre ei. Restul se 
desfăşoară după schema cunoscută: cei trei fraţi se angajează 
prin jurămînt să nu dea nimic de bănuit soţiilor lor, dar cel mai 
tînăr, Gojco, este singurul care-şi ţine cuvîntul şi credincioasa lui 
soţie este zidită. Ea imploră să i se lase „o mică fereastră pentru 
sînul ei de mamă“, ca să-şi poată alăpta copilul şi o alta în faţa 
ochilor ca să-şi poată vedea casa. 15 Balada cetăţii Scutari este 
cunoscută şi la albanezi. 16 

în sfîrşit, versiunile ungureşti ne vorbesc despre doisprezece 
meşteri-zidari care muncesc la construcţia cetăţii Deva. Meşterul 
Clemens hotărăşte să fie sacrificată prima soţie care va veni a 
doua zi să le aducă prînzul. Nu există elemente supranaturale 
(geniu, zînă, arhanghel, vis), nici jurămîntul meşterilor-zidari. 
Cînd soţia soseşte, Clemens îi anunţă soarta şi începe s-o 


12 Traducerile şi comentariile în A. Strauss, Bulgarische Volkslieder, Viena, 
1895, pp. 407-408; Caracostea, pp. 632 şi urm.; după Amaudov; Comentarii, pp. 
31-32; Cocchiara, pp. 43-44. Un cîntec similar al ţiganilor din Bulgaria a fost 
analizat de N. M. Penzer, „Song of the Bridge", în Journal of the Gypsy-Lore 
Society, seria a treia, voi. IV, pp. 110-114. 

13 Amaudov, reprodus de Caracostea, pp. 632-633. 

14 Asupra simbolismului etimologic al acestor nume ( stojati „a se ţine în 
picioare"), a se vedea Comentarii, p. 33. 

15 Cf. texte şi bibliografia în Comentarii, pp. 32-34; Cocchiara, pp. 46-48. 
Variantele sînt înregistrate în articolul lui Sv. Stefanovid, „Die legende vom Bau 
der Burg Skutari" (Revue internaţionale des Etudes Balkanique, I, 1934, pp. 188 
şi urm.). 

16 Cf. Cocchiara, pp. 49-50. 

zidească. Copilul începe să plîngă şi mama îl consolează: „Se 
vor găsi întotdeauna femei cumsecade ca să-l alăpteze şi băieţi 
buni care să-l legene.** 17 


Exegezele: folclorişti, istorici literari , stilişti 

Fiecare tip naţional de baladă comportă o structurare originală 
a diferitelor elemente dramatice, psihologice, literare. Un studiu 
comparativ trebuie să le analizeze cu atenţie, atît sub raportul 
genezei cît şi pe plan stilistic şi al calităţii literare. Evident, e 
delicat să te pronunţi asupra valorii artistice a fiecărui tip 
naţional; o asemenea judecată ar presupune în afară de 
cunoaşterea perfectă a limbii maghiare, române şi a tuturor lim¬ 
bilor balcanice, o profundă familiaritate cu literaturile lor popu¬ 
lare şi propriile lor estetici. Anumite concluzii generale reies 
totuşi din tratarea materialului folcloric. Şăineanu rezuma în felul 
următor rezultatul cercetărilor sale comparative: „Sub raportul 
frumuseţii şi al unei relative originalităţi, versiunile sîrbe şi 
româneşti ocupă primul loc; cîntecele bulgare prin forma lor 
dezlînată dau impresia unor fragmente rupte; tradiţiile albaneze 
sînt palide imitaţii ale baladelor greceşti sau sîrbeşti şi cîntecul 
macedo-român este o reproducere aproape literală a uneia dintre 
versiunile neogreceşti; variantele maghiare par ecouri ale baladei 
româneşti, în timp ce versiunile neogreceşti, ca urmare a unor anu¬ 
mite trăsături caracteristice, ocupă un loc aparte în acest ansamblu 
de producţii poetice.** 18 

Clasîndu-le în această manieră, Şăineanu se gîndea atît la 
geneza şi la difuzarea baladelor, cît şi la meritele lor literare 
respective. Opiniile savanţilor diferă mai ales în ceea ce priveşte 
geneza. Politis, Amaudov, Caraman şi acum, în urmă, Coc- 
chiara, cad de acord, din motive diferite de altfel, să stabilească 


17 Cf. Şăineanu, pp. 392 şi urm.; Amaudov, pp. 413 şi urm.; Caracostea, p. 
640 şi urm.; Comentarii, p. 34. A se vedea acum şi Lajos Vargyas, Researches 
into the Medieval History of Folk Ballad, Akadămiai Kiado, Budapesta, 1967, pp. 
173-233; „The origin of the waled-up wife“. 

18 L. Şăineanu, op. cit., pp. 360-361. 

vatra originară în Grecia. Amaudov derivă din tipul grec baladele 
albaneze, bulgare şi macedo-române; tipul sîrbesc din formele 
albaneze şi bulgare; tipul românesc din formele bulgare şi tipul 
unguresc de la formele româneşti. 19 Caracostea remarcă totodată 
că Amaudov vorbeşte şi de poligeneză, ceea ce dă supleţe 
schemei indicate. Pe de altă parte Amaudov însuşi constatase 
circulaţia redusă a baladei în Bulgaria de nord. Or, ar trebui să 
ne aşteptăm la un fenomen contrar, dacă ar fi adevărat că această 
regiune constituie puntea pe unde balada a trecut în România. 20 
Oricum ar fi, desigur că circulaţia s-a făcut în două sensuri. D. 
Găzdaru a descoperit numele de Curtea, ecou al Curţii de Argeş, 
într-o variantă bulgară, ceea ce implică trecerea formei româneşti 
la sud de Dunăre. 21 

Skok a ajuns la concluzii cu totul diferite. Pentru el meşterii 
macedo-români au jucat un rol esenţial în crearea şi difuzarea 
baladei. Savantul croat observă că în toate variantele româneşti 
meşterii sînt consideraţi ca nişte fiinţe ieşite din comun („Manole 
este un geniu care comunică cu divinitatea"); pe deasupra 
meşterii sînt condamnaţi chiar de meseria lor să-şi sacrifice 
familiile, de unde soarta lor tragică. Elaborarea poetică a acestui 
motiv, presupune Skok, nu se poate concepe decît într-un mediu 
de zidari. Or, această meserie a fost exercitată în toată Peninsula 
Balcanică de macedo-români, la care zidarii se numeau goge ; 
macedo-românii s-au identificat mtr-atît cu meseria de zidar încît 
cuvmtul macedo-român goga a devenit pentru sîrbi şi albanezi 
sinonim cu zidar. 22 

Orice am crede despre teza generală a lui Skok, el are meritul 
de a fi atras atenţia primul asupra rolului capital al zidarilor în tema- 
tizarea ritualului construcţiei. Meşterii-zidari au conservat pînă 
în secolul trecut „secrete de meserie" de un incontestabil arhaism. 
Cum vom vedea imediat, lucrările de construcţie comportă un 


19 Amaudov, rezumat de Caracostea, p. 630, notă; Comentarii, p. 28. 

20 Caracostea, ibid.. Comentarii, p. 29. 

21 D. Găzdaru, „Legenda Meşterului Manole", în Arhiva, 1932, pp. 88-92; 
id.. Contribuţia Românilor la progresul cultural al Slavilor, spec. pp. 157-159. 

22 Skok, op. cit., p. 241; Caracostea, p. 624; Comentarii, p. 29; D. Găzdaru, 
Contribuţia Românilor, p. 159. 

ritual şi un simbolism care ne vin dintr-un trecut foarte îndepărtat. 
Orice meserie, dar mai ales cele de zidar şi de fierar, era încărcată 
de o semnificaţie rituală şi de o simbolică strict rezervată 
„iniţiaţilor**. Acest uimitor conservatism se explică în parte prin 
profunda rezonanţă pe care diferitele modalităţi de „a face**, „a 
construi**, „a clădi** le-au trezit în străfundurile sufletului omenesc. 
Mai supravieţuieşte încă o întreagă mitologie a „facerii** sub forme 
multiple şi divers camuflate, în comportamentul uman. 23 

După Skok, chiar numele lui Manole ar confirma originea 
românească a baladei. 24 Caraman, dimpotrivă, ajunge la concluzia 
că acest antroponim ar aparţine în mod specific onomasticii 
neogreceşti şi că a trecut în România cu un fonetism grec. 25 
Numele de Manole ar fi în Grecia simbolul însuşi al arhitectului. 26 
Pe de altă parte, în versiunile sîrbo-croate meşterul-zidar Rado 
este numit Neimaru sau Neimare ; substantivul mai mare se 
regăseşte de asemenea în baladele macedo române şi bulgare. Or, 
acest cuvîht, observă Caraman, reprezintă pe turcul mimar , „arhi- 
tect“, asimilat de macedo-români, datorită unui proces frecvent 
de etimologie populară, cuvîntului românesc mai mare, mai 
marlu 21 . Acest fapt pare să ne confirme, cel puţin în parte, ipoteza 
lui Skok asupra rolului macedo românilor în difuzarea baladei. 

Caraman aderă la teza lui Politis, cu toate că din alte motive: 
pentru savantul român, arhaismul şi simplicitatea tematică a 
baladelor neogreceşti denotă că trecerea de la ritualul de con¬ 
strucţie la creaţia folclorică literară s-a efectuat pe solul Greciei. 
Perfecţiunea formelor româneşti şi sîrbeşti, ar fi, după Caraman, 
o dovadă în plus că românii şi sîrbii „n-au inventat** balada, că 
n-au făcut decît s-o elaboreze exploatîndu-i toate virtualităţile 
artistice. Cocchiara respinge acest ultim argument: pentru el nu 
poate fi vorba de un evoluţionism literar, căci fiecare cîntec se 


23 Asupra acestei probleme a se vedea cartea noastră Forgerons et Alchimistes, 
Paris, Flammarion, 1956. A se vedea şi M. Eliade, „The Forge and the Cnicibe: 
A Postscrip" (History of Religions, 8, 1968, p. 74—88). 

24 Skok, pp. 225 şi 245; Caracostea, p. 625 nota; Cocchiara, p. 52. 

25 Caraman, pp. 95 şi urm.; Cocchiara, p. 52. 

26 Caraman, p. 94. 

27 Caraman, p. 95; Cocchiara, p. 53, n. 46. 

naşte cu autorul lui; şi, în plus, el nu este convins de superiori¬ 
tatea literară a formelor româneşti. 28 

E regretabil că eminentul folclorist italian nu a cunoscut studiul 
comparativ şi stilistic al lui Caracostea. în pagini pătrunzătoare, 
Caracostea a pus la timp în lumină calităţile artistice ale versiu¬ 
nilor româneşti. Pentru el, în forma ei românească legenda şi-a 
realizat destinul său estetic, oricare ar fi „originea** şi densitatea 
variantelor sud-est europene. Pe drept cuvîht, Caracostea sub¬ 
liniază caracterul ritual al începutului baladei Curtea de Argeş: 
căutarea unui loc propice pentru construirea mînăstirii 29 , în timp 
ce în toate celelalte forme acţiunea începe cu misterioasa 
prăbuşire a zidurilor în timpul nopţii. Regretatul critic mai arată 
că în forma românească Manole rămîne mereu în centrul acţiunii, 
în timp ce în balada sîrbească, de exemplu, accentul cade pe 
soţie şi dragostea ei maternă. în balada românească femeia 
acceptă cu resemnare şi chiar cu seninătate zidirea ei rituală; în 
alte versiuni ale Europei sud-orientale, soţia se lamentează şi-şi 


28 Cocchiara, p. 51. Recent o nouă ipoteză a fost prezentată de Lajos Var- 
gyas: după părerea acestui autor, orignea baladei ar trebui căutată în Caucaz, 
unde este atestată la georgieni (se întîlneşte şi la mordvini); maghiarii, care în 
secolele VII-VIII nomadizau între Caucaz şi Don, ar fi adus balada în Europa 
şi ar fi transmis-o bulgarilor. Celelalte popoare ar fi împrumutat balada de la 
bulgari; cf. L. Vargyas: „Die Herkunft der ungarischen Ballade von der einge- 
mauerten Frau“ ( Acta Ethnographica, Budapesta, 1960) şi traducerea engleză, 
The origin of the walled-up wife, citată mai sus, p. 170, n. 17. Ipoteza nu este 
convingătoare (a se vedea criticile la G. A. Megas în Laografia, 18, 1959-1961, 
pp. 561-577, la G. Hadzis în Etnographia, p. 71, 1960, pp. 558-579, la Adrian 
Fochi în Limbă şi Literatură, 12, 1966, pp. 373-418). Cum remarcă Ion Taloş, 
Vergyas nu explică absenţa totală a baladei pe teritoriul Ungariei (căci din cele 
36 de variante ungureşti, una a fost înregistrată în Cehoslovacia şi 35 în Tran¬ 
silvania). Pe deasupra, transmiterea baladei la bulgari n-a fost demonstrată; cf. 
Taloş, „Balada Meşterului Manole şi variantele ei transilvănene", pp. 51-52. 

29 într-o notă publicată în Revista Fundaţiilor regale, aprilie 1944, pp. 
213-215, Maria Golescu a comentat tema „zidurilor părăsite şi neisprăvite", 
amintind obiceiul voievozilor şi al boierilor români de a restaura bisericile 
ruinate şi de a le desăvîrşi pe cele ale căror construcţii fuseseră întrerupte mulţi 
ani în urma vicisitudinilor istorice. Autoarea se referă mai ales la Ion Donat, 
Fundaţiile religioase ale Olteniei, I, Craiova, 1937, pp. 22 şi urm., 37 şi urm. A 
se vedea acum Ion Taloş, „Bausagen in Rumănien", spec. pp. 204 şi urm. Cf. 
şi D. Strombăck, „Die Wahl des Kirchenbauplatzes in der Sage und im Volks- 
glauben mit besonderer Rllcksischt auf Schweden" ( Humaniora, Locust Valley, 
New York, 1960, pp. 37 şi urm.) 

blestemă soarta. Balada Mînăstirii Argeş are o urmare, care, con¬ 
trar credinţei anumitor folclorişti, nu este în afara operei: zborul 
lui Manole şi moartea sa tragică. Moartea îi redă într-un anumit 
fel soţia pe care o sacrificase. 

Dar analiza stilistică a baladei nu epuizează bogăţia ei. Un 
întreg studiu ar fi de făcut asupra structurilor universurilor imagi¬ 
nare revelate de diferitele creaţii poetice. Să reţinem că este vorba 
de un pod (Grecia, Bulgaria, la macedo-români), de o cetate 
(Iugoslavia, Bulgaria, Albania, Ungaria) sau de o mînăstire 
(România). Desigur această alegere se explică în mare parte prin 
existenţa reală a unor asemenea lucrări: imaginaţia populară a 
fost impresionată aici de prezenţa unui pod, dincolo de con¬ 
strucţia unei mînăstiri 30 , iar dincolo de aşezarea unei cetăţi. Dar 
o dată aceste „obiecte reale“ transformate în imagini, ele nu mai 
aparţin universului imediat, cu funcţie utilitară. Eliberate din con¬ 
textul concret, imaginile închid în ele propriile lor dimensiuni şi 
simbolismul lor primordial. Or, într-o baladă, ca şi m orice altă 
creaţie în planul imaginarului, nu mai avem de-a face cu „lucruri 
reale“, ci cu imagini, arhetipuri, simboluri. Ar fi deci de cel mai 
mare interes să studiem în această perspectivă diferitele univer¬ 
suri ale baladelor noastre. S-ar degaja toate semnificaţiile sim¬ 
bolice ale Podului (probă iniţiatică, trecere primejdioasă de la un 
mod de existenţă la altul: de la moarte la viaţă, de la non- 
conştiinţă la iluminare, de la imaturitate la maturitate etc.); s-ar 
arăta apoi structura cosmologică a „Cetăţii**, în acelaşi timp imago 
mundi şi „Centru al Lumii**, teritoriu sacru unde devine posibilă 
comunicarea între Cer, Pămînt şi Infern; s-ar pune în evidenţă în 
sfîrşit tot simbolismul cosmologic şi paradisiac al Mînăstirii, în 
acelaşi timp imagine a Cosmosului şi a Ierusalimului celest, a 
Universului în totalitatea sa vizibilă şi a Paradisului. 

Să adăugăm imediat că o asemenea exegeză a imaginilor şi 
a simbolurilor este validată astăzi atît de istoria religiilor cît şi 
de psihologia profunzimilor. Cu alte cuvinte, analiza unei 
imagini şi explicaţia simbolismului ei pot face abstracţie de 


30 Se va remarca importanţa Curţii Argeş şi a legendelor cristalizate în junii 
lui „Negru Vodă“ pentru ceea ce am putea numi mitologia istorică a românilor. 

conştiinţa pe care o au sau nu o au asupra acestui simbolism 
individul sau societatea care vehiculează o asemenea imagine. 
Un simbol îşi eliberează mesajul şi-şi îndeplineşte funcţia chiar 
cînd semnificaţia sa scapă conştiinţei. 31 Şi este cu atît mai remar¬ 
cabil, în ceea ce priveşte simbolismul bisericii-mînăstire, cu cît 
acesta era receptat şi cultural valorificat de creştinătatea Europei 
orientale, moştenitoare a Bizanţului. 32 Cu alte cuvinte, pînă 
foarte de curînd, lumea era conştientă în aria balcano-danubiană 
că o biserică sau o mînăstire reprezentau la fel de bine Cos¬ 
mosul, ca şi Ierusalimul ceresc sau Paradisul: avea loc, în acest 
caz, o conştientizare a simbolismului arhitectonic şi iconografic 
prezent în construcţiile sacre, şi această conştientizare se opera 
atît pe calea experienţei religioase (liturghie) cît şi pe calea cul¬ 
turii tradiţionale (teologie). Mai exact era vorba de o revalori¬ 
ficare religioasă istoric recentă (creştinismul) a unui simbolism 
arhaic: căci sanctuarul ca imago mundi şi „Centru al Lumii“ 
este deja atestat în culturile paleoorientale (Mesopotamia, Egipt, 
India, China etc.) 33 


Rituri de construcţie: morfologie şi istorie 

Arhaismul imaginilor şi simbolurilor prezente în balade este 
din abundenţă confirmat de practicile şi credinţele în legătură cu 
sacrificiile de construcţie. Se ştie că asemenea credinţe se găsesc 
aproape peste tot în Europa cu toate că ele n-au dat naştere unei 


31 Această problemă metodologică este prea importantă pentru a putea fi 
lămurită în cîleva rînduri. A se vedea cartea noastră Images et Symboles , Paris, 
Gallimard, 1952, şi studiile noastre: „Symbolisme du voi magique“ (Numen, 3, 
1956, pp. 1-13; reprodus în Mythes, rtves etmystires. Paris, 1957, pp. 133-148) 
şi „Centre du Monde, Temple, Maison“ (în Le Symbolisme cosmique des monu- 
ments religieux, ed. G. Tucci, Roma, 1957, pp. 57-82). 

32 Pentru toate acestea a se vedea Hans Sedlmayr, Die Enstehung der Kathe- 
drale, Ztlrich, 1950, pp. 118 şi urm. şi passim. 

33 A se vedea cărţile noastre: Trăiţi d'Histoire des religions. Paris, Payot, 
1949, ed. a Ii-a, 1952, pp. 315 şi urm.; Le Mythe de TEternei retour. Paris, Gal¬ 
limard, 1949, pp. 21 şi urm.; Images et Symboles, pp. 47 şi urm., şi studiul mai 
sus citat: Centre du Monde, Temple, Maison. 

literaturi populare comparabile cu cea din sud-est. Nu este locul 
să le amintim aici. După Jacob Grimm, dar mai ales după Felix 
Liebrecht 34 , s-au cules un număr considerabil de legende, 
superstiţii şi obiceiuri mai mult sau mai puţin direct tributare ritu¬ 
rilor de construcţie. O vastă anchetă a apărut în Revue des Tra- 
ditions populaires începînd cu anul 1890; Paul Sebillot, G. L. 
Gomme, R. Andree, E. Westermarck şi alţii au publicat con¬ 
tribuţii de orientări diverse; în ceea ce-1 priveşte pe Paul Sar- 
tori acesta a stabilit în 1898 un dosar foarte bogat. 35 Aceste 
materiale au fost utilizate şi completate de noi în 1943 şi de 
Cocchiara în studiul său din 1950. 36 Cu această ocazie amintim 
numai că motivul unei construcţii a cărei terminare cerea un 
sacrificiu uman este atestat în Scandinavia şi la fînici, la letoni 
şi la estonieni 37 , la ruşi şi la ucraineni 38 , la germani 39 , în Franţa 40 , 


34 Cf. Felix Liebrecht, Zur Volkskunde. Alte und neue Aufsătze, Heilbronn, 
1897, pp. 284-296 (Die vergrabenen Menschen). 

35 Paul Sartori, Ueber das Bauopfer, în Zeitschrif fur Ethnologie, XXX, 1898, 
pp. 1-54. A se vedea şi K. Klusemann, Das Bauopfer (Graz-Hamburg, 1919); L. 
D. Burdick, Foundation Rites, with some kindred ceremonies (s. d., New York, 
Abbey Press: operă erudită dar haotică; autorul nu cunoaşte cercetările lui Sar¬ 
tori); înger Margrette Boberg, Baumeistersagen (FFC, n° 151, 24 de pagini. 
Helsinki, 1955); cf. articolele „Bauopfer" şi „Einmauem" în Handwdrterbuch d. 
deutschen Aberglauben. 

36 în notele care urmează ne vom mărgini la a semnala bibliografiile conţinute 
în studiile lui Sartori şi Cocchiara şi în cartea noastră. Vom nota la nevoie anu¬ 
mite lucrări care nu sînt înregistrate în studiul folcloristului italian. 

37 Finezi: Sartori, p. 13; Comentarii, p. 38; Cocchiara, p. 55; n. 53; Letoni: 
Andrejs Johansons, „Das Bauopfer der Letten" (Arv. 18-19, 1962-1963, text 
reprodus în Der Schirmherr des Hofes im Volksglauben der Letten, Stockholm, 
1964, pp. 55-75); estonieni: Oskar Loorits, Grundzuge des estnischen Volks¬ 
glauben, II, 1, Lund, 1951, p. 136; asupra difuzării motivului vezi harta la 
p. 137. 

38 Valeriu St. Ciobanu, Jertfa zidirii la ucrainieni şi ruşi, Chişinău, 1930; D. 
Zelenin, Russische (Otslavische) Volkskunde, Berlin, 1927, p. 287; Comentarii, 
p. 38; Cocchiara, p. 55, n. 51. 

39 Sartori, op. cit. ; Jan de Vries, „De sage van het ingemetselde kind", în 
Nederlandsch Tijdschrift voor volskunde, XXXII, 1927, pp. 1—13; Cocchiara, 
p. 55 şi nota 55. 

40 Comentarii, p. 39, Cocchiara, p. 60. 

în Anglia 41 , în Spania 42 . Un episod celebru este cel povestit de 
călugărul armorican Nennius (a doua jumătate a secolului al 
X-lea) în a sa Historia Britonum (cap. 18): cum fortăreaţa pe 
care o construia regele Gorthigem se dărîma în fiecare noapte, 
druizii îl sfătuiră s-o stropească cu sîngele unui copil „fără tată“, 
ceea ce regele şi făcu. 43 După Vie de Saint Columba , scrisă de Saint 
Adamnan, un sacrificiu analog ar fi fost practicat de Columba 
(Columkille) cînd a construit biserica din Hy. 44 

Să precizăm că asemenea credinţe şi legende făceau parte 
dintr-un scenariu ritual: fie că este vorba de o efigie umană sau 
de „umbra“ unei victime, fie că s-a recurs la una din nenu¬ 
măratele forme de sacrificiu prin substituire (imolarea unui 
animal pe fundaţii sau cînd se pătrundea pentru prima oară în 
casă), un sacrificiu sîngeros asigura întotdeauna soliditatea şi 
durata unei construcţii. Nu este aici locul să discutăm problema 
sacrificiului prin substituire care mai are încă anumite aspecte 
obscure. 45 Va fi de ajuns să amintim că descoperirea scheletelor 
în fundaţiile sanctuarelor şi palatelor din anticul Orient Apropiat, 
în Italia preistorică şi în alte părţi nu lasă nici o îndoială asupra 
realităţii unor asemenea sacrificii. 46 Prezenţa efigiilor sau a sim¬ 
bolurilor în fundaţii atestă pe deasupra diversele modalităţi de sub¬ 
stituire a victimelor. 

Sub formă de ritual atenuat, de legendă sau de vagi credinţe, 
sacrificiile de construcţie se regăsesc aproape pretutindeni în 
lume. S-a cules un număr destul de mare de fapte în India 


41 Co cc hi ara, pp. 58 şi urm. 

42 Al. Popescu-Telega, Asemănări fi analogii în folclorul român fi iberic, 
Craiova, 1927, pp. 12 şi urm.; Comentarii, p. 40; Cocchiara, p. 70, n. 77. 

43 Bibliografia în Cocchiara, p. 56, notele 57-58; adăugaţi A. H. Krappe, 
„Un 6pisode de l’Historia Britonum“, în Revue Celtique, 1924, pp. 181-188; cf. 
şi Comentarii, p. 40. Motivul copilului „fără tală“ constituie o temă folclorică inde¬ 
pendentă. 

44 Cocchiara, p. 57 şi nota 60. 

45 A se vedea, pentru moment, Comentarii, p. 58 şi urm. 

46 Comentarii, p. 42 şi nota 20; Cocchiara, pp. 67-68, 70-71. A se vedea şi 
B. Nyberg, Kind undErde, Helsinki, 1931, pp. 185—187; Loorits, op. cit., p. 136. 
Stadiul problemelor şi bibliografia recentă în Manole et Ies rites de construction. 

modernă, în care credinţa a avut desigur o realitate rituală în tim¬ 
purile vechi. 47 Se întUnesc sacrificii în culturile mesoamericane 48 , 
şi de asemenea în Oceania şi în Polinezia 49 , în Indochina 50 , în 
China 51 şi în Japonia. 52 Trebuie acordată o menţiune specială 
sacrificiului fundării satelor la triburile Mandes din Sudan, ritual 
complex, amplu studiat de Frobenius şi al cărui simbolism ne 
aminteşte simbolismul implicit al fundării Romei. 53 Evident, 
studii particulare trebuie să precizeze, în fiecare caz, în ce măsură 
imolarea victimelor este ritual atestată ţi în ce măsură avem de-a 
face cu legende şi superstiţii. 

Pentru a expune şi a discuta în mod corespunzător multiplele 
aspecte pe care acest tip de sacrificiu le-a îmbrăcat de-a lungul 
timpului şi în contexte culturale diferite, ar fi nevoie de un mare 
volum. Pe scurt, să spunem că toate aceste aspecte depind în 
ultimă instanţă de o ideologie comună pe care o putem rezuma 
în felul următor: pentru a dura, o construcţie (casă, lucrare tehnică 
dar şi operă spirituală) trebuie să fie animată, adică trebuie să 
primească în acelaşi timp viaţă şi suflet. „Transferul" sufletului 
nu este posibil decît pe calea unui sacrificiu; în alţi termeni. 


47 M. Wintemitz, „Einige Bemeikungen liber das Bauopfer bei doi Indem“, 
în Mitteilungen der Anthropologischen Gesellschaft in Wien, XVTt, 1877, pp. 37-40; 
cf. şi M. Haberlandt, „Ueber das Bauopfer“, ibid., pp. 42-44; text budist capi¬ 
tal, Jătaka, n° 481 (voi. IV, p. 246); cf. Paul Mus, Barabudur, Paris-Hanoi, 1935, 
t. I, pp. 202 şi urm.; Comentarii, p. 43. 

48 Comentarii, p. 42. 

49 Comentarii, p. 42 şi nota 17; Cocchiara, p. 66. 

50 Cocchiara, p. 62, nota 86. 

51 W. Eberhard, „Chinesischer Bauzauber, Untersuchuungen an chinesischen 
Volksmărchen“, în Zeitschrift fur Ethnologie, 71, 1939, pp. 87-99, spec. pp. 
98-99. în folclor, W. Eberhard, Typen chinesische Volksmărchen, FFC, 120, 
Helsinki 1937, p. 146 şi Chinese Folktales, Chicago, 1965, pp. 133-37, 231. 
Privind sacrificiile actuale, cf. Dr. J. J. Matignon, La Chine hermitique. Paris, 1930, 
p. 244. 

52 Cocchiara, p. 62; a se vedea şi Masao Oka, rezumat de Alois Closs, „Das 
Versenkungsopfer", în Wiener Beitrăge zur Kulturgeschichte und Linguistik, IX, 
1952, pp. 66-107 şi special p. 89. 

53 L. Frobenius, Kulturgeschichte Afrikas, Leipzig, 1933, pp. 177-180; Coc¬ 
chiara, pp. 64-65. Cf. şi Trăiţi d'Histoire des religions, pp. 321 şi urm. şi Coc¬ 
chiara, pp. 71 şi urm. 

printr-o moarte violentă. Se poate chiar spune că victima îşi 
urmează existenţa după moarte, nu în corpul său fizic, ci în corpul 
cel nou — construcţia — pe care a animat-o prin jertfa ei; se 
poate chiar vorbi de un „corp arhitectonic" substituit corpului 
carnal. 54 Transferul ritual al vieţii prin intermediul sacrificiului 
nu se limitează numai la construcţii (temple, cetăţi, poduri, case) 
şi la obiectele utilitare 55 : se imolează de asemenea victime umane 
pentru a asigura succesul unei operaţii 56 , sau chiar durata istorică 
a unei întreprinderi spirituale. 57 


Sacrificii sîngeroase şi mituri cosmogonice 

Modelul exemplar al tuturor acestor forme de sacrificiu este, 
aproape sigur, un mit cosmogonic, adică cel care explică creaţia 
prin uciderea unui Uriaş primordial (tip Ymir, Puruşa, P’an-ku): 


54 Morfologic, acest „transfer de viaţă" se încadrează în seria bine cunoscută 
de monumente religioase „animate" prin relicve sau prin desene de organe vitale: 
ochi, gură etc. A se vedea şi Paul Mus, „La Tombe Vivante", în La Terre et la 
vie, VII, 1937, pp. 117-127. Bărcile indiene sînt animate prin desenul a doi ochi; 
cf. J. Homell, „Indian boat design", în Memorii of the Asiatic Society of Bengal, 
Calcutta, 1920. 

ss După T'ao chouo, timp de mai mulţi ani olarii încercaseră „în zadar să facă 
din lut un urcior omăt cu dragoni, comandat de împărat. Unul dintre ei se sacri¬ 
fică şi sări în vatra cuptorului: muri, dar urciorul fu realizat"; cf. Max Kalten- 
mark. Le Lie-sien tchouan, traduit et annoti. Pekin, 1953, p. 45. Pentru sacrificiile 
metalurgice a se vedea studiul nostru: „Symbolisme et rituels metallurgique 
babyloniens", în Studien zur analytischen Psychologie C. G. Jung, Zllrich, 1955, 
voL EI, pp. 42-46, şi mai ales volumul nostru Forgerons et Alchimistes. 

56 Xerxes îngropă de vii nouă băieţi şi nouă fete dnd se îmbarcă pentru Grecia, 
în scopul de a-şi asigura victoria. Se ştie pe de altă parte că Temistocle, în urma 
unui oracol, sacrifică trei tineri prizonieri în ajunul bătăliei de la Sal amina (Plu- 
tarh. Vita Them., XHI). 

57 Sf. Petru a fost acuzat de a fi sacrificat un copil de un an, puer anniculus , 
pentru a asigura creştinismului o durată de 365 de ani. Faptul că Sfintul Augustin 
simte nevoia de a răspunde unei asemenea calomnii probează că încă în secolul 
al IV-lea după Cristos lumea păgînă credea în eficacitatea unei tehnici magice; 
cf. J. Hubaux, „L’enfant d’un an", colecţia Latomus, voi. II: Hommage â Joseph 
Bidez etâ Franz Cumont, Bruxelles, 1949, pp. 143-158. 

organele lui dau naştere diferitelor regiuni cosmice. Acest motiv 
a cunoscut o răspmdire miraculoasă: ea este în special foarte 
intensă în Asia orientală. 58 Se ştie că mitul cosmogonic este, în 
general, modelul tuturor miturilor şi riturilor legate de o 
„lucrare* 4 , de „o operă**, de o „creaţie**. Motivul mitic al unei 
„naşteri** provocate prin imolare se regăseşte îh nenumărate con¬ 
texte : nu numai Cosmosul ia naştere în urma imolării unei fiinţe 
primordiale şi din propria sa substanţă, dar şi plantele alimentare, 
rasele umane sau diferitele clase sociale. 59 Celebre între toate 
sînt miturile Indoneziei şi ale Oceaniei care ne povestec sacrifi¬ 
ciul voluntar al unei Femei sau al unei Fete Tinere cu scopul de 
a produce, din propriul lor corp, diversele specii alimentare. 60 

în acest orizont mitic trebuie căutată sursa spirituală a riturilor 
noastre de construcţie. Dacă ne mai amintim, pe deasupra, că 
pentru societăţile tradiţionale locuinţa era o imago mundi , reiese 
clar că orice muncă de construcţie reproducea simbolic cos¬ 
mogonia. Semnificaţia cosmică a locuinţei umane era întărită de 
simbolismul Centrului; căci, cum a început să se înţeleagă mai bine 
astăzi, orice casă — afortiori, orice palat, templu, cetate — era con¬ 
siderată ca aflîndu-se în „Centrul Lumii.** 61 Am arătat în cîteva 
lucrări recente că omologarea casă-Cosmos (în multiple variante: 
cortul asimilat bolţii cereşti, ţăruşul ca axis mundi etc.) este una 
din notele specifice ale culturilor de vînători şi de păstori nomazi 
din America, din Asia septentrională şi centrală şi din Africa. 62 


58 Cf. Alfred Kilhn, Berichte tiber den Weltanfang bei den Indochinesen, Leipzig, 
1935; A. W. Macdonald, „A propos de Prajâpati“: în Journal Asiatique, L 240, 
1952, pp. 323-388. 

59 A se vedea lucrările citate în nota precedentă şi indicaţiile date în studiul 
nostru. La Mandragore et Ies mythes de la „naissance miraculeuse" , în Zalmoxis, 
HI, Bucureşti, 1942, pp. 3-48. 

60 A se vedea Ad. E. Jensen, Hainuwele , Frankfurt am M., 1939, p. 59; id., 
Dos religiose Weltbild einer fruhen Kultur, Stuttgart, 1948, pp. 33 şi urm. şi passim. 
Cf. Mircea Eliade, Aspects du mythe. Paris, 1963, pp. 129 şi urm. 

61 Pentru simbolismul „Centrului Lumii” a se vedea lucrările noastre citate 
la nota 33. 

62 Cf. Mircea Eliade, Le chamanisme et Ies techniques archaiques de l’extase. 
Paris, Payot, 1951, pp. 236 şi urm. (ed. a II-a, 1968, pp. 211 şi urm.); id.. Centre 
du Monde, Temple, Maison, passim. 

Dar noţiunea unui „Centru 4 * prin care trece acel axis mundi şi 
care, în consecinţă, face posibilă comunicarea între Cer şi Pămînt 
se găseşte deja într-un stadiu mai vechi de cultură. Australienii 
Achilpa poartă cu ei întotdeauna în peregrinările lor un stîlp 
sacru şi determină direcţia de urmat după înclinarea lui. Mitul 
povesteşte că fiinţa divină, Numbakula, după ce a „cosmizat 44 
teritoriul viitorilor Achilpa, l-a creat pe Strămoşul lor şi le-a 
întemeiat instituţiile, dispăru în felul următor: din trunchiul unui 
arbore de cauciuc el modelă stîlpul sacru, îl unse cu sînge şi se 
urcă pe el pînă la cer, Stîlpul sacru reprezintă axa cosmică şi 
instalarea lui într-un teritoriu echivalează cu o „cosmizare 44 
pornind dintr-un centru de iradiere. Altfel zis, australienii 
Achilpa, cu toate continuele lor deplasări, nu se îndepărtează 
niciodată de „Centrul Lumii 44 : ei sînt mereu „centraţi 44 şi în 
comunicare cu Cerul în care a dispărut Numbakula. 63 

Sîhtem îndreptăţiţi să distingem două concepţii privind funcţia 
religioasă a locuinţei umane: 1) cea mai veche, atestată la 
popoarele de vînători şi de păstori-nomazi, consacră locuinţa şi, 
m general, teritoriul locuit, asimilîndu-le Cosmosului, mijlocind 
simbolismul „Centrului Lumii 44 ; 2) cealaltă concepţie, mai 
recentă (ivită în societăţile de paleocultivatori, în acele 
Urpflanzer), comportă, am văzut, repetiţia mitului cosmogonic: 
din faptul că lumea (sau plantele hrănitoare, oamenii etc.) a luat 
naştere prin sacrificiul primordial al unei Fiinţe divine, orice 
construcţie cere imolarea unei victime. Observăm că în orizontul 
spiritual propriu acestei ultime concepţii, însăşi substanţa vic¬ 
timei 64 se transformă în fiinţele sau obiectele născute în urma 
morţii sale violente. într-un asemenea mit, munţii sînt oasele 
Uriaşului primordial, norii sînt creierii săi etc.: într-un altul nuca 
de cocos este chiar carnea Tinerei Fete Hainuwele. La nivelul 
riturilor de construcţie, aşa cum s-a văzut, fiinţa imolată 
regăseşte un nou corp: este chiar locuinţa pe care a „animat-o“. 


63 Acest complex mitico-ritual a fost recent studiat de Emesto de Martino, 
„ Angoscia territoriale e riscatto culturale nel mito Achilpa delle origini**, în Studi 
e materiali di Storia delle religioni, XXIII, 1951-1952, pp. 51-56. 

64 E fără importanţă pentru studiul nostru dacă este vorba de un sacrificiu 
voluntar — tip Hainuwelle — sau de o imolare, tip Ymir, P’an-cu etc. 

a făcut-o deci durabilă prin moartea sa violentă. în toate aceste 
mituri, moartea violentă este creatoare. 

Din punctul de vedere al istoriei culturale, riturile sîngeroase 
de construcţie trebuie puse în rîndul concepţiilor paleocultiva- 
torilor, Ad. E. Jensen a ajuns la o concluzie asemănătoare, 
bazîndu-se mai ales pe riturile care însoţesc ridicarea „casei 
bărbaţilor** ( dârimo ) la Kiwai. 65 După Landtmann, ceremonia 
se desfăşoară în felul următor: cînd se hotărăşte construcţia unei 
dârimo , satul alege un cuplu de bătrîni şi îl avizează pe fiul lor 
cel mare; se întîmplă rar ca acesta să refuze: el îşi mînjeşte faţa 
cu noroi şi începe să-şi jelească bătrîhii lui părinţi, căci există 
credinţa comună că ei nu vor supravieţui terminării construcţiei. 
Bătrînul primeşte numele de „tată al dârimo- ului** şi bătrîna de 
„femeie arzînd**. Ei îndeplinesc rolul principal în construcţia 
casei cultuale. Această muncă comportă înălţarea unui stîlp 
central, oncţiunea lui cu sîngele unui duşman, şi mai ales imo- 
larea unui prizonier, căci o casă cultuală nouă nu poate fi 
folosită înaintea unui asemenea sacrificiu. 66 Mitul care fondează 
şi justifică acest ritual povesteşte cum divinitatea imolată in illo 
tempore devine primul mort (primul care întreprinde călătoria de 
dincolo de mormînt) şi se metamorfozează în regat al morţilor: 
dârimo , casa cultuală, este reproducerea terestră a vieţii de din¬ 
colo. După Jensen, ritul kiwai ar reprezenta arhetipul acelui 
Bauopfer şi toate celelalte forme de sacrificiu de construcţie pe 
care le găsim în lume ar fi legate de acest model exemplar. Ni 
se pare greu să-l urmăm atît de departe. Noi credem că ritul 
kiwai reprezintă mai degrabă o variantă deja specializată a sce¬ 
nariului original, care nu comporta decît momentele următoare: 
imolarea unei fiinţe divine, urmată de o „creaţie**, adică de meta¬ 
morfoza sa într-o substanţă sau formă care nu exista mai înainte. 
Secvenţa kiwai, şi mai ales: imolarea divinităţii, transformarea 
sa în regatul morţilor şi reproducerea acestuia în casa cultuală, 
prezintă deja o amplificare a schemei originale. 


65 Ad. E. Jensen, Das religiose Weltbild einer friihen Kultur, p. 58; id., Mithos 
und Kult bei Naturvblkern, Wiesbaden, 1951, pp. 210 şi urm. 

66 Gunnar Landtmann, The Kiwai Papuans of British New Guinea, Londra, 
1927, pp. 10 şi urm., 17 şi urm. 

Arhaism şi supravieţuire 

Oricum am judeca versiunea Kiwai, sacrificiile sîngeroase de 
construcţie aparţin, foarte probabil, ca fenomene istorico-cul- 
turale, lumii spirituale a paleocultivatorilor. Putem spune oare 
că peste tot unde se găsesc asemenea rituri avem de-a face cu nişte 
vestigii transmise fără soluţie de continuitate din acele timpuri 
îndepărtate? Nu. Cu atît mai mult prezenţa acelui Bauopfer într -0 
cultură oarecare nu implică neapărat apartenenţa totală a acestei 
culturi la nivelul paleocultivatorilor. în numeroase cazuri, ritu¬ 
rile şi miturile au trecut de la un popor la altul şi de la o epocă 
istorică la alta, fără să antreneze o transmisie a culturii originale 
implicată de asemenea rituri şi mituri. Mai important, după 
părerea noastră, decît precizările care se pot aduce despre vîrsta 
acestor credinţe, este faptul că anumite culturi sau anumite 
popoare au ales sau au conservat o viziune sau alta a lumii, în 
timp ce altele le-au respins sau le-au uitat destul de repede. Vrem 
să spunem că a stabili originea, vîrsta sau vicisitudinile istorice 
ale unei credinţe sau ale unui complex cultural nu e suficient 
nici pentru a le înţelege ca fenomene spirituale, nici pentru a le 
face inteligibilă istoria lor. Două alte probleme se pun imediat, 
care ni se par la fel de importante: a) care este adevărata sem¬ 
nificaţie a tuturor acestor credinţe şi a tuturor acestor complexe 
culturale? b) pentru care motiv, cutare cultură sau cutare popor 
le-au conservat, elaborat şi îmbogăţit? întrebări dificile cărora nu 
li se poate întotdeauna da un răspuns satisfăcător, dar pe care nu 
trebuie să le uităm cînd vrem să scriem chiar cea mai modestă 
pagină de istorie spirituală. 

Să revenim la baladele noastre balcano-danubiene: arhaismul 
motivelor şi al imaginilor lor reiese încă şi mai clar după tot ce 
am spus. Soţia care acceptă să fie imolată, pentru ca un edificiu 
să fie ridicat pe propiul ei corp, reprezintă, fără îndoială, sce¬ 
nariul unui mit primordial; primordial în sensul că ne restituie o 
creaţie spirituală care precede cu mult epocile protoistorice şi 
istorice ale popoarelor din sud-estul european. Este încă prea 
devreme să încercăm să precizăm cum şi pe ce căi acest scenariu 
mitico-ritual a putut supravieţui în sud-est. Totuşi, dispunem de 

cîteva fapte susceptibile de a explica arhaismul acestor creaţii 
poetice populare balcano-danubiene. Acestea sînt următoarele: 
1) ţările balcano-danubiene sînt singurele în care sacrificiul de 
construcţie a dat naştere unor remarcabile creaţii literar-popu- 
lare; 2) raritatea legendelor similare la ruşi, polonezi şi ucraineni 
pare să excludă ipoteza unei origini slave a acestui motiv literar; 
3) românii şi toate popoarele balcanice conservă un substrat 
comun, moştenit de la traci (şi care constituie, de altfel, princi¬ 
palul element de unitate al întregii Peninsule Balcanice); 4) alte 
elemente culturale comune tuturor popoarelor balcanice par încă 
şi mai vechi decît moştenirea geto-tracă, prezentînd o configuraţie 
pre-indo-europeană 67 ; 5) trebuie să se ţină cont, în sfîrşit, că 
tracii şi cimerienii participau la o cultură protoistorică ale cărei 
iradiaţii succesive au traversat Asia Centrală şi au suscitat apariţia 
noilor configuraţii culturale pe malurile Mării Chinei şi la 
Dongson 68 . 

Nu trebuie să ne lăsăm înşelaţi de „contemporaneitatea" fol¬ 
clorului: de multe ori, credinţe şi obiceiuri încă vii în anumite 
regiuni eminamente conservatoare din Europa (printre care tre¬ 
buie întotdeauna numite Balcanii şi România) revelează straturi 
de cultură mai arhaice decît cele reprezentate, de exemplu, de 
mitologiile „clasice" greacă şi romană. Lucrul acesta este cu 
deosebire evident pentru tot ceea ce priveşte obiceiurile şi com¬ 
portamentul magico-religios al vînătorilor şi păstorilor. Dar chiar 
la agricultorii din Europa centrală contemporană s-a putut dovedi 
pînă la ce punct s-au conservat fragmente importante de mituri 
şi rituri preistorice. 69 Cercetări sistematice în domeniul paleon- 


67 Acestea sînt adevărate privind mai ales simbolismul religios, dansurile şi 
instrumentele muzicale. Cf. Dr. Jaap Kunst, Cultural Relations between theBalkans 
and Indonesia, în Koninklijk Instituut voor de Tropen, Medeling, n° CVII, Ams¬ 
terdam, 1955. 

68 Cf. Robert Heine-Geldem, „Das Tocharerproblem und die Pontische Wan- 
dening", în Saeculum, D, 1951, pp. 225-255; id., „Die asiatische Herkunft der 
sudamericanischen Metalltecknik", în Paideuma, V, Hefi 7-8, aprilie 1954, pp. 
347-423, spec. pp. 350 şi urm. 

69 Cf., de exemplu, Leopold Schmidt, Gestaltheiligkeit im băuerlichen 
Arbeitsmythos. Studien zu den Ernteschnittgerăten und ihrer Stellung im europăis- 
chen Volksglauben und Volksbrauch, Viena, 1952. 

tologiei româneşti sau balcanice sînt încă de făcut; a fost totuşi 
dovedit că un anumit număr de elemente culturale pre-indo- 
europene şi paleo-indo-europene s-au conservat aici mai bine 
decît oriunde în Europa (excepţie fac poate Pirineii şi Irlanda). 

Nu este întotdeauna posibil să reconstitui toate fazele traver¬ 
sate de o concepţie religioasă înainte de a se cristaliza în creaţii 
artistice populare. Dar, aşa cum am mai spus-o, nu în asta rezidă 
interesul cercetării. Este mult mai important să înţelegi universul 
spiritual originar în care s-au constituit asemenea concepţii reli¬ 
gioase primordiale care, în ciuda numeroaselor revalorificări reli¬ 
gioase (dintre care ultima, creştinismul, a fost şi cea mai radicală), 
au supravieţuit totuşi sub formă de „superstiţii**, de credinţe 
populare încărcate de imagini şi simboluri de o extremă vechime. 
Adeziunea unui popor la unul sau la altul dintre scenariile mitice, 
la una sau alta dintre imaginile exemplare, spune mai mult despre 
sufletul lui profund decît un mare număr de întîmplări istorice. 
Nu este indiferent pentru înţelegerea popoarelor din sud-estul 
european că ele au fost singurele care au creat capodopere ale li¬ 
teraturii orale pe baza unui scenariu ritual atît de arhaic. D. Cara- 
costea credea că ar putea demonstra că, dintre toate aceste 
producţii folclorice, balada românească a Meşterului Manole este 
artistic cea mai realizată. Chiar dacă anumiţi balcanologi şi folc¬ 
lorişti nu împărtăşesc această opinie, rămîne faptul — de o mare 
importanţă — că nici într-o altă literatură orală balcanică balada 
sacrificiului de construcţie nu este socotită o capodoperă. Or, 
sîntem cu toţii de acord că Meşterul Manole şi Mioriţa (vezi mai 
departe capitolul VIII) constituie pe bună dreptate culmea poeziei 
populare româneşti. Este semnificativ că aceste două creaţii ale 
geniului poetic românesc au ca motiv dramatic o „moarte vio- 
lentă“ cu seninătate acceptată. Se poate discuta la infinit dacă 
această concepţie derivă direct sau nu din faimoasa bucurie de 
a muri a geţilor. Fapt e că folclorul poetic românesc n-a reuşit 
niciodată să depăşească aceste două capodopere elaborate în jurul 
ideii de moarte creatoare şi moarte senin acceptată. 


1955 




CAPITOLUL VI 


„ŞAMANISM" LA ROMÂNI? 


Bandinus şi Incantatores 

Folcloristul ungur Gyorffy Istvăn este foarte probabil primul 
care a atras atenţia asupra caracterului „şamanic" al practicilor 
magice la moldoveni. 1 El se sprijinea mai ales pe informaţiile 
culese de către misionarul Bandini (Bandinus) spre jumătatea 
secolului al XVII-lea. După articolul său, textul lui Bandinus a 
rămas sursa prin excelenţă a tuturor discuţiilor privind „şama¬ 
nismul moldovenesc." 2 

Marcus Bandinus, din confreria Freres mineurs, era episcop de 
Marcianopolis, în Moesia inferioară, de Durostor şi de Tomis pe 
coasta Mării Negre; mai era şi administratorul Bisericii catolice 
a Moldovei, provincie în care a trăit între 1644-1650. El redactă 
la cererea papei Inochentie al X-lea un raport destul de lung: La 
visite generale de toutes Ies eglises de rite catholique romain dans 
la province de Moldavie. începu redactarea în martie 1648, la 
Bacău, dar manuscrisul Visitei generale nu fu publicat decît în 
1895 prin grija lui V. A. Urechia. 3 

în capitolul De incantationibus, Bandinus afirmă că incantatores 
şi incantatrices din Moldova sînt ţinuţi în aceeaşi stimă ca în 
Italia Doctores subtilissimi et sanctissimi. îi este permis oricui să 


1 Gyorffy Istvân, „A bUbăjolăs a moldovaiaknăl" ( Ethnographia , XXXVI, 
1925), pp. 169 şi urm. 

2 A se vedea, de exemplu, Geza Roheim, „Hungaiian Schamanism" (Psy- 
choanalysis and Social Sciences, HI, New York, 1951, pp. 131-169), p. 147. 

3 V. A. Urechia, Codex Bandinus. Memoriu asupra scrierii lui Bandinus de la 
1646, urmat de text, însoţit de acte şi documente (Analele Academiei Române, 
Memorii, Secţia istorică, seria 2, tom. XVI, 1893-1894, pp. 1-335; Bucureşti, 
1895). A se vedea şi A. Veress, Scrisorile misionarului Bandini din Moldova, 
1644-1650 (Academia Română, Memorii, Secţia istorică, tom. VI, Mem., 13, 
1926, pp. 333-339). 

exerseze şi să predea arta incantaţiilor magice şi a vrăjilor; mai 
mult chiar, această profesie este considerată onorabilă. „Oh! 
exclamă el, vaiete şi suspine am înălţat către Dumnezeu! De cîte 
ori nu mi-a fost pusă la încercare răbdarea...“ Şi Bandinus se 
explică povestind că el a asistat la abominabilele spectacole de 
incantatores, comparabile din toate punctele de vedere cu ceea 
ce anticii au povestit despre vaîes. El a văzut pe incantatores 
schimbîndu-se la faţă, tremurînd din mîini şi din picioare, şi apoi 
din tot corpul, clătinîndu-se şi aruncîndu-se la pămînt, ca şi morţi, 
timp de o oră şi chiar trei sau patru ore uneori. 

„Revenindu-şi în fire, aceştia oferă celor care îi privesc un 
spectacol oribil, căci îşi revin încet, încet, tremurînd din toate 
membrele; apoi, ca şi cum ar fi fost posedaţi de Furii infernale, 
ei se răsucesc în aşa fel că ai putea crede că un singur oscior nu 
le-a mai rămas la loc. în sfîrşit, ca şi cum s-ar trezi, ei îşi 
povestesc visele ca pe nişte oracole. Cînd cineva pierde un obiect 
sau se îmbolnăveşte, se adresează acestor incantatores. Cînd unul 
se loveşte de opoziţia unui prieten sau a unei cunoştinţe, de 
obicei, binevoitoare, acesta se străduie să-i micşoreze opoziţia cu 
ajutorul vrăjilor. La fel se crede că vrăjile constituie cel mai bun 
mijloc de a se răzbuna pe un duşman. Ne-ar trebui un volum 
întreg pentru a descrie practicile acestor vraci şi vrăjitori, ghici¬ 
tori şi şarlatani.“ 

(Quo in pretio sunt în Italia Doctores subtilissimi simul et sanc- 
tissimi, eodem feri his Incantatores et Incantatrices. Exercere et 
discere incantationis et maleficiorum artem omnibus liberum et 
honorificum. O quantos ego animi gemitus et suspiria ad Deum 
fudi? quantas habui patientiae exercendae occasiones, dum 
audirem et non semel viderem abominanda exerceri maleficia. 
Quod de antiquis Vatibus fabulam narrat antiquitas, his in parti- 
bus domestica cognoscit experientia. Dum enim futura praesagire 
Incantatores volunt, certo sibi sumpto loci spatio, mussitationibus, 
capitis intorsione, oculorum revolutione, oris obliquitate, frontis ac 
genarum corrugatione, vultus mutatione, manuum ac pedum agi- 
tatione, totiusque corporis trepidatione aliquantisper pedibus sis- 
tunt, deinde terrae se allidunt, expansis manibus pedibusque 
divaricatis, mortuis similiores, spatio unius horae non numquam 
trium aut quatuor, quasi exanimes manent. Tandem as se rede- 
untes horrendum videntibus faciunt spectaculum, nam in primis 

tremulis artubus paulatim se erigunt, deinde quasi furiis inferna- 
libus exagitati, sic omnia membra et articulos membrorum exerunt, 
ut nulium ossiculum in suo articulo ac junctura mânere credatur. 
Postremo velut i somno evigilantes, sua somnia, tanquam oracula 
pandunt. 

Si quis in morbum incidat, aut rem aliquam amittat, recursus ad 
Incantatores. Si quis amici aut benevoli aversum animum experi- 
tur, maleficiis aversum animum sibi conciliare nititur. Si quem verd 
offensum sibi habet, maleficiis se vindicare et ulcisci optimum 
medium putat. In his autem et similibus omnibus diversissimi Incan- 
tatorum, Maleficorum, Divinatorum, Praestigiatorum actiones, vix 
uno comprehendi volumine possint.) 4 

Nu putem decît să regretăm că Bandinus n-a scris acest 
volum, atît sînt de preţioase informaţiile sale, chiar dacă el între¬ 
buinţează, ca să-i descrie pe incantatores din Moldova, anumite 
clişee literare legate de acei vates ai antichităţii. Importanţa etno¬ 
logică a mărturiei sale rezidă mai ales în descrierea extazului 
acestor incantatores, intervalul prelungit (de la una pînă la patru 
ore) în care „vracii" rămîn neînsufleţiţi, mortuis similiores. Este 
evident că valoarea „oraculară" a viselor lor era garantată de ca¬ 
racterul extatic al transei. Foarte probabil, anumite visuri ale lor 
descriau călătoria sufletului magicianului în timp ce corpul lui 
zăcea ca mort. 

Această formă de extaz poate fi calificată ca „ şaman ică": 
mtr-adevăr, ea caracterizează şamanismul în sens riguros, atît în 
Siberia şi Asia Centrală cît şi m alte locuri. în general, în toate 
regiunile dominate de şamanism, şamanul îşi provoca extazul fie 
pentru a urca la Cer ca să-i întîlnească pe zei, fie pentru a căuta 
sufletul bolnavului rătăcit, sau furat de demoni şi ţinut captiv în 
Infern, şi a-1 readuce în corp; fie, în sfîrşit, pentru a conduce pe 
cel decedat spre lumea morţilor. în afară de asta, şamanismul 
mai este caracterizat printr-o serie de note specifice, dintre care 
cele mai importante sînt: o vocaţie care poate să se manifeste 
printr-o „boală iniţiatică"; o iniţiere conţinmd fragmentarea cor¬ 
pului, reînnoirea organelor şi viscerelor şi moartea rituală urmată 
de reînviere; un costum ritual şi un instrument specific şamanilor 
(în general toba); facultatea de a se transforma în animale şi de 


4 V. A. Urechia, op. cit., p. 328; cf. şi pp. 157-158. 

a combate sub această formă pe alţi magicieni; legături cu un 
Arbore mitic etc. 5 

Or, nici unul din aceste elemente constitutive ale şamanis¬ 
mului nu este atestat la diverse varietăţi de „vrăjitori** şi „vraci** 
cunoscuţi în provinciile româneşti. Mai mult, transele extatice 
despre care vorbeşte Bandinus nu se găsesc în nici o altă parte 
a României. Aceasta ne face să credem că acei incantatores 
întîlniţi de Bandinus în Moldova nu erau români ci ciangăi 
(populaţie maghiară din Carpaţii moldoveneşti). Specialistul 
şamanismului unguresc, V. Didszegy, ajunsese la aceeaşi con¬ 
cluzie 6 . între altele, Didszegy a scos la timp în evidenţă 
diferenţele structurale între acel tâltos ungur şi diferitele tipuri 
de „vrăjitori** familiari popoarelor vecine cu Ungaria, în primul 
rînd solomonarul românilor, planetink-ul polonezilor şi graban- 
cias-u\ sîrbilor şi croaţilor. Numai tâltos- ul, remarcă Didszegy, 
cunoaşte „boala iniţiatică** 7 sau „somnul lung** (un fel de moarte 
rituală) sau o „dezmembrare** de tip şamanic 8 ; numai tâltos -ul 
este supus unei iniţieri, posedă un costum special, o tobă şi 
practică extazul 9 . Aceste elemente specific şamanice fiind ates¬ 
tate, cum am arătat în cartea noastră, şi cum o aminteşte autorul, 
la toate popoarele turce, fino-ugriene şi siberiene, V. Didszegy 
conchide că şamanismul constituie un element magico-religios 
fundamental al culturii originare a maghiarilor. Ungurii au adus 
cu ei din Asia şamanismul în teritoriul pe care-1 ocupă astăzi. 10 


5 A se vedea cartea noastră Chamanisme et Ies techniques archa'ique de Vextase 
(Paris, 1951; noua ediţie corectată şi adăugită , 1968). 

6 V. Didszegy, A sâmănhit emlikei a magyar n(pi miiveltsigben , Budapest, 
Akadămiai Kiadâ, 1958, pp. 320 şi urm.; id., „Die Ueberreste des Schama- 
nismus in der ungarischen Volkskultur“ (Acta Ethnographica, VII, Budapest, 
1958, pp. 97-135), p. 124. 

7 Cf. V. Di6szegy, Die Ueberreste des Schamanismus , pp. 98 şi urm. 

8 Ibid., pp. 103 şi urm., 106 şi urm. 

9 Ibid., pp. 112 şi urm., 115 şi urm., 122 şi urm. 

10 Cf. Mircea El iade, „Recent works on Schamanism. A Review Article" 
(History of Religions, voi. I, 1961, University of Chicago Press, pp. 152-186), pp. 
171-172; id.. Le Chamanisme (ed. a D-a), p. 186, n. 3; p. 314 etc. Despre şama¬ 
nismul unguresc a se vedea şi Michel de Ferdinandy, „Die Mythologie der 
Ungam“ ( Worterbuch der Mythologie, herausgegeben von H. W. Haussing, I: 
Die Alten Kidturvolker, Stuttgart, 1964), pp. 248 şi urm., pp. 256 şi urm. 

Rituri de apărare împotriva ciumei 

Bandinus ne informează de asemenea asupra anumitor ritua¬ 
luri de apărare împotriva ciumei, la care spune că a asistat per¬ 
sonal în noiembrie 1646, în satele din jurul ţinutului Lucaşeşti. 
De-a lungul frontierei cu Transilvania se înălţa la toate răspîntiile 
un priapos, făcut dintr-un trunchi de stejar căruia meşterii îi 
dăduseră forma unei figuri umane, cu mîini şi cu picioare; în 
mîna dreaptă el ţinea un arc strunit şi două săgeţi, în mîna stîngă 
o lance gata să lovească. „Naţiunea (română), ignorantă şi 
crescută în superstiţie**, cum se exprimă Bandinus, credea că 
datorită acestui subterfugiu ar putea să îngrozească ciuma şi s-o 
împiedice să pătrundă în Moldova. 11 

Sub această formă ritul n-a fost remarcat la români. Apărarea 
lor cea mai obişnuită împotriva ciumei consista în esenţă în 
ţeserea şi expunerea unei cămăşi ţărăneşti (iie) la marginea satu¬ 
lui. 12 Confecţionarea cămăşii era un element important al ritu¬ 
lui : aceasta trebuia să fie ţesută şi croită în mai puţin de 24 de 
ore, mai ales în timpul nopţii, de nouă sau şapte văduve, sau 
tinere fete. După Teutsch, în părţile Făgăraşului, şapte femei 
purtînd toate numele de Maria ţes împreună o cămaşă cu care 
îmbracă o „păpuşă** de aproape un metru, umplută cu paie; apoi 
ele spînzură sau leagă „păpuşa** de un copac la marginea satu¬ 
lui. 13 Aurel Candrea ne aduce la cunoştinţă o informaţie per¬ 
sonală din Spring (judeţul Sibiu): dimineaţa, două femei poartă 
„cămaşa ciumei** (iia ciumei) în afara satului, îi pun deasupra 
o pălărie şi o fixează de o prăjină. Puţin timp după aceea cămaşa 
dispare; informatorul nu se îndoieşte că ciuma a luat-o. 14 In 


11 V. A. Urechia, Codex Bandinus, p. 56. 

12 Călătorul italian Del Chiaro raportează că în Valahia cămaşa de cînepă 
(care trebuia confecţionată în 24 de ore) era apoi arsă; cf. Istoria delle moderne 
rivoluzioni della Valachia, ed. N. Iorga, pp. 45 şi urm., pasaj citat de L. Aurel Can¬ 
drea, Folklorul medical român comparat. Bucureşti, Casa Şcoalelor, 1944, p. 138. 

13 Teutsch citat de A. Candrea, pp. 137—138. 

14 A. Candrea, Folklorul medical român comparat, p. 138. Vezi şi studiile mai 
recente ale lui N. Al. Mironescu şi R. Pastior, „Das pesthemd Ein magischer 
volkskundlicher Brauch“ ( Forschungen zur Volks and Landeskunde, Bd. XI, nr. 
1, 1968), şi Val Cordun, „Types et functiones de la ‘Chemise de la peste’ en 
Roumanie 44 (Comunicare prezentată la primul Congres Internaţional de Etnologie 
Europeană, Paris, 1971). 

comuna Răşinari se crede că ciuma, zărind la marginea satului 
cămaşa (iia) atîmată de un stîlp, face drum întors. 15 

Valoarea apotiopaică a „cămăşii ciumei“ derivă totodată din 
confecţionarea rituală şi din funcţia ei de sperietoare antropo¬ 
morfă. Dar priapos -ul confecţionat dintr-un trunchi de copac de 
care vorbeşte Bandinus, nu este atestat la români. Dimpotrivă, se 
găseşte un asemenea ritual la ienisei. Anutchin informează că în 
timpul epidemiilor, ieniseii aşază la răspîntie „bastoane de 
şamani* 4 ; pe deasupra, pe mormintele victimelor ei aşază stîlpi 
înalţi de la jumătate de metru pînă la un metru şi jumătate, pe 
care sînt sculptate figuri umane. 16 Cum vom vedea imediat, nu 
este singura analogie între informaţiile transmise de Bandinus şi 
ritualurile fino-ugriene şi siberiene. 

Tot în legătură cu apărarea împotriva ciumei, Bandinus redă 
tot ceea ce s-a povestit de către „oameni demni de toată încre- 
derea“: odată, în timpul nopţii, zece fete tinere, alergară goale, 
în jurul satului, sărind, gesticulînd, cîntînd şi aruncmd ramuri 
aprinse. Zece bărbaţi tineri veniră în întîmpinarea lor, goi şi ei, 
înarmaţi cu lănci. Cele două grupuri se salutară în tăcere şi tinerii 
încrucişară lăncile cu ramurile aprinse. Bandinus explică astfel 
că românii cred că în felul acesta ciuma nu se va atinge deloc de 
oamenii goi; îi va fi ruşine, şi va cruţa pe tineri. 

în sfîrşit, Bandinus descrie un alt rit: în timpul nopţii, zece 
bărbaţi tineri urmaţi de zece fete tinere trag cu plugul o brazdă 
în jurul satului, cîntînd şi rîzînd. Locuitorii, înarmaţi cu măciuci, 
se aşază de-a lungul brazdei, cu faţa spre Transilvania, gata să 
lupte împotriva ciumei. 17 

Bandinus afirmă peremptoriu că nu este vorba de unguri, ci 
„de naţiunea română**. Totuşi, acest rit nu este decît vag atestat 
la români. Aurel Candrea citează un singur exemplu (judeţul 
Dolj) de circumambulaţiune în jurul satului, dar fără nuditatea 
rituală: cînd bîntuie ciuma, se caută doi boi negri născuţi într-o 
sîmbătă şi din aceeaşi vacă: sînt înjugaţi la o căruţă şi se face cu 


15 Ibid., p.139 (după Victor Păcală, Monografia comunei Răşinări, Sibiu, 
1915, p. 225). 

16 V. I. Anutchin, „Ocherk shamanstva u yeniseiskikh, ostyakov" (Sbornik 
Muzeya Antropologii i Etnografii, EI, St. Petersbuig, 1914), pp. 66 şi urm. 

17 V. A. Urechia, Codex Bandinus, pp. 56 şi urm. 




ŞAMANISM" LA ROMÂNI? 


207 


ei înconjurul satului. 18 O incantaţie contra ciumei, culeasă în 
judeţul Bihor, vorbeşte de „un om negru şi o fată tînără neagră, 
cu părul despletit**, care cu doi boi negri şi un plug negru, şi 
urmaţi de tot satul, au tras o „brazdă neagră**, descîntîhd ca ciuma 
să nu intre în sat. 19 

După cum se vede, nici o referinţă la nuditatea rituală asupra 
căreia insista Bandinus. Dimpotrivă, brazda trasă în jurul satului 
de băieţi şi fete tinere goale constituie ritualul tipic de apărare 
împotriva ciumei la slavi şi la fino-ugrieni. Aurel Candrea citase 
deja cîte două exemple. în Serbia, doisprezece tineri şi 
douăsprezece fete se dezbracă la miezul nopţii, se înhamă la un 
plug şi, în linişte, trag de şapte ori o brazdă în jurul satului 20 La 
bulgari, doi gemeni trag mai multe brazde cu un plug făurit de 
doi fierari gemeni şi tras de doi boi gemeni. 21 în 1871, izbucnind 
holera aproape de Moscova, „douăsprezece fecioare se înhămară 
în mijlocul nopţii la un plug şi traseră o brazdă în jurul satului** 22 . 
Acest obicei era destul de răspîndit în Rusia, cu toate că nudi¬ 
tatea rituală a femeilor şi a tinerelor fete apărea uneori atenuată 
(purtau o cămaşă lungă fără brîu, părul despletit etc.). în acest 
caz, ritualul era secret şi exclusiv feminin: bărbatul întîlnit de 
cortegiul nocturn risca să fie molestat şi chiar ucis şi înmormîntat 
pe loc. Se credea că prezenţa sa anula puterea ritului, sau că era 
o personificare a molimei. 23 


18 A. Candrea, op. cit., p. 139, după revista Ion Creangă, IU, p. 311. 

19 A. Candrea, op. cit., p. 140, după Şezătoarea, V, p. 145. 

20 F. S. Krauss, Slavische Volksforschungen, Leipzig, 1908, p. 100. A. Can¬ 
drea, op. cit., p. 140. 

21 Sborniku za narodni umotvorenija (Sofia), voi. XXVIII, pp. 557 şi urm.; A. 
Candrea, op. cit., p. 140. Despre importanţa gemenilor în ritualurile contra ciumei, 
a se vedea mai departe şi nota 25. 

22 W. Mannhardt, Wald-und Feldkulte (2. Aufl. I—II, Berlin, 1904—1905), voi. 
I, p. 561. Cf. şi W. R. S. Ralston, Songs of the Russian People, Ediţia a doua. 
Londra, 1872, pp. 396 şi urm. (brazda rituală trasă în jurul satului în timpul epi¬ 
demiilor la vite). 

23 Evel Gasparini, Ethnologica, t. XII,: II Matriarcato Slavo (Curs universitar, 
1961-1962, roneografiat. La Goliardica; Veneţia, 1962), p. 137 şi referinţele bi¬ 
bliografice de la nota 360. Ritul era tot feminin şi la mordvini; cf. U. Harva, Die 
religiosen Vorstellungen der Mordwinen (FFC 142, Helsinki, 1952), pp. 400-401. 

în alte regiuni locuite de slavi, ritul este săvîrşit fie de femei, 
fie de femei şi tineri bărbaţi împreună, dar întotdeauna goi. 24 în anu¬ 
mite locuri, doi gemeni sînt cei care trag plugul (de exemplu, în 
regiunea Cracoviei, Poznaniei, în Bielorusia etc.). 25 Ceremonia 
este cunoscută şi la venzii din Saxa: cînd bîntuie ciuma, oameni 
goi fac de trei ori înconjurul satului, în linişte, noaptea. 26 Mannhardt 
vorbise deja despre circumambulaţiunea rituală în jurul satului, la 
mordvini, a tinerilor înhămaţi la un plug şi conduşi de o fecioară. 27 
Ritul este atestat şi la alţi fino-ugrieni. 28 De altfel, după cum 
probează abundenta documentaţie adunată de E. Gasparini, obiceiul 
de a înhăma femei şi tinere fete la un plug, chiar în afara cere¬ 
moniilor rituale, era destul de cunoscut atît la slavi cît şi la anu¬ 
mite populaţii fmo-ugriene orientale (de exemplu, la permieni). 29 

Este posibil ca ritualul de apărare împotriva ciumei, aşa cum era 
atestat la slavi şi la fino-ugrienii orientali, să fi fost, de asemenea, 
practicat în secolul al XVII-lea în regiunea Moldovei vizitată de 
Bandinus. Totuşi, este mai probabil că, tot ca în cazul acelor incan- 
tatores, informaţiile nu-i privesc pe români ci pe ciangăi. 


„Căderea Rusaliilor “ 

S-a comparat cîteodată „căderea Rusaliilor 41 cu şamanismul, un 
fel de transă para-extatică în care cad femeile din regiunea Timo- 
cului în timpul celor trei zile ale Rusaliilor. Ceremonia a fost 
remarcată în jurul anului 1890 de către un institutor sîrb, Riznic, 
şi descrisă de el în revista lui Fr. Krauss, Am Urquell. în 1938 şi 
1939, G. A. Kuppers a asistat la „căderea Rusaliilor 11 în acelaşi sat 


24 Cf. E. Gasparini, II Matriarcato Slavo, pp. 137-138 şi notele 363-368. 

25 Cf. D. Zelenin, Russische (ostslavische) Volkskunde, Berlin-Leipzig, 1927, 
pp. 67 şi urm.; E. Gasparini, op. cit., pp. 137-138. 

26 R. Wuttke, Săchsische Volkskunde, Dresda, 1900, p. 379; A. Candrea, op. 
cit., p. 141. 

27 W. Mannhardt, Wald-und Feldkulte, voi. I, p. 561; cf. şi U. Harva, Die 
religiosen Vorstellungen der Mordwinen, pp. 400 şi urm. 

28 Cf. E. Gasparini, op. cit., p. 142. 

29 Cf. Evel Gasparini, Credenze religiose e obblighi nuziali degli antichi Slavi 
(Curs Universitar, roneografiat. La Goliardica, Veneţia, 1960), p. 92 cu bibliografia 
înregistrată la nota 1; id.,// Matriarcato slavo, pp. 139 şi urm.., cu notele 369-391. 

Dubroka 30 , şi a fost uimit să regăsească exact acelaşi ansamblu 
ritual pe care-1 descrisese Riznic cu o jumătate de secol înainte. 
Pe de altă parte, un autor sîrb, Tihomir Georgevici, vizitase 
regiunea Timoc în 1902, şi notele sale de călătorie, Kraz Naşe 
Rumune („Printre românii noştri“), au fost traduse de C. Constante 
şi publicat în 1943. 31 Monografia lui Georgevici ne-a fost inacce¬ 
sibilă, dar pasajele privind „căderea Rusaliilor 4 * au fost traduse în 
franceză, după versiunea românească, de Octavian Buhociu. 32 Ne 
vom folosi de aceste pasaje completate cu informaţiile lui Kiippers. 

Tihomir Georgevici care nu se afla în regiune în săptămîna 
Rusaliilor n-a asistat la rituri, dar declară a fi notat cu atenţie ceea 
ce a putut auzi de la persoanele care au fost martore. „Căderea 
Rusaliilor 44 , scrie el, este numele care se dă căderii într-un somn 
hipnotic a femeilor din satul Dubroka timp de trei zile cît durează 
sărbătoarea Rusaliilor; ele sînt trezite de cîntecul „cărăbuşului. 44 
în duminica Rusaliilor, femeile încep să leşine cam pe la ora trei 
după amiază, a doua zi, în jurul prînzului, ziua următoare cam pe 
la ora nouă dimineaţa şi continuă aşa pînă la căderea nopţii. Se 
spune că se întîmplă asta şi copiilor şi femeilor bătrîne. 

înainte de a leşina o femeie începe să tremure, se culcă la 
pămînt şi începe să se agite şi să se lovească cu mîinile peste tot 
pe unde poate ajunge. Atunci soseşte „cărăbuşul 44 . Doi bărbaţi se 
apropie de ea, şi trei femei care se numesc „regine 44 (este vorba 
de „cărăbuşul-femelă 44 ). „Regii-cărăbuşi 44 ţin în mînă o sabie 
goală şi încep să danseze: unii dansează, „cărăbuşii 44 cîntă din 
instrumente. Dansează în jurul femeii leşinate, cîntînd: 

Hop, hop, hop, aşa, aşa, aşa 
şi-ncă-o dată tot aşa. 

în acest răstimp, adică timp de cinci minute, un cîntăreţ cîntă 
din cimpoi. Apoi, cel care conduce dansul ia femeia de subsuori. 


30 G. A. Ktlppers, „Rosalienfest und Trancetănze in Dubroka. Pfingstbrauche 
im ostserbischen Bergland" (Zeitschrift fur Ethnologie, Bd. 79, 1954, pp. 212-224). 

31 Tihomir Georgevici, Printre românii noştri. Note de călătorie, traducere din 
sîrbeşte de C. Constante ( Românii din Timoc, voi. III, Bucureşti, 1943, Societatea 
Română de Statistică, pp. 25-147). 

32 O. Buhociu, Le Folklore roumain de Printemps (Th£se principale de Doc¬ 
torat fcs Lettres, Universită de Paris, Facultă des Lettres, 1957), pp. 262-264. 

traversează cu ea un rîu, oprindu-se de trei ori şi cîntînd aceeaşi 
strofă ca la început. în timp ce ceilalţi dansează, conducătorul dan¬ 
sului ia un pic de apă din rîu, un pic de pelin şi un pic de usturoi 
le amestecă in gură şi scuipă în gura şi pe faţa bolnavei. în timpul 
dansului, conducătorul face semnul crucii asupra bolnavei. Apoi 
îi dă un pic de apă pe vîrful cuţitului, de două ori, apoi o spală 
şi o aşază acolo unde căzuse. Ea se scoală singură şi începe să 
danseze ca şi cum nimic nu s-ar fi întîmplat. 33 

G. A. Kiippers dă o descripţie similară, cu toate că el nu 
vorbeşte de „cărăbuşi": „liberali, wo die Rosalien vom Geisî 
befallen werden, reden sie in Zungen. Die Menge lauschî andăchtig 
ihre Ăusserungen, da der Glaube allgemein ist, dass die Rosalien 
in die Zukunft schauen konnen. Ihre Ăusserungen sind bald ein 
Schreien, bald Stammeln und Winseln, bald Hauchen. Nach einer 
Zeit konvulsivischen Ringens befăllt sie eine Lăhmung, die dann 
wieder durch Abwehr und Kraftausbriiche unterbrochen ist. 

Nachdem die vom Rosalienschlaf Befallenen niedergebrochen 
sind, sammelt sicht um sie eine Gruppe von Tănzern und Tănz- 
erinnen. In dieser Gruppe ist offenbar der alte Erloserchor zu sehen. 
Unter Anfiihrung eines stattlichen Mannes, der in der Hand ein 
Messer halt und dazu Krăuter mancherlei Art, Wermutt, Knoblauch, 
Kamille, schliesst sich die Gruppe zur Kette. Die Kette beginnt um 
die Schlafende zu tanzen, nachdem der Anfiihrer mit dem 
Krăutergeschmiickten Messer ein Kreuz iiber die Schlafende zeich- 
nete. Auch setzt der Anfiihrer seinen Fuss auf den Leib der 
Schlafenden, bzw. er stosst mit seiner Fusspitze an ihre Fussohle. 
Dreimal bewegt sich der Erweckerchor im Uhrzeigersinn um die 
Befallene; dann wird die Richtung des Tanzes grăndert. Ich konnte 
die feineren Einzelheiten gerade dieser streng zeremoniellen Tănze 
nicht genauer beobachten. li 34 (Pretutindeni Rusaliile năpădite de 
duh vorbesc în limbi străine. Mulţimea ascultă atentă spusele lor 
pentru că are o credinţă universală că Rusaliile pot prevedea 
viitorul. Vorbele lor sînt cînd un strigăt, cînd o bîlbîială sau un 
geamăt, cînd un susur. 


33 Tihomir Georgevici, Printre Românii noştri, p. 97, trad. de O. Buhociu, op. 
cit., pp. 262-263. 

34 G. A. KUppers, Rosalienfest und Trancetănze, p. 223. 

După o perioadă de zbatere convulsivă sînt cuprinse de un fel 
de paralizie întreruptă apoi din nou de încercări de apărare şi 
răbufniri de violenţă. 

După ce toţi cei cuprinşi de somnul Rusaliilor se prăbuşesc, 
în jurul lor se formează un grup de dansatori şi dansatoare. în acest 
grup se distinge clar străvechiul cor al celor care aduc izbăvirea. 
Sub conducerea unui bărbat impunător care ţine în mînă un cuţit 
şi felurite plante — pelin, usturoi, muşeţel - se formează un lanţ. 
Grupul înlănţuit începe să danseze în jurul celei adormite, după 
ce conducătorul a făcut cu cuţitul o cruce deasupra ei. Condu¬ 
cătorul pune un picior pe trupul adormitei — adică o loveşte în 
talpă iar corul trezitorilor se învîrte de trei ori în sensul acelor 
de ceasornic în jurul celei cuprinse de duh, apoi în sensul dan¬ 
sului se schimbă. Amănuntele mai exacte ale acestor dansuri 
strict ceremoniale n-am putut să le bag de seamă.) 

Autorul publică cîteva fotografii sugestive (fig. 7-13): se vede 
căderea unei „RosaIie“ (pe care Kuppers o mai numeşte şi „som- 
nambulă“ sau „cea care doarme"; cf. fig. 8-9,11); transportarea 
acestor „ Rosalien “ la un rîu şi stropirea lor cu apă; un cîntăreţ 
care le ajută să se trezească cîntîndu-le din fluier etc. 

O. Buhociu citează între altele un fragment din Georgevici 
raportînd cazuri similare în alte sate româneşti din Timoc şi 
Craina. „Am auzit în cîteva localităţi români zicîndu-şi între ei 
ca existau bărbaţi şi femei care la zile fixe leşinau şi-şi pierdeau 
minţile. Mi-o amintesc pe Anca Martinovici din Valaconia, care 
în ajunul marilor sărbători leşina şi atunci — se povesteşte — pre¬ 
zicea bolile, răspunzînd la întrebările care i se puneau. De aceea, 
mulţi oameni veneau la ea, din satul ei şi din satele vecine, 
şi ea le răspundea la întrebări şi le dădea sfaturi. Adesea dacă 
un obiect era furat, sau cineva era bolnav sau cuiva i se 
întîmplase o nenorocire, se duceau la această femeie ca să-i 
ceară sfatul. M. Subovici vorbeşte de o oarecare Dokia, femeie 
de vreo patruzeci de ani din satul Volnia, care din copilărie 
devine Rusalie la sărbătoarea Rusaliilor, şi care a început prin 
a cădea în extaz în zile de mari sărbători, devenind apoi 
vrăjitoare. La marile sărbători, credulii vin la ea şi ea atunci 
vorbeşte cu Dumnezeu, cu Sfinţii, cu morţii şi cu viii, prezice 

soarta şi prescrie medicamente pentru orice fel de boli. Se zice 
că face aceasta fără să ceară plată." 35 

Nici unul din aceste exemple de transă nu prezintă un carac¬ 
ter şamanic. Toate elementele constitutive ale şamanismului sînt 
absente: vocaţia, iniţierea, ucenicia, costumul ritual, spirite auxi¬ 
liare, facultatea de a provoca transa după voinţă şi de a o stăpîni, 
vindecarea prin tehnici specifice, funcţia de psihopomp etc. în 
cazul „Rusaliilor" şi al „căderii lor" (somn, „somnambulism") 
este vorba de o experienţă para-extatică liturgic şi cultural 
condiţionată, căci este accesibilă numai în cele trei zile ale Rusali¬ 
ilor, şi numai locuitorilor din anumite sate (în mare majoritate 
femei) pe care o tradiţie bine stabilită le-a pregătit deja pentru 
„transă". „Trezirea" provocată prin dans şi muzică nu este nici 
ea de natură şamanică. 

„Căderea Rusaliilor" aminteşte mai degrabă fenomenul de 
„tarantism", strălucit studiat de Emesto de Martino şi echipa sa 
în regiunea Puglia. 36 

Şi într-un caz şi în celălalt este vorba de o criză provizorie de 
conştiinţă pregătită de un context mitico-religios tradiţional şi 
depăşită cu ajutorul unei catartici coreo-muzicale. Trebuie să 
amintim pe deasupra că, în anumite regiuni ale României, 
Căluşarii (oameni-cai) utilizează aceeaşi catartică atunci cînd 
sînt chemaţi să vindece bolnavii cu cîntecele şi dansurile lor. 
Aceste practici duc la o cu totul altă problemă pe care nu o vom 
aborda aici. Oricum, problema „căderii Rusaliilor" merită să fie 
reluată într-o perspectivă comparativă mai largă. 


Şamanism şi incantaţii 

Aceste pagini erau redactate cînd am luat cunoştinţă de arti¬ 
colul lui Liikd Gabor „asupra formulelor de incantaţie de origine 
şamanică la români." 37 Faimosul citat al lui Bandinus a fost încă 


35 T. Georgevici, Printre Românii noştri, p. 99, trad. de O. Buhociu, op. cit., 
pp. 263-264. 

36 Emesto de Martino, La Terra del rimorso. Contributo a una storia religiosa 
del Sud, Milano, 1961. 

37 Liikd Gabor, „Samanisztikus eredetU râolvasâsok a românoknâl" ( Ethno - 
graphia, voi. LXXII, 1961, pp. 112-134; cf. pp. 133-134, rezumatul în germa¬ 
nă ;Zaubersprtlche schamanistischen Urspmngs bei den Rumănen). 

o dată citat şi comentat (pp. 115 şi urm.), pentru a proba existenţa 
practicilor şamanice la românii din secolul al XVII-lea. După 
părerea autorului, românii, spre sfîrşitul Evului Mediu, au trăit 
într-o unitate geografică şi politică, şi chiar culturală, cu populaţii 
de origine asiatică la care supravieţuiau un număr de credinţe şi 
practici şamanice. Cu excepţia cîtorva grupe de maghiari din 
estul Carpaţilor, urmează autorul, aceste populaţii de origine asia¬ 
tică au fost romanizate. Astfel, Liiko Gabor presupune că 
informaţiile furnizate de Bandinus îi privesc realmente pe români, 
chiar dacă aceştia descindeau din etnii alogene recent romanizate. 
Nu vom discuta aici această interpretare, pentru că V. Dioszegy 
a demonstrat deja că acei incantatores ai lui Bandinus aparţineau 
unui grup de ciangăi din Moldova. 

Cea mai mare parte a lucrării lui L. Gabor este consacrată 
analizei credinţelor şi tehnicilor implicate în formulele româneşti 
de incantaţie. 38 După părerea autorului, notele caracteristice ar fi 
următoarele: 1) bolile sînt considerate a fi provocate de demoni 
theriomorfi şi antropomorfi; 2) la rîndul lor, magicienii-vraci se 
folosesc de spiritele teriomorfe şi antropomorfe; 3) în afară de 
asta, ei sînt ajutaţi de spirite auxiliare; 4) magicienii-vraci 
cîteodată aduc sacrificii demonilor bolii. Or, conchide autorul, 
majoritatea acestor motive se găsesc în riturile şamanice ale 
popoarelor siberiene. 

Este posibil ca un anumit număr de „vrăji“ şi de formule de 
incantaţie utilizate de români să aibă paralele central-asiatice şi 
siberiene. Dar altele — în număr considerabil — îşi au corespon¬ 
dentul în Europa sud-orientală şi în Mediterana, şi originea lor tre¬ 
buie căutată în Orientul Apropiat antic. Arhaismul formulelor 
româneşti de incantaţie şi, mai ales, dependenţa lor ultimă de o 
sursă care nu este „populată**, ci dimpotrivă „savantă**, fac 
improbabile influenţele şamanismului central-asiatic. 

1962 


38 Natural, el se bazează mai ales pe bogata monografie a lui Arthur Gorovei, 
Descfntecele Românilor (Bucureşti, 1931, Academia Română. Din viaţa poporului 
român, voi. XI). 





CAPITOLUL VII 


CULTUL MĂTRĂGUNEI ÎN ROMÂNIA 


Dintre toate plantele pe care vrăjitoarele, fete şi femei din 
România, le caută pentru virtuţile lor magice sau medicinale, nu 
există nici una al cărei ritual al culesului să comporte atîtea ele¬ 
mente „dramatice" ca mătrăguna. 1 Tehnica dezgropării este mai 
complexă şi mai ciudată decît a oricăror ierburi, chiar indis¬ 
pensabile în materie de vrăjitorie sau medicină populară. Numai 
operaţiile misterioase săvîrşite pentru a smulge mătrăguna din 
pămînt şi conservă singure cu precizie rituri foarte vechi. De altfel, 
pentru culegerea altor plante magice sau medicinale, un mare 
număr de elemente a fost împrumutat de la ritualul mătrăgunei. 

Virtuţile magice ale mătrăgunei explică într-un anumit sens des¬ 
tinul ciudat al acestei plante. Rădăcina de mătrăgună poate într-ade- 
văr avea o influenţă directă asupra forţelor vitale ale omului sau 
ale naturii: ea are puterea să mărite fetele, să poarte noroc în 
dragoste şi fecunditate în căsnicie; poate spori cantitatea de lapte 
a vacilor; acţionează fericit asupra mersului afacerilor, aduce 
bogăţie şi în general, în toate circumstanţele, prosperitate, 
armonie etc. Proprietăţile magice ale mătrăgunei pot fi de altfel 
întoarse împotriva unei persoane. împotriva unei fete, de 
exemplu, ca ea să nu mai fie chemată la joc de flăcăii satului, 
împotriva unui duşman, pentru ca acesta să se îmbolnăvească 
sau să înnebunească. în afara proprietăţilor ei magice, mătrăguna 


1 Varietăţii Atropa Belladonna, care creşte în România în pădurile întunecate 
ale munţilor şi înfloreşte în iunie-iulie, ţăranul român îi dă următoarele denumiri: 
cireaşa lupului. Doamna pădurii (Transilvania, Braşov), Marea Doamnă, floarea 
pădurii (judeţul Goij), iarba pădurii (Transilvania), împărăteasa, împărăteasa ier¬ 
burilor etc. (cf. Zaharia Pantu, Plantele cunoscute de poporul român, ed. a Ii-a, 
Bucureşti, 1929, pp. 171-172). 

are virtuţi medicinale. Dar şi pentru această ultimă întrebuinţare 
smulgerea ei din pămînt se săvîrşeşte după acelaşi ritual. 

în comuna Vad (din Maramureş) se aduce mătrăguna dintr-o 
„pădure surdă", adică suficient de departe de sat pentru a nu se 
auzi cîntatul cocoşului. Femeile şi vrăjitoarele care merg să caute 
mătrăguna („babele meştere") pleacă din zori înainte ca cineva 
să se fi trezit în sat, evitînd cu grijă să fie zărite. Dacă un cîine 
le simte prezenţa şi se aud lătrături, farmecul se risipeşte şi 
operaţia îşi pierde eficienţa: mătrăguna culeasă în aceste condiţii 
nu are nici o putere. 

Timpul propice culesului mătrăgunei este perioada dintre Paşti 
şi înălţare. „Babele meştere" plecînd, iau cu ele ceva mîncare: ouă 
binecuvîntate la biserică, plăcinte, sarmale, ţuică, vin etc. Cu o 
săptămînă mai înainte, mătrăguna este „menită"; se pleacă în 
căutarea ei, şi i se leagă o fundă roşie, ca să fie găsită mai uşor 
în dimineaţa culesului. De îndată ce sosesc în pădure, femeile se 
duc direct la ea; „ele nu au voie să caute". Se sapă apoi pămîntul, 
se dezrădăcinează mătrăguna şi este aşezată pe pămînt. în jurul 
ei sînt dispuse mîncărurile aduse. „Babele meştere" mănîncă şi 
beau, „se îmbrăţişează şi se mîngîie". în sfîrşit, încep să vor¬ 
bească despre persoana căreia îi este destinată mătrăguna şi scopul 
în care o fac — noroc în afaceri, consideraţie în sat (pentru primari, 
pentru oamenii lui), creşterea cantităţii de lapte la vaci etc. 

Cînd două fete merg la cules mătrăgună, ele se îmbrăţişează 
şi se mîngîie, zicînd: 

Mătrăgună, mătrăgună, 

Mărită-mă peste-o lună 
Că de nu m'ăi mărita 
Oiu veni şi te-oi ciuntă. 

Sau: 


Mătrăgună, mătrăgună, 
Mărită-mă peste-o lună 
De nu’n asta'n cealalaltă 
Mărită-mă după olaltă. 


„Femeile îndrăgostite" recurg şi ele la mătrăgună ca să se facă 
iubite de soţii lor. Femeile de moravuri mai puţin rigide, „femeile 

lumeţe", ca să trezească dragostea bărbaţilor se dezbracă de toate 
veşmintele cînd dezrădăcinează mătrăguna. 

în groapa lăsată de rădăcina mătrăgunei se pun bucăţi de zahăr 
şi monede, se toarnă vin. Se scaldă de asemenea mătrăguna în 
vin. După ce au mîncat şi au săvîrşit vraja ascund mătrăguna în 
sîn şi se întorc acasă. Nimeni nu trebuie să ştie că femeia sau 
meşteroaia aduce mătrăgună. Vorbesc frumos şi amabil cu toţi 
cei pe care-i întîlnesc şi salută pe toată lumea. 

„Dacă cineva află că ele aduc mătrăgună sau dacă, în urma lor 
pe drumul sau cărarea pe care au trecut cineva se bate, se ceartă, 
sau se înjură, dacă se aruncă cu pietre sau se lasă să cadă ceva, 
efectul mătrăgunei este invers decît cel pentru care s-a cules". 
Acelaşi informator din Vad mai povesteşte faptele următoare: 

„într-o zi mama unei fete din sat aducea mătrăgună. După ce 
femeile au trecut, slujnica noastră se apucă deodată să mă bată. 
Mă înjură, mă trase de păr, mă dădu dracului, şi apoi mă alungă 
cu bulgări. Mă apucai să plîng, neştiind ce voia de la mine. Se 
năpusti spre bucătărie, răsturnă vesela, putinile şi străchinile. De 
acolo alergă la closet şi aruncă cu turbare pietre, bucăţi de pămînt 
murmurând că nu erau pietre ceea ce arunca ea acolo ci cutare 
fată, cutare femeie, ca să nu mai fie iubită, ca să fie respinsă de 
flăcăi şi de bărbaţi. Cîteva săptămîni după aceea, fata a cărei 
mamă fusese văzută de slujnică în momentul în care se întorcea 
cu mătrăguna fu bătută şi alungată de la horă. Mama ei se plîngea 
peste tot, declarând că nu înţelegea de ce fata ei era urâtă de toţi 
şi neplăcută flăcăilor. Ea nu ştia că servitoarea noastră aflase că 
ea aducea mătrăgună şi distrusese în felul acesta vraja." 2 

în Maramureş, fetele se duc la cîmp însoţite de o „babă 
meşteră"; acolo, după ce au mîncat, dansează aproape goale în 
jurul mătrăgunei, repetînd: 

Mătrăgună, poamă bună, 

Mărită-mă peste o lună, 

Că de nu m’ăi mărita 
Da de dulce oi mânca; 


2 Arhiva de Folklor a Academiei Române (= A.F.A.R.), ms. 963, ff. 28-32, 
comuna Vad (Maramureş), culeasă de Grigore Vasile, învăţător, informator 
Grigore Muntean (40 de ani, 1937). 

Că de nu mi l-oi aduce 
Da eu oi mânca de dulce? 

în judeţul Turda, fetele, care vor să fie chemate cel mai des 
la horă şi aşa să se mărite primele, se duc la miezul nopţii 
îmbrăţişate pînă la locul unde se află mătrăguna. Acolo se 
descalţă şi se prosternă de trei ori. Au adus fiecare cîte un ban 
de argint pe care-1 ţin în gură, în aşa fel ca el să atingă în acelaşi 
timp dinţii şi limba. Se apleacă apoi peste mătrăgună fără s-o 
atingă cu mîinile , şi rup cîteva frunze cu dinţii pe banul de 
argint. Se întorc tot îmbrăţişate, dansînd mereu, păzindu-se să 
fie zărite sau să le surprindă zorile. Dacă aduc cu ele o frunză 
de mătrăgună, învelită într-o bucată de pînză, fără s-o atingă cu 
mîna, fetele vor fi căutate la horă şi nu vor întîrzia să se mărite. 3 4 

Tot în judeţul Turda, fetele sau femeile tinere merg cîte două, 
la miezul nopţii, goale şi despletite , îmbrăţişate şi sărutîndu-se 
tot drumul, pînă la locul mătrăgunei. O dată ajunse, ele se culcă 
una peste alta şi, cu mîna, smulg o frunză. Se întorc apoi, tot dan¬ 
sînd şi sărutîndu-se, şi lasă să se usuce frunza de mătrăgună pînă 
cînd o pot face praf. Se duc apoi la moară, fură cu mîna întoarsă 
faină, pe care o cem printr-o sită întoarsă. Cu această făină, frunză 
de mătrăgună şi miere fac o pastă pe care o lasă să se acrească. 
Se pune apoi fie în ţuică, fie în ceai, fie în cafea, fie într-o 
plăcintă pe care o oferă flăcăului pentru a-i trezi dragostea. 5 

în comuna Tritenii-de-Sus (judeţul Turda), ritualul culesului 
mătrăgunei e altul: „Patru fete, care vor să fie băgate în seamă la 
hora satului, culeg mătrăgună, o vrăjesc şi o îngroapă în mijlocul 
drumului, unde dansează goale. în timp ce dansează, patru flăcăi 
stau pe lîngă ele ca să le păzească; ei le păzesc repetînd: 

Mătrăgună, Doamnă bună, 

Mărită-mă’n astă lună, 

De nu'n asta, în aialaltă 
Numai să nu mai fiu fată. 


3 T. Papahagi, Graiul şi folclorul Maramureşului, Bucureşti, 1925, p. XLIV. 

4 A.F.A.R., ms. 407, f. 23, comuna Bistriţa, judeţul Turcia; informator Ion 
Mucea (60 de ani, 1932), culeasă de Iuliu Coroiu, învăţător. 

* A.F.A.R., ms. 407, ff. 27-28, comuna Bistriţa; informatoare Elena Plic (30 
de ani, 1932), culeasă de Iuliu Cororiu. 

Ele duc mătrăguna la biserică în postul Paştelui, în Joia sfîntă, 
ascunzînd-o sub şorţ sau sub haină şi o aşază sub piatra bisericii ca 
să fie binecuvîntată; la Sfântul Gheorghe o poartă cu ele ca să joace.** 6 
Prezenţa flăcăilor alături de fete în ritualul mătrăgunei nu se 
întîlneşte decît sporadic în România. Formula cea mai frecventă 
este cea a celor două fete sau două tinere femei, mergînd la cules 
însoţite de o bătrînă sau de o meşteroaie. în altă parte, cuplul de 
femei tinere este înlocuit de un cuplu de flăcăi. Acesta este obi¬ 
ceiul în judeţul Bacău. O babă meşteră se duce în pădure însoţită 
de două fete sau de doi băieţi, dis-de-dimineaţă, în aşa fel ca 
răsăritul soarelui să-i găsească în preajma mătrăgunei. Aduc cu 
ei mîncare şi vin. „După ce găsesc planta, baba meşteră pronunţă 
formule magice, în timp ce însoţitorii ei mănîncă, beau, îşi spun 
vorbe de dragoste, se îmbrăţişează şi se sărută. Cînd meşteroaia 
a terminat, ei dansează în jurul mătrăgunei, în tim ce bătrîna sapă 
atent pămîntul pentru a nu rupe nici cea mai mică bucăţică de 
rădăcină.** Acesta este procedeul cînd mătrăguna este culeasă 
„pe dragoste**. Dacă este culeasă „pe urît“, să aducă nenoroc, să 
îmbolnăvească pe cineva, flăcăii în loc să-şi vorbească drăgăstos, 
să se îmbrăţişeze, se ceartă, se scuipă în faţă şi chiar se bat. 7 

în munţii Apuseni se culege mătrăguna „pe dragoste**, „pe 
măritat**, „pe joc“, „pe băutură**, „pe urît“ etc. Două femei de 
o anumită vîrstă merg să caute mătrăgună, marţea şi pe ajunate, 
dis-de-dimineaţă ca să nu întîlnească pe nimeni pe drum. Planta 
trebuie culeasă departe de sat, ca să nu se audă nici cocoş 
cîntînd, nici mîţă mieunînd. Pe drum femeile nu-şi vorbesc. „Ele 
duc pîine, sare şi un ban. Caută mătrăguna spunînd rugăciuni în 
gînd şi, cînd o găsesc în locuri bine ascunse, purced la cules. 
Pentru asta ele se dezbracă şi se prosternă de trei ori, cu faţa spre 
răsărit. Fac înconjurul plantei de trei ori recitind formule magice. 
Se scoate mătrăguna cu sapa şi se aşază pe pămînt orientată spre 
răsărit. în locul de unde au smuls-o, pun pîine, sare şi un ban, 
«preţul mătrăgunei». Trebuie s-o plătească nu numai sub 


6 A.F.A.R., ms. 383, ff. 9-10, comuna Tritenii-de-Sus, jud. Turda, informator 
A. Petrovan (70 de ani, 1932). 

7 A.F.A.R., ms. 852, ff. 49-50, comuna Târgu-Ocna-Vâlcele, judeţul Bacău, 
inf. Elena Moisă, (72 de ani, 1936) culeasă de C. Pîslaru, învăţător. 

ameninţarea de a nu avea nici un efect, dar şi de a o auzi noaptea 
chemînd pe cei care au cules-o şi cerîndu-le să o ducă de unde 
au adus-o, ameninţînd cu răzbunarea pe cel care nu se supune. 
Cele două femei pun pămîntul la loc de unde au luat mătrăguna 
şi se prosternă de trei ori, cu faţa spre apus. După care se aşază 
spate în spate, una spre răsărit, alta spre apus. Cea din urmă, ia 
mătrăguna şi o dă celei dintîi. Culesul s-a terminat." 8 

Cînd se culege „pe dragoste", cele două femei se îmbrăţişează, 
se sărută şi-şi zic vorbe de dragoste. Învîrtindu-se în jurul plantei 
(reminiscenţă, fără îndoială, a unui dans ritual) femeile spun: 

Mătrăgună, Doamnă bună 
Nu te iau de bolunzît 
Ci te iau pe îndrăgit; 

Nu te iau să bolunzăşti 
Ci te iau să îndrăgeşti. 9 

Dacă se culege mătrăguna „pe măritat", se cîntă un recita¬ 
tiv magic, aproape acelaşi în toată România, cu neînsemnate 
variante: 

Mătrăgună, Doamnă bună 
Mărită-mă’n astă lună. 

De nu'n asta n hailaltă 
Să nu fiu nemăritată 
Că s'a ros coada de beartă 
Degetele de inele 
Şi grumazii de mărgele . 10 

Dacă se culege „pe unt", pentru a-1 împiedica pe cel căruia îi 
este destinată nu numai să fie iubit, dar nici măcar plăcut, femeile 
întorc faţa de la mătrăgună şi spun scărpinîndu-şi spatele: 

Eu te iau. 

Pe ce te iau ? 

Pe urît, nu pe plăcut 


8 Valeriu Buturi, „Cultul mătrăgunei în Munţii Apuseni", (Extras din Grădina 
mea, anul al II-lea, n° 10-11, octombrie-noiembrie 1936), p. 2: Informaţii culese 
din comuna Sălciua-de-jos, judeţul Turda. 

9 Valeriu Buturi, ibid., p. 3. 

10 Buturi, ibid., p. 3. 

Nici pe văzut. 

Cine te-o lua 

Sau te-o bea 

Numai cu dosu te-o vedea 

Cu faţa ba. u 

Cînd se culege „pe joc", ca să fie sigură că va fi chemată la 
joc persoana căreia i se destinează, cele două femei învîrtesc de 
trei ori capul în jurul mătrăgunei strigînd: 

Hop, hop, hop 

Cu mine’ n joc 

Mătrăgună, Doamnă bună. 12 

în Moldova, în judeţul Vaslui, mătrăguna - căreia i se mai dă 
şi numele de Doamnă mare, de împărăteasă — serveşte mai ales 
„pe dragoste". Femeile şi fetele care o întrebuinţează trebuie 
să-şi schimbe hainele, cămaşa cel puţin, cînd o duc cu ele; tre¬ 
buie de asemenea să-i vorbească respectuos, ca unei plante sfinte. 
Se culege în aprilie, în mai, înaintea Rusaliilor; căci se crede că 
după această dată virtuţile magice dispar. Femeia care culege 
mătrăguna trebuie să fie curat îmbrăcată şi să nu aibă relaţii se¬ 
xuale. Se duce în linişte, fără să fie văzută, în pădure, dezră¬ 
dăcinează mătrăguna şi pune în loc pîine sau fiertură de porumb, 
miere şi zahăr zicînd: „Eu îţi dau miere, pîine şi sare, dă-mi mie 
puterea Sfinţiei tale! Dacă femeia trebuie, în drum, să treacă 
un rîu, ea aruncă un pic de pîine sau fiertură de porumb pentru 
ca apa să ducă aceste fărîmituri, şi nu puterea magică a plantei. 

Ritul trebuie să fie îndeplinit pe lună plină. Perii rădăcinii de 
mătrăgună sînt apoi reuniţi cîte 5, cîte 7 sau cîte 9, în timp ce se 
pronunţă numele persoanei căreia îi este menită. Aceste 
mănunchiuri poartă numele de gherbe (ierbe?). într-o zi de dulce 
se pun primele trei gherbe într-o oală nouă, adăugîndu-se miere, 
zahăr, pîine şi vin, şi zicîndu-se: „Eu îţi dau aceste bunătăţi, tu 
dă-i sănătate şi frumuseţe lui N.“ Se varsă peste acest amestec 
apă „neîncepută", luată de la trei izvoare, şi se recită: „Cum 
ţîşneşte apa din izvorul cel limpede şi curat, aşa cînd N. se va 


11 Ibid. 

12 Ibid., p. 2. Trebuie de obicei să nu fie vînt cînd se culege mătrăguna. 

spăla să strălucească şi toţi s-o strige “ (i. e. chemată de flăcăi la 
joc, prima între toate). Apoi se umple oala cu această pastă şi se 
fierbe la foc încet conţinutul pînă seara. Cel sau cea pe seama 
căreia s-a făcut băutura îşi face cruce de atîtea ori cîte gherbe s-au 
întrebuinţat şi bea din lichid acelaşi număr de înghiţituri. Se duce 
apoi la rîu şi-şi freacă încheieturile cu acest amestec (cel fiert în 
oală) şi restul şi-l toarnă pe cap, în aşa fel încît numai capul să 
fie atins, iar lichidul tot să se ducă pe apă la vale. Plecînd, nu tre¬ 
buie să se uite înapoi, căci se risipesc virtuţile magice ale plantei. 
Alteori această operaţie se săvîrşeşte lîngă un copac înflorit şi 
ierburile din oală se agaţă de ramuri lăsîndu-le acolo pînă se 
usucă şi se distrug. 

Se păstrează de asemenea rădăcina de mătrăgună sub pălărie 
sau cusută în haine, ceea ce asigură celui care o poartă con¬ 
sideraţia oamenilor. Cînd se culege mătrăguna „pe urît“, femeile, 
cum am văzut că se petrece peste tot în România, procedează 
exact invers: merg spre plantă cu hainele murdare, pronunţă 
vorbe urîte, schiţează cu capul, cu mîinile şi ochii mişcări groteşti, 
ca să facă negative virtuţile magice ale mătrăgunei. Cine gustă 
din bucatele sau din vinul conţinînd astfel de fire de mătrăgună 
blestemate riscă nebunia. 13 

în părţile Hotinului (Basarabia) mătrăguna se tratează, înainte 
de a fi culeasă, cu sare şi ţuică. Apropiindu-se de ea i se spune: 
„Bună ziua. Mătrăgună/* Acasă fierb planta (nu ni se spune dacă 
sînt frunze sau rădăcini); cu această fiertură se spală apoi faţa „ca 
să fie frumoasă şi băgată în seamă.** 14 

în ţinutul Oaşului, mătrăguna este culeasă de toate fetele 
însoţite de o bătrînă. Ziua propice este vinerea Rusaliilor (comuna 
Cărmăzana). Fetele aduc cu ele ţuică, pun un ban la rădăcina mătră¬ 
gunei, încep apoi să se îmbrăţişeze şi să danseze împrejurul ei. 
După ce dezgroapă rădăcina, ele o aşază pe pămînt şi iar dansează 
în jurul ei. în sfîrşit, îşi umplu paharele cu ţuică, ciocnesc zicînd: 


13 Apărătorul Sănătăţii , II, p. 202, citat de Arthur Gorovei şi M. Lupescu, 
Botanica poporului român, Folticeni, 1915, pp. 79-80 (cf. Şezătoarea, XV, n° 5, 
august, 1914). 

14 A.F.A.R., ms. 187, f. 10, comuna Hodărăuţi (Hotin), inf. Ileana Bordeianu 
(87 de ani, 1931). 

Să trăieşti de mă iubeşti, 

De nu, să te sodomieşti! 

Apoi mănîncă plăcintele aduse de acasă. Şi se întorc cu mai 
multe rădăcini de mătrăgună pentru întrebuinţările de peste an. 
Mergînd la horă în sat, ele poartă o bucată în batistă: aşa vor fi 
chemate fără încetare la joc. 15 

într-o altă comună din aceeaşi regiune, comuna Boineşti, fetele 
merg cîte două, ducînd ţuică, pîine, slănină, miere, anafură, ca să 
culeagă mătrăguna. Nu au voie să se atingă de plantă înainte de a 
bea în sănătatea ei un pahar de ţuică şi de a zice: „Slavă lui Isus 
Cristos“ şi: „Cum te cinstesc eu bînd, să mă cinsteşti şi tu“. Se stro¬ 
peşte apoi planta cu ţuică. Se dezrădăcinează şi se pune în loc pîine, 
slănină şi anafură. Apoi, pe acelaşi loc, fetele încep să danseze goale. 16 

La Moişeni, fetele pleacă întotdeauna cu o bătrînă meşteră, 
pînă în Sf. Ion şi Rusalii. Ele duc cu ele, pentru a culege 
mătrăguna, ţuică şi plăcintă. „Se dezbracă, beau şi ciocnesc cu 
ţuică, se mîngîie, se îmbrăţişează, dansează.* 4 Fara care poartă 
mătrăguna este foarte căutată de flăcăi pentru hora din sat. 17 

In Vinerea Sfîntă, în comuna Cărmăzana, tot în ţinutul Oaşului, 
fetele se duc cu o bătrînă în „grădina Milostivelor** ca să culeagă 
ierburi cum vor culege mătrăguna. Beau ţuică şi dansează goale 
pînă în zori. Fierb apoi ierburile, muiate mai întîi în agheasmă, 
recitind formule magice „de joc“. Se spală apoi pe cap cu această 
apă care are proprietatea de-a face să crească părul. 18 

în altă parte (în comuna Raşca), fata se duce însoţită numai 
de o bătrînă care poartă ţuica şi plăcintele. Ajunge în preajma 
mătrăgunei, ele încep să danseze amîndouă goale. Apoi, baba 
recită invocaţia cunoscută: „ Mătrăgună, Doamnă bună / Mări- 
tă-mă într-o lună etc.“ 19 

în Moldova se aminteşte despre mătrăgună într-un alt cîntec 
popular: 


15 Ion Muşlea, „Cercetări folklorice în Ţara Oaşului" (Anuarul Arhivei de 
Folklor, voi. I, Cluj, 1932, pp. 117-237), pp. 207. 

16 Muşlea, ibid., pp. 207-208. 

17 Muşlea, ibid., p. 208. 

18 Ibid., p. 207, incantaţia pentru joc la pagina 208. 

19 Ibid., p. 208. 

Frunză verde mătrăgună, 

Pasere ce eşti nebună, 

De-mi tot cânfi sara pe lună . 10 

Tot în Moldova, flăcăii dansînd spun versuri satirice fetelor 
care nu şi-au găsit încă soţ şi care au recurs la virtuţile magice 
ale mătrăgunei: 

Mătrăgună, poamă bună, 

Mă mărită’n iastă lună; 

De nu’n iasta în cealaltă, 

Doar m’oi mărita odată. 

Mătrăgună de sub pat, 

Toată vara te’am udat. 

Şi tu nu m’ai măritat, 

Fată mare m’ai lăsat . 21 

în judeţul Baia, bătrîna meşteroaie merge să culeagă 
mătrăguna cu cel sau cu cea căreia îi este destinată planta. Ea 
aduce o linguriţă de miere, un pahar de vin, o bucată de pîine şi za¬ 
hăr. Ea caută mătrăguna şi o invocă astfel: „Mătrăgună, Doamnă, 
cu miere te-oi unge, cu vin te-oi stropi, cu zahăr te-oi îndulci şi 
cu pîine te-oi hrăni (şi zicînd acestea, unge cu miere în josul 
tulpinei, stropeşte cu vin şi aşază la rădăcină pîinea şi zahărul)... 

„Am plecat de acasă, tînără şi frumoasă, înflorind de sănătate, 
pe drum, pe cărare. Am întîlnit potca în drum: m-a lovit cu 
săgeţile ei în cap, în inimă, în sprîncene, în ochi... şi am căzut 
mai rău decît moartă. Buna Fecioară m-a auzit plîngînd şi 
văitîndu-mă. Ea mi-a zis: Taci Ileană nu mai plînge, căci eu voi 
veni, cu apă rece te-oi spăla, cu ştergarul ţi-oi şterge genele, faţa, 
inima, şi repede va trece totul şi inima ta se va uşura.“ 

O dată terminată incantaţia, meşteroaia ia trei rădăcini de 
mătrăgună pe care le-a găsit mai înainte, le înfăşoară şi le pune 
pe capul persoanei pentru care a fost făcută vraja. Aceasta tre¬ 
buie imediat să scoată un chiuit de joc şi să înceapă a juca. 
Ajutată de meşteroaie, pune în traistă mătrăguna tot aşa 
înfăşurată; se întorc acasă amîndouă, una ţinînd mătrăguna în 


20 A. Gorovei şi M. Lupescu, Botanica poporului român, p. 81. 

21 Gorovei şi Lupescu, op. cit., p. 81. 

sîn avînd grijă ca nimeni să nu strige după ele. N-au voie pînă 
ajung acasă nici să scuipe, nici să-şi şteargă nasul, nici să urineze. 
Se pune mătrăguna pe masă, şi toată casa trebuie ţinută într-o mare 
curăţenie. Cîteva fire de mătrăgună în vin sau în ţuică asigură 
coşmarului clientelă. Fetele care o poartă în sîn sînt adesea invi¬ 
tate la horă şi se mărită repede. Cîteva foi de mătrăgună purtate 
în sîn, oriunde te-ai duce la mare cinste vei fi ţinut. Unii trans¬ 
plantează mătrăguna în grădină, într-un loc foarte curat, şi îngri- 
jindu-se foarte atent să nu fie murdărită. 22 

în comuna Săpînţa din juteţul Maramureş, pot culege 
mătrăgună un flăcău şi o fată sau chiar grupuri mai numeroase 
cu condiţia să nu Fie văzuţi. După ce oferă daruri mătrăgunei, ei 
dansează goi în jurul ei, chiuind. Se întorc acasă, tot aşa de atenţi 
să nu Fie văzuţi. Se sapă ca să se scoată planta din rădăcină, fără 
să se rupă deloc. Este culesul mătrăgunei „de bine“. Cînd, dim¬ 
potrivă, se culege „de rău“, trebuie s-o loveşti cu bastonul, s-o 
tîrîi pe pămînt, s-o faci bucăţi şi s-o arunci celui cu care doreşti 
să te cerţi sau căruia îi doreşti moartea, pronunţîndu-i numele şi 
spunînd răul pe care i-1 doreşti. 23 

Cînd se culege într-un scop medicinal, în judeţul Baia se 
invocă mătrăguna în felul următor: „Mult slăvită mătrăgună 
împărăteasă. Te cinstesc cu pîine, cu sare, şi mă închin: dă-mi 
hainele tale. Spală-mă, curăţă-mă, desfă-mă de dătătură, de 
făcătură. Ca să rămîn curată, strălucitoare, ca argintul strecurat, 
ca Maica Domnului care m-a adus pe lume.“ 24 


22 A.F.A.R., ms. 799, ff. 8-10, comuna Moişa-Boroaia, judeţul Baia, infor¬ 
matoare Baba Ciocănoaia (91 de ani, 1935). 

23 A.F.A.R., ms. 169, ff. 2-3, cules de Vasile Tămăşanu, învăţător (1931). 
Informaţia este destul de suspectă. Nu se precizează numele informatoarei. Se 
spune aici că pentru cules un flăcău poate merge cu o fată, sau un grup, fără să 
se menţioneze meşteroaia. Se afumă că mătrăguna este lovită cu bastonul, tîrîtă 
pe jos etc. — detaliu pe care nu-1 mai găsim nicăieri în alta parte. Injuriile, lovi¬ 
turile şi gesturile groteşti indispensabile vrajei „de rău“ sînt schimbate între com¬ 
ponenţii echipei de culegători : cît despre mătrăgună, ea rămîne respectată şi 
periculoasă; nimeni, după cîte ştim, nu îndrăzneşte să se atingă de ea decît cu 
veneraţie. 

24 A.F.A.R., ms. 773, f. 20, comuna Boroaia, jud. Baia; informatoare Maria 
Dănilă (1935). 

în judeţul Gorj, mătrăguna este culeasă cu intenţii magice de 
două bătrîne care „se dezbracă, se despletesc şi pronunţă 
incantaţia făcînd mişcările cele mai dezacordate cu capul, cu 
braţele, cu picioarele, şi alergînd ca nebunele** 25 . 

în judeţul Neamţ (comuna Gârcina), pentru anumite boli grave 
se dă de băut pacientului infuzie de mătrăgună. Acesta cade 
într-un fel de delir şi dacă în trei zile nu şi-a revenit, asta vrea 
să spună că nu se va vindeca niciodată de boala de care suferă . 26 

Una dintre cele mai bune expuneri despre culesul mătrăgunei 
(de vindecat) ne-a dat-o Simeon Mangiuca, bănăţeanul, într-unul 
din cele mai vechi studii de botanică populară românească . 27 
Dacă te duci spre ea, în pădure, să te duci cîntînd, mîncînd şi bînd, 
cu alte cuvinte bucuros. Ajuns acolo, aşază-te lîngă ea continuînd 
să fii vesel şi fără să-i spui nimic, pînă nu crezi că şi ea de-acum 
trebuie să fie bine dispusă. Apoi, continuînd să mănînci şi să bei 
lîngă ea, salut-o (bună ziua sau bună seara, după caz), şi începe 
să vorbeşti cu ea. Slăveşte-o ca pe o Doamnă şi spune-i necazul 
pentru care ai venit. Bolnavul de friguri trebuie să-şi aducă cu 
el o cămaşă nouă, proaspăt spălată şi, între altele, miere într-un 
pahar în care nu s-a turnat niciodată apă 28 , un fir de bumbac roşu, 
un ban de argint şi un colac. Meşteroaia ia toate acestea cu ea, 
pleacă cu bolnavul în pădure de îndată ce se apropie seara, pentru 
a ajunge lîngă mătrăgună la apusul soarelui, cînd ziua face loc 
nopţii. Ajunşi lîngă ea, întinde sub ea cămaşa bolnavului şi aşază 
pe ea tot ce a adus. Apoi meşteroaia, făcîndu-şi cruce şi 
închinîndu-se pînă la pămînt în faţa mătrăgunei, începe invocaţia 
următoare 29 : „Bună seara mătrăgună. Bună Doamnă şi bună 
maică (sau: înălţată mătrăgună şi Puternică Doamnă) care atingi 


25 Tradiţie a comunei Dobriţa, judeţul Goij, citată de Gorovei şi Lupescu, 
Botanica poporului român, p. 78. 

*Ibid., p. 78. 

27 „De însemnătatea botanicei româneşti“ în revista Familia, anul X, 
Budapesta, 1874, pp. Sil şi urm. Pasajul pe care-1 traducem a fost adesea citat 
şi reprodus; cf. I. A. Candrea, Iarba Fiarelor, Bucureşti, 1928, pp. 53-54. 

28 Este vorba de o „oală neîncepută”. Mangiuca introduce multe detalii „mo¬ 
deme” în descrierea ritualului. 

29 Această incantaţie a fost remarcabil tradusă în franceză de domnişoara 
Maria Hol ban, Incantations, Paris-Bucureşti, 1937, p. 98, nota. 

cu capul cerul, care îţi înfigi rădăcinile sub pămînt, şi a cărei 
rochie (frunziş) flutură în vînt. Tu care eşti regina cerurilor şi a 
furtunilor, tu care eşti regina florilor, căci în faţa ta toate florile 
se prosternă şi te preamăresc. Pe tine te chem şi pe tine te rog, 
cu coatele goale, cu genunchii goi, fruntea plecată pînă la pămînt 
(meşteroaia se apleacă şi sărută pămîntul) să-i dai putere şi 
sănătate, altfel zis să-i dai de leac bolnavului N-N, etc ...“ 30 
Acestea fiind făcute, bătrîna îşi face cruce şi după ce s-a 
prosternat pînă la pămînt în faţa mătrăgunei, dorindu-i sănătate 
şi dîndu-i bună seara, se retrage la zece metri, face foc, se culcă 
şi doarme acolo cu bolnavul toată noaptea. Dimineaţa, în zori, 
meşteroaia şi bolnavul se trezesc şi meşteroaia revine lîngă 
mătrăgună, zicîndu-i: „Bună dimineaţa mătrăgună, maica noastră, 
doamnă bună.“ Reîncepe invocaţia de seara trecută, schimbînd 
totuşi cîteva vorbe în loc de „pleacă, dute, caută şi adu-i leacul 
de vindecare 4 *, „ai plecat, ai mers, ai căutat, şi ai adus leacul şi 
l-ai pus în acest pahar ca să lecuieşti bolnavul 44 . Acesta gustă 
miere din pahar, în timp ce meşteroaia îi toarnă toată apa pe cap; 
îl unge apoi cu miere, îi leagă la gît firul cel de bumbac roşu şi 
banul, îl îmbracă în cămaşa cea nouă şi se întoarce cu el acasă, 
înainte de a pleca ea mulţumeşte mătrăgunei, îi urează sănătate 
şi-i slăveşte puterea . 31 

Se culege mătrăguna 32 şi pentru a vindeca anumite boli cunos¬ 
cute. în comuna Doftana (Tg. Ocna) se întrebuinţează mătrăguna 
împotriva durerilor de picioare, de mîini, de rinichi, împotriva frigu¬ 
rilor etc. Dar se culege ca leac după acelaşi ritual ca şi pentru 
vrăjitorie. Se fierbe planta într-o oală nouă. înainte de a-i da să 
bea, bolnavul este legat de pat, căci după ce va fi gustat din 
băutură va începe să delireze ca un nebun. Se spală tot trupul bol¬ 
navului cu acest suc de mătrăgună şi i se dă să bea trei linguriţe 
din această băutură. Asta de trei ori pe zi, trei zile la rînd. Bol- 


30 Forma incantaţiei este prea literară pentru a nu fi suspectă. Mangiuca scria 
într-o vreme când folcloriştii amatori ajutau într-o deplină inocenţă „geniul popu¬ 
lar". Dar s-ar putea foarte bine ca Mangiuca să fi cunoscut această invocaţie, sub 
o formă apropiată, de la cineva care suferise influenţe livreşti. 

31 Familia, voi. X, pp. 540-541. 

32 Să nu uităm totuşi că acest nume se dă în România unor plante aparţinînd 
unor specii diferite. 

navul totuşi nu va avea voie trei zile să mănînce ceapă cmdă, nici 
să bea două săptămîni ţuică, şi şase săptămîni vin. De lapte 
proaspăt şi de alte bucate îndulcite nu va avea voie să se atingă 
cel puţin patru săptămîni. în tot acest timp, bolnavul trebuie să 
fie ţinut foarte curat . 33 

în Moldova, mătrăguna şi alte cîteva plante servesc de leac 
pentru lipitură; se vindecă tuşea cu foi de mătrăgună uscate şi 
arse . 34 în alte locuri se întrebuinţează frunzele de mătrăgună sub 
formă de cataplasme împotriva abceselor şi împotriva hidropiziei, 
la oameni şi la animale. Celor care sînt atinşi de friguri, li se 
aplică pe frunte şi adesea se vindecă. „Singurul defect al acestui 
medicament constă în faptul că se delirează după el, dar asta 
trece destul de repede .** 35 Se recomandă de asemenea mătrăguna 
împotriva durerilor de dinţi . 36 

în Basarabia, frunzele de mătrăgună mai sînt întrebuinţate şi 
împotriva furunculelor . 37 Dar este foarte probabil că şi în 
Basarabia, funcţia medicinală a mătrăgunei (Atropa belladonna) 
este preluată de împărăteasă (Bryonia dioica ), plantă foarte adesea 
întrebuinţată în medicina populară basarabeană. în regiunea 
Nistrului de jos, mătrăguna este întrebuinţată şi este eficace 
împotriva viermilor intestinali la vite. Se aplică foi uscate şi 
pisate pe răni . 38 

Se pune mătrăgună sub roţile de moară ca să atragă muşterii 
la moară . 39 Crîşmarii se folosesc de ea pentru a-şi umple cîrciu- 
mile. „Se plătesc femei care ştiu s-o culeagă. Ele iau cu ele de 
la han tot felul de băuturi, pîine, sare, un ban şi ţămă tot din han, 
după ce au învîrtit-o de trei ori în jurul unui butoi în sensul invers 


33 Apărătorul Sănătăţii, an. II, p. 201; citat de Artur Gorovei şi M. Lupescu, 
Botanica poporului român, pp. 78-79. 

34 Ibid., p. 81. 

35 Dr. N. Leon, Istoria naturală medicală a poporului român, (Bucureşti, 1903, 
Les Annales de l’Acad£mie Roumaine, Seria a doua, t. XXV), p. 50. 

36 Ibid. 

37 Alexei A. Arvat, „Plantele medicinale şi medicina populară la Nişcani“ 
( Buletinul Institutului Român din Basarabia, I, 1937, Chişinău, pp. 69-124), 
p. 87. 

38 P. V. Ştefanucă, „Cercetări folklorice pe valea Nistrului-de-jos“ ( Anuarul 
Arhivei de Folklor, IV, Bucureşti, 1937, pp. 31-226), p. 213. 

39 I. Muşlea, Cercetări folklorice în ţara Oaşului , p. 208. 

mişcării soarelui. încărcate cu toate acestea, femeile fac încon¬ 
jurul mătrăgunei, bînd şi urinei ca cei care intră în han să nu mai 
iasă decît cu buzunarele goale. După ce o culeg astfel, o pun sub 
butoi sau chiar în vin. Se crede, despre anumite cîrciumi, că 
clienţii merg acolo pentru că-i duce mătrăguna ." 40 

Aceeaşi tradiţie în Moldova. Crîşmarii pun mătrăguna vrăjită 
pe butoiul cu vin sau pe cel cu ţuică: acestea se termină în două, 
trei zile, „căci oamenii beau din ele pînă-şi pierd minţile .“ 41 

Credinţa că cel care are mătrăgună îi poate cere orice şi se 
îmbogăţeşte repede — credinţă răspîndită în Europa centrală — 
se regăseşte în Moldova (jud. Vaslui): „Du-te într-o duminică la 
ea, caut-o în cîmp, dă-i să mănînce şi să bea — vin şi pîine — şi 
ia-o cu tine, înconjurat de oameni şi lăutari ; dacă îi dai astfel 
toată cinstea pe care o merită şi o faci cu faţa voioasă, dacă nu 
te cerţi şi nu înjuri — păzeşte-te să calci aceste prescripţii, căci 
te va ucide — vei putea atunci s-o iei cu tine oriunde , şi orice i-ai 
cere ea îţi va da (sublinierea ne aparţine). Dar ia aminte: să nu 
treacă duminică fără să-i aduci lăutari şi oameni din sat ca să 
joace; şi tu să fii bucuria însăşi, mai ales în ziua aceea ." 42 

Românii mai cunosc şi alte plante cu virtuţi magice pe care 
trebuie să le culeagă ca pe mătrăgună. în Basarabia, toate plantele 
medicinale sau magice care se culeg înainte de Rusalii trebuie să 
fie culese după ce deseîntătoarea, apropiindu-se de ele, a pus un 
pic de pîine lîngă tulpină şi zice: 

Eu vă dau pâine şi sare 
Dar voi să-mi daţi sănătate. 

în anumite locuri se prescrie să-ţi pui o cămaşă curată cînd 
mergi la cules ierburi magice. Planta numită în Basarabia „iarba 
lui Bărboi" are „faţă de drac" adică „rădăcina în formă de faţă 
de drac". Se pare că şi această plantă este o varietate de 
mătrăgună: ea este la fel eficace în lipitură şi trebuie culeasă 
după un ritual identic. Se merge în căutarea ei marţi seara; cel 
care se duce nu trebuie să privească înapoi, nici la dus, nici la 


40 V. Butură, Cultul mătrăgunei în Munţii Apuseni , p. 3 din extras. 

41 Apărătorul Sănătăţii, II, p. 202; citat de A. Gorovei şi M. Lupescu, op. cit., p. 80. 

42 Revista Ion Creangă, p. 270, reprodus de Tudor Pamfile, Duşmani şi pri¬ 
eteni ai omului. Bucureşti, 1916, p. 91. 

întors; el trebuie să aibă o cămaşă curată şi să nu scoată nici un 
cuvînt cît ţine drumul. Aşezînd lîngă plantă o bucată de pîine şi 
un capăt de pînză, el pronunţă următorul descîntec: 

Eu vă dau pâine şi sare 
Dar voi să-mi daţi sănătate .* 3 

O altă iarbă, „zveltă, dreaptă ca bradul, cu frunzele ca mătasea 4 *, 
se culege tot în zile de mare sărbătoare, cea care o adună schim- 
bîndu-şi lenjeria şi spălîndu-şi corpul. Se aşază pîinea şi se zice: 

Eu vă dau pâine şi sare 
Voi să-mi fiţi folositoare. 

Se dă această iarbă fetelor tinere ca s-o pună în apa în care se 
spală, „apă luată din Nistru înainte de răsăritul soarelui.** Nimeni 
nu le va urî . 44 Ca şi fetele care poartă mătrăguna, ele se bucură 
de simpatia tuturor, sînt invitate la joc şi au noroc în dragoste. 
E de altfel o regulă generală ca femeia care culege ierburile să 
aibă corpul curat şi veşmintele noi; altfel planta n-are nici o efica¬ 
citate . 45 Se pune pîine şi sare şi se zice: 

Fac cruce şi bat mătănii 
Şi pui pâine şi sare 
Să-mi dai leac .* 6 

O altă plantă, iarba cu cinci degete (Potentila recta L.) un fel 
de panaceu, bună pentru toate bolile, trebuie s-o pui la fiert într-o 
oală nouă după ce ai aşezat-o în faţa icoanei şi te-ai prosternat 
de trei ori. în acelaşi timp se invocă: „Noi îţi dăm pîine şi sare, 
fii-ne prielnică .** 47 

Tot în Basarabia (satul Nişcani) se culege năvalnic 
(Nephroditum filix mas ) 49 după ce s-a aşezat pîine şi sare şi s-au 


43 P. V. Ştefanucă, Cercetări folklorice pe valea Nistrului-de-jos, pp. 210-211 
(n° 311). 

44 Ibid., p. 210 (n° 309). 

45 A. Arvat, Plantele medicinale la Nişcani , p. 75. 

46 Ibid. 

47 Ibid., p. 76. 

48 Este identificarea lui Arvat, op. cit., p. 110. Z. Pantu, Plantele cunoscute de 
poporul român, p. 192, recunoaşte în năvalnic Scolopendrium vulgare şi adaugă 
că tinerele fete poartă planta în sîn, căci „ea are puterea de a face să năvălească 
pretendenţii". Cf. şi A. Gorovei şi M. Lupescu, Botanica poporului român, p. 92. 

prosternat de trei ori. Invocaţia este următoarea: „Cum se ceartă 
lumea pentru pîine, aşa să se certe fetele tinere pentru mine.“ 49 
O altă informatoare (60 de ani, analfabetă) dă prescripţiile 
următoare: „Du-te la năvalnic, fă-ţi cruce, pune pîine, sare şi 
zahăr şi închină-te de nouă ori: Pentru dragoste ai crescut, pentru 
dragoste te smulg. O, tu, năvalnice, slăvit împărat, cum ai crescut 
şi te-ai înmulţit mai mult decît orice iarbă, cum te-ai înmulţit 
mai mult decît toate florile, aşa să alerge lumea spre cel care 
te-a cumpărat (sau mai bine îi spui numele). Pune-1 apoi în ceară, 
poartă-1, pune-1 în apa în care te speli." 50 La fel în Ţara Oaşului 
sînt şi alte plante în afară de mătrăgună care se adună aşezînd la 
rădăcină ouă, anafură, vin etc. 51 

Să încercăm să degajăm trăsăturile caracteristice ale acestui sce¬ 
nariu ritual: 

1. Românii nu cunosc legenda originii mătrăgunei crescută 
din sămînţa unui spînzurat (Europa nordică şi germanică); nu 
cunosc nici ritul culesului cu ajutorul unui cîine negru (Europa 
orientală). 

2. Mătrăguna este planta erotică prin excelenţă. Ea aduce 
dragoste, căsătorie şi fecunditate. Are de asemenea virtuţi magice 
— dacă este culeasă în acest scop — face să crească averea. Sursă 
a dragostei (fertilităţii) şi a bogăţiei, ea este şi plantă medicinală, 
purtătoare de sănătate. 

3. Culesul mătrăgunei constituie un ritual. Sînt obligatorii: 
puritatea sexuală, curăţenia, tăcerea etc. Planta trebuie culeasă fără 
ştirea nimănui; mai sînt necesare depărtarea (păduri unde nu se 
aude cocoşul 52 , nici lătratul cîinilor), o relativă solitudine (să nu 
întîlneşti pe nimeni pe drum), secretul (nimeni nu trebuie să 
cunoască proiectul). Femeile şi fetele dansează goale în jurul 
mătrăgunei, dar adeseori se mulţumesc să se despletească (urme 
ale nudităţii magice). Cuplurile se îmbrăţişează şi se mîngîie. 


49 A. Arvat. op. cit., p. 91. 

50 Ibid., p. 91. 

51 I. Muşlea op. cit., pp. 206-207. 

52 Despre întrebuinţarea formulei „unde nu se aude cîntat de cocos" în 
descîntecele româneşti, cf. V. Bogrea, „O străveche formulă de exorcism în 
descîntecele româneşti" ( Dacoromania, IV, 1926, Cluj), pp. 886-891. 

Pentru a culege frunza de mătrăgună, fetele se culcă unele peste 
altele, într-o mimică a actului sexual. 

4. Culesul este înconjurat de o întreagă serie de gesturi şi de 
precauţiuni magice. Mătrăguna trebuie să fie culeasă pe lună 
plină. Nu trebuie atinse frunzele cu mîna, ci du dinţii. Făina din 
care se face pasta magică, cu foi de mătrăgună, trebuie furată de 
la moară, cu mîna întoarsă. 

5. Trebuie plătită planta, altfel ea nu are nici un efect. I se fac 
daruri în schimbul rădăcinii ei: sare, pîine, zahăr, vin etc. 
Mătrăguna este personificată: „Mare Doamnă“, „împărăteasă 1 *, 
„Bună Maică**. 

6. Ea este foarte periculoasă. Dacă nu este culeasă după reguli, 
dacă nu i se arată destulă grijă, virtuţile ei magice se întorc 
împotriva celui care a cules-o. Mătrăguna are dublă putere. 
Forţele ei puţin comune pot fi dirijate fie spre bine, fie spre rău, 
pentru dragoste şi sănătate, pentru ură şi nebunie. 

7. Oricum ar fi culeasă, pentru „bine** sau pentru „rău“, 
mătrăguna este temută şi respectată ca o plantă miraculoasă, mult 
deasupra tuturor celorlalte. în ea sînt închise forţe extraordinare, 
care pot multiplica viaţa sau pot ucide. într-o oarecare măsură, 
deci, mătrăguna este „iarba vieţii şi a morţii.** 53 


1938 


53 Ea se bucura de un asemenea prestigiu încă din antichitate; cf. A. Delatte, 
Herbarius. Recherches sur le cirimonial usiti chez Ies Anciens pour la cueillette 
des simples et des plantes magiques (ediţia a doua, Lifcge-Paris, 1938), pp. 68 şi 
urm., 75, 79 şi urm., 147 şi urm., 151 şi urm. Credinţele orientale au fost exa¬ 
minate în studiul nostru „La Mandragore et Ies mythes de la «naissance mira- 
culeuse» ( Zalmoxis , IU, 1940-1942, pp. 3-48). 

„Un lucru sfînt şi emoţionant..." 

Cînd, în 1850, poetul Vasile Alecsandri publica în revista 
Bucovina (III, n° 11, pp. 51-52) balada populară intitulată de el 
Mioriţa, „Oiţa 44 sau, mai exact, „Mioara 4 * 1 , el era convins de 
valoarea poetică şi de importanţa ei pentru afirmarea naţională 
pentru că ilustra strălucit geniul creator al poporului român. Dar 
nici Alecsandri, nici vreunul din contemporanii săi nu putea să 


1 Texlul i-a fost de altfel comunicat de Alecu Russo, în 1846, în timpul exilului 
său. Numai după moartea lui Russo, survenită în 1859, Vasile Alecsandri pretinde 
a fi auzit şi notat el însuşi balada în munţii Ceahlăului; cf. Adrian Fochi, Mioriţa: 
Tipologie, circulaţie, geneză, texte, cu un studiu introductiv de Pavel Apostol, 
Bucureşti, 1964, pp. 124 şi urm. Alecsandri a modificat textul publicat în 1850 
în cele două ediţii ale Poesiilor populare (Balade , Iaşi, 1852, pp. 1-6; Poesii 
populare ale Românilor, Bucureşti, 1866, pp. 1-3); a se vedea analiza acestor 
modificări textuale şi istoria îndelungatei controverse pe care au suscitat-o, în 
Fochi, op. cit., pp. 207-211. Cf. şi Gheorghe Vrabie, Introducere la Vasile Alec¬ 
sandri, Poezii populare ale Românilor, Bucureşti, 1965, voi. I, pp. 5-85; voi. II, 
pp. 13-15; şi Lorenzo Renzi, Canti narrativi tradizionali romeni, Florenţa, 1969, 
pp. 97-127 („un gioiello romantico populare: La Mioriţa publicata de Alec- 
sandri“); Al. I. Amzulescu, „Observaţii istorico-filologice despre «Mioriţa» lui 
Alecsandri" ( Revista de etnografie fi folclor, XX, 1975, pp. 127-158). în ceea ce 
priveşte versiunea orală originală, e sigur că Vasile Alecsandri a transcris-o cu 
libertatea pe care i-o permitea epoca. A recunoscut-o de altfel el însuşi în 
răspunsul la o întrebare pe care Ioan Crăciunescu i-o adresase în legătură cu 
metoda de a culege şi de a publica textele populare: „Am procedat cu unele din 
aceste poezii ca un giuvaergiu cu pietrele preţioase. Am respectat subiectul, 
stilul, forma şi chiar unele rime incorecte care le caracterizează. Departe deci de 
a le fi aranjat conform gustului modem, eu le-am conservat ca pe nişte bijuterii 
de aur pe care le-aş fi găsit acoperite de rugină şi deformate. Am făcut să dispară 
petele şi le-am redat strălucirea lor dintru început. Iată tot meritul meu. Comoara 
aparţine poporului care singur este în stare să producă minunăţii atîl de originale" 
(Jean Cratiunesco, Le peuple roumain d'apris ses chants nationaux. Essais de li- 
terature et de morale. Paris, 1847, pp. 327-328; Cf. Fochi, op. cit., p. 208, n. 2.) 

prevadă excepţionalul destin pe care Mioriţa îl va avea în cultura 
română modernă. Poemul a fascinat de la început, şi nu numai 
pe români. Michelet îl considera „un lucru atît de sfînt şi 
emoţionant că-ţi sfîşie inima“. Şi totuşi conţinutul este destul de 
simplu: oiţa îşi avertizează tînărul păstor că tovarăşii săi, invidioşi 
pe turmele şi cîinii lui, s-au hotărît să-l omoare. Dar în loc să se 
apere, păstorul se adresează mioarei şi îi transmite ultimele sale 
dorinţe. O roagă să le spună să fie îngropat în strungă pentru a 
fi aproape de oi şi pentru a-şi auzi cîinii. îi mai cere să-i pună la 
căpătîi trei fluiere. Vîntul cînd va bate prin ele a străbate, şi oile 
adunate vor plînge cu lacrimi de sînge. Dar o roagă mai ales să 
nu vorbească de omor; să spună că el s-a însurat şi că la nunta 
lui a căzut o stea; soarele şi luna i-au ţinut cununa, preoţi i-au 
fost munţii mari şi fagii martori. Dar dacă va vedea o maică 
bătrînă înlăcrămată, întrebînd de un „mîndru ciobănel" să-i spună 
numai că el s-a însurat cu o „mîndră crăiasă, a lumii mireasă, 
pe-un picior de plai, pe-o gură de rai“; dar să nu vorbească despre 
steaua care a căzut nici că soarele şi luna i-au ţinut cununa; nici 
de fagi, nici de munţii cei mari. 

Mioriţa a fost de mai multe ori tradusă în franceză, primă oară 
de Jules Michelet 2 , în 1854. Ca majoritatea capodoperelor poeziei 
populare, ea este într-un anumit fel intraductibilă; atîtea imagini 
arhaice şi paradisiace îşi pierd misterioasa lor prospeţime, 
bogăţiile lor poetice de îndată ce sînt transpuse în altă limbă. Cu 
această remarcă preliminară, valabilă, de altfel, pentru toate tra¬ 
ducerile textelor poetice populare, sînt fericit să pot reproduce aici 
versiunea recentă a lui Ion Ureche 3 , care este cu siguranţă una 
din cele mai reuşite: 


Par Ies cols fleuris 
Seuils de paradis, 

Vois, descendre, prestes, 
Des jardins celestes, 

Trois troupeaux d'agneaux 
Et trois postoureaux: 


L'un de Moldavie, 
Deux de Valachie. 

Or, ces deux bergers, 
Ces deux etrangers. 

Le voici qui causent, 
Dieu! ils se proposent 


2 Jules Michelet, Ligendes dimocratiques du Nord, Paris, 1854, pp. 351-354. 

3 Publicată în revista Semne, III, Nr. 1-3, Paris, 1963, p. 1. 

De tuer d’ un coup, 

Entre chien et loup, 

Ce pastour moldave, 

Car il est plus brave, 

II a plus d’agneaux, 

Encornes et beaux, 

Des chevaux superbes 
Et des chiens acerbes. 

Or, voici trois jours, 

Ou’â nouveau, toujours! 

Sa brebis cherie 
Reste, la, marrie, 

Sa voix ne se tait, 

L'herbe lui deplait. 

— „ O, brebis bouclee, 
Bouclee, annelee. 

Depui s quelques jours 
Tu gemis toujours 
L'herbe est-elle fade 
Ou es-tu malade; 

Dis-moi, cher tresor 

A la toi son d’or? 

— „Maître, mon doux maître 
Mene-nous pour paître 
Dans le fond des bois 

Ou l’on trouve, au choix, 

De l’herbe sans nombre 
Et pour toi de l’ombre. 
Maître, o maître mien! 

Garde aupres un chien, 

Le plus fort des notres, 

Car, sinon, des autres 
Te tueront d' un coup 
Entre chien et loup 

— „O, brebis liante, 

Si tu es voyante, 

Si ce soir je meurs 
Dans ce val en fleurs, 


Dis-leur, brebis chire 
De me mettre en terre 
Preş de tous mes biens, 

Pour ouîr mes chiens. 

Puis, quand tout est preţ 
Mets ă mes chevet: 

Un pipeaux de charme, 

Moult il a du charme! 

Un pipeaux de houx, 

Moult est triste et doux 
Un pipeaux de chene, 

Moult il se dechaîne! 
Lorsquil soufflera 
Le vent y jouera; 

Alors rassemblees, 

Mes brebis troublees, 
Verseront de rang 
Des larmes de sang. 

Mais, de meurtre, amie 
Ne leur par le mie! 

Dis-leur, pour de vrai, 

Que j’ai epouse 
Reine sans seconde, 

Promise du monde; 

Qu’a ces noces-lă 
Un astre fila; 

Qu’au dessus du trone 
Tenaient ma couronne 
La Lune, en atours, 

Le Soleil, leurs cours, 

Les grands monts, mes pretres, 
Mes temoins, les hetres, 

Aux hymnes des voix 
Des oiseaux des bois. 

Que j’ai eu pour cierges 
Les etoiles vierges, 

Des milliers d’ oiseaux 
Et d’astres, flambeauxî... 

Mais si tu vois, chire, 
Une vieille mire 
Courant, toute en pleurs 
Par ces champs en fleurs, 
Demandant sans cesse 
Pâle de detresse: 

— Qui de vous a vu, 

Qui aurait connu 
Un fier pâtre, mince 
Comme un jeune prince ? 
Son visage etait 
L'ecume de lait; 

Sa moustache espiegle, 
Deux epis de seigles; 

Ses chevaux, şi beaux, 

Ai Ies de corbeaux; 

Ses prunelles pures 
La couleur des mureş! 
Toi, dis-lui, qu’au vrai 
J'avais epouse 


MIORIŢA 

(V ari an ta V. Alecsandri) 

Pe-un picior de plai. 
Pe-o gură de rai, 
Iată vin în cale. 

Se cobor la vale 
Trei turme de miei 
Cu trei ciobănei. 
Unu-i moldovan 
Unu-i ungurean 
Şi unu-i vrîncean. 
Iar cel ungurean 
Şi cu cel vrîncean. 
Mări, se vorbiră, 


Reine sans seconde. 

Promise du monde, 

Dans un beau pays, 

Coin du paradis! 

Mais, las! ă ma mere 
Ne reconte guire 
Qu’â ces noces-la 
Un astre fila; 

Qu’au des sus du trâne 
Tenaient ma couronne: 

La Lune, en atours, 

Le Soleil, leurs cours, 

Les grands monts, mes pretres 
Mes temoins les hetres, 

Aux hymnes des voix 
Des oiseaux des bois; 

Que j’ ai eu potir cierges 
Les etoiles vierges, 

Des milliers d' oiseaux 
Et d'astre flambeaux!... 


Ei se sfătuiră 
Pe l-apus de soare 
Ca să mi-l omoare 
Pe cel moldovan 
Că-i mai ort oman 
Ş-are oi mai multe, 
Mîndre şi cornute. 
Şi cai învăţaţi 
Şi cîni mai bărbaţi. 
Dar cea mioriţă 
Cu lîna plăviţă, 

De trei zile-ncoace 

Gura nu-i mai tace 

Iarba nu-i mai place. 

„Mioriţă laie, 

Laie, bucălaie, 

De trei zile-ncoace 

Gura nu-ţi mai tace! 

Ori iarna nu-ţi place, 

Ori eşti bolnăvioară, 

Drăguţă mioară ? “ 

„Drăguţule bace, 

Dă-ţi oile-ncoace, 

La negru zăvoi 

Că-i iarbă de noi 

Şi umbră de voi. 

Stăpîne, stăpîne. 

Iţi cheamă şi-un cine, 

Cel mai bărbătesc 

Şi cel mai frăţesc, 

Că l-apus de soare 

Vreau să mi te-omoare 

Baciul ungurean 

Şi cu cel vrîncean!" 

„Oiţă bîrsană 

De eşti năzdrăvană, 

Şi de-a fi să mor 
* 

In cîmp de mohor, 

Să spui lui vrîncean 
Şi lui ungurean 
Ca să mă îngroape 
Aici pe-aproape 
în strunga de oi 
Să fiu tot cu voi; 
în dosul stînii, 

Să-mi aud cînii. 

Aste să le spui, 

Iar la cap să-mi pui 
Fluieraş de fag, 

Mult zice cu drag; 


Fluieraş de os, 

Mult zice duios ; 
Fluieraş de soc 
Mult zice cu foc! 
Vîntul cînd a bate. 
Prin ele-a răzbate 
Ş-oile s-or strînge, 
Pe mine m-or plînge 
Cu lacrimi de sînge! 
Iar tu de omor 
Să nu le spui lor. 

Să le spui curat 
Că m-am însurat 
C-o mîndră crăiasă 
A lumii mireasă. 

Că la nunta mea 
A căzut o stea, 
Soarele şi luna 
Mi-au ţinut cununa. 
Brazi şi păltinaşi 
l-am avut nuntaşi. 
Preoţi munţii mari, 
Păsări lăutari 
Păsărele mii 
Şi stele făclii! 

Iar dacă-i zări, 
Dacă-i întîlni 
Măicuţă bătrînă 
Cu brîul de lînă. 

Din ochi lăcrămînd 
Pe cîmp alergînd, 

De toţi întrebînd 
Şi la toţi zicînd: 
„Cine-a cunoscut, 
Cine mi-a văzut 
Mîndru ciobănel. 
Tras printr-un inel ? 
Feţişoara lui 

Spuma laptelui; 
Mustăcioara lui, 
Spicul griului; 
Perişorul lui, 
Peana corbului; 
Ochişorii lui, 
Mura cîmpului!" 
Tu, mioara mea 
Să te-nduri de ea 
Şi-i spune curat 
Că m-am însurat 
C-o fată de crai, 


Pe-o gură de rai. 

Iar la cea măicuţă 
Să nu-i spui drăguţă, 
Că la nunta mea 
A căzut o stea, 

C-am avut nuntaşi 
Brazi şi păltinaşi, 
Preoţi munţii mari, 
Păsări lăutari. 
Păsărele mii 
Şi stele făclii ! “ 


Cu toate că e „străbătută în profunzime 1 * de o „fermecătoare 
fraternitate a omului cu întreaga creaţie**, Michelet acuză în 
Mioriţa mărturisirea „unei prea uşoare resemnări**. „Şi din neferi¬ 
cire aceasta este o trăsătură naţională**, adaugă el. „Omul nu luptă 
împotriva morţii; n-o respinge: o primeşte cu seninătate pe 
această regină, mireasă a lumii, şi săvîrşeşte, fără să murmure, 
nunta. Abia ieşit din natură, dulce i se pare deja să se reîntoarcă 
în sînul ei.** 4 

Numeroşi autori români au recunoscut şi ei această resemnare 
senină în faţa morţii şi în această nostalgie a reintegrării cos¬ 
mice, o trăsătură naţională caracteristică. După cum vom vedea 
o asemenea interpretare nu este fondată. Dar ea a reuşit să facă 
din Mioriţa cea mai importantă piesă a unei dezbateri aproape cen¬ 
tenare şi care depăşeşte controversele de ordin folcloric, literar 
sau istoric. într-adevăr, balada reprezintă, pentru cultura 
românească, în acelaşi timp o problemă de folclor şi de istorie a 
spiritualităţii populare şi un capitol central în istoria ideilor. Iată 
pentru ce este bine să amintim pe scurt etapele cele mai impor¬ 
tante ale exegezei sale. 5 


4 Jules Michelet, Ligendes dâmocratiques du Nord, p. 342. 

5 în ce priveşte textele, noi utilizăm variantele publicate de Fochi, Mioriţa, 
pp. 555-1074, precum şi alte cîteva colecţii folclorice mai accesibile, şi în primul 
rînd Al. I. Amzulescu, Balade populare româneşti, EI, Bucureşti, 1964, pp. 
463-486; cf. voi. I, pp. 178 şi urm. A se vedea de asemenea Introducerea, voi. 
I, pp. 5-100, şi tot de Al. I. Amzulescu, „Cîntecul nostru bătrînesc**, Revista de 

Istorici, folclorişti, filozofi 

Se pot distinge în mod esenţial în studiul Mioriţei trei 
orientări: 1) Cea pe care am putea-o denumi istorică pentru că 
s-a străduit să reconstituie originea şi istoria baladei; 2) demersul 
folcloriştilor care au muncit pe teren, înmulţind numărul vari¬ 
antelor şi urmărind analiza baladei în contextul general al cul¬ 
turii populare româneşti; 3) în sfîrşit, exegeza anumitor poeţi şi 
filozofi care au identificat în Mioriţa expresia majoră a geniului 
naţional şi în consecinţă, au considerat-o ca ilustrind inegalabil 
modul de a fi în lume specific poporului român. 

Este inutil să insistăm asupra unor interpretări fanteziste, ca 
de exemplu cea a lui Th. D. Speranţia, care vedea în Mioriţa „un 
mit sau o legendă rituală“ „de origine egipteană", făcînd parte 
„din cultul cabirilor"; sau cea a criticului literar H. Sanielevici, 
care descifra în ea uciderea rituală a lui Zalmoxis. 6 N. Iorga 
credea că balada este opera unui singur autor, care ar fi plecat 
de la un incident real de transhumanţă, petrecut în Moldova 
meridională. 7 Ilustrul istoric fixa data apariţiei poemului în seco¬ 
lul al VUI-lea. Tot în legătură cu transhumanţa păstorilor şi a 
turmelor lor credea a găsi Ovid Densusianu „originea" Mioriţei: 
el identifica sîmburele istoric al baladei în rivalitatea economică 
dintre păstori. După părerea eminentului filolog, balada ar fi fost 
creată acum trei sau patru secole în regiunea Vrancei. Densu¬ 
sianu a avut meritul de a fi analizat Mioriţa în ansamblul poeziei 
populare româneşti; el arată, de exemplu, că episodul mioarei 
năzdrăvane la fel ca şi alegoria morţii se întîlnesc într-un mare 
număr de poezii pastorale. în ceea ce priveşte sensul profund al 


folclor (V, 1960, pp. 25-28). Cf. Petru Iroaie, „Mioriţa o il canto della fusione 
con la Natura" (Estratto de Folklore, XII, Napoli, 1958), pp. 34—42, texte şi tra¬ 
ducere în italiană, pp. 43-47, Bibliografie. 

6 Th. D. Speranţia, Mioriţa şi căluşarii, urme de la Daci, Bucureşti, 1934, pp. 
10 şi urm.; H. Sanielevici, „Mioriţa sau patimile unui Zalmoxis?", Adevărul lite¬ 
rar, 1931, Nr. 552, 553; cf. Fochi, op. cit., pp. 143-144, 149-150. 

7 N. Ioiga, Balada populară română. Originea şi ciclurile ei. Vălenii de Munte, 
1910. A se vedea analiza critică a teoriei lui Iorga la Al. Amzulescu, „Observaţii 
critice în problema studierii baladei" ( Revista de folclor, IV, 1959, pp. 175-194). 

baladei noastre, Densusianu vedea în ea dragostea pentru natură, 
sentiment pe care-1 considera de structură pagînă şi anterior 
creştinismului. 8 

Dar mai ales istoricul şi criticul literar D. Caracostea a con¬ 
sacrat ani îndelungaţi studiul Mioriţei. 9 Caracostea neagă carac¬ 
terul istoric al baladei româneşti în general, amintind, de 
exemplu, că, acolo unde apar nume de voievozi, de boieri sau 
soldaţi, analiza arată că este vorba de motive foarte vechi, ante¬ 
rioare personalităţilor istorice în cauză. 10 La baza conflictelor 
epice ale baladelor populare nu se află un eveniment istoric, ci 
„experienţa umană primară" care a produs „o viziune poetică a 
lumii." 11 

Motivul central al Mioriţei nu depinde de mişcările de trans- 
humanţă; el exprimă un sentiment mult mai general, şi mai pro¬ 
fund, al vieţii pastorale, cu deosebire dragostea păstorului pentru 
îndeletnicirea lui şi „un sentiment clasic de afirmare optimistă." 12 

După cum se vede, Caracostea critica, în acelaşi timp, ipoteza 
lui Densusianu şi interpretările „pesimiste" ale alegoriei morţii, 
la modă încă din vremea lui Alecsandri. 

Cît despre contribuţiile folcloriştilor, ele au fost decisive. E de 
ajuns să amintim că Densusianu reunea, în apendicele operei sale 
despre viaţa păstorească, 41 de texte deja apărute în publicaţii 


8 O. Densusianu, Viaţa păstorească in poezia noastră populară. Bucureşti, 
1922, cităm din ediţia a treia, 1966), pp. 359-416. Cf. critica la Fochi, pp. 156 
şi urm. 

9 Publicaţiile lui D. Caracostea despre balada populară românească şi în spe¬ 
cial despre Mioriţa sînt indicate în bibliografia lui Fochi, p. 1077. Contribuţiile 
lui Caracostea au fost reunite în Poezia tradiţională română. Bucureşti, 1969,1, 
pp. 5-309. A se vedea, mai ales, D. Caracostea, Mioriţa în Moldova, Muntenia şi 
Oltenia. Obiecţiile d-lui Densusianu. Totalizări, Bucureşti, 1924; „Mioriţa la 
Armîni“ (Omagiu lui Ion Bianu, Bucureşti, 1927, pp. 91-108); „Mioriţa în Timoc“ 
(Revista Fundaţiilor Regale, 8, 1941, pp. 141-144); „Sentimentul creaţiei şi 
mistica morţii" ( ibid ., pp. 608-620). Contribuţiile lui Caracostea sînt convena¬ 
bil rezumate de Fochi, pp. 159-164. A se vedea şi Ovidiu Bîriea, Metoda de 
cercetare a folclorului, Bucureşti, 1969, pp. 137-141. 

10 Cf. D. Caracostea, Balada poporană română (Curs universitar, 1932-1933), 
pp. 543, citat de Fochi, pag. 160. 

11 Ibid., p. 338, citat de Fochi, p. 160. 

12 Ibid., p. 777, citat de Fochi, p. 162. 

anterioare, în timp ce, în 1930, Ion Diaconu publica 91 de texte 
inedite, adunate numai din ţinutul Vrancei. Constantin Brăiloiu 
şi echipa lui pînă în pragul celui de-al doilea război mondial, 
apoi membrii Institutului de Folclor după 1945, au înmulţit con¬ 
siderabil numărul variantelor. Enorma lucrare a lui Adrian Fochi 
prezintă 930 de documente, dintre care 702 variante complete, 
123 de fragmente şi 105 „informaţii de circulaţie* 4 . 13 Nu 
intenţionăm să examinăm aici problemele puse de această masă 
de documente poetice populare. De altfel, tot ce priveşte tehnica 
şi problematica folclorică a fost tratat amănunţit de Fochi. 

Să precizăm că printre folcloriştii care au muncit pe teren. Ion 
Diaconu, C. Brăiloiu şi A. Fochi n-au ezitat să propună ipoteze 
asupra originii baladei, şi chiar consideraţii teoretice asupra struc¬ 
turii mentalităţii populare româneşti. Vom discuta mai departe 
contribuţiile lui Brăiloiu şi ale lui Fochi. Cazul lui Diaconu e 
mai nuanţat. Pe de o parte, anchetele etnografice şi documentele 
folclorice pe care le-a cules şi publicat 14 , i-au asigurat un loc de 
prim rang printre cercetători. (Elev al lui Ovid Densusianu, el 
situează geneza Mioriţei în regiunea Vrancei dar recunoaşte că 
nu se pot preciza nici aspectul ei primar, nici epoca de formare 
a baladei.) 15 Pe de altă parte, Diaconu a insistat asupra con¬ 
secinţelor dezastruoase ale „prefacerilor economice** şi ale 
„instrucţiunii modeme** asupra creativităţii folclorice. A vorbit 
de „urgia technisaţiei modeme** care va distruge în cele din urmă 
cîntecul popular, „un produs total independent de influenţa cul¬ 
turii modeme**. A mers chiar mai departe, afirmînd că creatorul 
popular „individul unic, superior (...) e necesar să rămînă un 
analfabet (...), trebuie să rămînă într-o primitivitate reală**, pentru 
ca opera sa să tindă „spre primitivizarea întregii sale experienţe 
în cadrul lui social respectiv**. 16 


13 Fochi, p. 196. Analiza lui Fochi se bazează în esenţă pe 800 de documente, 
dintre care 64 % reprezintă materiale inedite (22 % adunate de autor; cf. p. 173). 

14 A se vedea lista publicaţiilor în Fochi, p. 1079; ibid., pp. 147-149, exame¬ 
nul teoriilor sale. 

15 Ion Diaconu, Aspecte etnografice putnene. Focşani, 1939, p. 28, citat de 
Fochi, p. 148. 

16 A se vedea aceste citări şi altele la Fochi, p. 148. 

Desigur, se întîlnesc reflecţii asemănătoare la mulţi autori care 
au studiat consecinţele industrializării modeme asupra creativităţii 
populare, şi un An and a Coomaraswamy a făcut fără încetare 
elogiul „analfabetismului.** Dar o asemenea atitudine, criticată 
deja înainte de al doilea război mondial, a fost interpretată de 
reprezentanţii ideologiei marxiste oficiale ca o probă de obscu¬ 
rantism reacţionar. în ceea ce priveşte Mioriţa, Diaconu vedea în 
baladă „un rest de poezie păgînă cu elemente naturiste reale, 
înfăţişînd împreunarea sufletului ciobănesc cu imensitatea 
cosmică**, un strat poetic anterior adaptării sufletului daco-roman 
la valorile creştine, căci în Mioriţa poetul-păstor caută „eliberarea 
existenţei pămînteşti nu în religie, ci în natură**. 17 

Ion Diaconu nu este decît un exemplu, şi nu cel mai reprezen¬ 
tativ, al admiraţiei aproape religioase cu care un mare număr de 
intelectuali români se apropie de fenomenul „mioritic**. De altfel 
balada n-a încetat să inspire pe scriitori şi pe artiştii plastici de 
îndată ce ea a devenit cunoscută. Nenumărate sînt poemele, 
dramele, romanele, operele figurative care au reluat, sub unghiuri 
diverse şi cu variate intenţii, în parte sau în întregime, temele 
ilustrate de baladă. O asemenea afecţiune pentru această 
capodoperă a poeziei populare nu e lipsită de o anumită sem¬ 
nificaţie, asupra căreia vom reveni. 


„ Tradiţionalişti “ şi „ modernişti “ 

După cum era de prevăzut, această tendinţă aproape generală 
de a izola Mioriţa de ansamblul poeziei populare româneşti şi 
de a o proiecta singură într-un orizont mitic, ca un model prin 
excelenţă al geniului românesc, a iritat un oarecare număr de 
intelectuali: aceştia refuzau să recunoască dramele, destinul şi 
idealul unui popor modem într-o creaţie folclorică multise¬ 
culară. Dar mai ales anumite interpretări filozofice ale baladei 
au declanşat mînia lor. în mare, s-ar putea zice că ei respingeau: 
a) interpretarea pesimistă a Mioriţei, aproape generală de la 


17 Aspecte etnografice putnene, pp. 23, 15?, 28, citate de Fochi, p. 149. 

Alecsandri încoace; b) pretenţia de a considera balada ca unică 
expresie valabilă a geniului popular românesc; c) decizia de a 
utiliza temele mioritice ca punct de plecare pentru o meditaţie 
filozofică „specific românească**. 

Confruntarea între aceste două poziţii (care, în anii pe care îi 
evocăm, 1930-1940, nu reprezentau decît parţial opoziţia „mo- 
demism-tradiţionalism**) s-a manifestat în mod clar în urma 
publicării unor texte aparţinînd poetului şi eseistului Dan Botta 
şi poetului filozof Lucian Blaga. într-un eseu celebru. Unduire 
şi moarte , Dan Botta vorbeşte de moarte ca de un prag de 
jubilaţie, de sufletul păstorului care „palpită eliberat, în sferele 
albe ale Bucuriei. Undeva într-un spaţiu redus la esenţă, se 
săvîrşeşte nunta între păstor şi moarte**. 

Ca în întreaga sa operă. Dan Botta exaltă „moartea nupţială** 
pe care o pune în raport cu „nostalgia morţii** în sensul „thracic 
al termenului** căci poetul nu se îndoieşte de thracismul etnic al 
românilor, şi Orfeu, Zalmoxis şi păstorul stau unul lîngă altul în 
universul său de valori. 18 

Pe de altă parte, Liviu Rusu, studiind „sensul existenţei** în 
poezia populară românească, subliniază pasivitatea şi resemnarea 
care lui i se par a caracteriza poporul român. în Mioriţa , eroul nu 
încearcă nici un gest de rezistenţă; nu se revoltă împotriva des¬ 
tinului, şi singura lui consolare este că moartea îi va permite să 
se odihnească în sînul Naturii. 19 

Dar cel care a dus cel mai departe exegeza filozofică a baladei 
a fost mai ales Lucian Blaga. Acest mare poet şi filozof a scris o 
întreagă lucrare, intitulată Spaţiul mioritic , despre ceea ce el 
numea „matricea stilistică** a culturii române. Nu poate fi vorba 
s-o rezumăm, pentru că Spaţiul mioritic nu constituie decît o parte 
din trilogia în care Blaga şi-a expus a sa „Filozofie a culturii**. 
Este suficient să amintim că pentru Lucian Blaga „spaţiul 


18 A se vedea eseurile adunate în volumul Limite, Bucureşti, 1936; cf. noua 
ed. în Scrieri, voi. IV, Bucureşti, 1968, în spec., pp. 75 şi urm. După ce citează 
toate aceste pasaje, Fochi critică autorul pentru ideea sa profund eronată, care 
derivă din filozofia agonică a desperării şi a neantului, „existenţialismul** (op. 
cit., p. 152). Nimic mai departe de Dan Botta decît existenţialismul 

19 Liviu Rusu, Le sens de Vexistence dans la poisie populaire roumaine. Paris, 
1935, p. 84. Cf. alte citări în Fochi, pp. 152-153. 

mioritic 44 reprezintă orizontul specific în care s-a format, şi trăieşte 
încă, poporul român („spaţiul ondulat 44 , adică constituit din văi şi 
coline care se succed). Şi pentru că autorul nostru reia şi ela¬ 
borează concepţia lui Frobenius asupra raporturilor între peisaj şi 
stilul cultural, „spaţiul mioritic 44 generează, şi limitează totodată, 
creaţiile specifice ale geniului românesc. Lucian Blaga mai anali¬ 
zează şi atitudinea anistorică şi fatalistă a românilor, şi descifrează 
în Mioriţa o transfigurare a morţii pe care o mai găseşte şi în alte 
creaţii etnice, ceea ce-i permite să identifice în „dragostea de 
moarte 44 o caracteristică a spiritualităţii poporului român. 20 

Începînd din 1945 i s-a reproşat mult lui Lucian Blaga „misti¬ 
cismul obscurantist 44 eroarea sa (gravă, fiind de ordin ideologic) 
de a vedea în folclorul românesc, şi în special în Mioriţa , pesi¬ 
mismul, resemnarea şi pasivitatea — exaltîndu-se, în schimb, 
vitalitatea poporului român şi dragostea lui de viaţă şi de muncă. 
Dar speculaţiile lui Lucian Blaga şi-au atras critici chiar de la 
apariţia cărţii sale Spaţiul mioritic. într-un articol intitulat „Filo¬ 
zofarea despre filozofia poporului român 44 , sociologul H. H. Stahl 
îi reproşa insuficienta informaţie etnografică şi respingea inter¬ 
pretarea sentimentului morţii la români. 21 Stahl sublinia că 
Mioriţa, departe de-a exprima „dragostea de moarte 44 , face parte 
dintr-un ceremonial specific tinerilor morţi celibatari. 

Consecinţele unei asemenea legături ale baladei cu universul 
credinţelor şi practicilor funerare sînt considerabile, şi vom dis¬ 
cuta această problemă examinînd contribuţia lui Constantin 
Brăiloiu. Dar este important să precizăm încă de pe acum că nici 
Dan Botta, nici Lucian Blaga nu-şi atribuiau competenţa, nici 
responsabilitatea ştiinţifică, a etnografului şi a folcloristului. Con¬ 
siderau totuşi că demersul lor era legitim atît timp cît el descifra 
în baladă semnificaţii mai profunde, care nu erau sesizabile decît 
de la un anumit nivel speculativ. (Este, într-un fel, poziţia care-1 
opunea pe Nietzsche lui Willamowitz şi, mai recent, pe Walter 
Otto lui Nilson, în interpretarea geniului religios grec.) Pot fi 
criticate sau respinse în bloc concluziile lui Blaga sau Dan Botta, 
dar nu poate fi recuzată metoda lor sub pretextul că descoperă 


20 Lucian Blaga, Spaţiul mioritic. Bucureşti, 1936, pp. 120 şi urm. 

21 H. H. Stahl, „Filozofarea despre filozofia poporului român“, (Sociologie 
românească, HI, 1938, nr. 3-4, pp. 104-119); cf. ibid., HI, 1938, pp. 10-18). 

sensuri noi şi introduce valori personale într-un univers spiritual 
arhaic. Căci, după cum vom vedea, balada Mioriţa este ea însăşi 
rezultatul unui proces creator analog care, la o anumită epocă, a 
efectuat transmutaţia unui comportament ritual primar într-o 
capodoperă poetică, încărcată de semnificaţii noi şi purtătoarea 
unui mesaj mai bogat şi mai „elevat". 


Exegeza lui Constantin Brăiloiu 

Opoziţia între cele două tendinţe este admirabil pusă în lumină 
de opusculul lui Constantin Brăiloiu, Sur une ballade roumaine. 22 
în mai puţin de 3 000 de cuvinte, eminentul etno-muzicolog şi 
folclorist a concentrat toate argumentele care se pot invoca 
împotriva exaltării nemăsurate a Mioriţei. Chiar studiul prea 
extins al baladei i se pare suspect. Făcînd aluzie la cercetările lui 
Caracostea, dar fără să-l numească, Brăiloiu scrie: „S-au văzut 
savanţi profesori dedicîndu-se studiului exclusiv al acestei piese 
şi fondînd, ceea ce s-ar numi în germană, o veritabilă «Mioriţa- 
forschung», o «mioriţologie» în toată regula. Pe de altă parte, un 
gînditor de seamă nu se teme să creeze, cu ajutorul unui sufix 
comun, cea mai ciudată dintre vocabule şi să imagineze un 
«spaţiu mioritic» care ar fi un fel de loc de elcţiune al sufletului 
rasei" (op. cit., p. 3). El aminteşte clişeele curente încă din vremea 
lui Alecsandri — resemnarea în faţa morţii, nostalgia reîntoarcerii 
în sînul naturii materne — şi adaugă: „Examinat cu mai puţin 
lirism, textul ne dezvăluie două teme aici contopite, aici dis¬ 
tincte, prin ele însele, şi disociabile" (ibid., p. 4). Este vorba de 
două teme folclorice destul de cunoscute: prima, moartea asimi¬ 
lată unei nunţi, este arhaică, cu rădăcini în preistorie 23 ; a doua 
temă este constituită din ceea ce Brăiloiu numeşte „substituirea 


22 Constantin Brăiloiu, Sur une ballade roumaine: La Mioritza, Geneva, 1946. 
Despre metoda lui Brăiloiu, a se vedea O. Bîriea, Metode de cercetare a folc¬ 
lorului, pp. 31 şi urm. 

23 încă din 1925 Ion Muşlea a apropiat Mioriţa de ritualurile funerare ale 
băieţilor şi fetelor tinere; cf. Jean Muşlea, Le mort-mariage — une particularii 
du folklore balkanique (în Melanges de l’icole Roumaine en France, Paris, 1925), 
p. 19. 

unui element sau obiect întîmplător accesoriilor normale din cere¬ 
moniile ţărăneşti 4 *, dar pe care am putea-o numi mai precis 
înlocuirea elementelor ceremoniilor funerare ţărăneşti cu ele¬ 
mente sau obiecte cosmice. 

Această a doua temă se găseşte de altfel şi în poezia populară 
ocazională, ca şi în poezia lirică propriu-zisă. Vitalitatea ei (adică 
„creativitatea 44 ) era încă intactă după primul război mondial. 
Brăiloiu citează un text cules probabil prin 1920. 

— Spune-mi, soldat de vînători 
Unde ţi-a fost dat să mori? 

— în valea Oituzului 
Sub focul obuzului. 

— Luminarea cin’ fi-a pus? 

— Soarele cînd a fost sus. 

— De scăldat cin'te-a scăldat? 

— Ploile cînd au plouat. 

— Şi cine te-o tămîiat ? 

— Ceaţa cit ce s-o lăsat. 

— Cine slujba ţi-a citit? 

— Luna cînd a răsărit. 

Brăiloiu adaugă: „în afara detaliilor militare, iată reînviat, 
cuvînt cu cuvînt, străvechiul bocet despre sfîrşitul singuratic al 
păstorului: se simte apropierea de Mioriţa 44 (pp. 5-6). Dar cu 
toate că numai acest exemplu şi ar fi fost de ajuns să-l lămurească 
asupra sensului „adeziunii 44 naţionale la universul mioritic, 
Brăiloiu ajunge la o cu totul altă concluzie. Pentru el „con¬ 
fruntarea documentelor atestă că apoteoza atît de admirată nu 
este un miracol unic de artă, ci, dimpotrivă, un loc comun liric, 
evident alipit, printr-o contaminaţie într-un anumit fel fatală, cor¬ 
pului unei naraţiuni, a cărei substanţă tragică şi pastorală implica, 
să-i spunem aşa, o asemenea peroraţie 44 (pag. 6). 

Pentru a o înţelege, este bine, consideră Brăiloiu, să se anali¬ 
zeze balada în lumina riturilor şi a simbolurilor ţărăneşti. Marele 
specialist în „de-ale mortului 44 care era Brăiloiu a sesizat în cîteva 
formule concise legătura Mioriţei cu credinţele şi ritualurile 
funerare româneşti. Nunţile postume ale tinerilor morţi celibatari, 

ca şi alte diferite rituri, daruri şi pomeni, care se săvîrşesc în 
timpul înhumării şi după, au ca scop pacificarea sufletului şi-l 
ajută să treacă grelele încercări ale călătoriei sale în „ţara fără 
milă“. 24 Numeroase ceremonii funerare, continuă Brăiloiu, tre¬ 
buie să fie efectuate ca să împiedice mortul „să devină nefast" 
şi să se întoarcă printre cei vii, sub formă de strigoi. în con¬ 
secinţă, conchide autorul nostru, simbolismul nupţial al Mioriţei 
este contopit cu ritul nunţii postume şi acest rit exprimă voinţa 
celor vii de a se apăra de cel mort, pacificîndu-1. Versurile care 
au dat mai tîrziu inimitabila „atmosferă" a baladei constituiau 
altădată elementul verbal al unui descîntec. 

„Nuanţa de regret şi de compătimire, sensibilă, ici, colo, în 
aceste incantaţii cu destinaţie schimbată, nu s-a strecurat, desigur, 
decît în ziua în care mila creştină a alungat teroarea ancestrală. 
Ele nu exprimă nici voinţa renunţării, nici beţia neantului, nici 
adoraţia morţii, ci exact contrariul lor, pentru că în ele se per¬ 
petuează memoria gesturilor originare de apărare a vieţii" (pag. 13). 

Este meritul lui Brăiloiu şi al lui H. H. Stahl de a fi degajat 
anumite elemente constitutive ale Mioriţei , mai precis ale „preis¬ 
toriei" baladei. Rămîne de văzut dacă o creaţie poetică poate fi 
redusă la „preistoria" ei, adică, în cazul Mioriţei , la atitudinile, 
ritualurile şi credinţele care au precedat-o în timp şi care i-au 
împrumutat o parte din conţinutul ei poetic. Oricum ar fi, opus¬ 
culul Sur une ballade roumaine marchează o dată importantă în 
istoria exegezei textelor poetice populare; şi mai constituie pe dea¬ 
supra un document preţios pentru istoria ideilor în România 
modernă. Numeroşi folclorişti, sociologi şi filozofi au respins, 
începînd cu 1950, interpretarea „pesimistă" a baladei, urmînd 
prin aceasta orientarea antimistică şi antimetafizică a lui 
Brăiloiu. 25 


24 O întreagă operă ar trebui să se scrie într-o zi despre bogata şi dramatica 
mitologie româneasca a morţii, în care abundă motivele arhaice (de exemplu: „cele 
două cărări", vămile şi vameşii, animalele care pîndesc mortul, marea pe care tre¬ 
buie s-o treacă, bradul uriaş ce se apleacă în cele din urmă şi permite pelerinului 
să treacă „cu roua-n picioare, cu bruma-n spinare"; cf. Brăiloiu, op. cit., p. 11). 

25 Cf. inter alia, C. I. Gulian, Sensul vieţii în folclorul românesc. Bucureşti, 
1957, pp. 224 şi passim; Pavel Apostol, în studiul său introductiv. Mioriţa, 
pp. 18 şi urm., 44 şi urm., 57 şi urm. 

în ceea ce-1 priveşte pe Adrian Fochi, el a reluat şi elaborat 
cu o bogată documentaţie teza eminentului etno-muzicolog. Sin¬ 
gurul savant străin care a încercat să elucideze crearea Mioriţei 
şi să analizeze valoarea ei poetică, din nefericire fără să cunoască 
contribuţiile lui H. H. Stahl şi C. Brăiloiu, a fost Leo Spitzer 26 . 
Dar cum era de prevăzut, eminentul autor de Stilstudien s-a con¬ 
centrat asupra procesului creaţiei literare, aşa cum se poate recon¬ 
stitui el împotriva literaturilor populare comparate. 


Prestigiul baladei 

Pentru a reveni la variantele publicate şi analizate de Fochi, 
este important să subliniem cîteva fapte. Mai întîi, aria de extin¬ 
dere actuală a baladei: nici o altă piesă folclorică nu se bucură 
de o asemenea popularitate (Fochi, op. cit., p. 409). Sub forma 
de baladă sau de colind 21 . Mioriţa este răspîndită în toate 
provinciile româneşti 28 , dar ea circulă de asemenea în Iugoslavia 
şi în Macedonia 29 . Şi totuşi aria de răspîndire era mai vastă în 
trecut. în zilele noastre regiunea cu cea mai mare densitate este 
Cîmpia dunăreană. în regiunea Vrancei ea avea o asemenea popu¬ 
laritate că Ion Diaconu ne asigura că „numai în biserică nu se cîntă 
Mioriţa“. La fel şi în Oltenia balada era mai răspîndită odinioară 
(Fochi, pp. 424 şi urm.). 


26 Leo Spitzer, „L‘arch6type de la ballade Mioritza et sa valeur po6tique“ 
(Cahiers Sextil Puşcariu, voi. II, 1952, pp. 95-120). Studiul a fost reprodus în 
volumul lui Spitzer, Romanische Literaturstudien , 1936-1956, TUbingen, 1959, 
pp. 835-867. A se vedea acum Lorenzo Renzi, Cânii narrativi tradizionali romeni, 
pp. 97-127. 

27 Cîntec ritual de Crăciun, cf. O. Bîrlea, „Mioriţa colindă" ( Revista de etno¬ 
grafie şi folclor, XIII, 1967, pp. 339-347): remarci critice asupra metodei lui 
Fochi. Despre colinde, în general, vezi acum Mircea Popescu, Saggi di poesia popu¬ 
lare romena. Roma, 1966, pp. 83—116 („Les colinde romena"). 

28 A se vedea Fochi, pp. 175-188, lista localităţilor în care s-au înregistrat vari¬ 
antele. 

29 Ibid., p. 191. Dintre cele 800 de variante publicate de Fochi (altfel zis, fără 
să se ţină cont de documentele reproduse în anexă, pp. 991-1074), 413 au fost 
culese în Transilvania, 178 în Moldova, 77 în Muntenia, 60 în Oltenia, 15 în Banat, 
13 în Dobrogea şi 25 n-au fost localizate; cf. p. 192. 

Pe de altă parte, Mioriţa este una din rarele balade care are o 
melodie proprie : informatorii declară că ei cunosc melodia de 
foarte multă vreme (din bătrîni). Cu tot caracterul ei pastoral, 
balada circulă şi în mediile agricole (de exemplu în Bărăgan) şi, 
dimpotrivă, ea este slab atestată în unele regiuni în care pre¬ 
domină economia pastorală (de exemplu la „mărginenii* 4 de lîngă 
Sibiu). în regiunea Vrancei mulţi păstori n-o cunosc în timp ce 
ea este cunoscută în sate. 30 O altă probă a vitalităţii baladei o 
constituie capacitatea ei de adaptare la realităţile geografice şi 
regionale : numele personajelor, nurilor, munţilor etc., reflectă 
mediile în care au fost notate variantele ( ibid ., pp. 413 şi urm.), 
în sfîrşit, este important să precizăm că limba textelor nu este 
arhaică, ci reprezintă limba vorbită în diferitele regiuni în care 
s-au notat variantele (ibid., p. 420). 

Toate acestea, ni se pare, probează că: 

1. Mioriţa se bucură de o situaţie excepţională, care poate fi 
considerată unică în experienţa spirituală a poporului român 
(astfel încît iritaţia unor autori în faţa „prestigiului unic al 
baladei** nu era justificată); 

2. este vorba de o creaţie populară autentică, care nu-şi 
datorează renumele perfecţiunii literare a variantei Alecsandri; 

3. capacitatea ei de a reflecta medii geografice variate şi 
realităţi sociale diferite, faptul că este recitată sau cîntată în limba 
actuală, confirmă, pe de o parte, caracterul ei general românesc, 
şi, pe de altă parte, subliniază continuitatea a ceea ce am putea 
numi „procesul creator** pe care îl vom examina mai departe. 

Pe scurt, dacă Mioriţa se întîlneşte în toate regiunile locuite de 
români, dacă nici o altă piesă folclorică nu s-a bucurat de o 
asemenea popularitate, ştiind că într-un trecut mai mult sau mai 
puţin îndepărtat circulaţia ei era încă şi mai intensă, dacă vari¬ 
ante noi s-au înregistrat continuu — o primă concluzie se impune: 
avem de-a face cu o creaţie folclorică încă vie, care emoţionează 
ca nici o alta sufletul poporului; altfel zis, există o „adeziune** 
totală şi spontană a poporului român la frumuseţile poetice şi la 


30 Ibid., p. 428. Dar în alte părţi ale aceleiaşi regiuni se spune că Mioriţa este 
balada preferată a păstorilor; ci. p. 429. 

simbolismele, cu implicaţiile lor rituale sau speculative, ale 
baladei. Se poate deci conchide că preferinţa unor autori mo¬ 
derni, cînd ridicau Mioriţa la rangul de arhetip al spiritualităţii 
populare româneşti, nu era complet arbitrară. Insistînd asupra 
unicităţii Mioriţei ei nu fac decît să urmeze opţiunea unui popor 
întreg. Numai adjectivul „mioritic" este invenţia literaţilor: lumea 
mioritică era deja simţită de popor ca un univers deosebit şi 
incomparabil. 31 

în cele din urmă putem spune că era justificat să se vadă în 
baladă o expresie exemplară a sufletului românesc. Dar adevărata 
problemă începe cu exegeza acestei expresii privilegiate. 


Analiza temelor 

Începînd cu studiile lui Caracostea şi Densusianu, cercetătorii 
s-au străduit să distingă diferitele teme ale baladei, cu scopul 
de-a-i identifica nucleul central şi de-a-i reconstitui dezvoltarea. 
Ultima analiză a textului, cea a lui Fochi, distinge următoarele 
teme: într-un cadru natural specific profesiunii pastorale (tema 
1 pe care Fochi o desemnează ca „Locul dramei"), săvîrşind o 
serie de acţiuni caracteristice acestei ocupaţii (tema 2: „Trans- 
humanţa"), se află trei turme de oi conduse de trei păstori 
provenind din regiuni diferite (tema 3: „Ciobanii"). Doi dintre 
ei complotează împotriva celui de-al treilea (tema 4: „Hotărîrea 
ciobanilor"), pe motive de ordin economic (tema 5: „Cauzele 
omorului"), dar o oiţă descoperă complotul (tema 6 ... „Oaia 
năzdrăvană’). Uimit de purtarea ei ciudată, păstorul o întreabă ce 
are (tema 7: „întrebarea ciobanului") şi oiţa după ce i-a dezvăluit 
complotul îl sfătuieşte să se păzească (tema 8: „Descoperirea 
omorului"). Păstorul reacţionează în mod cu totul neaşteptat şi 
puţin firesc (tema 9:„Reacţia ciobanului"); o roagă să arate 


31 Desigur, trebuie ţinut întotdeauna cont de ansamblul creaţiilor folclorice cînd 
se procedează la o exegeză generală a geniului etnic. Dar rămîne faptul, demon¬ 
strat tot de monografia lui Fochi, că Mioriţa a fost deja singularizată între aceste 
creaţii folclorice prin surprinzătoarea adeziune populară. 

ucigaşilor locul unde doreşte să fie îngropat (tema 10 : „Locul de 
îngropare") şi-i cere să-i aşeze pe mormînt anumite obiecte (tema 
11: „Obiectele îngropării") pentru ca oile să-l poată jeli (tema 
12: „Plînsul oilor"). Şi o mai roagă să spună oilor că el s-a însurat 
(tema 13: „Alegoria morţii"), într-un cadru spectaculos (tema 
14 : „Apoteoza ciobanului"). Dar dacă oiţa năzdrăvană o va întîlni 
pe bătrîna lui mamă (tema 15 : „Maica bătrînă") căutîndu-1 după 
unele semne (tema 16: „Portretul ciobanului") ea să-i vorbească 
despre nunta sa (tema 17: „Nunta mioritică"), dar fără să-i pre¬ 
cizeze cadrul insolit în care ea s-a celebrat (tema 18: „Cadrul 
nupţial"). 32 

Fochi analizează apoi cele 120 de variante moldoveneşti pentru 
a stabili frecvenţa fiecăreia dintre aceste 18 teme. Nu vom repro¬ 
duce rezultatele detaliate ale acestor analize statistice. E destul 
să remarcăm că temele cu frecvenţă maximă sînt: întrebarea 
ciobanului (nr. 7: 96 %), descoperirea omorului (nr. 8: 97 %), 
locul îngropării (nr. 10: 92 %), obiectele îngropării (nr. 11:82 %), 
şi plînsul oilor (nr. 12: 70 %). La fel de importante, deşi cu o 
frecvenţă mai mică, sînt temele: maica bătrînă (nr. 15: 70 %), 
portretul ciobanului (nr. 16: 60 %), nunta mioritica (nr. 17:50%) 
şi cadrul nupţial (nr. 18: 42 %). 33 

în ceea ce priveşte variantele culese în Muntenia, analiza sta¬ 
tistică revelează o mai mare omogenitate în frecvenţa temelor: 
numai trei dintre ele (nr. 5, 6 şi 16) apar în mai puţin de 50 % 
din variante. Dar ca şi în Moldova, frecvenţa maximă este atinsă 
de grupul tematic central, adică episodul mioarei năzdrăvane, tes¬ 
tamentul ciobanului şi episodul bătrînei mame. Aproape aceleaşi 
frecvenţe tematice se găsesc şi în Oltenia (op. cit., pp. 215-216). 

în Transilvania însă situaţia este diferită, şi unul din marile 
merite ale lui Fochi este de a fi publicat şi utilizat în analizele 
sale comparative o masă considerabilă de variante transilvănene 
(326 de documente). în Transilvania, Mioriţa se întîlneşte şi sub 


32 Fochi, op. cit., pp. 211-212. 

33 Ibid., 212 şi urm. Temele nr. 13, 14 se găsesc numai în versiunea Alecsandri 
şi trebuie considerate ca adăugate de poet. In consecinţă, şi urmîndu-1 pe Cara- 
costea, Fochi le elimină din discuţie: ibid., p. 214. 

formă de baladă, dar este mai ales cunoscută sub formă de colind. 
Evident, o dată integrată în repertoriul regional al colindelor. 
Mioriţa s-a adaptat condiţiilor specifice acestui gen de literatură 
orală. Sub forma ei cea mai simplă Mioriţa-colind se poate rezuma 
în felul următor: doi sau trei păstori se află împreună cu turmele 
lor; aceştia trimit pe unul dintre ei să întoarcă oile, şi în timpul 
absenţei lui tovarăşii săi se hotărăsc să-l ucidă. La întoarcere i se 
comunică sentinţa, lăsîndu-i-se posibilitatea să-şi aleagă moartea 
(prin sabie, prin lance etc.). Păstorul le arată locul unde să fie 
îngropat şi le cere să-i pună pe mormînt anumite obiecte. în 
majoritatea cazurilor colindul se termină prin bocetul oilor. 34 Un 
oarecare număr de variante conţin şi episodul bătrînei mame. 35 

După cum se vede, caracteristic Mioriţei-colind este faptul că 
păstorul îşi comunică testamentul direct ucigaşilor săi. Analiza 
frecvenţei fiecărei teme arată că schema este redusă la două 
nuclee tematice: cadrul epic iniţial (nr. 1, 3, 4) şi testamentul 
ciobanului (nr. 10, 11, 12). 36 Mai adăugăm că acest colind este 
cîntat în grup, de Crăciun, dar şi la şezători şi în alte ocazii de 
muncă în comun. Dacă ar fi fost cîntat numai de Crăciun colindul - 
Mioriţa n-ar fi fost cunoscut de tot satul, inclusiv de femei, care 
nu sînt admise în grupurile de colindători. Aşa se explică de altfel 
şi faptul că în unele cazuri, colindul Mioriţa a devenit cîntec de 
leagăn. Faptul că acest colind este întotdeauna cîntat în grup 
explică stabilitatea textuală. Posibilităţile de improvizaţie şi de 
creaţie poetică sînt destul de limitate. Dar, după cum se vede, 
tocmai această stabilitate textuală ne permite să sesizăm, în colin¬ 
de, unul din stadiile cele mai arhaice ale spiritualităţii româneşti. 


34 Fochi, op. cit., pp. 379- 380. Cauzele crimei nu sînt întotdeauna foarte 
clare. în unele cazuri este vorba de o judecată: păstorul este condamnat pentru 
că n-a respectat unele obligaţii legate de meseria lui, sau din motive sentimen¬ 
tale: el, şi nu unul dintre ceilalţi, a fost ales de o fată frumoasă; ibid., p. 263. 

35 Fochi, op. cit., pp. 381 şi urm. Să adăugăm că încă în cîteva versiuni păstorul 
este surprins la stînă de hoţi, care-1 anunţă că-1 vor ucide după ce-şi va fi făcut 
testamentul; ibid., p. 388. 

36 Fochi, op. cit., pp. 217-218. A se vedea ibid., analiza variantelor, mai puţin 
numeroase, din Banat şi Dobrogea. 

Totalizînd rezultatele analizelor statistice, Fochi ajunge la 
următorul tablou: 

a) un singur nucleu tematic este comun celor patru provincii 
româneşti (Moldova, Muntenia, Transilvania, Oltenia), şi anume, 
testamentul ciobanului , episod compus din temele: „locul 
îngropării", „obiectele îngropării", „plînsul oilor". 37 Nici un alt 
episod nu se bucură de o situaţie similară. în consecinţă, 
„Mioriţa se defineşte prin prezenţa obligatorie a acestui episod" 
(pag. 220). 

b) episodul mioarei năzdrăvane nu este caracteristic decît 
pentru zona baladei (adică Moldova, Muntenia, Dobrogea, 
Oltenia şi o mică parte din Transilvania). Prezenţa acestui episod 
este tipologic importantă pentru că separă într-o manieră radicală 
versiunea-colind de versiunea-baladă; 

c) cadrul epic iniţial (adică temele: „locul dramei", „ciobanii", 
„hotărîrea ciobanilor", „cauzele omorului") este specific Tran¬ 
silvaniei; 

d) episodul maicii bătrîne caracterizează zona baladei; 

e) dacă grupăm temele în patru episoade distincte şi anume: 
I) cadrul epic iniţial; II) mioara năzdrăvană; III) testamentul 
ciobanului; IV) maica bătrînă — constatăm că formula baladei 
tinde, în Muntenia, să includă cele patru episoade; în Moldova 
ea cuprinde mai ales episoadele II, III, IV, şi în Oltenia episoadele 
I, II, III, în timp ce formula de colind, în Transilvania, conţine 
episoadele I şi III; 

f) din punct de vedere geografic, testamentul ciobanului (III) 
este prezent în Transilvania, în Oltenia, în Muntenia şi în 
Moldova; cadrul epic iniţial (I) apare în Transilvania, în Oltenia 
şi în Muntenia; episodul mioarei năzdrăvane (II) este atestat în 
Oltenia, Muntenia, Moldova. 38 

Desigur, statisticile nu sînt decisive cînd este vorba de creaţiile 
spirituale, fie ele opere ale geniului popular sau cult, căci în orice 
analiză statistică sînt luate în considerare, la un loc, versiuni de o 
mare frumuseţe poetică sau de o perfectă transparenţă simbolică 


37 Frecvenţa acestui episod este de 86 % în variantele din Transilvania, 78 % 
în Oltenia, 74 % în Muntenia şi 81 % în Moldova, o medie de aproape 80 %. 

38 Fochi, op. cit., 220-223. 

alături de variante mediocre, mutilate sau repetitive. Dar rezul¬ 
tatele analizelor şi comparaţiilor statistice îşi au utilitatea lor, 
pentru că indică orientarea generală a procesului creator şi pun 
în lumină modificările impuse de conjuncturile regionale şi de 
diferenţele de genuri folclorice. 

Faptul că nucleul epic iniţial — testamentul ciobanului — se 
găseşte şi în Macedonia dovedeşte că motivul fundamental era 
cunoscut la români înainte de despărţirea lor dialectală. 39 După 
cum se va vedea, testamentul păstorului caracterizează colindul 
transilvan. Or, colindele sînt cîntece rituale foarte vechi. Bela 
Bartok sublimase deja arhaismul şi stabilitatea melodiilor popu¬ 
lare româneşti. în ceea ce priveşte colindele transilvănene, Bartok 
precizează că sînt deosebite de cîntecele de Crăciun ale Europei 
occidentale, adăugînd că „partea cea mai importantă a textelor 
— poate o treime — nu are nici o legătură cu Crăciunul creştin". 40 
E probabil că unele texte vin din epoca pre-creştină. Prezenţa 
nucleului epic iniţial al Mioriţei printre cîntecele rituale confirmă, 
pe de o parte, arhaismul ei, iar pe de altă parte ne arată că origi¬ 
nile sale se găsesc într-un univers religios. 


Post-existenţă, căsătorie postumă , „nuntă mioritică “ 

Sensul colindului transilvan este destul de clar: aflînd că soarta 
lui e pecetluită, păstorul cere ucigaşilor săi să-l îngroape aproape 
de stînă, adică nu în cimitirul satului ci în cadrul său familiar; 
şi mai cere să i se pună pe mormînt anumite obiecte (fluier, trişcă, 
bucium, trîmbiţă, topor, lance etc.). Cu alte cuvinte, păstorul 


39 Cf. textul publicat de Penele Papahagi în Gr. Tocilescu, Materiale folk- 
loristice, Bucureşti, 1900, voi II, p. 938 şi varianta publicată de D. Caracostea, 
„Mioriţa la armâni" ( Omagiu lui Ion Bianu, Bucureşti, 1927, pp. 91-108); cf. 
Fochi, pp. 465-466. A se vedea şi Tache Papahagi, Paralele folklorice greco- 
romăne) Bucureşti, 1944, pp. 7-8; id., Poezia lirică populară , Bucureşti, 1967, 
pp. 383—384. Dar Fochi consideră episodul testamentul păstorului anterior creaţiei 
Mioriţei, la baza căreia se afla — după părerea lui — un fapt real, ulterior separaţiei 
dialectale a românilor; cf. ibid., p. 554. 

40 Citat de T. Alexandru, Bila Bărtok despre folclorul românesc, Bucureşti, 1958, 
p. 39; cf. Pavel Apostol, Mioriţa, p. 60. 

speră să se bucure de o post-existenţă sui-generis , căci toate aceste 
obiecte, instrumente muzicale, unelte şi arme specifice modului 
de existenţă pastorală, indică o prelungire simbolică (i. e. rituală) 
a activităţii sale. Concepţia subiacentă este arhaică şi se găseşte 
în multe culturi în stadiul etnografic: o viaţă violent întreruptă 
se continuă printr-o altă modalitate de existenţă. în exemplul 
nostru se întrezăreşte chiar ideea obscură că post-existenţa 
păstorului în anumite obiecte caracteristice este asigurată tocmai 
de moartea sa violentă. într-adevăr, suma energiei vitale, care 
rămîne disponibilă prin întreruperea unei existenţe departe de 
sfîrşitul ei, este „creatoare" în sensul că este susceptibilă de a 
însufleţi orice obiect fabricat de mîna omului. 41 „Existenţa" 
păstorului se continuă prin prelungirea simbolică a „activităţii 
sale profesionale". Trişca, fluierul, trîmbiţa vor continua să 
răsune şi, auzind aceste melodii familiare, oile îşi vor aminti de 
el şi vor începe să plîngă sau vor merge să-l caute prin munţi şi 
prin văi 42 , sau chiar îi vor cere să se scoale din mormînt şi să 
se-ntoarcă la munca lui. 43 

Ne dăm seama de pe acum de bogăţia potenţială a celor două 
teme — mormîntul şi obiectele depuse pe mormînt — care sînt 
de altfel comune celor două versiuni, colind şi baladă. Dorinţa 
de a nu fi îngropat în cimitir, ci pe lîngă stînă, permite amplifi¬ 
carea ulterioară a peisajului cosmic şi transmutarea finală într-o 
feerie nupţială. Pe de altă parte, tema obiectelor pe care păstorul 
cere să-i fie depuse pe mormînt este susceptibilă de dezvoltări 
multiple, cum o probează variantele cele mai reuşite ale baladei. 
Aceste obiecte, legate de activitatea pastorală după cum am văzut 
mai sus, asigură păstorului, în colindul transilvan, o post-existenţă 
rituală. Plecînd de la această idee a post-existenţei asigurată de 
prezenţa unor instrumente caracteristice şi familiare, s-a ajuns 
la o idee vecină (făcînd parte din acelaşi univers funerar): anume, 
înlocuirea elementelor rituale indispensabile înmormîntării, pe 
care Brăiloiu o considera, alături de moartea-nuntă, ca esenţială 
pentru înţelegerea Mioriţei. 


41 A se vedea mai sus capitolul V (Meşterul Manole şi Mînăstirea Argeşului). 

42 Cf. de exemplu, variantele XXIH, XXX, XXXI, XXXII etc. 

43 Cf. varianta XXII. 

Putem distinge două studii în rostul unor asemenea obiecte 
în nucleul epic al Mioriţei : primul, şi cel mai vechi, dovedeşte 
dorinţa păstorului de a-şi prelungi o post-existenţă simbolică 
departe de sat, prin intermediul instrumentelor specifice meseriei 
sale; al doilea stadiu indică o reinterpretare mai concret rituală 
a acestor obiecte, interpretare impusă de obiceiul general de a 
substitui prin obiecte cosmice realităţile ceremonialului funerar 
popular. 

Tot aşa cum instrumentele pe care păstorul doreşte să le vadă 
pe mormînt sfîrşesc prin a figura realităţile culturale ale funera¬ 
liilor, plînsul oilor ajunge să înlocuiască lamentaţiile rituale. 44 
Dar întotdeauna este vorba de vuietul vîntului, de şuierul 
fluierului, de plînsul oilor. 45 Ceea ce uimeşte în morfologia atît 
de bogată a Mioriţei este structura cosmică a tuturor expresiilor 
legate de un substrat ritual. Nu numai cimitirul este absent, ci şi 
satul şi biserica. Bocetul oilor poate fi interpretat ca o substituţie 
a bocetelor obişnuite numai pentru că cercetarea comparativă a 
pus în lumină „preistoria 4 * baladei. 

Fochi observă (pag. 276) că documentele transilvănene sînt mai 
aproape de faptele etnografice, în timp ce versiunile de baladă 
moldo-valahă sînt mai aproape de artă. Dar trebuie să adăugăm 
că numai mitologia morţii şi ritualul funerar au făcut posibilă 
dezvoltarea ulterioară a baladei. Ideea primitivă de post-existenţă, 
pe care tocmai am analizat-o, este susceptibilă de a fi exprimată 
în forme mereu mai complexe. Dorinţa şi speranţa de a duce 
pînă la capăt, chiar într-o manieră simbolică, existenţa prematur 
şi violent întreruptă explică importanţa pe care o capătă în baladă 
tema morţii-nuntă. Nici o viaţă nu este completă fără nuntă, şi 
este de ajuns să trimitem lectorul la numeroasele lucrări publi¬ 
cate despre simbolismul nupţial al riturilor şi obiceiurilor legate 
de funeraliile băieţilor şi fetelor tinere, în Europa şi în alte regiuni 
ale lumii. 

în România, ritualul ceremoniilor de nuntă postume este foarte 
răspîndit. Se disting două zone: în prima, cuprinzînd Moldova, 
Muntenia şi o regiune destul de întinsă din nordul Transilvaniei, 


44 A se vedea exemple la Fochi, pp. 277 şi urm. 

45 A se vedea analiza vocabularului în Fochi, pp. 278 şi urm. 

există obiceiul căsătoriei simbolice a morţilor tineri celibatari cu 
o persoană în viaţă; în zona a doua, cuprinzînd restul Tran¬ 
silvaniei, Banatul şi o prelungire trans-carpatică a Olteniei, 
partenerul nunţii postume este bradul sau lancea. Cu ocazia 
acestor ceremonii postume de nuntă se cîntă cîntece caracterizate 
prin simbolismul nupţial al morţii. Asemenea cîntece sînt ates¬ 
tate şi la alte popoare 46 , cu toate că aria lor de răspîndire este sen¬ 
sibil mai restrînsă decît obiceiul nunţii postume. în România, 
unele din aceste cîntece, de exemplu, Bradul şi Zorile , au un ca¬ 
racter arhaic şi sînt cu siguranţă pre-creştine. 47 Din acest reper¬ 
toriu de imagini şi simboluri aparţinînd ritualului nunţii postume 
s-a inspirat poetului popular. 

Dar trecerea de la lumea revelată de aceste cîntece la lumea 
„nunţii mioritice** reprezintă o nouă creaţie, mai semnificativă 
decît trecerea de la nunta postumă la cîntecele rituale care o 
însoţesc. Dacă în versiunea-colind a Mioriţei obiectele pe care 
ciobanul le cere spre a-i fi aşezate pe mormînt constituie în cele 
din urmă un simulacru de funeralii, în balada moldo-valahă 
moartea este total transfigurată. 48 Nu este vorba numai de „o 
substituire** a obiectelor şi ceremoniilor, de care vorbea Brăiloiu, 
ci chiar vocabularul şi simbolismul nupţial al cîntecelor funerare 
pentru tinerii celibatari sînt depăşite. Căci „nunta mioritică** este 
celebrată într-un cadru cosmic de o asemenea măreţie, încît eveni¬ 
mentul morţii îşi pierde semnificaţia sa imediată pe care o mai 
avea în bocetele funerare şi revelează o dimensiune nebănuită pînă 
atunci. Fochi remarcă faptul că tema cadrului nupţial, ca un reflex 
al ceremoniilor nupţiale completînd ritualul funerar, aparţine 
exclusiv folclorului românesc (pag. 529). „Mioriţa oferă un 
exemplu tipic al formaţiei de transfigurare existentă în popor** 
(pag. 528). 


46 De exemplu în Corsica, în Ungaria, la ruşi, la galiţieni, la bulgari, la turcii 
europeni, la grecii moderni; cf. cîteva indicaţii bibliografice la Fochi, p. 514, 
n. 1—8. 

47 Există şi cîntece de origine clericală care trădează efortul bisericii de a 
îndepărta aceste resturi de ceremonial păgîn; cf. Fochi, p. 515. 

48 Precizăm că zona europeană în care circulă baladele scoţînd în evidenţă 
sensul nupţial al morţii este şi mai restrînsă decît aria dntecelor rituale; cf. Fochi, 
p. 520. 




258 


DE LA ZALMOXIS LA GENGHIS-HAN 


Şi totuşi, acelaşi autor, ca şi Brăiloiu înaintea lui, conchide că 
imaginea „nunţii mioritice 4 * nu poate să aibă alt sens decît cel al 
ceremonialului de care depinde, şi anume „apărarea împotriva 
puterii malefice a mortului 44 (pag. 529). Şi adaugă: „Ciobanul din 
Mioriţa nu doreşte moartea pentru că acesta ar fi în concepţia sa 
identică cu nunta; el doreşte numai să i se îndeplinească acel 
ceremonial funerar care convine situaţiei sale spectrale de 
nelumit. 44 

Se înţelege că Fochi, ca şi Brăiloiu, şi ca atîţia alţii inaintea 
lui s-a ferit mai ales de pericolul interpretării „nunţii mioritice 44 
într-un sens pesimist, adică de a vedea în baladă resemnarea şi 
pasivitatea ciobanului, şi, în cele din urmă, dorinţa lui de a se 
stinge în sînul naturii. Dar înlocuirea clişeului „pesimist 44 printr-o 
formulă considerată „optimistă 44 pentru că reduce „nunta 
mioritică 44 la o apărare împotriva puterii malefice a mortului nu 
duce exegeza mai departe. 


Preistoria baladei 

H. H. Stahl şi Constantin Brăiloiu au fost primii care au 
descifrat în baladă, ca şi în ceremoniile de nuntă postume, dorinţa 
celor vii de a pacifica mortul, mai ales de a-1 împiedica să devină 
„nefast 44 . Nu discutăm aici pînă la ce punct interpretarea morţii 
dată de Brăiloiu şi de numeroşi alţi folclorişti traduce concepţiile 
autentic-populare. Se ştie că, pentru societăţile tradiţionale, 
moartea constituie o experienţă greu accesibilă gîndirii modeme. 
Pentru a da numai un exemplu, solidaritatea ideilor de fertilitate, 
de naştere şi moarte, indicată şi prin apropierea şi cîteodată chiar 
confuzia între divinităţile respective, nu este decît foarte rar 
înţeleasă în lumea modernă. Numai marii poeţi sau vizionari ca 
Nietzsche, sau cîţiva rari filozofi mai sînt capabili să sesizeze 
misterioasa şi paradoxala unitate a vieţii şi a morţii. Ne întrebăm, 
de exemplu, dacă importanţa acordată de Brăiloiu aspectelor 
sumbre şi terifiante ale riturilor funerare româneşti corespunde 
realităţii. în lumea rurală frica de strigoi nu pare să joace rolul 
capital pe care i-1 atribuie Brăiloiu. Este mai mult cu putinţă ca, 
în România şi în alte părţi în Europa Orientală, frica de strigoi 
şi de vampiri să fie mai degrabă rezultatul unei crize ocazionale. 

al unei panici rapid devenită colectivă ca urmare a unor calamităţi 
excepţionale, de exemplu, epidemii şi flageluri de ordin cosmic 
sau istoric. 

Dar chiar dacă se acceptă interpretarea morţii şi riturilor 
funerare româneşti prezentată de Brăiloiu şi împărtăşită de fol¬ 
clorişti, rămîne de dovedit continuitatea între lume a tenebrelor 
şi a teoriilor ancestrale şi universul senin şi transfigurat al 
Mioriţei. N-avem decît să recitim versiunea Alecsandri. Aici „pe 
un picior de plai, pe o gură de rai“ intri în cu totul altă lume, care, 
nu numai că nu are nimic de-a face cu riturile funerare şi frica 
de strigoi, dar nici nu seamănă măcar cu cîmpurile şi satele 
româneşti, aşa cum sînt văzute ele de un „ochi profan 4 *, în lumina 
experienţei de toate zilele. în Mioriţa universul întreg este trans¬ 
figurat. Sîntem introduşi într-un cosmos liturgic, în care se 
săvîrşesc Mistere (în sensul religios al acestui termen). Lumea 
se revelează „sacră 44 , cu toate că această sacralitate nu pare, la 
prima vedere, de structură creştină. După cum au arătat analizele 
precedente, concepte specific creştine nu sînt atestate în Mioriţa. 
Nu există decît episodul bătrînei mame căutîndu-şi fiul, care 
aminteşte de alte piese folclorice vorbind despre peregrinările 
Fecioarei în căutarea lui Isus. Dar chiar în folclorul religios 
românesc creştinismul nu este cel al bisericii. Una din caracte¬ 
risticile creştinismului ţărănesc al românilor şi al Europei orien¬ 
tale este prezenţa a numeroase elemente religioase „păgîne 44 , 
arhaice, cîteodată abia creştinizate. Este vorba de o nouă creaţie 
religioasă, proprie sud-estului european, pe care noi am numit-o 
„creştinism cosmic 44 , pentru că, pe de o parte, ea proiectează 
misterul cristologic asupra naturii întregi, iar pe de altă parte, 
neglijează elementele istorice ale creştinismului, insistînd, dim¬ 
potrivă, asupra dimensiunii liturgice a existenţei omului în lume. 

Acest „creştinism cosmic 44 nu este atît de evident în Mioriţa , 
cît în alte piese ale folclorului religios românesc. Dar aici, ca şi 
în altă parte, este vorba de un cosmos transfigurat. Moartea nu 
este considerată o simplă nuntă, ci o nuntă de proporţii şi de 
structură cosmică. Balada revelează o solidaritate mistică între 
om şi natură, care nu mai este accesibilă conştiinţei moderne. Nu 
este vorba de un „panteism 44 , pentru că acest Cosmos nu este 
„sacru 44 prin el însuşi, prin propriul lui mod de a fi, ci este sanc¬ 
tificat prin participarea la misterul nunţii. Şi tot ca o nuntă au fost 

interpretate de misticii şi teologii creştini agonia şi moartea lui 
Cristos. Este suficient să amintim un text de Sfîntul Augustin în 
care Cristos, „ca un nou mire (...) vine în patul nupţial al crucii, 
şi urcînd în el, săvîrşeşte nunta (procedit Christus quasi sponsus 
de thalamo suo, praesagio nuptiarum exiit at campum saeculi, 
cucurrit sicut gigas exulîando per viam usque venit ad cruciş torum 
et ibi ascendendo coniugium...) 49 . 

Cît despre acceptarea morţii, doar dintr-o perspectivă raţiona- 
listă poate fi considerată ca o probă de „pasivitate 44 sau de 
resemnare. în universul valorilor folclorice, atitudinea păstorului 
exprimă o decizie existenţială mai profundă: „nu te poţi apăra 
împotriva destinului cum te aperi împotriva duşmanului 44 ; nu 
poţi decît să impui o nouă semnificaţie consecinţelor ineluctabile 
ale unui destin gata să se împlinească. Nu este vorba de un 
„fatalism 44 , pentru că un fatalist nici măcar nu se crede capabil 
de a schimba semnificaţia a ceea ce i-a fost predestinat. 

Episodul mioarei năzdrăvane pune admirabil de bine în 
evidenţă toate acestea. în versiunea Alecsandri, ca şi într-un mare 
număr de variante, oaia nu comunică o informaţie privind com¬ 
plotul, ci dezvăluie într-o manieră oraculară „ceea ce a fost 
hotărît 44 . Avem încă o dovadă a geniului creator al poetului popu¬ 
lar în alegerea elementului oracular în locul unei explicaţii „realiste 44 
(cum, de exemplu, în unele variante în care oiţa face în aşa fel 
ca să rămîie în urma turmei, şi descoperă complotul. De altfel, 
plasîndu-ne în universul valorilor caracteristice ale creaţiilor popu¬ 
lare, această explicaţie „realistă 44 pare recentă; căci fabulosul 
este cel care domină episodul întreg, şi o oiţă capabilă să vorbească 
n-are nevoie să facă pe spionul pentru a descoperi complotul). 

Societăţile pastorale au moştenit de la vechile culturi de 
vînători credinţa că gesturile şi revelaţiile animalelor au funcţie 
de oracol, pentru că acestea cunosc viitorul. Ca peste tot în lumea 
arhaică, şi pentru păstorul mioritic destinul a fost revelat de o 
mioară. Că se apără sau nu, că va învinge sau nu, nu are 
importanţă. Oricare ar fi rezultatul luptei, păstorul ştie că în cele 
din urmă va trebui să moară. 


49 Sf. Augustin, Sermo suppositus, 120, 8 (In Natali Domini, IV). 

„Teroarea istoriei“şi răspunsul păstorului 

Desigur, această decizie de a accepta destinul nu trădează o 
concepţie pesimistă a existenţei, nici pasivitatea de care atît s-a 
vorbit de la Alecsandri încoace. Criticile lui Caracostea, H. H. 
Stahl şi Brăiloiu erau întemeiate. Dar este în zadar să se caute 
„optimismul 4 * Mioriţei în dragostea păstorului pentru munca lui, 
sau în apărarea celor vii împotriva strigoilor. Nu se poate vorbi 
despre optimism pentru că este vorba de o revelaţie tragică. 
Mesajul cel mai profund al baladei îl constituie voinţa păstorului 
de a schimba sensul destinului său, de a preface nefericirea lui 
într-un moment al liturgiei cosmice, transfigurîndu-şi moartea în 
„nuntă mistică 44 , chemînd pe lîngă el soarele şi luna şi 
proiectîndu-se printre stele, ape şi munţi. Desigur, noi am văzut 
că tot acest repertoriu de gesturi, imagini şi simboluri exista deja, 
cel puţin virtual, în riturile şi credinţele ceremoniilor de nuntă 
postume. Dar poetul popular a ştiut să transfigureze aceste clişee 
tradiţionale într-o „nuntă mioritică 44 de structură cosmică. în 
baladă, semnificaţia acestei nunţi nu mai este substituirea elemen¬ 
telor rituale cu scopul de a efectua simbolic o nuntă postumă; 
măreţia fabuloasă a ceremoniilor mistice este răspunsul dat de 
păstor cruntului său destin. El reuşeşte să prefacă un eveniment 
nefericit într-o taină a nunţii, pentru că moartea unui tînăr păstor 
necunoscut se transformă în celebrări nupţiale de proporţii cosmice. 

Mai ales semnificaţia acestui episod a fost puţin cunoscută. 
Pentru a măsura consecinţele unei asemenea voinţe de transfigu¬ 
rare a unei condamnări la moarte într-o „nuntă mioritică 44 , e de 
ajuns s-o comparăm cu unele reacţii tipice ale societăţilor moder¬ 
ne. Aflînd că soartea i s-a decis, păstorul nu se lamentează şi nu 
se abandonează desperării, nici nu încearcă să anuleze sensul 
lumii şi al existenţei, „demistificîndu-l“ cu turbare iconoclastă 
şi proclamînd nihilismul absolut ca singur răspuns posibil dat 
revelaţiei absurdului. în alţi termeni, păstorul nu se comportă ca 
atîţi reprezentanţi iluştri ai nihilismului modem. Răspunsul său 
e cu totul altul: preface nenorocul care-1 condamnă la moarte 
într-un mister al tainei nunţii maiestuos şi feeric care, în cele din 
urmă, îi permite să triumfe asupra propriului destin. 

Să repetăm: această revalorizare a temei tradiţionale efectuată 
de baladă reprezintă o nouă creaţie, care proiectează drama pas¬ 
torală într-un cu totul alt orizont spiritual. „Nunta mioritică" 
constituie o soluţie viguroasă şi originală dată brutalităţii de 
neînţeles a unui destin tragic: „Adeziunea" aproape totală a 
poporului şi a intelectualilor români la drama mioritică nu este 
deci lipsită de raţiune. Inconştient, atît poeţii populari care cîntau 
şi ameliorau continuu balada, cît şi intelectualii care o învăţau la 
şcoală, simţeau o afinitate secretă între destinul păstorului şi cel 
al poporului român. Eroul mioritic a reuşit să găsească un sens 
nefericirii lui asumînd-o nu ca pe un eveniment „istoric" personal, 
ci ca pe un mister sacramental. El a impus deci un sens absurdului 
însuşi, răspunzînd printr-o feerie nupţială nefericirii şi morţii. 

Nu astfel au reacţionat românii, ca şi alte popoare ale Europei 
orientale, în faţa invaziilor şi catastrofelor istorice. Ceea ce am 
numit în altă parte „teroarea istoriei" este exact înţelegerea 
acestui fapt: deşi eşti gata să săvîrşeşti orice, cu toate sacrificiile 
şi oricît eroism, eşti condamnat de istorie, aflîndu-te la răspîntia 
invaziilor (nenumăratele invazii barbare de la sfîrşitul antichităţii 
pînă în evul mediu) sau în vecinătatea marilor puteri militare 
dinamizate de fanatisme imperialiste. Nu există apărare militară 
sau politică eficace în faţa „terorii istoriei", prin simplul fapt al 
inegalităţii zdrobitoare între invadatori şi popoarele invadate. Nu 
vreau să zic, desigur, că acestea din urmă nu s-au apărat militar 
şi politic, şi de multe ori cu succes. Dar în cele din urmă situaţia 
nu putea fi schimbată. Modeste grupuri politice de ţărani nu 
puteau să reziste mult timp maselor de invadatori. 

O situaţie similară se întîlneşte şi în alte regiuni ale lumii şi 
în alte epoci istorice: să ne amintim numai de evrei şi de vecinii 
lor aflaţi la confluenţa imperiilor militare. Desperării şi nihilis¬ 
mului nu li se putea răspunde decît printr-o interpretare reli¬ 
gioasă a „terorii istoriei". Am discutat în altă parte răspunsurile 
unor popoare din antichitate şi ale evreilor. 50 Cît despre 
populaţiile rurale ale Europei orientale, ele au reuşit să suporte 
dezastrele şi persecuţiile datorită mai ales creştinismului cosmic 


50 Cf. Le Mythe de l’Eternei Retour, Paris, 1949. 

la care ne-am referit mai sus. Concepţia unui cosmos 
răscumpărat prin moartea şi reînvierea Mîntuitorului şi sancti¬ 
ficat de paşii lui Dumnezeu, ai lui Isus, ai Fecioarei şi ai sfinţilor, 
permite să regăseşti, fie chiar numai sporadic şi simbolic, o lume 
încărcată de virtuţile şi frumuseţile de care terorile şi invaziile 
despuiau lumea istorică. Nu este locul aici să arăt că o asemenea 
concepţie religioasă nu implică nici pesimism, nici pasivitate. 
Este vorba de o reinterpretare a creştinismului, în care momente 
istorice sînt asumate ca momente aparţinînd dramei cristologice 
şi, în final, transfigurate. 

O asemenea revalorizare a creştinismului reprezintă o creaţie 
care a servit de model, sau de ghid altor creaţii folclorice. Ele¬ 
mentul esenţial este constituit de capacitatea de a anula con¬ 
secinţele aparent iremediabile ale unui eveniment tragic, 
încărcîndu-le de valori pînă atunci necunoscute. Nu vom osteni 
niciodată spunînd că un asemenea proces, departe de a trăda o 
resemnare pasivă, ilustrează dimpotrivă forţa inegalabilă de 
creaţie a geniului popular. Acest creştinism cosmic nu este decît 
aluziv şi cifrat în baladă, şi acesta este motivul pentru care Dan 
Botta vorbea despre „thraci“ şi „Dionisos“. Dar formula prin 
care păstorul preface nefericirea lui în „nuntă mioritică** este de 
acelaşi ordin cu toate celelalte care au servit la transformarea 
unei adversităţi în contrariul său. 

în concluzie, ceea ce analiza noastră a scos mai ales în 
evidenţă este importanţa şi continuitatea momentelor creatoare 
în elaborarea Mioriţei , de la rudimentele para-rituale ale colindelor 
pînă la balada în versiunea lui Alecsandri. Şi succesul fără prece¬ 
dent al acesteia din urmă, atît printre intelectuali cît şi în popor, 
confirmă încă o dată prestigiul creativităţii. într-adevăr, versi¬ 
unea lui Alecsandri s-a răspîndit, prin manualele şcolare, la sate, 
şi cîteodată chiar a înlocuit într-o manieră definitivă variantele 
locale (cf. Fochi, p. 547). Acest fapt are o adîncă semnificaţie, 
căci dovedeşte: 1) că perfecţiunea literară a versiunii lui Alec¬ 
sandri nu contrazice canonul estetic popular; 2) că procesul cre¬ 
ator, început cu secole în urmă, continuă şi în zilele noastre; 3) 
că şi revalorizările mai recente ale baladei în cultura română 
modernă se înscriu pe aceeaşi direcţie a procesului creator şi, 
într-un fel, îl prelungesc. 

în ultimă instanţă, dacă Mioriţa şi-a cucerit un loc unic la cele 
două niveluri ale culturii româneşti — folcloric şi cult — înseamnă 
că poporul, ca şi intelectualii, recunosc în această capodoperă a 
geniului popular modul lor de a exista în lume şi răspunsul cel 
mai eficace pe care ei pot să-l dea destinului, cînd se arată, ca 
de atîtea ori, ostil şi tragic. Şi acest răspuns constituie, de fiecare 
dată, o nouă creaţie spirituală. 

Desigur, nu vrem să spunem că Mioriţa sintetizează toate 
caracteristicile geniului românesc. Dar „adeziunea 41 întregului 
popor la această capodoperă folclorică rămîne totuşi semni¬ 
ficativă, şi nu se poate concepe o istorie a culturii româneşti fără 
o exegeză a acestei solidarităţi. 


1962, 1969 

dacii, 11, 19, 21 şi urm., 68 şi urm.; v. 

şi geţii şi geto-dacii. 
daci, sinonim cu dani, 80. 
dani, sinonim cu daci, 80. 
daos, 11 şi urm., 22 şi urm. 

Decebal, 22, 42, 74, 82. 

Deceneu, 67 şi urm., 72 şi urm., 81, 83. 
descensus ad inferos, 35 şi urm., 55. 
deus otiosus, 97. 

Deva, legenda construcţiei cetăţii, 184. 
dhău, „a sugruma”, 11, 22. 

Diana daco-romană, 76. 

Diana-Sancta, 76. 

diavolul, omitomorfia diavolului, 103 
şi urm. 

Dionysos, 43 şi urm. 
draco, 19. 
dragon, 19. 

Dragoş şi mitul întemeierii statului 
moldav, 140 şi urm. 
druidism, 72. 
dualism, 86. 

Empedocle, 44 şi urm., 47 şi urm. 
epifanii, 37, 39. 

Epimenide, 36, 44 şi urm., 47 şi urm. 
extatici, 43 şi urm. 
extaz, 50. 

fiară, transformarea rituală în fiară, 16 
şi urm., 25 şi urm. 
filozofi-şamani, 47 şi urm. 
fino-ugrieni, mituri cosmogonice, 105 
şi urm.; ritualuri de apărare îm¬ 
potriva ciumei, 206 şi urm. 

Freyr, şi Zalmoxis, 56 şi urm. 

Gebeleizis, etimologia numelui, 60 
şi urm.; cultul lui, 61 şi urm. 
germanii, 16; 29. 

geto-dacii, în tradiţiile antichităţii, 78 
şi urm. 

geţii, 21, 31 şi urm., 40 şi urm., 51 
şi urm., 58 şi urm., 63 şi urm., 67 
şi urm.; identificaţi cu goţii, 74, 79 
şi urm. 

goţii, identificaţi cu geţii, 74, 79 şi 
urm. 

grote rituale, 37. 

Hermotimus din Clazomene, 46. 
hiperboreenii, 45. 

hunii şi bălţile Meotidei, 149 şi urm. 

iacuţii, mituri cosmogonice, 112 
şi urm. 

imortalitate, 51 şi urm. 


„imortalizarea* 4 , prin iniţierea în Mis¬ 
terele lui Zalmoxis, 39 şi urm., 52 
şi urm. 

India antică, mituri cosmogonice în 
India antică, 123 şi urm.; vînă- 
t oare a cerbului, 157 şi urm. 
indo-europenii, 15 şi urm. 
iniţierea, 36 şi urm. 
iniţierea militară, 15 şi urm. 
iranieni, 17 şi urm., 36 şi urm.; influen¬ 
ţe iraniene, 109 şi urm., 114 şi urm. 

încarnarea, formule de origine magică 
212 şi urm. 

kapnobatai , 51 şi urm., 70 şi urm. 
Kogainon, munte, 67 şi urm., 69 
şi urm. 

Kronos, 53. 
ktistai, 70 şi urm. 

locuinţa, funcţia magică, 196 şi urm. 
lupii, 11 şi urm.; triburi cu nume de 
lupi, 11 şi urm.; măşti de lup, 23 
şi urm; zei lupi, 11 şi urm., 27 şi 
urm.; scenarii mitico-rituale ale 
Lupului, 23 şi urm. 
lycantropia, rituală sau extatică, 15 
şi urm., 24, 27 şi urm. 

macedo-românii, baladele lor, 183,184, 
254. 

maghiari, mituri ale maghiarilor, 149 
şi urm. 

mânnerbunde, v. confrerii secrete de 
războinici 

Manole, legenda Meşterului Manole, 
171 şi urm.; originea şi difuziunea 
baladei, 185 şi urm. 
măciuca, însemn specific al confrerii¬ 
lor secrete de războinici iranieni, 
18 şi urm. 

mătrăguna, ritualuri de cules în Ro¬ 
mânia, 215 şi urm.; virtuţile mătră- 
gunei, 219 şi urm. 

medicina tracă, 40 şi urm. 

mesager, sacrificiul mesagerului, 57 
şi urm. 

„mioara năzdrăvană", baladă româ¬ 
nească, 233; v. Mioriţa. 

Mioriţa, 233 şi urm.; interpretările 
baladei, 239 şi urm.; exegeza lui 
Brâiloiu, 245 şi urm.; analiza teme¬ 
lor, 250 şi urm.; preistoria baladei, 
258 şi urm.; semnificaţia, 259 
şi urm. 

Mistere, religiile Misterelor, 40 şi urm., 
59, 75. 

mistreţul, rolul lui în cosmogonia 
indiană, 123 şi urm. 

Mithra, 38, 62, 153. 

mitologii ale morţii, 192 şi urm., 254 
şi urm. 

mituri cosmogonice la români, 85; la 
ţiganii din Transilvania, 88, 89; la 
bulgari, 87, 88. 93; variante ruseşti, 
89, 107 şi urm.; în Bucovina, 
89-91, 93, 94; legende letone, 90, 
94; poloneze, 90, 91; finlandeze, 
91; estoniene, 91,92; mordvine, 92; 
la ceremişi, 105; la voguli, 105;la 
samoiezi, 106, 107; la altaici, 
108-110; la mongoli, 110, 111; la 
buriaţi, 111, 112; la iacuţi, 

112-114; în Iran, 114—119;la tri¬ 
burile nord-americane, 120 şi urm.; 
în India ariană, 123 şi urm.; în 
India preariană, 125; în Asia de 
sud-est, 126 şi urm.; originea şi difu¬ 
ziunea mitului „scufundării cosmo¬ 
gonice", 85.; structura şi semnificaţia 
lui, 132 şi urm. 

mînăstirea, legenda Mînăstirii Arge¬ 
şului, 171-174. 

moarte, Zalmoxis considerat ca un zeu 
al morţii, 53 şi urm.; moartea lui 
Freyr, zeul fertilităţii, 56, 57; 
mitologii ale morţii, 192 şi urm., 
254 şi urm. 


moartea-nuntă, 243 şi urm., 255 
şi urm. 

moldoveni, practici magice, 201 şi urm. 
mongoli, mituri cosmogonice, 110 
şi urm. 

Munte sacru, 68. 

nuditatea rituală, 206 şi urm. 
nume etnice, semnificaţii religioase, 11 
şi urm. 

nuntă mioritică, 259 şi urm. 

„oboseala lui Dumnezeu", 93 şi urm. 
ocultaţie. 39; v. grote, Mithra, 
Ohrmazd, 115, 117, 119. 
oracol, revelat de un animal, 260 
şi urm. 

Orfeu, 43, 45, 53. 

origini, mituri de origine ale po¬ 
poarelor, 146 şi urm. 

Parmenide, comparat cu un şaman. 48. 
pastorală, spiritualitate, 239 şi urm.; v. 
şi Mioriţa. 

păstor, în Mioriţa, 260 şi urm. 
pileaţi, 71, 74 şi urm. 
pilos, 71. 

Pitagora, şi Zalmoxis, 33 şi urm., 44 
şi urm., 66 şi urm.; locuinţa lui sub¬ 
terană, 34 şi urm.; iniţiat în Creta, 
36.; considerat ca un şaman, 48 
şi urm. 

plante medicinale, ritualuri de cules, 
215 şi urm. 
pleistoi, 71 şi urm. 
plugul, ritualul plugului, 208 şi urm. 
polistai, 70 şi urm. 
preoţi-regi, 65 şi urm. 
preoţi-terapeuţi, 64 şi urm. 

războinic, universul lui religios, 27 
şi urm. 

ritualuri de construcţie, 186, 187, 190 
şi urm.; de apărare împotriva 
ciumei, 205 şi urm.; de cules plante 
medicinale, 215 şi urm. 

romani, 16, 19, 28, 67, 72, 75, 82. 

Romulus, 14, 28. 

sacrificii, 194 şi urm., v. ritualuri de 
construcţie. 

sacrificii, mesageri, în cultul lui Zal¬ 
moxis, 58 şi urm. 

sanctuare, Sarmizegetusa, Costeşti, 
dominate de simbolismul celest, 63 
şi urm. 

sarabha, cerbul mitic, 157 şi urm., 163 
şi urm. 

Sarmizegetusa, 63-68. 

Satana, rolul lui în crearea lumii, 85; 
vezi şi diavolul. 

săgeată, geţii strunesc săgeţi în timpul 
furtunii, 61; ritualul este atestat la 
semangi, la sakai, la yuracari, în 
China antică, 62 şi urm. 

Sânziana (<San(cta)Diana), 76 şi urm. 

sciţi, 11 şi urm., 22 şi urm., 44 şi urm.; 
78. 

Scutari, legenda construcţiei, 184. 

Semele, 54. 

slavi, „dualismul slav“, 97; rituri de 
apărare împotriva ciumei, 207 
şi urm. 

steag, simbolul lui, 18 şi urm., 147 
(nota 24). 

şamanismul, 12,47 şi urm., 50 şi urm.; 
şamanismul grec, 49-52 şi urm.; la 
români, 201 şi urm.; şi „căderea 
Rusaliilor", 208 şi urm.; şi incanta¬ 
ţiile, 212 şi urm. 

tarabostes, 64. 

taur, 152 şi urm. 

teroarea istoriei, 261 şi urm. 

teryzi, 41 şi urm. 


theosebeis, 51, 70. 
traci, 20, 40 şi urm., 65, 78 şi urm. 
transă, para-extactică, în timpul Rusa¬ 
liilor, 208 şi urm. 

ugrieni, mituri cosmogonice la ugrieni, 
105 şi urm.; mituri de origine şi de 
cucerire, 162 şi urm. 

„vînătoarea rituală", 140 şi urm., 144 
şi urm., 148 şi urm., 157 şi urm. 
vînătorul primitiv, universul religios, 
24 şi urm. 

Zalmoxis, raportul lui Herodot, 31 
şi urm.; bibliografia despre, 32 
(nota 1).; locuinţa subterană, 34 
şi urm.; „sclav al lui Pitagora", 34 
şi uim.; şi „imortalizarea", 39 şi mm.; 
trimiterea unui mesager la Zal¬ 
moxis, 43, 57 şi urm.; şi Amphia- 
raos, 43; şi Trophonius, 43; şi Orfeu, 
43, 45; şi Pitagora, 44 şi urm.; 
comparat cu un şaman, 44 şi urm., 
48 şi urm., 52; Zalmoxis, extaz şi 
imortalitate, 51 şi urm.; etimologii, 
53 şi urm.; şi Freyr, 56 şi urm.; şi 
preoţi terapeuţi, 64 şi urm.; con¬ 
siderat în acelaşi timp şi zeu şi rege, 
65 şi urm.; şi Deceneu, 66 şi urm.; 
dispariţia cultului său, 75 şi urm.; 
metamorfozele lui în tradiţiile 
goţilor, 77 şi urm.; în istoriografia 
spaniolă, 80 şi urm.; în cultura 
română, 81 şi urm. 
zamol , 54 şi urm. 
zei-lupi, 14 şi urm. 
zemelen, 54 şi urm. 
zimbri, 140 şi urm., 152 şi urm. 
Zurvan, 117 şi urm. 

